
JOC ŞI JOACĂ 


Moto: Jocul este mai vechi decât cultura. 
(Johan Huizinga) 


FICȚIUNEA LITERARĂ 

Tablouri biblice (Versuri de Abecedar) de Tudor Arghezi 
LIMBĂ ŞI COMUNICARE 

Derivarea cu prefixe şi sufixe. Prefixoide şi sufixoide 

Schimbarea categoriei gramaticale 

Relaţii semantice: sinonimia, antonimia, omonimia, polisemia 


După melci de lon Barbu 
LIMBĂ ŞI COMUNICARE 
Erori semantice: confuzia paronimică, pleonasmul, tautologia 


FICȚIUNE ŞI REALITATE 

Homo ludens de Johan Huizinga (texte argumentative: eseul) 
LIMBĂ ŞI COMUNICARE 

Textul argumentativ 

Anacolutul 


TEXTE AUXILIARE 
Cum să dai în mintea copiilor de Florin laru 
Harry Potter şi piatra filozofală de J. K. Rowling 


LITERATURĂ ŞI ALTE ARTE: Literatură şi cinematografie 
Harry Potter şi piatra filozofală 


JOC ŞI JOACĂ 


FICȚIUNEA LITERARĂ 


UNDUH QE UGEL 


1. Alege cinci cuvinte pe care le consideri a fi în strânsă legătură cu 
universul copilăriei. Argumentează selectarea fiecărui termen. 
2. Care a fost jocul tău preferat în anii copilăriei? Motivează 

preferința pentru el. 
3. Jocul este legat de o anumită vârstă? Exprimă-ți punctul de 
vedere. 


Tudor Arghezi (1880-1967), 
poet, prozator şi publicist. Se naşte 
la Bucureşti, pe numele său ade- 
vărat lon N. Teodorescu 

Debutează cu versuri în revista 
Liga ortodoxă (1896) a poetului 
Alexandru Macedonski. În anul 
1927, îi apare volumul de poezii 
Cuvinte potrivite, care constituie 
unul dintre cele mai importante 
momente pentru poezia româ- 
nească din perioada interbelică. 

În 1928, scoate revista Bilete 
de papagal, insolită prin formatul 
de buzunar. În 1931, publică un alt 
volum de referință pentru lirica 
românească - Flori de mucigai. o 
radiografie a periferiei societăţii 
româneşti 

Volumele ulterioare, fie de 
poezie (Cărticica de seară, Ce-ai 
cu mine, vântule?, Hore), fie de 
proză (Ochii Maicii Domnului, 
Cimitirul Buna-Vestire, Lina), nu 
fac decât să confirme talentul unui 
mare scriitor E 

După al doilea război mondial, 
poeziile şi articolele sale devin 
punctul de pornire al unor atacuri 
impotriva sa de pe poziţiile noii 
ideologii comuniste. Scriitorul este 
pus sub interdicția de a mai publi- 
ca vreme de câțiva ani. 


TABLOURI BIBLICE 
(Versuri de Abecedar) 
de Tudor Arghezi 


Adam şi Eva 


Urându-i-se singur în Stihii, 

A vrut şi Dumnezeu să aibă-n cer copii 
Și s-a gândit din ce să-i facă, 

Din borangic, argint sau promoroacă, 
Frumoşi, cinstiți, nevinovați. 

Se puse-aşezământul dintre fraţi. 


Dar i-a ieşit cam somnoros şi cam 

Trândav şi nărăvaş strămoşul meu Adam; 
Că l-a făcut, cum am aflat, 

Cu praf şi nițeluş scuipat; 

Ca să încerce dacă un altoi 

De stea putea să prindă pe noroi, 

Că, de urât, scuipând în patru zări, stingher, 
Făcuse şi luminile din cer. 


Dar iată că l-a nimerit, 

Din pricina aluatului, greşit, 

Și că Adam, întâiul fiu 

Al Domnului, ieşise, parcă, şi zbanghiu. 
Nu-i vorba, nici-o poză nu ne-nvaţă 
Cum ar fi fost omul dintâi la faţă. 

Nici unda lacului nu l-a păstrat, 

În care se-oglindea la scăpătat. 
Puterea lui dumnezeiască, 

Dormind mereu, căta să-l mai trezească: 
I-a rupt un os din coaste, ceva, 

Și-a zămislit-o şi pe Eva. 


Împăcarea cu oficialitățile comu- 
niste se produce după 1956, când 
este ales în Academie şi elogiat 
public pentru noile sale cărți 
Continuă să scrie, în ciuda vârstei 
înaintate, până în ultimele zile de 
viată, dovedind o longevitate artis- 
tică demnă de invidiat. 


Ë: Puncte de reper 


Tablouri biblice (Versuri de 
Abecedar) de Tudor Arghezi 
cupnnde o grupare de cinci poezii 
Adam şi Eva, Paradisul, Porunca, 
Păcatul, Pedeapsa. Ele s-au publ- 
cat în august 1944 în Revista 
Fundațiilor Regale. 

Inspirându-se din Vechiul 
Testament, Tudor Arghezi oferă 
cititorului în ciclul de poezii 
Tablouri biblice (Versuri de 
Abecedar) o viziune personală, 
necanonică, a modului cum 
Dumnezeu i-a conceput pe primu 
oameni. Adam şi Eva. Păstrând 
coordonatele textului biblic, autorul 
construieşte un univers diferit, 
marcat de puternice accente ludice. 

În poezia Adam şi Eva, Arghezi 
îşi imaginează cum Dumnezeu, 
pentru a-şi alunga singurătatea, îl 
iveşte pe Adam din praf şi nițeluş 
scuipat Plămada. întâiul fiul al 
Domnului, nu iese cum ar fi trebuit 
din pricina aluatului  Plictisul 
Creatorului se curmă în clipa când o 
zămisleşte şi pe Eva dintr-un os rupt 
din coasta lui Adam 


& Concepte operaționale 


Tema reprezintă un aspect ge- 
neral, o idee centrală la care se 
referă un text. Marile opere au 
izvorât întotdeauna din teme 
majore. Fiecare creator tratează 
tema în funcție de personalitatea 
sa. Între temele cele mai frecvente 
care apar în literatură se numără: 
dragostea, natura, copilăria, timpul 
călătona, războiul, pnetenia etc 


g 


l Mai poți căsca de lene, iarăş, 
| Când ai o soră şi-un tovarăş? 
S-au luat de mâini şi au cutreierat 
Grădina toată-n lung şi-n lat. 


[ Să nu te miri că, şovăind şi mici, 
Li se julea şi nasul prin urzici. 


|! [CIT |! [OINIAIRI 


stihie, s.f. - (poetic) pustietate, singurătate, sălbăticie 
borangic, s.n. - fir depănat de pe gogoşile viermilor de mătase 
zbanghiu, adj. - neastâmpărat, fluşturatic, zvăpăiat, aiurit 


Crearea lui Adam de Michelangelo Buonarroti 


JE|XP|L|OIRIAIRIEJA| 
TEX] Tlulululi, 


JOACA LUI DUMNEZEU 


1. Exprimă-ți opinia în legătură cu impresia pe care ţi-a produs-o 
lectura acestei poezii a lui Tudor Arghezi. 

2. Arată motivul pentru care Dumnezeu doreşte să aibă-n cer 
copii. 

3. Care sunt „materialele” aflate la îndemâna Creatorului pentru 
plămadă? 

4. Prezintă trăsăturile strămoșului Adam, aşa cum apar în viziunea 
originală a poetului; evidenţiază termenii care impun un registru 
minor textului. 

5. Comentează semnificația următoarelor versuri: Ca să încerce 
dacă un altoi/ De stea putea să prindă pe noroi; pune-le în legă- 
tură cu textul biblic unde se prezintă „facerea” primului om. 

6. Arată cauza pentru care Adam iese altfel decât ar fi dorit 
Domnul. 

7. ldentifică versurile în care este prezentă „facerea” Evei. Este 
respectată sau nu în poezie viziunea biblică? 

8. Comentează semnificația versurilor: ...poți căsca de lene, 
iarăş,/ Când ai o soră ş-un tovarăş? 

9. Ce sugerează distihul din finalul poeziei? 

10. Explică sensul din text al verbului a juli (Li se julea şi nasul 
prin urzici). Construieşte un context în care să foloseşti același 
verb ca element de argou. 


11. Identifică în text verbele la persoana a II-a; arată de ce le foloseşte autorul. 
12. Motivează schimbarea accentului în cuvântul ceva. 
13. Care este, după opinia ta, tema acestei poezii? Alege dintre următoarele variante sau propune una 


nouă: e creația; e jocul; e copilăria. 

2. 
3. 


4. 


DERIVAREA CU PREFIXE ŞI SUFIXE. PREFIXOIDE ŞI SUFIXOIDE 


Derivarea este procedeul prin care, cu ajutorul prefixelor şi sufixelor, se formează cuvinte noi. 
Prefixele sunt îmbinări de sunete (uneori, un singur sunet) care, ataşate la începutul unui 
cuvânt, îi modifică sensul. Astfel, verbul a destăinui este format din prefixul des- + a tăinui, iar 
verbul a recăpăta, din prefixul re- + a căpăta. Unele prefixe dau cuvântului nou format un înțeles 
opus cuvântului din care derivă: nedrept față de drept, inabil faţă de abil, a desface față de a face. 
Sufixele sunt îmbinări de sunete (uneori, un singur sunet) care, ataşate la sfârşitul unei rădăcini, 
creează cuvinte noi fie cu altă valoare gramaticală față de cuvântul de bază, fie cu sens diferit. 
Limba română posedă un sistem de sufixe bogat, care îi permite să exprime cele mai nuanțate idei. 

Numărul sufixelor trece de 600. Ele sunt de origini diferite: 

e latină (-ar: lăutar, cizmar, bucătar, -ie: veselie, prietenie; -ătate: bunătate, singurătate; 

-tor: ascultător etc. ); i 

e slavă (-ean: muntean, ardelean; -eală: cheltuială; -eţ: îndrăzneț etc.); 

e maghiară (-şug: meșteșug, beteşug); 

e turcă (-giu: geamgiu; -lăc: geamlăc); 

e greacă (-isi: a aerisi, a zaharisi). 

Prefixoidele (falsele prefixe) reprezintă elemente de compunere care sunt cuvinte de sine 
stătătoare în limba de origine, greacă veche sau latină. Printre cele mai importante prefixoide 
sunt: aero- „privitor la aer” (aeromodel), bio- „care priveşte viața” (biologie), geo- „care priveşte 
pământul” (geografie), hidro- „referitor la apă” (hidrocentrală), macro- „mare” (macrocosm), 
micro- „mic” (microorganism), poli- „mulți, multe” (polisemie), pseudo- „fals” (pseudoartist). 

Sufixoidele (falsele sufixe) se utilizează în limbajele culte şi specializate. De exemplu, -fob 
(„care urăşte, care nu poate suferi, care se fereşte de...”) este un vechi cuvânt grecesc, putând fi 
întâlnit în termeni ca fotofob ( „care se fereşte de lumină”), hidrofob ( „care se teme de apă”, „care 
nu intră în combinații cu apa”). Printre cele mai folosite sufixoide sunt: -fìl („iubitor”), -for („care 
poartă, purtător”), -grafie („descriere, ştiinţă a descrierii”), -gramă („schemă”), -log („specialist”). 


Cum s-a format cuvântul strămoş (strămoșul meu Adam) din poezia Adam şi Eva? Alcătuieşte fami- 
lia lexicală, pornind de la cuvântul de bază al acestui derivat. 
Identifică în text trei cuvinte formate prin derivare. Explică procedeul. 
Scrie cuvinte (cel puţin câte două exemple) formate cu prefixele: ante-, anti-, arhi-, contra-, extra-, hiper-, 
post-, supra- . 
Formează cuvinte (cel puțin câte două exemple) derivate cu următoarele tipuri de sufixe: 

e substantivale: -ar, -ime; 

e adjectivale: -iu, -os; 

e verbale: -iza, -ui. 


. Caută cuvinte (cât mai multe exemple) care să aibă ca element de compunere următoarele prefixoide 


(false prefixe): aero-, bio-, geo-, hidro-, micro-, macro-, mono-, poli-, pseudo-. Explică semnificația 
fiecărui cuvânt în parte, ținând cont de elementul de compunere. 

Găseşte cuvinte (cât mai multe exemple) care să aibă ca element de compunere următoarele 
sufixoide (false sufixe): -fil, -for, -grafie, -gramă, -log. Explică semnificaţia fiecărui cuvânt, ținând 
cont de elementul de compunere. 


SCHIMBAREA CATEGORIEI GRAMATICALE 


Schimbarea categoriei gramaticale este un procedeu de îmbogăţire a vocabularului prin care 
cuvântul nou se formează prin simpla trecere de la o parte de vorbire la alta. De exemplu, în mi-am 
spus în sinea mea, pronumele sine s-a substantivizat, iar în binele este răsplătit, adverbul bine, 
prin articulare, a căpătat o valoare substantivală. Cel mai adesea un adjectiv devine substantiv 
prin articulare (albastru - albastrul, frumos - frumosul ). 

În alte situaţii, adjectivul poate deveni adverb când determină un verb (nu un substantiv, ca de 
obicei) şi este invariabil. În exemplul râul curge zgomotos, adjectivul zgomotos şi-a schimbat 
valoarea gramaticală şi a devenit adverb. 

Formele nominale ale verbului au de multe ori fie valoarea de substantiv, fie valoarea de adjec- 
tiv. Astfel, infinitivul lung al verbelor capătă valoarea de substantiv (a mânca > mâncare: mâncarea 
a fost gustoasă), iar supinul ajunge să fie, de asemenea, substantiv (de cules > de culesul fructelor). 
În funcție de context, participiul verbului se transformă în adjectiv (supărat > copil supărat). 


1. Schimbă categoria gramaticală a următoarelor cuvinte din poezia Adam şi Eva de Tudor Arghezi: 
frumoşi, cinstiți, nevinovaţi, somnoros, scăpătat. Construieşte cu ele contexte potrivite. 
2. Realizează conversiunea (schimbarea clasei gramaticale) următorilor termeni, folosindu-i apoi în 
contexte potrivite: 
albă: adjectiv = substantiv 
graţie: substantiv = prepoziție 
acesta: pronume = adjectiv pronominal 
bine: adverb = adjectiv 
of: interjecție — substantiv 


Desen de Charlotte Agell 


i Puncte de reper 


În poezia Porunca, Tudor 
Arghezi prezintă existența fericită 
pe care prima pereche o duce în 
Rai. Aici traiul nu poate fi decât idi- 
lic: „programul” zilnic este făcut 
după voia fiecăruia, constrângerile 
de orice fel lipsesc, nimeni nu îi 
împiedică pe Adam şi Eva să 
viețuiască potrivit bunului-plac, aşa 
că totul era de glumă şi de joacă. 
Într-o zi însă Dumnezeu stabileşte 
prin intâile porunci o interdicţie: 
Adam şi Eva nu se pot atinge de 
roadele pomului, altfel îi aşteaptă o 
pedeapsă crâncenă şi dreaptă. Dar, 
tocmai pentru că este interzis, fruc- 
tul pomului plin de must exercită 
asupra Evei o irezistibilă tentație. 


EN Concepte operaţionale 

Ficțiune (lat. fictio, „creație a 
imaginației, născocire”) - trăsătură 
specifică operei literare, prin capa- 
citatea de a sugera iluzia unor 
întâmplări adevărate, care de fapt 
sunt o plăsmuire a imaginaţiei 
autorului. Fictiunea implică un pro- 
ces complicat de interpretare şi de 
imaginare a realităţii. Ea cupnnde, 
într-un grad mai mare sau mai mic, 
elemente din realitate. 

Text ficționa// text nonficțional - 
diferența dintre cele două tipun de 
texte este următoarea: în timp ce tex- 
tul ficțional nu trimite la un referent 
care să aibă corespondent în realitate, 
ci la unul imaginar, textul nonficțional 
transmite ceva despre un referent 
care aparține realității. 


Porunca 


Prin Rai copiii-au dus-o foarte bine, 
Cum ar fi dus-o orişicine, 
Jucându-se cu găzele şi iezii, 

Care săreau pe mugurii livezii. 


Nici: «Culcă-te devreme!» Nici: «Te scoală!» 
Nu era cine ține socoteală 

Că întârzii, Adame, de la şcoală, 

Că lecţia s-o spui fără greşeală, 

Că, Evă, încă nici te-ai pieptănat 

Şi te găseşte prânzul tot în pal. 


Nimic, nici taţi, nici mame, nici dădace, 
Nici profesoara, rea ca o răgace, 

Nici dascălul cu zgârci în beregată, 
Care să sâcâie băiatul şi pe fată. 

Totul era de glumă şi de joacă 

Și aşteptai doar pomii să se coacă. 


Dar ce-i veni-ntr-o zi lui Dumnezeu, 
Că se-arătă încins în curcubeu 
Și dete-ntâile porunci, 
Anume ce-i iertat şi nu e, să mănânci. 
— «Din pomul ăsta, Evo şi Adame, 
Să nu v-atingeți nicidecum de poame; 
De unde nu, cunoaşteţi că v-aşteaptă 
Pedeapsa mea cea crâncenă şi dreaptă. » 
— «Ai auzit?» 

— «Am auzit!» 

— «Ce fel, 

Că se mânie Domnul, însuşi el ?» 
— «Mi-e tare poftă, dragul meu, să gust 
Tocmai din pomul ăla, plin de must.» 


pli [CIT |i OINIAIRI 


răgace, s.f. - rădaşcă; insectă din ordinul coleopterelor, cu 
mandibule puternice, ca nişte coarne de cerb 


E|X|P|LJO|R|AJR|E]A| 

DELICIILE TRAIULUI ÎN RAI 


1. Identifică, în prima strofă, cuvinte care arată preferința poetului 
pentru conturarea unui „univers mic”. 
2. Descrie traiul fericit pe care întâia pereche de oameni îl duce în Rai. 
3. Traiul fericit în Rai se datorează şi faptului că nici taţi, nici 
mame, nici dădace, nici profesoara, nici dascălul nu îi sâcâie pe 
băiat şi pe fată: 
e alcătuieşte o listă cu observaţiile tipice pe care ți le fac părinții acasă; 
e alcătuieşte o listă cu observaţiile tipice pe care ți le fac profe- 
sorii/ profesoarele la şcoală. 
4. Identifică în strofa a treia versul care dă o evidentă conotaţie 
ludică poeziei. 


5. Explică mijloacele artistice prin care poetul îl prezintă pe Dumnezeu cu proporţii monumentale. 
Compară-l cu imaginea lui din prima poezie şi arată diferențele. 

6. Care este porunca lui Dumnezeu? 

7. Construieşte vocative, după modelul substantivului Evo, pentru cât mai multe nume proprii feminine. 

8. Cum se manifestă tentația? Comentează cele două versuri din finalul poeziei. 

9. Care este sensul cuvântului pom, din ultimul vers? 

10. Demonstrează, construind un context potrivit, că termenul poamă poate avea şi un sens peiorativ. 

11. Transformă din vorbire directă în vorbire indirectă dialogurile din text. 

12. Poezia Porunca de Tudor Arghezi este un text ficțional sau nonficțional? Argumentează-ți răspunsul. 

RELAȚII SEMANTICE: SINONIMIA, ANTONIMIA, OMONIMIA 


Sinonimele sunt cuvintele care au acelaşi înțeles sau aproape acelaşi înțeles, dar formă diferită. Ele 
pot fi substituite unul prin altul în context, fără ca semnificația ansamblului să se schimbe. 

Bogăția sinonimelor limbii române are cauze istorice: pe fondul originar latin, de-a lungul veacurilor, 
grație vecinătăţii noastre, s-au suprapus cuvinte slave, maghiare, turceşti şi greceşti. Din secolul al XIX-lea 
(prima jumătate), multe cuvinte romanice, în special din franceză, au intrat în vocabular, „reromanizând” 
limba română. Adăugându-se celor vechi, aceste cuvinte au creat o mare diversitate sinonimică. 

Există două categorii mai importante de sinonime: 

a) Sinonimele totale (în număr mic) reprezintă acele cuvinte ale căror sensuri coincid 

perfect (de ex.: soție - nevastă, amic - prieten, lexic - vocabular, cupru - aramă, cameră - odaie, speranță 

- nădejde). 

b) Sinonime parțiale (o categorie vastă) sunt cuvintele al căror înțeles este apropiat, fără a coincide 

total (de ex.: cuvânt - discurs, tărie - fermitate, a trimite - a expedia etc.). Ele au doar un sens comun 

şi celelalte sensuri diferite, neputând fi înlocuite unele cu altele decât uneori (de ex.: ciudățenie - 
bazaconie, bizarerie, bâzdâganie, curiozitate, drăcie, minunăţie, năstruşnicie etc.). În general, 
definirea termenilor din dicționarele explicative (de ex., în DEX) se sprijină pe sinonimia parțială. 

Antonimele sunt cuvinte cu formă diferită şi sens opus (uşor - greu, a veni - a pleca, frumos - urât). 
Relaţia de antonimie este o opoziție clară între doi termeni cu sensuri contrarii (uril - inutil), dar şi un raport 
de complementaritate (bărbat - femeie). x 

Omonimele sunt două (sau mai multe) cuvinte cu formă identică şi sens total diferit. Intre cele două sen- 
suri nu există nici o legătură semantică: leu - „animal de pradă”, leu - „monedă naţională”. 


1. Explică natura specială a relației semantice dintre aceste cuvinte folosite în poezia Porunca de Tudor 
Arghezi: taţi - mame; băiat - fată. 

2. Caută sinonime pentru cuvintele poruncă şi crâncene. 

3. Indică sinonimul neologic pentru fiecare dintre următoarele cuvinte: 
a) amănunt, belşug, călătorie, cină, poftă, slăvire; 
b) adânc, asemănător, ceresc, pământesc, limpede, woditor; 
c) a aduna, a dovedi, a încuviinţa, a însoți. 

4. Găseşte câte un sinonim şi câte un antonim pentru cuvintele: ameliorare, atractiv, autentic, benefic, 
beneficiu. 

5. Construieşte contexte pentru omonimele: broască, lac, somn, capital, liliac, ochi, toc, vie, cal. 


Tudor Arghezi - pagină de 
corespondenţă 


k Puncte de reper 


În poezia Pedeapsa Tudor 
Arghezi înfăţişează consecințele 
încălcării cuvântului divin. În joaca 
lor, Adam și Eva ignoră interdicția 
pusă de Dumnezeu şi, graţie 
omniprezenței lui, sunt prinşi imediat 
asupra faptului, când nici nu-nghiţiseră 
o-mbucătură din rodul pomului. La 
judecată fiecare îşi declină respon- 
sabilitatea şi, în consecință, 
pedepsind minciuna, Domnul îi 
izgoneşte din Rai afară, în furtună. 


À Concepte operaționale 


Motivul este o unitate struc- 
turală a operei literare care ajută la 
conturarea temei. Se manifestă ca 
o situație tipică, purtătoare de 
semnificatie. 

Motivul este un element al operei 
literare cu un pronunțat caracter de 
generalitate: un obiect (oglinda, 
codrul, lacul, marea, luna etc.), un 
număr simbolic (trei, şapte, mai ales 
în basm), o maximă, o formulă (for- 
tuna labilis - „soarta schimbătoare”, 
carpe diem - „bucură-te de ziua de 
astăzi”) care se repetă în momente 
variate ale aceleiaşi opere sau în 
creații difente. 

Motivul central, cu grad sporit 
de repetabilitate, poartă numele de 
laitmotiv. 


Pedeapsa 


Credeau că Domnul e culcat 

Și n-o să ştie ce s-a întâmplat, 
Că n-avea doară fluturii iscoade 
La fiştecare soi de roade. 


Ea, cam neroadă, dânsul, cam netot, 
Nu se-aşteptau că Domnul vede tot; 
Că ochiul lui deschis, într-adevăr, 
Și depărtările le vede în răspăr. 


Nici nu-nghiţiseră o-mbucătură, 

C-au şi fost prinşi cu ea în gură 

Și cel puţin nu apucase 

Să puie poame-n Sân, vreo cinci Sau şase. 


EI, Dumnezeu, venind în rotogoale, 
În supărarea Prea Sfinţiei Sale 

I-a luat de scurt, poruncile ştiute 
Cum le-au călcat aşa de iute. 


Adam pe Eva lui o a pârât, 

Eva pe şarpe, care s-a târât. 
Nici-unul n-a voit s-aleagă, 

Să-şi ia asupră-şi vina lui întreagă. 


De mişelie, nu atât de furt, 
Răspunsul aspru fu şi Scurt; 

Că Dumnezeu loveşte-ntordeauna 
Mai tare decăt faptele minciuna. 


Din Raiul dulce şi din tihna bună 
Domnul i-a dat afară, în furtună. 


EX PLJOJRIA]RLE AI 

ATOTPUTERNICIA LUI DUMNEZEU 


1. Identifică versurile în care poetul prezintă omnisciența şi 
omniprezența lui Dumnezeu. 

2. Observă privirea îngăduitoare sugerată de autor prin versul: 
Ea cam neroadă, dânsul cam netot. Comenteză din această 
perspectivă semnificaţia cuvintelor neroadă şi netot. 

3. Explică motivul mâniei Prea Sfinţiei Sale. 

4. Arată cum se produce asumarea responsabilității când cei doi 
sunt învinuiți pentru încălcarea poruncii divine. 

5. Este pâra un comportament specific anilor copilăriei? 
Argumentează. 

6. Cum sunt pedepsiţi, în general, copiii când greşesc? 

7. Comentează valoarea aforistică a versurilor: Că Dumnezeu 
loveşte-ntotdeauna/ Mai tare decăt faptele minciuna. 

8. Exprimă-ți opinia în legătură cu hotărârea lui Dumnezeu de a-i 
da afară, în furtună pe cei doi neascultători. Şi-au meritat 
aceştia pedeapsa? 


9. Explică jocul de cuvinte, expresie a măiestriei artistice a poetului, din versurile: De mișelie, nu atât 
de furt/ Răspunsul fu aspru şi scurt (furt - fu - scurt). 
10. Compară aceste două exemple din lirica argheziană şi arată asemănarea în privința topicii: 
a) Adam pe Eva lui o a påâråt. (Pedeapsa) 
b) Și Dumnezeu, ce vede toate, 
În zori, la cinci şi jumătate, 
Pândind, să iasă, prin perdea, 
O a văzut din cer pre ea. (Mâhniri) 
11. Prezintă aspecte care conferă celor trei poezii argheziene o notă ludică, diferită de mesajul sacru 
transmis de textul biblic. 
12. Ce motive poţi identifica în acest ciclu? 
13. Explică semnificaţia pe care o sugerează subtitlul acestui ciclu: Versuri de Abecedar. 

RELAȚII SEMANTICE: POLISEMIA 


Polisemia reprezintă capacitatea unor cuvinte dintr-o limbă de a avea mai multe înțelesuri. De 
aceea, polisemia este considerată o categorie semantică fundamentală. 

Polisemia se opune monosemiei (= însuşirea unor cuvinte de a avea un singur sens: ca, de 
pildă, prenume, aritmetică, bacil ), raportul dintre cuvintele polisemantice şi cele monosemantice 
fiind net în favoarea primei categorii. 

Condiţia ca un cuvânt să fie polisemantic este ca între sensurile sale să existe legături, mai 
uşor sau mai greu de identificat. Prin urmare, un cuvânt polisemantic are două sau mai multe sen- 
suri care se află într-un raport de interdependență. 

Mai frecvent se operează cu următoarele distincții: 

1. Distincția sens secundar — sens principal se referă la importanța pe care o are sensul unui cuvânt 
în limbă, locul pe care el îl ocupă în conştiinţa vorbitorilor. Sensul principal este cel care domină sfera 
semantică a cuvântului, cel dintâi care ne vine în minte. De exemplu, gură înseamnă, în primul rând, 
„cavitate a feţei” şi după aceea, „vorbă” (bun de gură), „ființă de hrănit” (hrănea două guri), 
„dechizătură a unei cămăşi, rochii, a unui vulcan etc.”, „trecătoare îngustă” (gura văii), „locul 
unde se varsă un fluviu sau râu” (gurile Dunării) etc. 

2. Distincția sens de bază — sens derivat se realizează pe ceea ce un cuvânt are specific în sine, 
stabil în orice context (sensul de bază) şi sensurile care s-au desprins din primul. La majoritatea 
cuvintelor, sensul de bază (înregistrat cel dintâi în dicționare) coincide cu sensul principal. Astfel, 
pentru mână, sensul de bază rămâne cel moştenit din latină („parte a corpului omenesc”), în timp 
ce sensurile derivate pot însemna „ceată unită de oameni” (o mână de soldați), „calitate” (de 
mâna întâi) etc. 

3. Distincția sens propriu — sens figurat se aseamănă, într-o oarecare măsură, cu deosebirea 
dintre sensul de bază şi cel derivat. Când noţiunea pe care o denumeşte cuvântul este cea 
obişnuită, el e întrebuințat cu sens propriu: val de apă. Când cuvântul denumeşte altă noțiune 
decât cea obişnuită, la care se ajunge prin asemănarea sau legătura dintre obiectele respective, el 
e întrebuințat cu sensul figurat: val de căldură. Prin folosirea cuvântului în sens figurat, conținu- 
tul lui se lărgeşte; el capătă alt sens, fără a-l pierde pe cel de la care a pornit. Sensul figurat 
îmbogăţeşte puterea de expresivitate a cuvintelor. 


1. Identifică în poezia Pedeapsa un cuvânt polisemantic. Demonstrează-i polisemantismul prin con- 
struirea de contexte potrivite. 

2. Alcătuieşte enunțuri în care să arăţi polisemantismul cuvintelor: baie, carte, masă, prost, rău. 

3. Identifică, cu ajutorul dicţionarelor, sensul principal şi sensul secundar al cuvintelor: frate, a aban- 
dona, lingură, arici. 


4. Explică sensurile cuvântului polisemantic a ieși în contextele următoare: 
a) Câţiva turişti au ieşit de pe drumul cunoscut. 
b) Sunt sigur că petrecerea va ieși foarte bine. 
c) Nu ştiu de unde ai ieşit de vreme ce nu te-am văzut venind. 
d) Omul a ieşit din cameră după numai câteva minute. 
e) Volumul de versuri ieșise încă de anul trecut. 
f) Concurentul meu favorit a ieşit pe primul loc. 
g) Hoţul va ieși din temniţă abia peste câţiva ani. 
h) Lalelele ies abia în luna aprilie. 
i) Cum o ieşi, numai să iasă. 
5. Alcătuieşte cel puțin un context în care să apară utilizate cu sensul figurat cuvintele: climat, explozie, 
căldură. 
6. Foloseşte, prin integrare în enunțuri potrivite, sensul propriu şi sensul figurat al cuvintelor: catâr, 
glonț, abecedar, dulce, luminat, a miorlăi, a se furişa. 

Eseul structurat este o compunere care tratează o anumită temă, indicată în cerință. Acest 
reper general are, la rândul său, un număr variabil de cerințe (3-5) care trebuie respectate în 
redactare. Ordinea integrării cerințelor nu este una obligatorie, prestabilită, cel care scrie eseul 
având libertatea de a le organiza după cum doreşte. 

Evaluarea unui eseu structurat se face după următoarele criterii: 

- tratarea tuturor ideilor menţionate în formularea cerințelor; 

- prezentarea logică, însoțită de argumente/ exemple convingătoare; 

- organizarea ideilor în scris (text cu structură clară, coerent, echilibru între introducere, 
cuprins şi încheiere, idei subliniate prin construcția paragrafelor, raport corespunzător între ideile 
principale şi cele secundare); 

- capacitatea de analiză şi de interpretare (buna relație între idee şi argument, succesiunea 
logică a ideilor, abilitatea de a formula judecăţi de valoare şi de interpretare personală); 

- respectarea normelor de ortografie şi de punctuație; 

- aşezarea corectă a textului în pagină, lizibilitatea. 


Scrie un eseu structurat de circa o pagină în care să surprinzi originalitatea viziunii artistice a lui Tudor 
Arghezi din cele trei poezii cuprinse în manual, din ciclul Tablouri biblice (Versuri de Abecedar). 

În redactarea eseului structurat se recomandă să ai în vedere următoarele repere: 

- prezentarea modului cum au fost creați Adam şi Eva; 

- descrierea traiului fericit pe care prima pereche îl duce în Rai; 
- relevarea consecinţelor încălcării cuvântului divin; 

- explicarea rolului mijloacelor artistice. 

Ordinea integrării reperelor în cuprinsul lucrării este la alegere. Pentru conţinutul eseului, vei primi 20 
de puncte (câte 5 puncte pentru fiecare cerință/ reper); pentru redactarea eseului, vei primi 20 de puncte 
(organizarea ideilor în scris — 4 puncte; utilizarea limbii literare — 4 puncte; abilități de analiză şi de 
argumentare — 4 puncte; ortografia — 3 puncte; punctuația — 3 puncte; așezarea în pagină, lizibilitatea 


— 2 puncte). 

I. Prezintă „facerea” lui Adam şi a Evei, pe baza fragmentului de mai jos din Vechiul Testament: 

1. Aşa s-au făcut cerul şi pământul şi toată oştirea lor. 

2. Şi a sfârşit Dumnezeu în ziua a şasea lucrarea sa, pe care a făcut-o; iar în ziua a şaptea s-a 
odihnit de toate treburile sale, pe care le-a făcut. 

3. Și a binecuvântat Dumnezeu ziua a şaptea şi a Sfinţit-o, pentru că într-însa s-a odihnit de toate 
lucrurile sale, pe care le-a făcut şi le-a pus în rânduială. 

4. lată obârşia cerului şi a pământului de la facerea lor, din ziua când Domnul Dumnezeu a făcut 
cerul şi pământul. 


5. Pe câmp nu se afla nici o tufă, iar iarba de pe el nu începuse a odrăsli, pentru că Domnul 
Dumnezeu nu trimisese încă ploaia pe pământ şi nu era nimeni ca să lucreze pământul. 
6. Ci numai abur ieşea din pământ şi umezea toată fața pământului. 
7. Atunci, luând Domnul Dumnezeu ţărână din pământ, a făcut pe om, şi a suflat în faţa lui suflare 
de viață, şi s-a făcut omul fiinţă vie. 
8. Apoi Domnul Dumnezeu a sădit rai în Eden, spre răsărit, şi a pus acolo pe om, pe care-l zidise. 
9. Și a făcut Domnul Dumnezeu să răsară din pământ tot soiul de pomi, plăcuţi la vedere şi cu 
roade bune de mâncat; iar în mijlocul raiului era pomul vieţii şi pomul cunoștinței binelui şi 
răului. [...] 
15. Și a luat Domnul Dumnezeu pe omul pe care-l făcuse, şi l-a pus în raiul cel din Eden ca să-l 
lucreze şi să-l păstreze. 
16. A dat apoi Domnul Dumnezeu lui Adam poruncă şi a zis: „Din toți pomii din rai poţi să mă- 
nânci. 
17. lar din pomul cunoștinței binelui şi răului să nu mănânci, căci, în ziua în care vei mânca din 
el, vei muri negreşit! ” 
18. Şi a zis Domnul Dumnezeu: „Nu e bine să fie omul singur; să-i facem ajutor potrivit pentru el.” 
19. Şi Domnul Dumnezeu care făcuse din pământ toate fiarele câmpului şi toate păsările cerului, 
le aduse la Adam, ca să vadă cum le va numi; aşa că toate fiinţele vii să se numească precum 
le va numi Adam. 
20. Şi a pus Adam nume tuturor animalelor şi tuturor păsărilor cerului şi tuturor fiarelor sălba- 
tice; dar pentru Adam nu s-a găsit ajutor de potriva lui. 
21. Atunci a adus Domnul Dumnezeu asupra lui Adam somn greu; şi dacă a adormit, a luat una 
din coastele lui şi a plinit locul ei cu carne. 
22. lar coasta luată din Adam a făcut-o Domnul Dumnezeu femeie şi a adus-o la Adam. 
23. Şi a zis Adam: „lată aceasta-i os din oasele mele şi carne din carnea mea; ea se va numi 
Jemeie, pentru că este luată din bărbatul său. 
24. De aceea va lăsa omul pe tatăl său şi pe mama sa şi se va lipi de femeia sa, şi vor fi amândoi 
un trup.” 
25. Adam şi femeia sa erau amândoi goi şi nu se ruşinau. 

II. Identifică în arta universală (pictură, sculptură etc.) concretizări ale mitului biblic despre „facerea” 
primilor oameni, Adam şi Eva. Consultă, pentru o documentare cât mai completă, albume de pic- 
tură şi de istoria artei. 

III. Tudor Arghezi se numără printre poeții în a căror operă „jocul şi joaca” constituie o dimensiune 
importantă. Volume şi cicluri întregi de poezii stau sub semnul jocului prin reducerea lumii încon- 
jurătoare la o articulare de spaţii disponibile pentru joacă. Universul devine astfel o lume „de 
jucărie”. Citeşte în acest sens poezii din volumele Cartea cu jucării, Țara piticilor şi Hore. 

1. Prezintă oral, o întâmplare legată de jocurile copilăriei. 

2. Descrie relația care s-a stabilit între tine şi obiectul jocului 
(păpuşă, iepuraş, urs de pluş etc.). 

3. Te-ai aflat vreodată în postura de ocrotitor, de protector pentru 
obiectul jocului tău? Argumentează. 


lon Barbu (1895-1961), poet şi 
matematician Se naşte la 
Câmpulung Muscel în familia unui 
magistrat Numele adevărat este 
Dan Barbilian, dar nu-l va folosi 
decât atunci când va semna opere 
matematice. 

Debuteză în anul 1918 în 
revista Literatorul a lui Alexandru 
Macedonski. După un an îşi începe 
colaborarea la cenaclul şi revista 
Sburătorul, unde este remarcat de 
cnticul E Lovinescu. 

Îşi ia licența în matematică 
(1921) şi obține o bursă pentru un 
doctorat în Germania. Revenit în 
țară, este asistentul marelui profe- 
sor Gh Țiţeica. Urcă toate treptele 
ierarhie! universitare. 

Apariția plachetei După melci 
(1921), nepotrivit ilustrată, este 
urmată de publicarea unui singur 
volum de versuri, Joc secund 
(1930), care îl consacră. După 
această dată nu mai scrie poezie 
decât ocazional, pentru că se 
dedică matematicii 

În anii de după cel de-al doilea 
război mondial autorităţile comu- 
niste îi interzic să mai publice 
Primul volum de versuri îi va fi 
retipărit abia la trei ani de la moarte, 
în 1964. 


DUPĂ MELCI 
de Ion Barbu 


Unchiului meu Sache Şoiculescu, 


al cărui glas îl împrumut aici 
Dintr-atăţia fraţi mai mari: 
Unii morfi, 
Alții plugari; 


Dintr-atâția frați mai mici: 
Prunci de treabă, 

Scunzi, peltici, 

Numai eu, răsad mai rău 
Dintr-atăţia (prin ce har?) 
Mă brodisem şui, hoinar. 


Eram mult mai prost pe-atunci... 


Când Păresimi da prin lunci 
Cu pietrişul de albine, 

Ne părea la toți mai bine: 
Țânci ursuzi, 

Desculți şi uzi 

Fetişcane 

(Cozi plăvane) 

Înfăşate-în lungi zăvelci 

O porneau în turmă bleagă 
Să culeagă 

lerburi noi, crăițe, melci... 


Era umed la bordei... 
Şi tuleam şi eu cu ei. 


I 
Tot aşa 
o dată, iar 
La un sfânt prin Făurar 
Ori la Sfinții Mucenici, 
Târla noastră de pitici 
Odihnea pe creastă, sus. 
— Eu voinic prea tare nu-s. 
Rupt din fugă 
Subt o glugă 
De aluni, pe buturugă 


h Puncte de reper 


Poezia După melci s-a publicat 
pentru prima dată în revista Viața 
românească (mal 1921), iar apoi a 
fost retipăntă în acelaşi an, într-o 
plachetă ilustrată de pictorul M 
Teiuşanu care, înțelegând superfi- 
cial textul, a provocat reacţia violen- 
tă a lui lon Barbu. Ilustrarea 
nepotrivită şi numeroasele greşeli 
de tipar l-au determinat pe autor să 
retragă placheta de pe piață. 


i Concepte operaționale 


Genul liric - unul dintre cele trei 
genuri literare, alături de epic şi dra- 
matic Termenul „liric” provine de la 
denumirea unui instrument muzical - 
„lira”, însemnul zeului Apollo. Iniţial, 
în Grecia antică, poezia lirică desem- 
na orice fel de poezie compusă spre 
a fi cântată Ulterior, a ajuns să 
însemne o creație literară concen- 
trată asupra vieții lăuntrice, cu toată 
gama trăirilor sufleteşti (emoții, senti- 
mente, atitudini, stări etc.) 

Eu liric - cel care „vorbeşte” în 
text şi nu trebuie confundat cu per- 
soana reală a creatorului. Prin inter- 
mediul eului liric se face auzită 
vocea poetului. 


Odihnii 
Și eu curând... 


Vezi, atunci mi-a dat prin gând 
Că tot stând şi alergând 

Jos, în vraful de foi ude 

Prin lăstari şi vrejuri crude, 
S-ar putea să dau de el: 

Melcul prost, încetinel... 

În ungher adânc, un gând 

Îmi şoptea că melcul blând 

Din mormânt de foi, pe-aproape, 
Cheamă Omul să-l dezgroape... 


Și pornii la scotocit 

(Cu noroc, căci l-am găsit). 
Era, tot o mogâldeaţă: 

Ochi de bou, dar cu albeaţă: 
Între el şi ce-i afar’ 

Strejuia un zid de var. 

— Ce să fac cu el aşa? 

Să-l arunc nu îmi venea... 
Vream să văd cum se dezghioacă 
Pui molatic, din ghioacă: 
Vream să văd cum iar învie 
Somnoros, din colivie... 


Și de-a lungul, pe pământ, 
M-aşezai cu-acest descânt: 
— „Melc, melc, 

Cotobelc, 

Ghem vărgat 

Și ferecat; 

Lasă noaptea din găoace, 
Melc nătâng, şi fă-te-ncoace, 
Nu e bine să te-ascunzi 
Subt păreții grei şi scunzi; 
Printre vreascuri cerne soare, 
Colţi de iarbă pe răzoare 
Au zvâcnit, iar muguri noi 
Pun pe ramură altoi. 

Melc, melc, 

Cotobelc, 

Iarna leapădă cojoace 

Și tu, singur, în găoace! 
Hai, ieşi, 

Din cornoasele cămeşi! 
Scoate patru firişoare 
Străvezii, tremurătoare, 
Scoate umede şi mici, 
Patru fire de arnici,; 

Și agaţă la feştile - 
Ciufulite de zambile 

Sau la fir de mărgărint 
Înzăuatul tău argint... 


Peste gardurile vii 
Dinspre vii, 

Ori de vrei şi mai la vale, 
În tarlale — 

Tipăreşte brâu de bale...” 


După ce l-am descântat 
L-am pus jos 
Și-am aşteptat... 


Înserase mai de-a bine; 
Crengi uscate peste mine, 
Bâzâind la vântul strâmb, 
Îmi ziceau răstit din drâmb... 


Năzdrăvana de pădure 
Jumulită de secure, 
Scurt, furiş 

Înghițea din luminiş. 
Din lemnoase văgăuni, 
Căpcăuni 

Îi vedeam pieziş 

Cum cască 

Buze searbăde de iască; 


Şi întorşi 

Ochi buboşi 

Înnoptau subt frunţi pestriţe 
De păroase, 

De bărboase 

Joimariţe. 


Și cum stau subt vânt şi frig 
Strâns cârlig, 

— Iscodind cu ochii treji 

Mai de sus de brână, drumul 
Unde seara țese fumul 
Multor mreji: 

De subt vreascuri văzui bine 
Repezită înspre mine 

O guşată cu găteji. 


Chiondorâş 

Căta la cale; 

De pe şale, 

Când la deal şi când la vale, 
Curgeau betele târâș. 

Iar din plosca ei de gușă 
De mătuşă 

Un tăios, un aspru: hârrşi... 


— Plâns prelung cum scoate fiara, 
Plâns dogit, 

Când un şarpe-i muşcă ghiara, 
Muget aspru şi lărgit 

De vuia din funduri seara... 

— Mi-a fost frică, şi-am fugit! 


II 
Toată noaptea viscoli... 
Încă bine n-ajunsesem 
Că porni, duium, să vie 
O viforniţă târzie 
De Păresemi. 
Vântura, stârnind găâlceavă, 
Alba pleavă; 
Și cădeau şi mărunţei 
Bobi de mei... 
(Ningea bine, cu temei). 
În bordei 
Foc vârtos mânca năpraznic 
Retevei. 


Pe colibă singur paznic 

M-au lăsat cu-n vraf de pene... 
Rar, le culegeam alene: 
Moşul lene 

Răzbătea de prin poiene 
Să-mi dea genele prin gene. 
Și trudit, 

Lângă vatră prigorit 
Privegheam prelung tăciunii... 
Umbre dese, 

Ca păunii, 

Îmi roteau pe hornul şui 
Leasa ochilor verzui. 


Şi-mi ziceam în gând: 

„Dar, el, 
Melcul, prost, încetinel? 
Tremură-în ghioacă, vargă, 
Nu cumva un vânt să-l spargă: 
Roagă vântul să nu-l fure 
Și să nu mai biciuiască 
Bărbi de muşchi, obraji de iască, 
Prin pădure. 
Roagă vântul să se-ndure”. 


De la jarul străveziu, 
Mai târziu, 

Somnoros venii la geam. 
(Era-înalt, nu ajungeam.) 
Dar prin sticla petecită, 
Dar prin gheaţa încălcită, 
Fulgera sul lung de har; 
Prăpădenia de-afar ': 
Podul lumii se surpase 
lar pe case, 

Până sus, peste colnic, 
Albicioase 

Ori foioase 

Cădeau cepi de arbagic. 


Viu îmi adusei aminte 
Ce-auzisem inainte, 
De o noapte între toate 
Urgisită, 

Când, pe coate, 

Guri spurcate 

Suflă vânt 

Să dărâme 

Din pământ... 


Când, pe-un sloi, rupând din pită, 


Baba Dochia-invălită 

Cu opt sărici 

Stă covrig, 

Stă, înghite 

Şi sughite 

Şi se vaicără 

De frig, 

— Hei, e noapte-aceea poate! 


Înapoi 
La fulgii moi 
Cumpenind a somn, pe coate, 
Cu tot gândul, sus, la el, 
Şoplii: 
„Melc, încetinel, 
Cum n-ai vrut să ieşi mai iute! 
Nici viforniță, nici mute 
Prin păduri nu te-ar fi prins... 
lar acum, când focu-i Stins, 
Hornul nins, 
Am fi doi s-alegem pene 
Și alene 
Să chemăm pe moşul lene 
Din poiene, 
Să ne-nchidă: 
Mie, gene; 
Tie, 
Cornul drept, 
Cel stâng, 
Binişor, 
Pe când se frâng 
Lemne-în crâng, 
Melc nătâng, 
Mele nătâng!” 


II 
Dintre pene şi cotoare 
Gata nins, 
Cum mija un pic de soare 
Pe întins, 
(În câmpie 
Colilie 
Războind cu lunecuşul 
Din țăpoi săltând urcuşul), 
Înălțat la dâmbii prinşi 
Mă-ntoarsei subt aluniș... 


Îl zării lângă culcuşu-i 
De Jrunziş. 

Era, tot, o scorojită 
Limbă vânătă, sucită, 

O nuia, ca un hengher 

ÎI ținea în zgărzi de ger! 
Zale reci, 

Aspre benzi ce se-ntretaie, 
Sus, pe vreascurile seci, 
ÎI prindeau: 

O frunză moartă, cu păstaie. 


Şi pe trupul lui zgârcit 
M-am plecat 
Şi l-am bocit: 


— „Mele, melc, ce-ai făcut 
Din somn cum te-ai desfăcut? 
Ai crezut în vorba mea 
Prefăcută... Ea glumea! 

Ai crezut că plouă soare, 

C-a dal iarbă pe răzoare, 

Că alunul e un cântec... 

— Astea-s vorbe şi descântec! 
Trebuia să dormi ca ieri, 
Surd la cânt şi îmbieri, 

Să tragi alt oblon de var 
Între trup şi ce-i afar |... 

— Vezi? 

leşişi la un descântec, 

larna ţi-a muşcat din pântec... 
Ai pornit spre lunci şi crâng, 
Dar pornişi cu cornul stâng, 
Melc nătâng, 

Melc nătâng! " 


lar când vrui să-l mai alint 
Întinsei o mână-amară 
De plâns mult... 

şi, dârdâind, 
Două coarne de argint 
Răsucil, se fărâmară. 
Că e ciunt, nu m-am uital... 
Ci, în punga lui cu bale, 
Cu-însulite griji, pe cale 
L-am purtat 
Legănat: 
Pungă mică de mătasă... 
lar acasă 
L-am pus bine 
Sus, în pod 
(Tot lângă mine), 
Ca să-i cânt din când în când 


h Puncte de reper 


În aparentă un text pentru copii, 
poezia După melci prezintă o 
întâmplare din viața unui copil şi 
consecințele morale ale acesteia. 

Poemul începe cu o confesiune 
marcată de inocenta copilului de 
odinioară: Eram mult mai prost pe 
atunci.. Acesta, plecat în pădure, 
găseşte un melc şi vrea să se joace 
cu el, descântându-l pentru a- scoate 
din găoace: Melc, melc, / Colobelc,/ 
Ghem vărgat/ Şi ferecal/ Lasă 
noaptea din găoace,/ Melc nătâng, şi 
fă-te-ncoace. 

Descântecul are un efect 
neaşteptat şi de proporții enorme, 
fixate de poet într-o viziune fabu- 
loasă a unei furtuni dezlănțuite din 
senin. Prin actul magic al descân- 
tecului s-au descătuşat forțele 
obscure ale naturii, puterile 
întunericului: căpcăuni, joimanițe, 
muma pădurii. Înspăimântat, copilul 
fuge acasă părăsind melcul. 
Acesta, ieşit din cochilie la auzul 
descântecului, este surprins de ger 
şi de cumplita vânzoleală a firii şi 
degeră. 

Întors în locul unde- lăsase, copilul 
descoperă consecințele nefaste ale 
cuvântului său şi plânge melcul cu un 
bocet murmurat, corespondent tragic 
al  descântecului de dinainte 
Moment de culminație al poeziei, 
incantația îndurerată (— Melc, melc, 
ce-ai făcut/ Dm somn cum te-ai 
desfăcut?/ Ai crezut în vorba mea/ 
Prefăcută .. Ea glumea!. .) este 
reacția unui suflet care trăieşte rele- 


vata lumi! şi a puterii magice a ` 


cuvântului, forța lui demiurgică 
Joaca sa nevinovată, cu efecte 
tragice, devine pentru el o expe- 
riență de cunoaştere, o inițiere 


Fie tare 

Fie-în gând: 

„„Melc, melc, 

Cotobelc, 

Plouă soare 

Prin fâneţuri şi răzoare, 
Lujerii te-aşteaptă-în crâng 
Dar n-ai corn 

Nici drept, 

Nici stâng; 

Sunt în sân la moşul lene 
Din poiene: 

Cornul drept, 

Cornul stâng... 


— larna coarnele se frâng, 
Melc nătâng, 
Melc nătâng!” 


D|! [e]! o|NJA|R] 
şui, adj. - (reg.) subțire, zvelt, mlădios 


Păresimi, s., pl. (înv. şi pop.: în religia creştină) - postul mare, pos- 
tul Paştelui; (p. ext.) luna aprilie 

plăvan, adj. - alb-gălbui sau alb-cenuşiu 

zăvelcă (var. zăvelgă), s.f. - fotă 

Făurar, s.m. - (pop.) februarie 

arnici, subst. - bumbac 

drâmbă, s.f. - mic instrument muzical 

feştilă, s.f. - fitil, lumânare 

leasă, s.f. - 1. împletitură de nuiele; 2. desiş 

guşată, adj. şi subst. - persoană care are guşă | 

colnic, s. n. - colină 

Joimăriță - personaj demonic feminin din mitologia românescă, al 
cărui nume derivă din Joi - Mari (Joia Mare), ultima zi de joi 
dinaintea Paştelui, când acest spirit preponderent malefic vine pe la 
casele oamenilor pentru a pedepsi femeile sau fetele care nu au 
isprăvit torsul până în acea seară. Apare ca o roată de foc şi flacără 
sau ia înfăţişarea unei femei urâte, înalte şi voinice. Poartă cu ea o 
găleată de jăratic, un ciocan de fier, un cuţit, un vătrai, un sac cu 
cenuşă, apă fierbinte etc. — toate acestea servindu-i drept instru- 
mente de pedeapsă şi de tortură a femeilor leneşe la tors. 
Muma-Pădurii — spirit preponderent malefic din mitologia ro- 
mânească. Apare ca o femeie bătrână, care are capacitatea de a se 
metamorfoza. Este rea, fioroasă, umblă pe la marginea pădurilor 
momind drumeții rătăciți pe care îi sluțeşte, îi preface în animale 
sau le smulge inimile. Apariţia ei este însoțită de un bocet neînce- 
tat, care uneori se transformă în hohot, chiot sau croncănit. 

Baba Dochia — personaj din mitologia românească, patroana zile de | 
martie. Mitul Babei Dochia este pus în legătură cu faptul cuceririi Daciei 
ge către Traian, căci numele Dochiei este asociat cu acela al fiicei lui 
Decebal. Legenda Babei Dochia vorbeşte despre o bătrână care a 
îngheţat, urcându-se la munte cu oile sale în perioada capricioasă a 
primăverii. Baba Dochia s-a prefăcut în stană de piatră împreună cu turma sa. 


lon Barbu - elev premiant la 
şcoala primară din Câmpulung 
Muscel 


E|X|P|LJOIRIAJRIE|A! 
(TJEJx|rlulululi) 
|. Joaca în pădure 


1. Prezintă impresia pe care ţi-a produs-o lectura acestui text. 
2. Identifică versurile în care copilul se prezintă (autocaracterizare). 
3. Explică semnificaţia versului: Eram mult mai prost pe-atunci... 
Ce indică adverbul atunci? 
4. Descrie grupul de copii care pleacă în pădure. 
5. Arată motivul pentru care ceata de țânci ursuzi şi de fetişcane 
pornesc într-o zi de Păresimi spre pădure. 
6. Identifică strofa în care este prezentat melcul; arată caracteris- 
ticile acestuia. 
7. Comentează descântecul copilului; care este intenţia acestuia? 
8. Stabileşte diferențieri între descântecul „tradiţional”, cunoscut 
din jocurile copilăriei, şi cel din poezie. 
9. Arată care este efectul imediat al descântecului. 
10. Identifică ființele fabuloase care apar în text; realizează o 
portretizare a fiecăreia. 
11. Caută imagini vizuale şi auditive care fac universul fabulos şi 
mai impresionant. 
12. Care este, în mintea copilului, consecința dezlănțuirii acestor 
forțe fabuloase? 


II. Reîntoarcerea zăpezii mieilor 

1. Descrie tabloul reîntoarcerii neaşteptate a iernii, 

2. Cine este Moşul lene? Ce ştii despre acesta? 

3. Prezintă monologul interior al copilului refugiat la adăpost de 
stihiile naturii dezlănțuite. 

4. Descrie imaginea hiperbolizată a prăpădeniei deafar '. 

5. Comentează stilistic pasajul: Podul lumii se surpase/ lar pe case,/ Până 
sus, peste colnic,/ Albicioase/ Ori foioase/ Cădeau cepi de arbagic. 

6. Motivează introducerea în tablou a unui alt personaj fabulos: 
Baba Dochia. 

7. Înspăimântat de viforniță, adăpostit în bordei, copilul „reface” acum 
descântecul spus în pădure. Compară-l cu acela şi arată-i diferenţele. 


III. Forța magică a cuvântului 

1. Ce descoperă copilul, după ieşirea soarelui, la reîntoarcerea în 
pădure? 

2. Descrie efectele pe care natura dezlănţuită le-a provocat melcului 
ieşit din cochilie prematur. 

3. Comentează semnificația bocetului, a lamentaţiei copilului, 
punând în evidenţă suferința acestuia, conştient acum de pute- 
rile pe care şi le arogase. 

4. Identifică expresia-cheie a bocetului murmurat de copil când 
constată efectul cuvintelor sale din descântec. 

5. Motivează gestul „micului Demiurg” de a aduce cu sine cochi- 
lia melcului şi de a o urca în pod. 

6. Comenteză, din perspectiva celor întâmplate, semnificația 
ultimului „descântec” pe care copilul îl va cânta relicvei. 

7. Interpreteză versul - Jarna coarnele se frâng, constatare a unei 
experiențe dureroase. 

8. Precizează dacă După melci este un text ficțional sau non- 
ficțional. Argumentează. 


LL]! |MElABȘ|! COUONUCOCE 


ERORI SEMANTICE 
1. Confuzia paronimică 


Paronimele sunt cuvinte care se aseamănă unul cu celălalt din punct de vedere al formei, dar 
se deosebesc (complet) în ceea ce priveşte înțelesul sau semnificația: numeral - numerar, 
prenume - pronume, glaciar - glacial, original - originar etc. 

Una dintre cauzele utilizării greşite a neologismelor este paronimia. În limba română există 
cuvinte cu origini şi cu sensuri diferite care sunt însă asemănătoare din punct de vedere al formei. 
Mica diferenţă, de multe ori constând dintr-un singur sunet, creează confuzii între aceste cuvinte, 
pentru că nu se ține seama de sensurile şi de originea lor. 

Situaţii de paronimie: 

Eminent - iminent. Primul termen cunoaşte în limba română aceleaşi sensuri ca în limbile 
neolatine din care provine: „care se distinge din calităţi intelectuale deosebite; excepțional, 
superior, remarcabil, excelent” (DEX). Paronimul iminent are sensuri complet diferite: „care este 
gata să se producă, să se întâmple şi care nu se poate amâna sau evita, inevitabil” (DEX). Nu 
poate exista aşadar o legătură de sens între eminent şi iminent. Apropierea care se face uneori 
între cei doi termeni este greşită şi dovedeşte necunoaşterea sensurilor acestor cuvinte. 

A emigra - a imigra. Confuzia între aceste paronime se produce pentru că sensurile lor par 
a fi foarte apropiate. A emigra înseamnă „a pleca din patrie şi a se stabili (definitiv sau tempo- 
rar) în altă ţară; a se expatria” (DEX). In aceeași familie lexicală intră termeni ca emigrant şi 
emigrație. Paronimul a imigra înseamnă „a veni într-o ţară străină pentru a se stabili aici” 
(DEX). Acelaşi sens îl au cuvintele apropiate imigrant şi imigrație. Distincția dintre a emigra 
şi a imigra se face în funcție de sensul deplasării, dintr-o direcție în alta. 

Atracția paronimică este fenomenul prin care un paronim care e folosit mai frecvent în limbă, 
deci mai familiar vorbitorului, îl „atrage” pe cel care este mai puţin cunoscut, substituindu-se 
acestuia din urmă. Astfel, a gira, care înseamnă „a garanta” (din it. girare), se foloseşte tot mai 
frecvent în locul lui a gera, care înseamnă „a conduce”, „a administra în numele cuiva” (din fr. 
gérer). Atracția paronimică reprezintă, de fapt, o confuzie paronimică şi devine sursa unor greşeli 
de limbă. 

Atracția paronimică este un aspect al etimologiei populare, fenomen care constă în „modifi- 
carea formei unui cuvânt (recent intrat în limbă sau mai puţin cunoscut) sub influența unui cuvânt 
mai cunoscut cu care prezintă asemănări de formă şi uneori de sens” (DEX). Aşa, de exemplu, în 
descântecul Melc,melc,/ Cotobelc,/ Scoate coarne boiereşti, cuvântul boiereşti a înlocuit ter- 
menul boureşti, adică „mândre”, „falnice”, ca ale bourului de odinioară. Tot astfel, firoscos e o 
etimologie populară pentru filozof ori lăcrămaţie, pentru reclamaţie. 


1. Reţine semnificaţia fiecărui paronim din exemplele de mai jos; scrie-I pe caiet, inte rându-l într-un context potrivit: 
a) Substantive: 
diferenţă (deosebire, nepotrivire) — deferență (stimă, respect, consideraţie, condescendență); 
fiabilitate (ansamblul calităților unui sistem tehnic care determină capacitatea acestuia de a fi utilizat 
un timp cât mai îndelungat) — friabilitate (însușire de a fi fărâmicios, casant, friabil); 
jantă (partea exterioară a unei roți de automobil, de bicicletă etc.) — geantă (servietă, poşetă); 
perceptor (furnizor însărcinat cu încasarea impozitelor şi taxelor oficiale) — preceptor (persoană 
însărcinată cu educarea şi instruirea unui copil, pedagog, educator). 
b) Adjective: 
cauzal (privitor la cauză, de cauză) — cazual (1. care are un caracter întâmplător, care depinde de 
împrejurări, accidental; 2. care arată cazul gramatical); 
destins (relaxat, calm, liniştit) — distins (plin de eleganţă, finețe, distincție); 
ordinal (care indică, într-o serie, locul, ordinul numeric) — ordinar (obişnuit, normal, comun). 
c) Verbe: 
a colabora (a participa la elaborarea unei acțiuni) — a corobora (a consolida, a întări); 
a enerva (a se înfuria, a se irita) — a inerva (a forma rețeaua de nervi a unui țesut); 


a preleva (a detaşa, a extrage, a lua o parte dintr-un tot, dintr-un ansamblu) — a prevala (a avea pre- 
ponderenţă, a predomina); 
a proveni (a se trage, a-şi avea obârşia) — a preveni (a prevesti, a avertiza). 

2. Alege din fiecare pereche de paronime cuvântul care este adecvat contextului: 
saşiul/ şasiul maşinii, călătoreşte pe spezele/ spețele (cuiva), i-arelevat/ revelat taina, judecător 
refuzat/ recuzat de inculpat, prinos/ prisos de bunuri materiale, cabinet dental/ dentar. 

3. Explică următoarele etimologii populare ca aspect al atracției paronimice: 
filigram, brusculadă, arcoladă, (nume şi) pronume. 

4. Identifică acele cuvinte care sunt utilizate greşit ca rezultat al unor confuzii paronimice (toate exemplele 
sunt din comediile lui I.L. Caragiale): 
e Hehei! Unul e Galibardi: om, o dată şi jumătate! [...] Ei, giantă latină, domnule, n-ai ce-i mai zice. 
e Jupân Dumitrache, adică să am pardon de impresie, eu gândesc că numa ' ţi-ai făcut spaimă degeaba. 
e Bravos, bobocule! Nu m-aşteptam ca tocmai dumneata să te pronunţi cu aşa iluzii în contra mea... 


2. Pleonasmul 


Pleonasmul (din gr. pleonasmos „a fi în plus”) este o greşeală de limbă care ia naştere din 
folosirea alăturată a două sau mai multe cuvinte, dintre care unul repetă parțial sensul celuilalt. 
Vorbitorul face în mod inutil o „risipă” de exprimare, utilizând mai multe elemente de expresie 
decât ar fi strict necesar. De exemplu, a aduce la acelaşi numitor comun este un pleonasm pentru 
că înseamnă: a) „a face ca două sau mai multe fracții ordinare să aibă acelaşi numitor”; b) „a împăca 
puncte de vedere diferite”, iar adjectivul comun dublează un sens care a fost deja exprimat, deci 
este inutil. În exemplul a rostit o scurtă alocuţiune există o formulare pleonastică întrucât alocuţi- 
une înseamnă „scurtă cuvântare ocazională”, iar adăugarea adjectivului scurtă devine inutilă. 

Pleonasmul are cauze diverse; ele pot fi de natură lexicală (a aproba pozitiv, contrabandă ile- 
gală, tricicletă cu trei roți, Avansaţi înainte!) sau de natură gramaticală (mai superior, foarte optim, 
etc., ştiindu-se că adjectivele superior şi optim nu au grade de comparație). 

În ultima vreme, împrumuturile din limba engleză au devenit o importantă sursă a pleonasmu- 
lui, din cauza necunoaşterii sensului exact al cuvântului împrumutat, ca în următoarele construcţii 
pleonastice: summit la vârf (summit înseamnă „conferință la nivel înalt, la vârf”), hit de mare 
succes (hit - ca şi sinonimul său șlagăr - înseamnă „cântec de succes”) ori conducere manage- 
rială (managenent înseamnă „ştiinţa organizărilor şi conducerii întreprinderilor”). 

Din punct de vedere al acceptării pleonasmului în exprimarea îngrijită, se poate face diferența între 
pleonasme intolerabile (ca în exemplele de mai sus) şi pleonasme torelabile în diverse grade. Se apreci- 
ază a fi pleonasme tolerabile anumite expresii fixe ca praf şi pulbere, oale şi ulcele, întuneric beznă etc. 

Pleonasmul tolerabil este considerat o figură de stil din categoria figurilor insistenței (enu- 
meraţia, hiperbola, imprecaţia, perifraza etc.), folosit cu intenţie de expresivitate pentru subli- 
nierea celor comunicate: foc şi pară; în fel şi chip; se suceşte, se învâteşte; vai şi amar; ce-a 
făcut, ce-a dres; cu chiu, cu vai etc. 


1. Analizează structura următoarelor pleonasme şi demonstrează natura greşelii: 


cel mai optim chiar el însuşi în persoană 
am conlucrat împreună panoramă de ansamblu 
schiță sumară întrajutorare reciprocă 
procent la sută vin din nou iarăşi 

a suprapus peste a preferat mai bine 
coboară jos au conviețuit laolaltă 
s-a întors înapoi obstacol care împiedică 
foarte rarisim a îndrumat calea. 


2. Explică de ce aceste construcţii sunt considerate pleonastice: 


perspective de viitor conducere managerială 
protagonist principal mijloace mass-media. 


3. Argumentează dacă sunt sau nu pleonasme următoarele formulări: 
nul şi neavenit 
definitiv şi irevocabil 
anexe alăturate 
având în vedere şi luând în considerare 
drept pentru care. 
4. Exprimarea personajelor din operele lui I.L. Caragiale este plină de greşeli de limbă. Care este 
eroarea în următoarele exemple: 


domnule, musiu numaidecât momentan 
june tânăr la fel identice 

madam, cucoană şi elțetera 

pardon, să iertaţi în stare a fi capabil. 


5. Presa audo-vizuală, din grabă ori neatenţie, poate răspândi exprimări pleonastice nesesizate de publicul 
neinformat. Arată ce este eronat în aceste exemple: 
privatizarea marilor mamuţi industriali 
înalți prelați bisericeşti 
prognoza pentru viitor arată 
privind retrospectiv în urmă 
despăgubirea pagubelor produse de inundaţii 
personalităţi care au fost nemijlocit în mijlocul evenimentelor. 


3. Tautologia 


Tautologia este construcţia care se realizează prin repetarea unui cuvânt sau a unui grup de 
cuvinte cu funcții gramaticale diferite şi cu intonații diferite. Ex.: Copilul, tot copil; Ce s-a petre- 
cut, s-a petrecut; De mâncat, mănâncă; Legea este lege; Dacă nu vrea, nu vrea etc. 

Unele tautologii sunt fixate în proverbe: Frate, frate. dar brânza e pe bani; Munca face omul 
om şi altoiul pomul pom. 


Identifică, în exemplele următoare, construcţiile tautologice: 
Capra tot capră, se zmucea în toate părțile. 
(I. Creangă) 
Nu e frumos ce e frumos, ci e frumos ce-mi place mie. 
Moşia moşie, foncţia foncție. coana Joițica - coana Joiţica, trai neneaco, cu banii lui Trahanache... 
(I.L. Caragiale) 

Eseul liber (nestructurat) este o compunere şcolară în cerința căreia se indică o temă ce 
trebuie tratată. Autorul eseului (elevul) este cel care hotărăşte asupra aspectelor importante, nece- 
sare a fi puse în evidență prin abordarea temei. 

Eseul liber (nestructurat) permite manifestarea creativității în cel mai înalt grad. El poate 
fi evaluat fie pentru calitatea şi consistenţa argumentelor aduse, fie pentru originalitate, posibili- 
tatea de a realiza asocieri cu alte creaţii ale aceluiaşi autor sau ale unor autori diferiți etc. 

Obiectivele urmărite în redactarea unui eseu liber (nestructurat) pot fi următoarele: 

- capacitatea de a compara viziuni asupra unei teme, specii literare etc; 

- capacitatea de susținere argumentată a unui punct de vedere cu o pronunțată notă per- 
sonală; 

- capacitatea de a aplica, în contexte noi, cunoştiințele dobândite anterior. 


Redactează un eseu liber (nestructurat) de o pagină în care să demonstrezi că joaca din pădure a copilu- 
lui şi consecinţele acesteia reprezintă o experiență de cunoaştere. Eseul trebuie să scoată în evidenţă fap- 
tul că, deşi aflat la vârsta jocului, copilul se maturizează sufleteşte. 

La Ion Barbu jocul este o temă a creaţiei sale. Poezii ca Jsarlâk sau Uvedenrode ne apar ca rod al 
unor reverii modelând lumi închipuite ca tărâmuri de joc. Arta sa poetică, Joc secund, implică în mod 
necesar un „joc prim”, un „joc primordial”. Din mărturisirile scriitorului Mihai Moşandrei, bun prieten 
timp de o viaţă al lui Ion Barbu, rezultă că în viziunea autorului „jocul prim “ este al lui Dumnezeu, iar 
„jocul secund” este al creatorului, al artistului care încearcă a imita „jocul prim”. Jocul lui Dumnezeu 
este etern, al artistului este efemer. 

Citeşte această evocare făcută lui lon Barbu de Mihai Moşandrei şi stabileşte o legătură între ea şi 
poezia După melci: 

Cu o fire tăcută şi visătoare, mai mult decât să vorbească, îi plăcea, mai ales ca joc, leagănul nos- 
tru din ogradă, cu sfori groase şi care era atârnat de ramurile vânjoase ale unui mălin bătrân. Prin 
imensele grădini de atunci ale oraşului ne plăcea să hoinărim, să facem pentru cei rămaşi acasă fru- 
moase buchete de flori de câmp sau să herborizăm pentru noi speciile rare; priveam la micile gângănii 
nemaiintâlnite, de simetrii uimitoare, matematice, cu toată micimea lor. Lui Dan, însă, îi plăcea să 
colecționeze tot felul de limace sau vietăți de melci rari, şi pe care apropiindu-i uşor de buze le descân- 
ta cunoscutul cântec popular de joacă al copiilor. Printr-un ciudat contrast față de gusturile lui, mai 
întotdeauna extraordinare, mie mult mai mult îmi plăceau fluturii mai mobili, cu aripele lor de culori 
in văpaie, şi care neaşteptaţi izbucneau din lumini florale, după care trebuia pentru a-i prinde să alergi 
în tot felul de zigzaguri abile, fără însă a privi prea mult picioarele, spre a nu-i pierde din vedere. Aveai 
nevoie de toată supleţea copilărească şi de toată voiciunea, ca apoi datorită unei pălării cu boruri lungi 
de paie să-i poți prinde totuşi intacţi, aceasta fiind marea izbândă. 

Dintre aceste paradiziace clipe, am rămas buni amici, chiar până mult mai târziu, ajunşi prin liceu. 
Atunci, în aceste lungi vacanțe de vară impingeam aceste vânători entomologice* până departe, peste 
platoul Gruiului, până la înfricoşătoarea de adâncă, râpa Ciocanului, cu vechiul ei schit de călugări, 
pierdut acolo de toată lumea, sub pădurile năvalnice ale pusniciei. Aceste excursii ale copilăriei, iar 
apoi ale adolescenţei noastre, filtrate fără de voie în subconştient, nu au rămas fără urmări, fiindcă 
mult mai târziu, sub pseudonimul său lovinescian, prietenul meu trebuia să scrie bizarele lui versuri: 

Melc, melc, ce-ai făcut, 

Din somn cum te-ai desfăcut? 

(Casa amintirilor, în vol. Evocări literare, Editura Minerva, Bucureşti, 1989) 


*entomologie, s.f. - ramură a zoologiei care se ocupă cu studiul insectelor 


lon Barbu - corespondență cu 
Mihai Moşandrei 


JOC ŞI JOACĂ 
FICŢIUNE ŞI REALITATE 


k Profil 


Johan Huizinga (1872-1945; 
pronuntat Höi-zıng-ha), eseist şi 
istoric de artă olandez. Este consi- 
derat un clasic al istoriei culturii şi 
filozofiei istoriei. Cele mai cunos- 
cute cărți ale sale sunt: Amurgul 
evului mediu (1919), Erasmus 
(1924), Homo ludens (1938). 

Titlul ultimului volum este în 
limba latină; în traducere înseamnă 
„omul care se joacă” sau, mai 
aproape de sensul textului, „omul 
ca ființă căreia îi este caracteristic 
jocul” 

1. Prezintă oral, în fața clasei, care a fost şi care este importanța 
jocului în existența ta. 
2. Jocul este o caracteristică a copilăriei. Poate fi extinsă şi pentru 
alte vârste ale omului? Argumentează. 


HOMO LUDENS 
de Johan Huizinga 


Natura şi importanţa jocului ca fenomen de cultură 
(fragment) 


Jocul este mai vechi decât cultura, pentru că noțiunea de cul- 
tură, oricât de incomplet ar fi ea definită, presupune în orice caz o 
societate omenească, iar animalele nu l-au aşteptat pe om ca să le 
înveţe să se joace. Ba chiar se poate afirma, fără risc, că civiliza- 
ţia omenească nu a adăugat nici o caracteristică esențială noțiu- 
nii generale. Animalele se joacă întocmai ca şi oamenii. Toate 
trăsăturile fundamentale ale jocului sunt prezente şi în cel al ani- 
malelor. Nu avem decât să urmărim joaca unor căţeluşi, pentru ca 
să identificăm în vesela lor zbenguială toate aceste trăsături. 
Cățeluşii se invită unii pe alții la joacă printr-un soi de atitudini şi 
gesturi ceremoniale. Respectă regula că nu trebuie să-i muşte de 
urechi pe camarazii lor de joacă. Se comportă ca şi cum ar fi 
înspăimântător de răi. Şi mai ales: se vede cât de colo că toate 
acestea îi bucură şi îi amuză enorm. O asemenea joacă a unor 
căţei care zburdă nu este decât una dintre cele mai simple forme 
ale jocului animalelor. Există altele, cu un conținut mul! mai ele- 
vat, mult mai dezvoltat: veritabile competiții, fermecătoare 
reprezentații date în faţa unor spectatori. 

Aici, este cazul să notăm de îndată un punct foarte important. 
Chiar şi în cele mai simple forme ale sale, şi chiar în viața ani- 
malelor, jocul este mai mult decât un fenomen pur fiziologic sau 
decât o reacție psihică determinată pur fiziologic. El depăşeşte ca 
atare limitele unei activităţi pur biologice sau cel puţin pur fizice. 
Jocul este o funcţie plină de tălc. În joc „intră în joc” ceva care 
trece dincolo de instinctul de conservare nemijlocit, ceva care 
pune în acțiune un tâlc. Fiecare joc înseamnă ceva. Dacă acest 
principiu activ, care îi conferă jocului esenţa, îl numim intelect, 
spunem prea mult, iar dacă îl numim instinct, nu spunem nimic. 
Oricum l-am privi, o dată cu această „intenţie ” a jocului se vă- 
deşte, în orice caz, în însăşi esenţa lui, un element imaterial. 

Psihologia şi fiziologia se ocupă de observarea, descrierea şi 
explicarea jocului animalelor. al copiilor şi al oamenilor adulți. 
Ele caută să stabilească natura şi semnificaţia jocului şi să indice 
locul lui în planul vieții. Faptul că jocul ocupă acolo un loc impor- 
tant, că îndeplineşte acolo o funcție necesară, sau cel puţin utilă, 

Desen de Charlotte Agell 


este acceptat îndeobşte şi fără tăgadă ca punct de pornire al 
oricărei cercetări şi consideraţii ştiinţifice. Numeroasele încercări 
de a determina această funcţie biologică a jocului sunt foarte diver- 
gente. Unii au crezut că pot defini originea şi fundamentarea jocu- 
lui ca o descărcare a unui surplus de forță vitală. Alţii sunt de 
părere că orice fiinţă vie, când se joacă, se supune unui spirit de 
imitație congenital. Sau că jocul satisface o nevoie de destindere. 
Sau că este un exercițiu pregătitor în vederea activităţii serioase, pe 
care i-o va cere viaţa. Sau că serveşte drept exercițiu de stăpânire 
de sine. Alţii caută principiul în nevoia înnăscută de a putea face 
ceva, sau de a pricinui ceva, sau în tendința de a domina, sau în 
aceea de a-i întrece pe concurenți. Alţii consideră jocul ca pe o 
drenare nevinovată a unor porniri dăunătoare, sau ca pe o umplu- 
tură necesară unei activități orientate prea unilateral, sau ca satis- 
facerea, într-o ficţiune, a dorințelor cu neputinţă de satisfăcut în 
realitate şi, în consecinţă, ca autoconservare a simțului personalităţii. 

Toate aceste explicaţii au un factor comun: toate pornesc de la 
presupunerea că jocul are loc de dragul unei alte realități, că 
serveşte unei anumite finalităţi biologice. Ele pun întrebarea: din 
ce cauză şi cu ce scop se practică joaca? Răspunsurile care se dau 
la această întrebare nu se exclud câtuşi de puţin unul pe altul. Am 
putea accepta în acelaşi timp toate explicațiile enumerate mai sus, 
fără să ajungem la o supărătoare confuzie de noțiuni. De aici, 
reiese că toate acele explicaţii sunt doar parțiale. Dacă una dintre 
ele ar fi concludentă, ar trebui fie să le excludă pe celelalte, fie să 
le cuprindă sau să le preia într-o unitate de rang superior. Cele mai 
multe dintre aceste strădanii de a da o explicaţie nu se preocupă 
decât în a doua instanță de întrebarea: ce şi cum este jocul în sine, 
ce înseamnă el pentru jucătorii înşişi? Ele abordează nemijlocit 
jocul cu unitățile de măsură ale ştiinţei experimentale, fără să 
acorde în primul rând atenţia necesară calităţii lui estetice pro- 
funde. De fapt, calitatea primară „joc” rămâne de regulă necir- 
cumscrisă. Faţă de fiecare dintre explicaţiile date, rămâne în 
picioare întrebarea: bine, dar ce este de fapt „ hazul” jocului? De 
ce ţipă sugarul de plăcere? De ce se pierde jucătorul când se dedă 
patimii lui, de ce competiția excită mulțimea cu o mie de capete, 
impingând-o până la delir? Intensitatea jocului nu poate fi expli- 
cată prin nici o analiza biologică. Și totuşi, în această intensitate, 
în această capacitate de a scoate din minţi rezidă esența lui, cali- 
tatea lui intrinsecă. Natura — pare să spună mintea logică — ar fi 
putut să le dea progeniturilor sale toate acele funcții folositoare — 
descărcarea energiei de prisos, destinderea după încordare, 
pregătirea pentru cerinţele vieții şi compensarea pentru ceea ce nu s-a 
realizat — şi sub forma unor practici şi reacții pur mecanice. Dar nu: ea 
ne-a dat Jocul, cu încordarea lui, cu bucuria lui, cu „hazul ” lui. 

psihologie, s.f. — ştiinţă care se ocupă cu studiul proceselor şi par- 
ticularităților psihice 

fiziologie, s.f. — ramură a biologiei care studiază funcțiile organismului viu 
biologie, s.f. — ştiinţă care studiază manifestările vieții din punct de 
vedere anatomic, fiziologic, zoologic 


k Puncte de reper 


Homo ludens este o carte 
cunoscută în cultura europeană. 
Acest eseu pleacă de la premisa că 
există un element ludic în faptele de 
cultură. Autorul realizează o amplă 
investigaţie, punând jocul în relație 
cu justiția, războiul, poezia, filo- 
zofia, arta etc. Concluzia întregului 
volum este că „mintea omenească 
nu se poate despnnde din cercul 
magic al jocului”. Fragmentul de 
mai sus deschide eseul lui Huizinga 
şi demonstrează că jocul este pro- 
pnu nu numa! omului, ci şi ani- 
malelor. În existența umană el 
ocupă un loc fundamental 


. Identifică ipoteza de la care pleacă textul; 


Eseul (fr. essai, „încercare”) este o lucrare care tratează 
teme filozofice, literare, ştiinţifice, morale etc. Fiind o formă 
de notație a unor observaţii personale, eseul este un exercițiu 
critic neşistematic prin excelență. Scriere eminamente 
deschisă, el se află la graniţa dintre filozofie şi literatură. 

Permiţând un număr mare de accepții, sensul central al 
termenului eseu (încercare, tentativă, exercițiu) pleacă de la 
scriitorul și moralistul francez Michel de Montaigne (1533- 
1592), creatorul genului care în 1580 a publicat celebra sa 
carte intitulată Eseuri. În secolele următoare termenul eseu 
se va aplica în mod frecvent operelor din once domeniu; ulte- 
rior sensul cuvântului s-a specializat în direcția pur literară, 
ajungând ca astăzi să definească, în general, o lucrare cu un 
pronunțat caracter personal. 

Sfera de investigaţie a eseului e foarte largă, practic 
nelimitată. Eseistul „încearcă” să trateze un subiect, ridică o 
problemă, caută să dea o soluţie. Nu o impune, ci doar o 
propune. Eseul este expresia subiectivităţii celui care-l scrie. 
Ceea ce el descoperă nu reprezintă un „adevăr” general, ci 
doar „adevărul” său. De aici nota de profesiune de credință 
şi de reflecţie personală pe care o dă orice eseu. Înainte de 
orice, eseul este o „marcă” a personalității autorului; în eseu 
hotărâtoare nu e atât problema justeții celor afirmate, cât 
prezența sau absența personalităţii. Fiind expresia unui unghi 
propriu de observaţie, într-un eseu interesează nu numai ce 
spui, ci şi cum spui. 

Un bun eseu va avea un efect de surpiză asupra cititoru- 
lui. Noutatea, ineditul, punctul de vedere original sunt trăsă- 
turi definitorii pentru acest tip de „încercare”. 

În literatura română, primul eseu se consideră a fi 
Pseudokineghetikos (1874). ins insolita operă a lui Alexandru 
Odobescu. Eseul s-a impus la noi abia în epoca interbelică, 
având largi deschideri spre literatură, filozofie, estetică, 
sociologie, politică etc. Între eseiştii români ai perioadei, cei mai 
cunoscuţi sunt: Emil Cioran, Mircea Eliade, Paul Zarifopol, 
Lucian Blaga, Constantin Noica, G. Călinescu, E. Lovinescu, 
Mihai Ralea, Camil Petrescu. În ultima vreme (în special după 
1989) genul s-a revigorat prin contribuția lui Alexandru 
Paleologu, Andrei Pleșu, Gabriel Liiceanu, Horia-Roman 
Patapievici ș.a. 

reformulează-i 
conţinutul folosindu-te de propriile cuvinte. 


. Prezintă argumentele folosite de autor pentru a-și susține punc- 


tul de vedere, punând în evidenţă: 

e rolul jocului ca rezultat al cercetărilor efectuate în domeniul 
psihologiei şi fiziologiei; 

e factorul comun de la care pornesc explicaţiile date în legătură 
cu natura, semnificația şi locul jocului în existența copiilor, 
adulţilor şi animalelor; 

e esenţa jocului, potrivit opiniei autorului. 


3. Care este concluzia acestui text argumentativ? 


57 


4. Care sunt principalele informaţii despre joc pe care le-ai aflat din analiza textului? 

5. Fragmentul reprodus este un text ficțional sau nonficțional? Argumentează-ți răspunsul, folosind 
tehnica argumentării. 

6. Explică prin ce se deosebeşte acest text de celelalte (Tablouri biblice de Tudor Arghezi şi După 
melci de lon Barbu) studiate în cadrul temei „Joc şi joacă”. 

TEXTUL ARGUMENTATIV 


Argumentarea este un mijloc prin care se susţine sau se demonstrează un punct de vedere 
privitor la o anumită temă. 

Este procesul de justificare logică a unei opinii pe care vrem să o susţinem. Procesul argu- 
mentării unei opinii presupune parcurgerea unor paşi obligatorii: a susține, a dovedi, a întări. 

Scopul argumentării este de a convinge/ de a persuada partenerul de comunicare (interlocu- 
tor sau cititor), privitor la valabilitatea opiniei exprimate. O opinie nesusţinută de argumente nu 
este o argumentare, ci o afirmaţie nejustificată (gratuită, neconvingătoare şi lipsită de valabilitate). 


Un text este argumentativ dacă are explicit formulate o teză şi cel puțin un dat (un argument) 
care s-o justifice. 

Caracteristicile textului argumentativ sunt: 

a. o temă în jurul căreia se discută; 

b. un protagonist (subiectul ce argumentează, care vrea să convingă un interlocutor despre 
valabilitatea propriei teze) şi un antagonist (real sau aparent, cel care trebuie convins); 

c. cel puţin o opinie şi unul sau mai multe argumente; 

d. argumente alese şi susținute (dovedite) în funcţie de tema dată şi de interlocutori, prin urmare 
marcate cultural şi aparținând unor arii de semnificaţie specifice; 

e. faze intermediare, când opiniile se schimbă sau se consolidează, în funcție de argumentele 
aduse de unul sau de celălalt în favoarea propriilor teze; 

f. o concluzie. 


Tipuri de texte argumentative: 
- după scop: a demonstra, a convinge; 
- după calea de transmitere: oral, scris. 


Structura unui text argumentativ: 

e Enunţarea ipotezei: alcătuirea unui enunț clar, care conține teza/ ideea ce urmează a fi 
demonstrată, dar şi exprimarea propriei opinii față de aceasta. 

e Argumentarea propriu-zisă: enunţarea unuia sau mai multor argumente pro şi/ sau contra 
ipotezei enunțate şi susținerea lor (exemple, citate, prezentarea unor întâmplări, opinii de 
autoritate, comparații care să scoată în evidență ideea susținută). 

e Precizarea concluziei: întărirea ipotezei, prin reluarea sa în mod nuanțat, dacă argumentarea a de- 
monstrat teza enunțată inițial; contrazicerea ipotezei, dacă argumentarea a demontat ipoteza respectivă. 


Argumentele trebuie să fie „tari”, valide şi să pornească de la premise adevărate, privitoare la ideea/ 
tema pusă în discuţie. Ele trebuie să fie formulate clar şi ordonate logic, fie în mod deductiv (se începe cu 
o afirmație generală, susținută apoi cu exemple adecvate), fie în mod inductiv (se porneşte de la exemple, 
spre a generaliza ulterior). Dispunerea lor în argumentarea scrisă este marcată de paragrafe. 
Contraargumentele, punctele de vedere diferite de acela ales, nu trebuie ignorate, pentru că referința la păreri 
opuse poate susține mai convingător propria opinie şi poate demonstra cunoaşterea complexă a proble- 
maticii puse în discuție (în diversele sale aspecte). 


Elemente conectoare folosite pentru marcarea părților argumentaţiei şi pentru exprimarea unei 

aprecieri: : 

- argumentul se formulează în termeni de: cred că..., îmi place, deoarece..., este aşa, fiindcă..., 
probabil că..., cu siguranţă că... etc. Se pot folosi şi formulări care să facă apel la experiența 
interlocutorilor: După cum ştiți..., Cred că sunteți de acord că... etc. sau la opinii de autori- 
tate: X susține că..., potrivit opiniei lui Y... etc. 

- argumentele se punctează prin formulări pregnante, care au rolul de a anunţa că urmează 
ceva important, solicitând în acest fel atenţia interlocutorului: pentru că, deoarece, faptul se 
explică prin, de exemplu, la fel ca, având în vedere faptul că..., spre deosebire de, în primul 
rând, încât, ca să etc. 

- în formularea argumentelor şi a concluziei se utilizează diverse cuvinte persuasive; în mod 
sigur, evident, clar, prin urmare, aşadar, greşit etc. 


Etapele (redactării) unui text argumentativ 
Dacă trebuie să alcătuieşti un text argumentativ (oral sau scris) vei avea în vedere: 
1. Pregătirea şi documentarea (redactării): 

- înțelegerea temei de argumentat; documentarea pentru o bună cunoaștere a problematicii 
(dacă argumentarea priveşte un text literar, o etapă obligatorie este lectura integrală a aces- 
tuia şi a altor informaţii asociate); precizarea propriei opinii/ a unui punct de vedere față de 
tema aleasă/ impusă. 

2. Alcătuirea planului de idei. 
3, Structura şi redactarea: 

- formularea ipotezei; 

- enunțarea şi susținerea unor argumente (pro şi/ sau contra); 

- precizarea concluziei. 

4. Verificarea şi corectarea, în funcție de: 

- claritatea formulării tezei; respectiv, a concluziei; 

- existența unei legături logice între ipoteză şi concluzie; 

- dispunerea argumentelor în paragrafe distincte, având o ordonare internă; 

- utilizarea conectorilor şi a tehnicilor argumentative; 

- eliminarea generalităţilor insuficient susținute. 

5. Stabilirea formei finale. 


În fragmentul selectat în manual din Homo ludens de Johan Huizinga, autorul, plecând de la ipoteza 


că jocul este mai vechi decât cultura, aduce argumente în sprijinul acestei idei şi, după expunerea lor, 


încheie cu o concluzie. Această structură specifică este a textului de tip argumentativ. 
Scrie un text argumentativ de o pagină, pornind de la poezia După melci de lon Barbu, în care să 


respingi sau să aderi la următorul enunţ: Copilul este vinovat pentru moartea melcului. Argumentaţia ta 
trebuie să pornească de la o premisă, apoi să aducă minimum două argumente întărite prin exemple şi 


să se încheie cu o concluzie. 


Lucrează după modelul de mai jos. 

Exemplul 1 (contra) 

Consider că nu poate fi vinovat copilul pentru moartea melcului, pentru că... 
Argumentele mele împotrivă sunt următoarele... 

În concluzie, cred că... 

Exemplul 2 (pro) 

Consider că este vinovat copilul pentru moartea melcului, pentru că... 
Argumentele mele în susținerea acestei afirmaţii sunt următoarele... 

În concluzie, cred că... 


ANACOLUTUL 


Anacolutul (din gr. anakoluthon — „fără, lipsit de urmare, continuare sau legătură”) este o 
greşeală gramaticală aparținând domeniului sintaxei. El reprezintă o încălcare a regulilor de 
organizare a enunțului, o deviere (abatere) de la structura sintactică aleasă iniţial. 

Anacolutul este o contrucție caracterizată prin absența legăturii normale saw/ şi prin întreru- 
perea continuității în cadrul unei construcții sintactice. 

e Anacolut tolerat a 

În exemplele Lacomului, cât să-i dai, el nu zice ba şi Sărăcia un' s-a-ncuibat/ Anevoie-i 
de scăpat (pop.), exprimarea corectă este: Lacomul, cât să-i dai, nu zice ba şi De sărăcie 
un” s-a-ncuibat/ Anevoie-i de scăpat. În aceste situaţii, specifice limbii populare şi fami- 
liare, se consideră că anacolutul poate fi tolerat. 

e Anacolut netolerat 

În cazurile când anacolutul ia naştere datorită neglijenţei în exprimare, el nu mai poate fi con- 
siderat ca tolerat. In exemplul Fratele meu, nu-mi pasă de el este o greşeală evidentă, pentru că 
exprimarea corectă ar fi trebuit să fie: De fratele meu nu-mi pasă. 


1. Identifică anacolutul din următoarele exemple, rescrie corect enunţul şi explică, pentru fiecare caz 
în parte, dacă existența lui poate fi considerată ca tolerată: 
a) Cine tot vorbește lucrul nu-i sporeşte. (pop.) 
b) Moşneagul, când a văzut-o, i s-au umplut ochii de lăcrimi şi inima de bucurie. (|. Creangă) 
c) Nu ştiu alții cum Sunt, dar eu [...] parcă-mi saltă şi acum inima de bucurie. (1. Creangă) 
2. Identifică anacolutul, corectează enunțurile şi explică modul cum a luat naștere greşeala: 
a) Cine învaţă bine i se dă un premiu. 
b) Cine mi-a cerut ceva i-am dal. 
c) Cin’ se ia cu mine bine/ îi dau haina de pe mine. 
3. Anacolutul e o deviere sintactică. El se produce datorită insuficientei atenţii acordate modului de 
organizare a unui enunţ. Corectează, prin rescriere, următoarele enunţuri greşite: 
a) Eu, când am văzut aceasta, a fost imposibil să plec. 
b) Faptul că a întârziat trenul, eram nervos. 
c) Mama, când am plecat, i-au dat lacrimile. 


E|VIAJL|UAIRIEBC|UIRIEINITLĂ, 
AIP |LLI[CIALTII Li! 


Redactează un jurnal de lectură de circa două pagini în care să scrii despre textele citite de tine având 
tema „Joc şi joacă”. Textele pot fi atât cele din manual, cât şi cele din lecturile tale suplimentare. 

Acest jurnal de lectură poate fi elaborat după următorul plan: 

e tipul textului citit: literar (proză, poezie, dramaturgie), nonliterar (text ştiinţific, argumentativ etc.); 

e ce ai reținut din lecturile pe tema respectivă; 

e ce reacții ţi-a provocat lectura fiecărui text; 

e comentarii personale în legătură cu textele citite (ce ți s-a părut interesant, ce te-a impresionat, ce 

semnificație are textul respectiv, care sunt opiniile tale raportate la cele aflate etc). 


| D|! |Nclol-lofolEIrIE|xI7) 
Urmăreşte aceste ipostaze ale omului: 


e homo ludens — lat. Judo, ere, lusi, lusum = 1. a juca, a se juca; 2. a face ceva în joacă (ludens — 

adjectiv, provenit din participiul verbului ludo, ere = care se joacă); 

e homo sapiens — lat. sapio, ere = a se pricepe, a înțelege, a fi cu judecată (sapiens — adjectiv, prove- 

nit din participiul verbului sapio, ere = inteligent, înțelept, cu judecată); 

e homo viator — lat. viator, -oris s.m. = călător, drumeț; lat. via, ae, s.f. = drum; cale; 

e homo faber — lat. faber, fabri s.m. = 1. meşteşugar, lucrător, meşter; 2. (fig.) creator, meşter. 

Identifică în textele pe care le-ai studiat la şcoală sau le-ai citit ca lectură particulară personaje lite- 
rare care să reprezinte concretizări ale acestor patru ipostaze ale omului (ludens, sapiens, viator, faber). 

Poţi să-ți extinzi exerciţiul şi asupra textelor cuprinse în următoarele teme din manual. 


JOC ŞI JOACĂ 
TEXTE AUXILIARE 


ă Profil 


Florin laru (n.1954), scriitor 
reprezentativ al Generației '80. 
Debutează cu volumul de poezii 
Cântece de trecut strada (1981) - 
premiul Uniunii Scriitorilor. Alte 


volume ca Aer cu diamante 
(împreună cu Mircea Cărtărescu, 
Traian T. Coşovei, lon Stratan) din 
1982. La cea mai înaltă ficţiune 
(1984), Înnebunesc şi-mi pare rău 
(1990) îl impun în rândul poeților 
optzecişti. 


LI [NJAL! INI TIEJOLEDTELXIT] 


1. Te-ai jucat vreodată pe computer? Prezintă jocul tău preferat şi 
motivează-ţi alegerea. 

2. Cum s-ar explica, potrivit opiniei tale, patima jocurilor pe com- 
puter care i-a cuprins pe mulţi dintre adolescenţii de astăzi? 


CUM SĂ DAI ÎN MINTEA COPIILOR 
de Florin laru 


Dacă titlul de mai sus ar fi avut un semn de întrebare, arti- 
colul de mai jos ar fi avut următorul conţinut: Să pui mâna pe 
calculator şi să-i tragi un joc! Dar nu despre asta e vorba. Eu fac 
parte din tagma celor ce se joacă şi trebuie să mă confesez, 
apărându-mi poziția de om neserios. Fac acelaşi lucru şi la servi- 
ciu, unde am bifat deja două amenzi usturătoare, o fac şi acasă, 
unde suport reproşuri legate de destinul şi cariera mea, iar dacă 
întâmplarea mă descoperă în faţa unui calculator străin, unde 
instalez sau şterg ceva, demonul cel neadormit nu mă lasă fără să 
execut două-trei mişcări ludice de mouse. 

Sunt oameni care se joacă şi oameni care nu se joacă. Aşa cum 
sunt oameni religioşi şi atei. Ar fi necinstit din partea mea să spun 
că nejucătorii au ceva în minus... Deşi... Prima mea şefă era clar 
împotriva jocurilor... N-am simpatizat-o... Ultimul meu şef m-a ars 
cu două milioane.. Poate că n-are umor... Dar am cunoscut şi nebuni 
jucători. Viaţa lor a devenit un poligon de încercare. Viaţa lor e în 
altă parte. Psihologii, sociologii şi mofiologii au câmp deschis. 

De ce mă joc? Simplu? Îmi place, sunt liber, lumea jocului e 
lumea mea, lumea triumfurilor mele. [...] 

De ce cred oamenii (unii, cei mai mulți) în Dumnezeu? Dacă 
dăm deoparte învelişul educaţional, mi se pare evident că există o 
componentă mistică într-un nucleu de bază al gândirii. Problema 
ar fi că nu există la toţi. De aici, bătălia: ateii îi taie pe dreptcre- 
dincioşi, dreptcredincioşii îi ard pe atei. De fiecare dată, poziția 
duşmanului este intolerabilă. 

Structura ludică este în bună măsură asemănătoare celei reli- 
gioase. Plăcerea jocului este componenta formativă a lumii ani- 
male. De ce supravieţuieşte copilăriei? Nu ştiu. Ştiu însă, că o fată 
care juca, o dată, SimCity 2000, iar locuitorii oraşului virtual au 
organizat pentru ea o manifestaţie de mulțumire pentru modul perfect 
în care îi condusese, a izbucnit în plâns. De fericire. 

După părerea mea, oamenii sunt singurele ființe virtuale. 
Construcțiile intelectuale care îi conduc sunt virtuale. Existenţa 
lor, realitatea în care se complac sau pe care o domină sunt vir- 
tuale. Relaţiile, iubirile, urile — reveriile, obsesiile, credinţele — 
toate astea au o irealitate marcată. Jocul (pe calculator) se 
apropie cel mai mult de structura intimă a jucătorilor. lrealitatea 
este atât de profundă, încât oferă o satisfacție comparabilă celor 
mai profunde plăceri. 


h Puncte de reper 


Articolul Cum să dai în mintea 
copiilor de Florin laru a apārut în 
nr. 543 al revistei Dilema (2003). 
Tema acestui număr a fost „Nevoia 
de joc". 


Dacă nu-ţi place lumea în care eşti, şi asta se întâmplă cel mai des, 
ai trei căi de ieşire din neplăcere: violența, resemnarea şi reveria. E 
foarte ciudat, după ce am tras aceste concluzii pompoase, că marii 
jucători sunt bărbaţi. Sau poate că, tocmai aici, specialiştii de care 
tocmai am vorbit ar avea ceva de lucru. În general, dacă femeile 
joacă, ele aleg ceva simplu: Tetris, Solitaire, Mahjong, Constat că 
femeile joacă mai mult ca să treacă timpul. Împătimiţii sunt bărbați. Ei 
işi pierd zilele şi nopțile răspândind creieri pe pereți, capturând şi 
masacrând oraşele dușmane, eviscerând monştri din care sar bale 
verzui. Dar, tot aşa, nu e o regulă. Am cunoscut o altă fată care făcuse 
o pasiune pentru un erou nebărbierit din Starcraft. Îl chema Raynor şi, 
pentru a-l ajuta să triumfe, fata ajunsese expertă în atacurile cu 
tancuri combinate cu cele de aviaţie. O detesta pe aleasa inimii lui 
virtuale. E drept, fata era o expertă în Flash şi Fireworks, o creatoare 
în lumea virtuală. E de înţeles că un strop de violenţă nu strică. 

Acum, că scriu aceste rânduleţe, fac o pauză din Warcraft II, o 
pauză din TombRaider şi o pauză din Undying. De fiecare dată când 
revin, îmi trebuie câteva secunde pentru a reintra în atmosfera jocului. 
De parcă aş relua o frază întreruptă la jumătate dintr-o altă viaţă. 

Și cred că ar trebui să aduc un omagiu creatorilor de jocuri. 
Primul joc lung pe care l-am parcurs până la capăt a fost Myst, o 
bijuterie grafică, plină de inteligență, delicateţe şi umor negru. 
Întâmplător. am văzut filmuleţul celor de la Cyan care, pentru a 
obține acest joc multipremiat, au petrecut doi ani inventând, bol- 
borosind, desenând, filmând, ştergând şi luând-o de la capăt. Cine 
nu l-a jucat înseamnă că n-a citit Ulysses. 

Aici ar trebui să pun punct. Nimic nu e în neregulă cu jocurile 
pe calculator. Se spune că, odinioară, chinezii obosiţi de atâtea 
chinezării se retrăgeau la sfârşitul săptămânii, în fumătorie, pen- 
tru o pipă de opiu. Şi se ştia, încă de pe atunci, că un mic procent, 
unu-doi la sută, nu vor mai ieşi niciodată de acolo. 


E|X]PILJOJRIAJRIEJA] 
T|EJxITlulululi! 


1. Prezintă impresia pe care ţi-a produs-o lectura acestui text. 

2. Ce înţelege autorul articolului prin „a-şi apăra poziţia de om 
neserios”? 

3. Cum explici reticența unor oameni la ideea de joc? 

4. Asemeni autorului, demonul cel neadormit te bântuie şi pe tine? 
Argumentează-ţi răspunsul, indiferent de natura lui. 

5. O afirmaţie din text este următoarea: Plăcerea jocului este 
componenta formativă a lumii animale. Stabileşte o corelaţie 
între acest enunț şi o idee asemănătoare a fragmentului selectat 
în manual din eseul Homo ludens de Johan Huizinga. 

6. Cum explică autorul resortul intim, plăcerea jocului pe calculator? 
Din aceleaşi motive te joci şi tu? 

7. Ce ai jucat dintre jocurile menţionate în acest articol? Care joc 
ți s-a părut cel mai interesant şi mai pasionant? 

8. Comentează concluzia textului, cuprinsă în ultimul alineat. 

9. Explică titlul acestui articol, purtând o vădită intenţie polemică. 


Coperta volumului Harry Potter 
şi piatra filozofală 
de J. K. Rowling 
(ediția în limba română) 


iis Profil 


J.K. Rowling (pseudonim pentru 
Chipping Sodbury) se naşte în anul 1965 
în Anglia. Începe să scrie de la vârsta de 
5-6 ani. În 1997 publică Harry Porter şi 
piatra filozofală, care este desemnată 
„cartea anului” in Marea Britanie. Un an 
mai tărziu se tipăreşte în S.U.A., iar 
apoi, tradusă în peste 28 de limbi, cir- 
culă în întreaga lume în 30 de milioane 
de volume. g 

Harry Potter. personajul principal, 
devine un idol contemporan. Sub masca 
unui copil, se ascunde un mic vrăjitor 
dornic să-i ajute pe cei slabi, dar şi să-i 
pedepsească pe cei care greşesc. 


i NA! |N TlEJoLEDTE|x| 7] 


Imaginează-ți că eşti participant la un joc ale cărui reguli ies din 
planul realului. Ce putere magică ţi-ai dori să ai în timpul acestui joc? 


HARRY POTTER ȘI PIATRA FILOZOFALĂ 
de J.K. Rowling 


(fragment) 


Veni şi ziua următoare, rece, dar foarte senină. Marea Sală 
mirosea îmbietor, a cârnăciori prăjiți, şi răsuna de glasuri voioase, 
dornice să vadă un meci de Vâjthaţ cât mai reuşit. 

- Trebuie să mănânci ceva! 

- Nu vreau! Imposibil! Nu pot să înghit nimic! 

Harry se simțea groaznic. În aproximativ o oră, urma să intre în teren. 

- Harry, mănâncă, îl îndemnă şi Seamus Finnigan, trebuie să 
capeți puteri. Căutătorii sunt întotdeauna cotonogiți de jucătorii din 
echipa adversă! 

- Mulţumesc pentru încurajare, Seamus, zise Harry, uitându-se 
cum acesta îşi tot turna ketchup pe cârnăciori. 

Pe la unsprezece, întreaga şcoală era în păr, în jurul terenului 
de Vâjthaţ. Mulţi dintre privitori aveau binocluri. Era adevărat că 
scaunele erau sus, în aer, dar uneori tot era greu să urmăreşti 
toate fazele. 

Ron şi Hermione se alăturaseră lui Neville, Seamus şi Dean, pe 
cel mai de sus rând. Harry fu uimit să constate că făcuseră un afiş 
mare, din unul dintre cearșafurile distruse de Pungaşul. Pe el scria: 
„Harry Potter, preşedinte!” iar Dean, care era foarte bun la desen, 
făcuse dedesubt emblema Cercetaşilor, leul uriaş. Hermione con- 
tribuise şi ea cu o mică vrajă, pentru ca inscripția să apară în mai 
multe culori, vii şi strălucitoare. 

Între timp, la vestiar, Harry şi restul echipei se schimbau pentru 
meci, punându-și pelerinele roşii de Vâjthaţ. (Viperinii jucau în 
pelerine verzi). 

Baston îşi drese glasul, pentru ca să se facă linişte. 

- OK, băieți..., începu el. 

-.... şi fete, completă înaintaşa Angelina Johnson. 

- Da, şi fete, fu de acord Baston. A venit momentul! 

- ... mult aşteptat..., sări Fred Weasley. 

- ... de noi toți! zise şi George. 

- Ştim pe de rost discursul de încurajare al lui Baston, îi spuse 
Fred lui Harry. Am făcut parte din echipă şi anul trecut! 

- Gura, voi doi! strigă Baston. De ani de zile n-au mai avut 
Cercetaşii aşa o echipă bună. O să câştigăm, sunt sigur! 

Şi îi privi crunt, ca şi cum ar fi vrut să adauge: „Sau altfel...” 

- În regulă, pe teren! Succes tuturor! 

Harry ieşi din vestiar, în urma lui Fred şi George şi, sperând să 
nu i se înmoaie genunchii, păşi pe teren, în uralele publicului 
dezlănțuit. 


Madam Hooch era arbitra. Stătea în mijlocul terenului, în 
aşteptarea celor două echipe, cu mătura în mână. 

- Atenţie la mine, începu ea, de îndată ce îi văzu pe toți adunaţi în 
jurul ei. Vreau un joc corect de ambele părți! 

Lui Harry i se păru că i se adresează mai mult lui Marcus Flint, 
căpitanul echipei Viperinilor, elev în anul VI. Harry se gândi că 
Marcus arăta ca şi cum ar fi avut ceva sânge de vârcolac în el. Cu 
coada ochiului, Harry văzu afişul uriaş, fluturând la înălțime. Inima 
lui tresăltă. Simţi că prinde curaj. 

- Sus, pe mături, vă rog! 

Harry încălecă superbul lui Nimbus 2000. 

Madam Hooch suflă puternic în fluierul său de argint. 

Cincisprezece mături se ridicară în aer. Meciul începuse! 

- Și balonul este preluat imediat de Angelina Johnson, de la 
Cercetași. Ce înaintaşă bună! Şi frumoasă, pe deasupra... 

- Jordan! 

- Scuzaţi-mă, doamnă profesoară! 

Lee Jordan, prieten bun cu gemenii Weasley, era comentatorul 
meciului, urmărit cu mare atenţie de profesoara McGonagall. 

- Angelina se descurcă, într-adevăr foarte bine acolo, sus, în aer 
Pasează perfect către Alicia Spinnet, prietenă bună cu Oliver Baston. Anul 
trecut, ea a stat pe banca rezervelor... dar să ne întoarcem la Johnson 
care... Ah, nu! Viperinii au reuşit să ia balonul, prin căpitanul lor, Marcus 
Flint. Și dus a fost! Marcus Flint zboară ca un vultur şi e gata să înscri... 
Nu, a fost oprit excelent de portarul Baston şi balonul este preluat iar de 
Cercetaşi, prin înaintaşa lor. Katie Bell, care i-a suflat balonul lui Flint, 
printr-o desăvârşita mişcare de învăluire, şi... Auu! Cred că a fost foarte 
dureros! Un balon-ghiulea a lovit-o chiar în ceafă! Balonul trece la 
Viperini, Adrian Pucey se grăbeşte spre locul de marcaj, dar e stopat 
de cel de-al doilea balon-ghiulea, trimis de Fred sau de George 
Weasley, n-aş putea spune exact care dintre gemeni... Cercetaşii au 
făcut un joc excelent până acum. Și aruncătorul lor a fost excelent. 
Balonul este iar la Johnson, care a plecat ca din puşcă, zboară, cu 
adevărat! Fentează un balon-ghiulea... şi iată, la mică distanță, 
poarta echipei adverse... Hai, Angelina! Acum! Portarul Viperinilor, 
Bletchley, plonjează... Ratare! Cercetaşii au înscris primii! 

Uralele galeriei Cercetașilor umplură aerul, printre mormăielile 
şi bombănelile Viperinilor. | 

- Hai, făceți-mi şi mie loc, daţi-vă mai încolo! 

- Hagrid! 

Ron şi Hermione se înghesuiră, ca să-i facă şi lui loc. 

- Am urmărit meciul până acum din coliba mea, zise el şi arătă 
spre un binoclu, pe care il ţinea pe după gât, dar nu-i acelaşi lucru. 
Nici urmă de hoțoaica aurie, nu? 

- Nu, Harry nu prea a avut ce face până acum, spuse Ron. 

- Bine că n-a pățit nimic, tot e ceva, nu-i aşa? remarcă Hagrid, 
punindu-şi binoclul la ochi şi privind spre punctulețul din zare, care 
nu era altul decât Harry. 

Sus, mult deasupra lor, Harry urmărea jocul cu atenție, scrutând 
zarea, să nu-i scape hoțoaica aurie. Făcea întocmai cum il învățase 
Baston. 

-Te ţii deoparte până vezi hoțoaica, îl sfătuise Baston. Nu e indi- 
cat să fii atacat înainte de a intra în acțiune. 

Când marcase Angelina, Harry făcuse o serie de lupinguri, pen- 
tru a-şi manifesta bucuria. Acum, era iar la post, pândind hoțoaica. 


La un moment dat i se păru că vede o sclipire aurie, 
dar nu erau decât reflexele de la ceasurile geme- 
nilor Weasley. Iar altădată, un balon-ghiulea veni 
glonț spre el, dar Harry îl respinse, iar Fred porni 
în urmărirea balonului-ghiulea. 

- Ai pățit ceva, Harry? apucă Fred să strige şi 
trimise balonul-ghiulea în direcția lui Marcus 
Flint. 

- Balonul este la Viperini, comenta Lee Jordan. 
Înaintaşul Pucey se fereşte de baloanele-ghiulea, îi 
fentează pe gemenii Weasley şi pe înaintaşa Bell şi 
se îndreaptă... Ah, nu-i chiar hoțoaica?!? 

Un murmur străbătu mulțimea şi Pucey scăpă 
balonul, mult prea atent la sclipirea aurie, care îi 
vâjăi pe la urechi. 

O văzuse şi Harry şi plonjă după ea, cu mult 
entuziasm. Căutătorul Viperinilor, Terence Higgs, o 
observase şi el. Umăr la umăr, zburau amândoi 
spre hoțoaică. Înaintaşii se opriseră din joc, uitând 
parcă pentru ce se aflau acolo şi urmărind între- 
cerea. 

Harry era mai rapid ca Higgs. Văzuse boul 
auriu, fluturând înaintea lor, băgă viteză şi... 

Bong! Urlete furioase izbucniră din rândurile 
Cercetașilor. Marcus Flint îi pusese o piedică, în 
mod intenționat, măturii lui Harry, care se 
dezechilibră şi începu să se rotească. Harry se 
prinse zdravăn de ea, străduindu-se să scape 
intreg. 

- Fault! strigau Cercetaşii. 

Furioasă, Madam Hooch îl atenţionă pe Flint şi 
ordonă o lovitură liberă pentru Cercetaşi. Dar, în 
toată această confuzie, hoţoaica dispăruse, 
bineînţeles. 

Dedesubt, Dean Thomas urla din răsputeri: 

- Dă-l afară! Cartonaş roşu! 

- Dean, nu suntem la fotbal, îi aminti Ron. 
Jucătorii de Vâjthaţ nu pol fi daţi afară. Şi ce e aia, 
cartonaş roşu? 

Dar Hagrid îi ținea partea lui Dean: 

- Ar trebui să se schimbe regulile. Flint ar fi 
putut să-l doboare pe Harry de pe mătură! 

Lui Lee Jordan îi venea foarte greu să fie 
imparțial: 

- Astfel, după acest fault josnic şi dezgustător.. 

- Jordan! Să nu se mai repete! 

- Bine, doamnă, bine... Deci, Flint aproape că 
l-a ucis pe Harry, drept care Spinnet primeşte 
câteva puncte pentru Cercetaşi şi jocul continuă. 
Balonul este la Cercetaşi... 

Harry blocă un alt balon-ghiuiea, care venise 
amenințător de aproape de capul său. Din cauza 
şocului, mătura se înclină periculos şi, pentru o 
clipă, Harry avu senzaţia că o să cadă. Strânse 
mătura între picioare şi se prinse cu mâinile de ea, 


cu toată puterea. Niciodată nu mai simţise ceva 
asemănător. 

Se întâmplă din nou. Mătura lui Harry părea că 
vrea să-l trântească la pământ. Harry dădu să se 
îndrepte spre locul unde stătea Baston, să-l roage să 
ceară o pauză, dar îşi dădu seama că Nimbus 2000 
scăpase de tot de sub control. Se învârti de câteva ori, 
foarte periculos, făcu nişte zig-zaguri prin aer, gata să 
îl arunce la pământ pe Harry. 

Lee comenta în continuare: 

- Viperinii au balonul... la Flint, care trece de 
Spinnet... şi de Bell... Un balon-ghiulea il loveşte 
puternic în față... Sper că i-a spart nasul! 
Glumeam, doar, doamnă profesoară... Viperinii 
înscriu... Oh, vai... 

Viperinii erau în culmea fericirii. Nimeni nu 
părea să fi observat că mătura lui Harry avea pro- 
bleme... Îl purtase tot mai sus, zvâcnind şi răsucin- 
du-se, ducându-l departe de joc. 

- Nu înțeleg ce face Harry, mormăi Hagrid. 
Dacă nu l-aş şti, aş zice că a pierdut controlul 
măturii... Dar... nu se poate... Nu?!? 

Deodată, toți işi îndreptară privirile spre Harry. 
Mătura lui se rotea, iar şi iar, şi el abia mai reuşea 
să se țină. Imediat se auzi un strigăt. Mătura se 
smucise şi reuşise să-l dea jos pe Harry. Harry se 
mai ținea doar cu o mână şi atârna în gol. 

- l-o fi stricat-o Flint când l-a faultat, şopti 
Seamus. 

- Nu se poate, zise Hagrid, cu o voce tremură- 
toare. Doar dacă acționează asupra ei o magie 
neagră, deosebit de puternică... Niciodată n-a 
reuşit un puşti să strice un Nimbus 2000... 

La aceste cuvinte, Hermione îi smulse binoclul 
lui Hagrid, dar, în loc să se uite la Harry, cercetă 
înfrigurată mulțimea. 

- Ce faci? o întrebă Ron, negru la faţă de 
supărare. 

- Ştiam eu! Plesneală! Uite şi tu! 

În partea opusă, stătea Plesneală, cu ochii țintă 
la Harry şi murmurând ceva pe şoptite, fără înce- 
tare. 

- Face ceva! strigă Hermione. Vrăjeşte mătura! 

- Ce putem face? 

- Lăsaţi pe mine! 

Şi, înainte ca Ron să mai poată să spună ceva, 
Hermione dispăru. Ron întoarse binoclul spre 
Harry. Mătura vibra atăt de tare, că era o minune 
că Harry se mai putea ține încă de ea. Mulțimea 
era în picioare, urmărind scena, îngrozită, iar 
gemenii Weasley se apropiaseră de Harry, încer- 
când să-l ia pe mătura unuia dintre ei. Degeaba, 
insă. De fiecare dată când se apropiau de Harry, 
mâtura zvâcnea şi mai sus. Gemenii zburau în cer- 
curi pe dedesubtul lui Harry, sperând să-l poată 


prinde, dacă ar fi căzut. Marcus Flint apucă balonul şi mai înscrise 
de cinci ori, fără ca'nimeni să-l observe. 

- Hai, Hermione, fă ceva, murmură Ron, disperat. 

Hermione işi făcuse loc spre scaunul unde stătea Plesneală şi 
acum alerga pe rândul imediat de dedesubt. Nici măcar nu se oprea 
să-şi ceară scuze celor pe care îi îmbrâncea în goana ei. Ajungând 
în dreptul lui Plesneală, se ghemui la pământ, işi scoate bagheta 
magică şi începu să şoptească nişte cuvinte numai de ea ştiute. Din 
bagheta ei jâşniră scântei spre poalele mantiei profesorului 
Plesneală. 

În numai treizeci de secunde, Plesneală îşi dădu seama că era în 
flăcări. Un strigăt speriat îi dădu de ştire Hermionei că îşi îndeplinise 
misiunea. Adunând jarul de pe Plesneală şi punându-l într-un vas, în 
buzunar, Hermione se strecură inapoi. Plesneală n-avea să ştie nicio- 
dată ce se întâmplase. 

Fusese deajuns. Sus, în aer, Harry reuşi să-şi domolească mătura. 

- Neville, poți să te uiţi acum, îl indemnă Ron. 

În ultimele cinci minute, Neville bocise, cu capul ascuns în jacheta 
Afişul filmului Harry Potter şi lui Hagrid. 

piatra filozofală Harry cobori pe pământ şi toată lumea observă că îşi duce mâna 
la gură, ca şi cum i-ar fi venit să vomite, ateriză cu bine şi lasă să-i 
cadă din gură, drept în palmă, ceva auriu. 

- Am prins hoțoaica! zise el, vesel. 

Jocul se termină într-un vacarm de nedescris. 

- N-a prins-o, aproape c-a înghițit-o! urla Flint, ofiicat. 

Mai urlă el încă douăzeci de minute, dar tot degeaba. Harry nu 
încălcase regulile, iar Lee Jordan anunţa fericit rezultatul meciului: 
Cercetaşii câştigaseră o sută şaptezeci de puncte, iar Viperinii 
şaizeci. Harry nu auzise însă nimic. El bea o ceaşcă de ceai tare, în 
coliba lui Hagrid, unde se dusese, impreună cu Ron şi Hermione. 

1. Exprimă-ţi opinia în legătură cu impresia pe care ţi-a produs-o 
lectura acestui fragment. 

2. Descrie atmosfera care precedă începerea meciului pe terenul de 
Vâjthaț. 

3. Urmăreşte relatarea lui Lee Jordan. Caută asemănări între 
relatarea acestuia şi cea a unui comentator de fotbal. 

4. În ce constă ineditul jocului dintre Cercetaşi şi Viperini? 

5. Prezintă aventura prin care trece Harry Potter. 

6. Arată rolul pe care îl joacă profesorul Plesneală. 

7. Disociază elementele care aparțin planului real de elementele 
fantastice. 


Secvenţă din filmul Harry Potter şi 
piatra filozofală 


i Sugestii pentru lectură suplimentară 


> Mircea Cărtărescu — Nostalgia (orice ediţie) 
Pryjmul capitol, Mendebilul, este o „amintire din copilărie” care prezintă întâmplări ale vârstei 
inocente, marcate de ideea jocului. 

> Tudor Arghezi — Facerea lumii. Balet pe şapte silabe (orice ediţie) 
Poezii care descriu, într-o viziune originală, parodică şi jucăuşă, modul cum a fost creată lumea şi au 
luat naştere primii oameni. 


JOC ŞI JOACĂ 
LITERATURĂ ȘI ALTE ARTE 


Literatură şi cinematografie 

e Primele încercări în domeniul cinematografiei au fost reprezentate de „Teatrul optic” al lui 
Reynaud care, în octombrie 1892 a proiectat pantomime în culori luminoase având ca personaje ani- 
male — el este de fapt considerat inventatorul filmului de desene animate — şi de aparatul optic al lui 
Edison, brevetat în 1894, care permitea vizionarea imaginilor individual, de către fiecare spectator. 
Inventatorii cinematografului au fost însă fraţii Louis şi Auguste Lumière care, la 28 decembrie 1895, 
la Paris, în Salonul indian de la Grand Cafe au organizat primul spectacol cu public. 

e La București prima proiecţie a fraţilor Lumiere a avut loc la 27 mai 1896. Va fi urmată de secvențe 
filmate de Paul Menu la parada regală de la 10 Mai, la Hipodromul Băneasa, în Târgul Moşilor ori în 
timpul exerciţiilor flotei române, pe Dunăre. Erau filme scurte, de cinci - şase minute, realizate prin 
funcţionarea continuă a aparatului şi fără mişcarea camerei. 

e Tot fraţii Lumière, în 1896, au ideea de a instala camera într-o gondolă, la Veneţia, oferind pen- 
tru prima oară o schimbare a unghiului privirii în timpul filmării, dar abia trei ani mai târziu va fi efec- 
tuată prima rotire a camerei în timpul filmării. Vor urma alte inovaţii: gros-planurile, stop-cadrul, deru- 
larea inversă a filmului, supraimprimarea (în fond, primul trucaj, datorat lui Méliès). Totuşi, în aceşti 
ani de pionierat, filmul este privit mai cu seamă ca un simplu divertisment „tehnic”. 

e Transformarea acestui joc tehnic în cea de a şaptea artă s-a datorat descoperirii montajului, procedeu care 
constă în tăierea benzii de celuloid în bucăţi care pot fi lipite (montate) ulterior. Apar astfel montajul încrucişat 
care permite alternarea planurilor şi derularea unor acțiuni paralele, folosit mai întâi în primul western din isto- 
ria cinematografului, Marele jaf al trenului, şi tăietura de montaj care permite trecerea bruscă de la un cadru 
la altul. Ea va fi de fapt marea descoperire a acelor ani de început, înlocuind panoramarea, care în timpul 
rotării camerei de filmare încărca imaginea cu elemente adeseori nesemnificative. 

e Primul mare regizor care a utilizat montajul a fost americanul David W. Griffith (1875 - 1948), a 
cărui capodoperă, Intoleranţă (1916), utilizează, de-a lungul a patru ore de filmare, multe inovaţii 
tehnice: prim-planurile, montajul încrucişat, stop-cadrul, supraimprimarea, alternarea secvenţelor — în 
film sunt de fapt patru acțiuni distincte, desfăşurate în locuri şi timpuri diferite: Babilon, Palestina din 
timpul lui lisus, Franţa sec. al XVI-lea şi America marilor mişcări sociale din anul 1911. 

e Sonorul va fi o altă inovaţie tehnică importantă. Primul film sonor este muzicalul, Cântărețul de 
jazz din 1927. Până atunci proiecția fusese însoţită doar de acompaniamentul unui pian (astfel de 
pianiştii se numeau fapeuri) sau, în cinematografele de lux, de al unei orchestre. 

e O descoperire majoră a cinematografului se va dovedi şi culoarea, care va oferi noi posibilități de 
expresie imaginii filmate. 

Scenariu — text scris special ori adaptare a unei opere literare, care este punctul de plecare în realizarea 
unui film. Autorul unui scenariu se numeşte scenarist. 

Regie — concepţia interpretării scenice a unui text dramatic, a unui scenariu sau libret destinat să devi- 
nă spectacol; îndrumarea jocului actorilor şi a montării unui spectacol de teatru, de cinema, de operă 
etc. Diferenţa esenţială între regia de teatru și cea de film constă în aceea că în primul caz regizorul 
coordonează jocul actorilor, în timp ce în cel de-al doilea, dirijează aparatul de filmat. 

Imagine — diferența dintre imaginea picturală şi cea de film se datorează în primul rând mişcării. 
Compoziţia în pictură apelează în primul rând la elemente geometrice, în timp ce în film trebuie să aibă 
în vedere mișcarea subiectului, amplasarea şi mişcarea camerei în raport cu subiectul şi, de asemenea, 
variațiile luminii în raport cu acelaşi subiect. Planurile de filmare au în vedere distanța camerei în raport 
cu ceea ce se filmează şi pot fi de ansamblu, îndepărtate, apropiate etc. Mai există planul întreg (în care 
actorul este văzut în întregime), planul american (în care actorul se vede de la genunchi în sus), 


prim-planul (în care este surprinsă numai figura şi linia umerilor actorului), gros-planul (se vede faţa 
sau doar o parte a ei). Combinarea acestor planuri poate crea un efect puternic asupra spectatorului care 
nu mai este un simplu martor al acţiunii ce se derulează sub ochii săi, ci percepe şi reacțiile emoționale 
ale personajelor reflectate în mimica actorilor. Lumina este şi ea un element important. Regizorii au 
constatat destul de repede că lumina naturală poate fi un handicap în arta filmului, în timp ce alternarea 
intensității şi a direcției fascicolului luminos produs artificial are efecte expresive. De exemplu, chipul 
uman capătă un aspect sinistru când este luminat de jos în sus, fapt speculat mai cu seamă în filmele de 
groază. Şi culoarea poate avea o funcţie estetică, dar filmele color nu sunt neapărat superioare celor 
alb-negru. Persoana care manevrează camera de filmare se numeşte cameraman. 

Coloană sonoră — muzica de film nu are o valoare în sine, ci trebuie să însoțească imaginea şi să fie în 
concordanță cu acțiunea dramatică. Altfel spus, ritmul muzical trebuie să se sincronizeze cu ritmul vizual. 
Interpretare actoricească — este fără îndoială un element important, dar nu cel mai important. Succesul 
de casă al unui film este în mod cert influenţat de prezența starurilor, dar încasările nu reflectă totdeauna 
valoarea artistică a unei pelicule. În istoria cinematografiei există destule exemple de filme valoroase în 
care au jucat neprofesionişti ori actori obscuri, care abia ulterior s-au transformat în vedete. Este suficient 
să amintim capodopere precum Hoţii de biciclete de Vittorio de Sica, din 1948 şi Decameronul lui 
Pier-Paolo Passolini din 1970, unde interpreții sunt numai oameni „de pe stradă” sau Romeo şi Julieta, 
regizat de Franco Zefirelli în 1968, interpretat de doi adolescenți chiar de vârsta personajelor 
shakespeariene. Alegerea interpreţilor este însă esenţială, căci fizicul şi personalitatea lor trebuie să coin- 
cidă cu personalitatea eroilor întruchipaţi. Şi nu totdeauna un interpret de teatru de mare valoare va fi şi 
un mare actor de film, căci arta reprezentării dramatice este guvernată de alte principii decât aceea cine- 
matografică. 


Ecranizarea unui roman: Harry Potter şi piatra filozofală 


Ecranizarea, în 2001, a best-seller-ului autoarei engleze J.K. Rowling, Harry Porter şi piatra filo- 
zofală, dublează succesul romanului publicat şi în România. 

Scenaristul Steve Kloves adaptează cu fidelitate textul cărții pentru ca regizorul Cris Columbus şi 
producătorul David Hayman, de la Warner Bros Pictures, să transpună în film aventurile deja cele- 
brului Harry Potter. Subiectul filmului este cunoscut cititorilor cărții, în majoritate copii: orfanul Harry 
Potter este chemat, în noaptea când împlinește 11 ani, la şcoala de vrăjitori de la Hogwarts, unde este 
ales de pălăria fermecată în casa Cercetaşilor şi trece printr-o serie de întâmplări miraculoase, în com- 
pania prietenilor săi: Hermione Granger şi Ron Weasley. 

Succesul cărții dovedeşte nevoia copiilor de astăzi de miraculos şi de modele. Realizatorii filmului 
oferă un chip eroului unei generaţii de copii. Daniel Radcliffe, în rolul lui Harry Potter, înfăţişează cu 
candoare condiţia orfanului, aparent dezavantajat în faţa vărului Dudley. Deşi eroul poartă ochelari, 
faptele şi calităţile lui contrazic aparențele, având — după spusele pălăriei fermecate — „curaj berechet, 
minte destulă, talent din plin şi o dorință arzătoare de afirmare”. Dar nu cu orice preț, ci numai în sluj- 
ba binelui. 

Ceilalți actori-copii împrumută însuşirile personajelor plăsmuite în carte: tenacitatea şi inteligența 
pentru Hermione (Emma Watson), bunătatea și spiritul de echipă pentru Ron (Rupert Grint). 

Profesorul Dumbledore (Richard Harris), profesoara McGonagall (Magie Smith) și Hagrid (Robbie 
Coltrane) înfăţişează personajele pozitive care îi sprijină din umbră pe eroii-copii ce se luptă cu forţe 
malefice, cum este profesorul Quirell (lan Hurt). Fizicul şi personalitatea actorilor coincide cu persona- 
litatea eroilor întruchipaţi. 

Insă evaziunea într-o lume fantastică, în care limitele umane sunt depășite prin magia pusă în sluj- 
ba binelui, constituie o dimensiune a imaginarului specifică omului, indiferent de vârstă. Miraculosul 
cărții trece în imaginile filmului: conversaţia lui Harry cu şarpele de la grădina zoologică, îmbarcarea 
în tren la linia 9 şi 1/2, inorogul şi centaurul din Pădurea Interzisă, spectaculosul joc de şah din final. 

Decorul este impresionant: castelul care adăposteşte şcoala Hogwarts, Marea Sală cu lumânările 
aprinse plutind ca o perdea de lumină deasupra meselor care se umplu cu bunătăți prin magie, scările 
interioare care își schimbă poziţia, dormitorul elevilor, biblioteca. Atmosfera realizată prin imagine şi 
sunet este un amestec de feerie şi thriller. Se apelează la efecte speciale realizate pe computer de mai 
multe echipe: Prin grafică pe calculator şi animaţie, prind viață pe ecran făpturile fabuloase: goblinii, 
trolul, centaurul, inorogul, Cap-de-Mort, sau ne ţine cu sufletul la gură zborul pe mături la meciul de 
Vâjthaţ. Coloana sonoră întreține suspansul acțiunii. 


FAMILIA 


Moto: Toată educația depinde de mamă. 
(Aristotel) 


FICȚIUNEA LITERARĂ 

Mara (|. Sărăcuții mamei) de loan Slavici 

LIMBĂ ŞI COMUNICARE 

Rolul elementelor arhaice şi regionale în interpretarea mesajelor scrise şi orale 


Mara (II. Maica Aegidia) de loan Slavici 
LIMBĂ ŞI COMUNICARE 
Interpretarea sensului cuvintelor în context 


Tren de plăcere de |. L. Caragiale 
LIMBĂ ŞI COMUNICARE 

Cunoaşterea sensului corect al cuvintelor. 
Factori care perturbă receptarea mesajelor orale 


FICȚIUNE ŞI REALITATE 
Hronicul sau cântecul vârstelor de Lucian Blaga 
(texte memorialistice: amintiri, memorii) 


TEXTE AUXILIARE 

Moromeţii de Marin Preda 

Titanic vals de Tudor Muşatescu 

*** =- Codul familiei (texte juridic-administrative: lege) 


FAMILIA 


FICŢIUNEA LITERARA 


loan Slavici, n.1848 (Şiria, jud. 
Arad) - m.1925 (Crucea de Jos, 
Panciu) Studii la Şina, Timişoara, 
Arad, Satu Mare, Budapesta, 
Viena. La Viena îl va cunoaşte pe 
Mihai Eminescu Este profesor şi 
zianst, intemeietor de reviste (în 
1884 înfiintează revista Tribuna). 
Debutul editorial se produce în 
1881, cu Novele din popor. 
Publică romanul Mara în anul 1906, 
la Budapesta, într-un moment în 
care specia romanului cunoscuse 
doar câteva realizări notabile prin 
scriitori precum Nicolae Filimon 
(Ciocoii vechi şi noi) sau Duiliu 
Zamfirescu (Viața la țară, Tănase 
Scatiu). Înainte de 1906, data 
apariției romanului, loan Slavici 
este cunoscut ca autor al unui 
număr de volume de nuvele, în care 
importantă era observarea realistă 
a lumii ardeleneşti, a târgurilor cu 
meşteşugari şi precupeti, în special. 
Viziunea autorului se concentrează 
pe surprinderea de tipologii şi men- 
talități angajate în puternice con- 
flicte morale. 


Li NA! [NITIEJDIERTIE XI) 


1. Explică pe scurt în ce ar consta semnificația cugetării latine 
Cum e tatăl, aşa-i şi fiul. Personalizează/ concretizează această 
cugetare cu exemple din viața reală sau din lecturile tale. 


2. Scrie, folosind substantive, verbe sau adjective, un scurt enunț 


despre semnificaţia pe care ţi-o provoacă/ trezeşte sensul cuvântu- 
lui familie. Vei avea în vedere şi sensul de dicționar al cuvântului: 
a. Formă socială de bază, întemeiată prin căsătorie, şi care 
constă din soţ, soție şi descendenţii acestora. 

b. Totalitatea persoanelor care se trag dintr-un Strămoş comun. 


Acţiunea din romanul Mara se concentrează în jurul 
câtorva destine integrate în viața târgului ardelenesc. Este 
vorba în primul rând despre destinul Persidei şi al lui Hubăr 
Naţi, aparținând unor etnii şi religii diferite — Naţi, de exemplu, 
este fiul unui măcelar neamţ, iar Persida este fata unei precu- 
peţe de origine română — care se căsătoresc contrar voinței 
părinților, ilustrând un mai vechi conflict literar, acela dintre pasi- 
une şi datorie. Destinele acestora, ca şi existenţa lui Trică sau a 
Marei, mama celor doi copii, sunt surprinse pe fundalul unei lumi 
populate de meşteşugari, ucenici, calfe, cu toții preocupaţi de 
chivernisire şi de împlinirea vieţii lor. Deşi cartea nu are ca temă 
principală familia, fiind mai degrabă un roman de dragoste, el 
cuprinde, potrivit specificului societăților încă tradiționale, şi 
aspecte care privesc familia şi existența acesteia ca determinante 
ale vieţii personajelor. 

În finalul romanului, Persida şi Națl vor primi în cele din 
urmă, după apariţia unui copil, acordul părinților şi astfel persona- 
jele vor fi eliberate de vinovăția de a fi încălcat normele societății 
în care viețuiesc. 

Fragmentele selectate fac parte din începutul romanului şi 
au un rol expozitiv, semnificativ pentru prezentarea personajelor, 
a familiei Marei, alcătuită din mamă şi doi copii: Trică şi Persida. 
Primul fragment o prezintă mai întâi pe Mara, rămasă văduvă, dar 
capabilă a se chivernisi şi singură cu ceea ce i-a rămas de la soţ, 
dar mai ales prin ceea ce ea însăşi face. Al doilea fragment îi pre- 
zintă pe cei doi copii într-o secvență esențială pentru a ilustra 
dragostea dintre frați. 


À Puncte de reper 


Tendinta spre chivemisire este 
o insuşire atavicā la personajele 
slaviciene, obsesia banului şi a 
săltăm din sărăcie fiind o morală 
implicată mài tuturor scrierilor lui. 
(Mihail Petroveanu) 

Slavici construieşte in opera sa 
un topos specific în care apar 
teme, motive şi personaje con- 
sacrate în literatură: tema banului, 
motivul hanului, personajul 
demonic etc. 


1. Fragmentul debutează cu o pre- 
zentare a Marei, rămasă văduvă, 
Atrage atenţia apoziția sâraca, 
aceasta indicând o anume impli- 
care a naratorului, tentația lui de a 
face comentani în raport cu cele 
relatate. 

2. Paragralul al treilea dezvoltă 
imaginea unei femei harnice, 
muncitoare, dinamice. Interesante 
sunt determinănile temporale care 
fixează imaginea unui personaj 
întreprinzător marți dimineața 
[...]; joi dimineața [...] vineri 
noaptea [...]. 

3. O carateristică a tablourilor 
descriptive ale lui Slavici din acest 
capitol o constituie folosirea pro- 
cedeului enumerării, al aglome- 
răni cu obiecte a peisajului (de 
exemplu pasajul în care este 
descrisă mânăstirea Maria 
Radna). 


Generații... 


4. Mara trăieşte într-un spațiu în care 
etniile conviețuiesc fâră probleme. 
Spirit practic, ea nu face comerț 
doar cu românii din zonă şi, deşi 
creştină, se duce şi la biserica 


MARA 
(fragment) 
de loan Slavici 


|. Sărăcuții mamei 


A rămas Mara, săraca, văduvă cu doi copii, sărăcuţii de ei, dar 
era tânără şi voinică şi harnică şi Dumnezeu a mai lăsat să aibă şi 
noroc. 

Nu-i vorba, Bârzovanu, răposatul, era, când a fost, mai mult 
cârpaci decât cizmar şi şedea mai bucuros la birt decât acasă; tot 
li-au mai rămas însă copiilor vreo două sute de pruni pe lunca 
Murăşului, viuţa din dealul despre Păuliş şi casa, pe care muma lor 
o căpătase de zestre. Apoi, mare lucru pentru o precupeaţă, Radna 
e Radna, Lipova e numai aci peste Murăş, iar la Arad te duci în 
două ceasuri. 

Marţi dimineața Mara-şi scoate şatra şi coşurile pline în 
piața de pe țărmurele drept al Mureşului, unde se adună la târg 
de săptămână mureşenii până de pe la Sovărşeni şi Soboteliu şi 
podgorenii până de pe la Cuvin. Joi dimineaţa ea trece Murăşul 
şi întinde şatra pe țărmurele ştâng, unde se adună băbățenii până 
de pe la Făget, Căpălnaş şi Sân-Miclăuş. Vineri noapte, după cân- 
fatul cocoşilor, ea pleacă la Arad ca ziua s-o prindă cu şatra întin- 
să în piața cea mare, unde lumea se adună din şapte ținuturi. 

Dar lucrul cel mare e că Mara nu-ți iese niciodată cu gol în 
cale; vinde ce poate şi cumpără ce găseşte; duce de la Radna ce nu 
găseşte la Lipova ori la Arad şi aduce de la Arad ce nu găseşte la 
Radna şi Lipova. Lucrul de căpetenie e pentru dânsa ca să nu mai 
aducă ce a dus şi vinde mai bucuros cu câştig puţin decăt să-i „clo- 
cească “ marfa. 

Numai în zilele de Sântă Mărie se intoarce Mara cu coşurile 
deşertate la casa ei. 

Sus, pe coasta unui deal de la dreapta Murăşului, e mănăstirea 
minoriților, vestita Maria Radna. Din turnurile bisericii mari şi 
frumoase se văd pe Murăş la deal ruinele acoperite cu muşchi ale 
cetății de la Şoimoş; în fața bisericii se întinde Radna cea frumoasă 
şi peste Murăş e Lipova cu turnul sclipicios şi plin de zorzoane al 
bisericii româneşti, iar pe Murăş la vale se întinde șesul cel ne- 
sfârşit al Țării Ungureşti. Mara insă le trece toate cu vederea; pen- 
tru dânsa nu e decât un loc larg în fața mănăstirii, unde se adună 
lumea cea multă, grozav de multă lume. Căci e acolo în biserica 
aceea o icoană făcătoare de minuni, o Maica Precista care 
lăcrimează şi de a cărei vedere cei bolnavi se fac sănătoşi, cei 
săraci se simt bogați şi cei nenorociţi se socotesc fericiți. 

Mara, deşi creştină adevărată, se duce şi ea câteodată la bise- 
rica aceasta, dar se închină creştineşte, cu cruci şi cu mătănii, cum 
se cuvine în fața lui Dumnezeu. Că icoana face minuni, asta n-o 
crede; ştie prea bine că Maica Precista nemţească nu e o adevărată 
Maica Precista. E însă altceva la mijloc. Călugării, care umblă 
raşi ca-n palmă şi se strâmbă grozav de urât, au o ştiinţă tainică şi 
ştiu să facă fel de fel de farmece pentru ca boala să-şi vie la leac, 
săracul să-şi găsească sprijoana şi nenorocitul să se fericească. 
Bine face dar lumea care vine la Maria Radna să se închine, şi 
Mariei ii râde inima când pe la Sânte Mării timpul e frumos, ca 
lumea să poată veni cale de o săptămână de zile, cete-cete, cu pra- 


făcătoare de minuni a minoriţilor, 
findcă aici e vad bun pentru vân- 
zare. 


5. Naratorul surprinde în câteva rân- 


dun vorbirea intenoară a persona- 
jului, mai ales cu referire la cei doi 
copii ai săi. 


6. Descrierea copiilor se realizează în 


tuşe groase, dar cu simpatie, 
pnntr-o combinație de voci nara- 
tive (vocea naratorului obiectiv cu 
cea a personajului). Ei sunt: 
zdrențăroşi, nepeptănaţi, nespă- 
lați şi obrăznicuţi. Portretul acesto- 
ra, rezultat mai ales din fapte, nu 
exprimă ideea că ei ar fi copii răi, 
dar că aceştia când vor creşte vor 
fi oameni de toată isprava. De fapt 
Mara îi lasă pe Trică şi Persida 
destul de liberi, absența unui tată 
putând explica această situație. 


7. Secvența numărării banilor poate fi 


considerată o scenă-cheie, ilus- 
trând avariţia stăpânită a persona- 
jului, care motivează de altfel şi 
amânarea trimiterii Persidei la 
mânăstire sau modul în care va 
rezolva ea viitorul lui Trică. 


. Portretul Marei se realizează 
printr-un amestec de fragmente 
descriptive şi narative, care con- 
struiesc progresiv o imagine 
foarte vie - alcătuită din detalii, 
gesturi, atitudini, limbaj, fapte - 
a personajului, dând impresia 
privirii acestuia din mai multe 
unghiuri de vedere. 


porele în vânt, cu crucile împodobite cu flori şi cântând psalmi şi 
litanii. Acum când vin sutele şi se adună miile pe locul cel larg din 
fața mănăstirii, acum e secerişul Marei, care dimineaţa iese cu 
coşurile pline şi seara se întoarce cu ele goale. De aceea se închi- 
nă Mara şi în fața icoanei, apoi îşi ia copilaşii, pe care totdeauna 
îi poartă după dânsa, îi dă puţin înainte şi le zice: „Închinaţi-vă şi 
voi, sărăcuţii mamei!“ 

Sunt săraci, sărăcuţii, că n-au tată; e săracă şi ea, c-a rămas 
văduvă cu doi copii; cui, Doamne, ar putea să-i lase când se duce 
la târg? Cum, când e atât de bine să-i vezi?! 

Umblă Mara prin lume, aleargă sprintenă, se târguieşte şi se 
ceartă cu oamenii, se mai ia şi de cap câteodată, plânge şi se 
plânge c-a rămas văduvă, şi apoi se uită împregiur să-şi vadă copii 
şi iar râde. 

„Tot n-are nimeni copii ca mine!“ işi zice ea, şi nimeni nu 
poate să ştie aceasta mai bine decât dânsa, care ziua toată vede 
mereu copii şi oameni şi nu poate să vadă ființă omenească fără ca 
s-o pună alături de copiii ei. Mult sunt sănătoşi şi rumeni, voinici, 
plini de viaţă, deştepţi şi frumoşi, răi sunt, mare minune, şi e lucru 
ştiut că oameni de dai Doamne numai din copii răi se fac. 

Mai sunt şi zdrențăroşi şi desculți şi nepeptănaţi şi nespălaţi şi 
obraznici, sărăcuții mamei; dar tot cam aşa e şi ea însăşi; cum alt- 
fel ar putea fi o văduvă săracă? Cum ar putea să fie copiii săraci, 
care işi petrec viaţa în târg, printre picioarele oamenilor? 

Muiere mare, spătoasă, greoaie şi cu obrajii bătuţi de soare, de 
ploi, de vânt, Mara stă ziua toată sub şatra, în dosul mesei plină de 
poame şi de turtă dulce. La stânga e coşul de peşte, iar'la dreapta 
clocoteşte apă fierbinte pentru „vornovişti “, pentru care rade din 
când în când hreanul de pe masă. Copiii aleargă şi îşi caută trea- 
bă, vin când sunt flămânzi şi iar se duc după ce s-au săturat, mai 
se joacă voioşi, mai se bat fie între dânşii, fie cu alții, şi ziua trece 
pe nesimţite. 

Apoi, după ce a mai băut şi o ulcică de apă bună, ea scoate 
săculețul, ca să facă socoteala. Niciodată ea n-o face numai pentru 
ziua trecută, ci pentru toată viaţa. Scăzând dobânda din capete, ea 
pune la o parte banii pentru ziua de mâne, se duce la căpătâiul pa- 
tului şi aduce cei trei ciorapi: unul pentru zile de bătrânețe şi pentru 
înmormântare, altul pentru Persida şi al treilea pentru Trică. Nu e 
chip să treacă zi fără ca ea să pună şi măcar numai câte un creițar 
în fiecare din cei trei ciorapi; mai bucuros se împrumută pentru 
ziua de mâne. Când poate să pună florinul, ea-l sărută, apoi 
rămâne aşa, singură, cu banii întinşi pe masă, Stă pe gânduri şi 
începe în cele din urmă să plângă. 

Nu doară că i-ar fi greu de ceva; când simte greul vieţii, Mara 
nu plânge, ci sparge oale ori răstoarnă mese sau coşuri. Ea îşi dă 
însă seama cât a avut când a rămas văduvă, cât are acum şi cât o 
să aibă odată. Şi chiar Mara să fii, te moi când simţi că e bine să 
fii om în lumea aceasta, să alergi de dimineaţă până seara şi să ştii 
că n-o faci degeaba. 

__ Peste zi ea vede multă lume, şi dacă-i iese-n cale vreo femeie care-i 
place şi ca fire, şi ca înfăţişare, ea-şi zice cu tainică mulțumire: 
„Aşa are să fie Persida mea!" lar dacă bărbat e cel ce-i place, ea-şi 
zice: „Aşa are să fie Trică al meu!“ 

Era una; preutesa de la Pecica, o femeie minunată, şi dulce la 
fire, şi bogată, şi frumoasă: ar fi spart Mara toate oalele dacă 


„Persida împlinise nouă ani. 


cineva s-ar fi încumetat să-i spună că Persida ei n-are să fie tot 
așa, ba chiar mai şi mai. lar preutesa aceea stătuse patru ani de 
zile la călugărițele din Oradea-Mare: era deci lucru hotărât că şi 
Persida are să stea cel puţin cinci ani la călugărițele din Lipova. 

A şi făcut Mara ce-a făcut, şi maica Aegidia, econoama, i-a 
făgăduit că-i va lua copila şi pentru numai 60 de florini pe an, căci 
e văduvă cu doi copii, sărăcuţii de ei. Au trecut însă doi ani de 
atunci, Persida împlinise nouă ani, şi Mara nu se putea hotări să 
dea atâta bănet - pentru nimic. Ar fi putut să dea; avea de unde; 
asta ea însăşi o ştia mai bine decât orişicine; dar n-o ierta firea să 
rumpă din nici unul dintre cei trei ciorapi. 

Trică îi făcea mai puţină bataie de cap. 

Era un om la Lipova, Bocioacă, starostele cojocarilor, care 
lucra vara cu patru şi iarna cu zece calfe, scotea la toate târgurile 
cele mai frumoase cojoace, ţinea tăierea cărnii în arândă şi avea 
de nevastă pe Marta, fata preotului de la Cladova. Minunat om! - 
aşa trebuia să fie şi Trică! lar pentru aceasta nu era nevoie de 
multă şcoală: atât ca să-l primească ucenic. 

Maica Aegidia cerea însă mult, şase florini pe lună, şi pe dea- 
supra mai erau şi alte cheltuieli. 

„Hm“ zise Mara, încrețindu-şi sprâncenele, şi începu să facă 
în gândul ei socoteala cam câți oameni vor fi trecând în fieştecare 
an peste podul de pe Murăş. Nimeni în lumea aceasta n-ar fi putut 
să facă socoteala aceasta mai bine decât dânsa, care atâta timp a 
stat pe ţărmurii Murăşului. Ce-ar fi fost adecă dacă ar fi luat din 
ciorapul Persidei arânda podului? Putea să dea mai mult decăt 
alții, fiindcă nu voia să câştige decât cei 60 florini şi încă ceva pe 
deasupra. Apoi mai câştiga şi dreptul de a-şi pune masa şi coşurile 
la capătul podului, pe unde trecea toată lumea. 

Stetea Mara, stetea şi număra în gândul ei banii, câte doi 
creițari de om şi câte zece de pereche de cai ori de boi, număra 
mereu şi-i aduna de se făceau mulți, încât ochii i se umpleau de 
lacrămi. 

S-ar putea oare să fii văduvă săracă, să-ți vezi fata preutesă, 
feciorul staroste în breasla cojocarilor şi inima să nu ţi se moaie?! 

Că lucrurile ar putea să vie şi altfel, asta Mara nu putea s-o creadă 
când vedea ca-n aievea cum atât de bine au să iasă odată toate. 


DL! CIT |! OINȚAIR! 


a se chivernisi, vb. — a organiza, a conduce, a face economii, a ago- 
nisi; a ajunge la o situaţie materială bună 

cârpaci, s. m. — meseriaş care face lucruri de proastă calitate; a 
cârpi, a pune petice 

precupeaţă, s. f. — persoană care cumpără de la producător marfă 
pe care o vinde apoi cu preț mai ridicat în piață sau pe străzile 
oraşului 

şatra, s.f. — în text cu sensul de rarabă 

de căpetenie, loc. adj. — esenţial, important 

minorit, s. m. — călugăr/ călugăriță din ordinul franciscan 

florin, s. m. — monedă din aur sau din argint cu circulaţie în Ţările 
Române, în secolul al XIX-lea 

creițar, s. m. — monedă de argint sau de aramă cu circulaţie în 
Germania, Austro-Ungaria, Bucovina etc., în secolul al XIX-lea 
staroste, s. m. — conducător al unei bresle sau comunități de meseriaşi 
calfă, s. f. — lucrător calificat după o perioadă de ucenicie, ucenic 


h Concepte operationale 


Roman — Mara este un roman 
obiectiv, cu elemente de mono- 
grafie a mediului social, dar şi de 
analiză psihologică şi morală. Încer- 
carea de surprindere a vieții colec- 
tivități aminteşte de faptul că 
romanul descinde din epopee şi că 
o caracteristică a acestuia o consti- 
tuie faptul că este forma epică în 
proză deschisă „modificărilor de 
structură şi îmbogăţinlor de conținut“ 
(Dicţionar de termeni literari), 
ceea ce în cazul romanului Mara 
înseamnă amestecul de tablouri 
sociale şi de pasiuni umane. Ca 
orice roman adevărat, Mara ambi- 
ționează să cuprindă lumea/ indi- 
vidul în toată complexitatea lor şi de 
aceea se poate vorbi de existența 
mai multor planuri şi personaje, dar 
şi de existența unor conflicte 
numeroase care dau impresia de 
structură complexă. 


Realism — romanul Mara sur- 
prinde lumea târgurilor ardeleneşti, 
cu ajutorul observației sociale şi 
morale, a detaliului semnificativ, a 
unor personaje specifice acestei 
lumi. Specific viziuni! realiste a 
romanului este obiectivitatea relatănii, 
construirea personajelor în relație cu 
mediul în care acestea trăiesc, 
lumea de  precupeți şi de 
meşteşugan, cu problemele de con- 
viețuire religioasă pe care o pre- 
supune existența ma! multor etnii. 

Pe de altă parte sunt prezente în 
acest roman situatii/ forme narative 
marcate de tradiție şi stereotipie pre- 
cum tema banului/ sau tema/ motivul 
văduvei, al femeii voluntare. 


Oralitatea textului este marcată 
de caracteristici care constau din 
prezența unor cuvinte, expresii, 
zicători populare, a unor propoziţii 
exclamative sau de schimbări de 
persoane gramaticale ale vorbirii, 
ori din prezența unor forme ale vor- 
birii familiare. 


E|X]PILIOIRIAIRIEJA| 
TjE|x|Tlullulti 


1. Textul se constituie în esenţă într-o prezentare a personajului 
Mara. Este surprinsă condiţia ei de văduvă cu doi copii care a 
rămas cu ceva avere după moartea soțului, dar care, mai ales, 
are voinţa de a munci şi de a face din copiii ei oameni aşezaţi la 
casa lor şi respectaţi în comunitate. 

Scrie într-un enunț cât mai simplu despre ce e vorba în frag- 
mentul dat mai sus. 

2. ldentifică cel puţin trei personaje din textul dat, scriind în drep- 
tul fiecăruia câte o caracteristică. 

3. Extrageţi din capitol doi indici spaţiali care fixează desfăşurarea 
acţiunii. Discutaţi despre raportul dintre ficțiune şi realitate, aşa 
cum se conturează el în textul dat. Veţi avea în vedere: 

- indicii din realitatea obiectivă; 
- modificările aduse de viziunea autorului. 


Cine descrie/ povesteşte 
1. Alege dintre următoarele instanţe narative/ de comunicare pe cea 
care ţi se pare caracteristică primului capitol din romanul Mara: 

- narator/ povestitor obiectiv care se confundă cu autorul (narator 
auctorial); 

- un povestitor înlocuit uneori în relatare de către un personaj; 

- narator auctorial a cărui voce se confundă uneori voit cu cea a 
personajului Mara, creându-se astfel un fel de empatie a citi- 
torului față de personaj. 

2. Selectaţi un fragment care să vă ajute în legătură cu alegerea 
făcută. Discutaţi fragmentul ales şi observați care sunt 
mijloacele prin care se identifică instanța care narează. 


Ce se descrie/ se povesteşte 

1. Fixaţi, prin discuţii între voi, tema capitolului de mai sus, ştiind 
faptul că tema unei opere poate fi văzută ca un aspect/ expresie 
foarte generală, sintetică a realităţii, cuprinzând un număr de ele- 
mente şi motive care pot apărea în mai multe opere, având în 
fiecare dintre acestea o interpretare particulară. De exemplu, tema 
banilor care dezumanizează, tema timpului etc. 

2. Identifică în scris două motive literare prezente în fragmentul de 
mai sus. Ai în vedere faptul că motivul literar este o unitate mi- 
nimală şi tipică, purtătoarea unei semnificaţii a structurii textu- 
lui. El poate fi un cuvânt concret care desemnează o anume si- 
tuaţie semnificativă, cu valoare simbolică, mai multe asemenea 
situaţii concretizând tema generală a operei (în fragmentul de 
mai sus motivul copiilor sărăcuți ar putea fi un exemplu) sau 
poate fi şi un cuvânt care exprimă o situație abstractă. Unele 
motive sunt recunoscute de tradiţia literară: motivul văduvei cu 
copii, de exemplu. Motivul reprezintă „actualizarea, particu- 
larizarea“ unei teme. (Dicţionar de termeni literari) 

3. Identifică şi rescrie din text fragmentul în care este prezentat 
pentru prima oară personajul Mara. 

4. Extrage, din text, pasajul care descrie locurile văzute de la mă- 
năstirea Maria Radna. 


Narator! instanțe narative — în 
romanul Mara naratorul este unul de 
tip obiectiv (narator auctorial), deşi, 
specific stilului popular, se instituie, 
uneori, şi o relație apropiată, de 
complicitate, între narator şi perso- 
najul Mara, între narator şi cititor. 

Secvenţă epică — o astfel de 
secvență din fragmentele date 
poate fi considerată momentul tra- 
versării Mureşului de către Persida 
şi Trică în care întâlnim o succe- 
siune de scene (cea de la mână- 
stire, coborârea pe râu, scena din- 
tre Mara şi maica Aegidia, de la 
pag. 51) care au o anumită inde- 
pendenţă şi caracter unitar. 

Scenă — un moment, o întâm- 
plare dintr-o operă epică. Mai multe 
scene pot alcătui o secvență. 

În cazul romanului Mara o 
scenă poate fi considerată momen- 
tul înfruntării dintre Trică şi Costi, 
din capitolul Maica Aegidia, de la 
pag. 49. 

Situație de comunicare/ ele- 
mente ale situației de comuni- 
care (emiţător, receptor, cod, canal, 
context) — realitate concretă, de- 
monstrativă, în care fiecare dintre 
factorii comunicării se manifestă 
specific. 


Viziune. Modalităţi ale descrierii şi ale naraţiunii 


În romanul Mara, Slavici ne propune o viziune realistă asupra 
lumii. Reprezentările acestei viziuni duc la crearea unui ima- 
ginar al lumii ardeleneşti a sfârşitului de secol al XIX-lea în 
care se amestecă etnii, religii, personaje voluntare şi caractere 
puternice, conflicte în care datoria şi pasiunea se înfruntă. Este 
o lume privită, aşadar, dintr-o perspectivă etică, complicată 
însă cu o privire asupra vieţii interioare a personajelor care-şi 
asumă uneori înfruntarea destinelor prestabilite, ceea ce 
generează sentimente de vinovăţie. 


Amestecul de naraţiune şi descriere asociată cu fragmente de 
monolog, schimbarea frecventă a registrului verbal, prezența 
adjectivelor caracterizante, fac din fragmentul studiat un text 
dinamic şi variat ca mijloace de realizare. 


1. Reciteşte fraza de la începutul textului şi extrage adjectivele 
care se referă la personajul Mara. 
Pecizează ce tip de portret (fizic, moral, psihologic etc.) se 
realizează în acest fragment descriptiv. 
Numeşte şi alte elemente specifice expoziţiunii prezente în text. 
2. Identifică verbele din următorul fragment şi interpretează 
prezenţa lor în raport cu temperamentul/ caracterul personajului: 
Umblă Mara prin lume, aleargă sprintenă, se târguieşte şi se 
ceartă cu oamenii, se mai ia şi de cap câteodată, plânge şi se 
plânge c-a rămas văduvă, şi apoi se uită împregiur să-şi vadă 
copiii şi iar râde. 
3. Mara trăieşte într-un mediu în care sunt prezente mai multe 
etnii şi religii. 
Cum explici faptul că, deşi Mara este creștină, se duce totuşi 
şi se închină la mânăstirea minoriţilor? 
Identifică, în text, fragmentul în care este surprinsă atitudinea 
Marei față de religia minoriţilor şi motivul prezenței ei acolo. 
4. Ce semnificație acorzi următoarei reflecții a naratorului cu 
privire la Mara: Și chiar Mara să fii, te moi când simţi că e 
bine să fii om în lumea aceasta, să alergi de dimineaţă până 
seara şi să ştii că n-o faci degeaba. 
5. Ce însușire a personajului Mara exprimă construcția vinde ce 
poate şi cumpără ce găseşte? 


Portretul moral al Marei 
1. Reciteşte fragmentul de mai jos şi alege dintre următoarele 
însuşiri morale pe cea care ţi se pare mai potrivită pentru Mara: 
- spirit de economie; 
- avariţie; 
- caracter nehotărât. 

A şi făcut Mara ce-a făcut, şi maica Aegidia, econoama, i-a 
făgăduit că-i va lua copila şi pentru numai 60 de florini pe an, 
căci e văduvă cu doi copii, sărăcuţii de ei. Au trecut însă doi ani 
de atunci, Persida împlinise nouă ani, şi Mara nu se putea hotări 
să dea atâta bănet - pentru nimic. Ar fi putut să dea; avea de 
unde; asta ea însăşi o ştia mai bine decât orişicine; dar n-o ierta 
firea să rupă din nici unul dintre cei trei ciorapi. 


h Aminteşte-ti că: 

- genul epic este o formă specifică 
de organizare a literaturi/ ficţiunii 
literare; 

- există un narator, altul decât per- 
soana scriitorului, obiectiv în cea 
mai mare parte, deşi uneori se insti- 
tuie un soi de complicitate ironică cu 
personajele, iar alteori naratorul 
este chiar un personaj; 

- comunicarea artistică/ transmiterea 
unor sensuri în genul epic este 
mediată de prezența narațiunii şi a 
personajelor, narațiunea fiind reali- 
zată de regulă la persoana a lll-a; 
sunt prezente şi pasaje descriptive; 
- specific naraţiunii sunt indici ai 
spațiului şi indici ai temporahtății 
asociaţi acțiunii; 

- personajele sunt prezentate în con- 
ficte mai mult sau mai puţin evi- 
dente, de natură socială, morală, 
sau psihologică. 


2. Motivează intenția Marei de a o da pe fiica sa, Persida, la 
maici pentru educaţie. 

3. Precizează care este decizia Marei în ceea ce-l priveşte pe 
Trică? 

4. Realizează o caracterizare succintă (circa 10 rânduri) a Marei, 
aşa cum se dezvăluie din următorul fragment (gesturi, atitu- 
dini, gânduri): Apoi, după ce a mai băut şi o ulcică de apă 
bună, ea scoate săculețul, ca să facă socoteala. Niciodată ea 
n-o face numai pentru ziua trecută, ci pentru toată viaţa. 
Scăzând dobânda din capete, ea pune la o parte banii pentru 
ziua de mâne, se duce la căpătâiul patului şi aduce cei trei cio- 
rapi: unul pentru zile de bătrânețe, şi pentru înmormântare, 
altul pentru Persida şi al treilea pentru Trică. Nu e chip să 
treacă zi fără ca ea să pună şi măcar numai câte un creițar în 
fiecare din cei trei ciorapi; mai bucuros se împrumută pentru 
ziua de mâne. Când poate să pună florinul, ea-l sărută, apoi 
rămâne aşa, singură, cu banii întinşi pe masă, stă pe gânduri 
şi incepe în cele din urmă să plângă. 

5. Exprimă-ţi opinia cu privire la semnificaţia următoarei con- 
strucții: Oameni de dai Doamne, numai din copii răi se fac. 


Portretul copiilor 

1. Discutaţi despre sensul următorului fragment: Mai sunt şi 
zdrențăroşi şi desculți şi nepeptănaţi şi nespălaţi şi obraznici, 
sărăcuții mamei, dar tot cam aşa e şi ea însăşi; cum altfel ar 
putea fi o văduvă săracă? Cum ar putea fi copiii săraci, care 
îşi petrec viața în târg, printre picioarele oamenilor? 

Sunt copiii Marei într-adevăr săraci sau sărăcia lor se referă 
la altceva? 

2. Dă o explicaţie pentru următorul comentariu al naratorului, 
observând şi faptul că uneori limbajul său pare a se confunda 
cu cel al personajului: Sunt săraci, sărăcuții că n-au tată; e 
săracă şi ea, c-a rămas văduvă cu doi copii; cui, Doamne, ar 
putea să-i lase când se duce la târg? Cum, când e atât de bine 
Să-i vezi?! L 

Ai în vedere faptul că înaintea acestui comentariu al nara- 
torului, apare în text următorul pasaj: De aceea se închină 
Mara şi în fața icoanei, apoi îşi ia copilaşii, pe care totdeau- 
na îi poartă după dânsa, îi dă puţin înainte şi le zice: „Închi- 
nați-vă şi voi, sărăcuții mamei!“ 


COUE S0 BclolmlulNI! |cIAIRIE] 


Rolul elementelor arhaice și regionale în interpretarea mesajelor scrise şi orale 


1. Următoarele cuvinte şi construcții aparțin limbii populare şi au rolul de a particulariza stilul/ limba- 
jul romanului Mara: să ţie, li-au mai rămas, viuța, muma, arânda (podului) Murăş, împregiur, 
preuteasă, s-ar fi încumătat, să rumpă, să vie, ca-n aievea. 

Scrie forma literară a cuvintelor de mai sus. 
Identifică în lista de cuvinte un diminutiv şi un arhaism fonetic. 

2, Scrie câte un sinonim pentru fiecare dintre cuvintele şi expresiile următoare: îi râde inima, staroste, 
calfă, a trece cu vedere, psalmi, litanii. 

3. Precizează sensul verbului a fi din fraza: Nu-i vorbă, Bârzovan, răposatul, era când a fost mai mult 
cârpaci decât cizmar. 

4. Identifică trei contexte în care apare expresia sărăcuții mamei. Precizează pentru fiecare situaţie cine 
este cel care o rosteşte. 

Identifică, în text, alte două construcţii exclamative cu referire la cei doi copii ai Marei. 

5. O sintagmă folosită de narator pentru a exprima ideea de moment bun pentru negustorie este acum 
e secerişul Marei. Se exprimă astfel, metaforic, ideea că sunt momente în care Mara vinde tot ce 
aduce la mânăstirea Maria Radna sau la podul de peste Mureş. 

Scrie două enunţuri în care să foloseşti această expresie. 

6. Încearcă, prin discuții cu colegii tăi, să clarifici sensul expresiei a ține banii la ciorap. 

7. Dat fiind că sunt texte ficționale, fragmentele din romanul Mara ilustrează o situație de comunicare 
caracterizată printr-o accentuare/ prezenţă a factorului emoţional/ expresiv. Indică trei mijloace prin 
care se realizează această funcţie a comunicării. Reaminteşte-ţi alte funcții ale comunicării şi 


explică-le rolul. 
E|VJAJLUJAR|EBC|UIRIEINLT [A] 
APLICATII |! 


1. Reciteşte fragmentul de mai jos şi redactează un text de 10-15 rânduri având în vedere: 

- perspectiva narativă (cine povesteşte); 

- modul de expunere folosit; 

- despre ce este vorba în fragment; 

- particularităţi ale stilului. 

„Hm“ zise Mara, încrețindu-şi sprâncenele, şi începu să facă în gândul ei socoteala cam câți 
oameni vor fi trecând în fieştecare an peste podul de pe Murăş. Nimeni în lumea aceasta n-ar fi putut să 
facă socoteala aceasta mai bine decât dânsa, care atâta timp a stat pe țărmurii Murăşului. Ce-ar fi fost 
adecă dacă ar fi luat din ciorapul Persidei arânda podului? Putea să dea mai mult decăt alții, fiindcă nu 
voia să câştige decât cei 60 florini şi încă ceva pe deasupra. Apoi mai câştiga şi dreptul de a-şi pune 
masa şi coşurile la capătul podului, pe unde trecea toată lumea. “ 

2. Următorul fragment se constituie într-un fel de „concluzie narativă“ a primului capitol din romanul Mara: 

S-ar putea oare să fii văduvă săracă, să-ţi vezi fata preutesă, feciorul staroste în breasla cojo- 
carilor şi inima să nu fi se moaie?! 

Că lucrurile ar putea să vie şi altfel, asta Mara nu putea s-o creadă când vedea ca-n aievea cum atât 
de bine au să iasă odată toate. 

Scrie un text de minimum 10 rânduri, despre „filosofia de viață“ a personajului care se desprinde 
din acest pasaj. 

3. Identifică succesiunea de paragrafe/ scene/ momente ale capitolului, precizând caracterul predomi- 
nant descriptiv, narativ, dialogat sau monologic al fiecărei secvenţe/ scene. Precizează tema/ ideea 
prezentă în fiecare moment. 

4. Explică, oral, titlul capitolului. 


A Puncte de reper 


1. Tendinţa de a fixa dintr-o perspec- 
tivă mai degrabă calendaristică 
(potrivit cu ritmul anotimpunlor) 
acțiunea din text se poate inter- 
preta ca o influență a viziunii 
populare. În realism, cronologia şi 
precizia evenimentelor joacă un 
rol important în ceea ce priveşte 
indicii temporalității. 


2. Trică se dovedeşte a fi, într-adevăr, 
un copil cu simțul dreptăţii şi al 
demnității. 


Dacă primul capitol al romanului dădea impresia de oare- 
care echilibru între descriere şi naraţiune, prezența impor- 
tantă a secvenţelor descriptive fiind motivată de caracterul 
expozitiv, în fragmentul care urmează, selectat din capitolul 
al II-lea, naraţiunea domină ca mod de expunere. Se 


relatează astfel sub forma unui nucleu narativ înfruntarea 
dintre Trică şi Costi şi plecarea Persidei de la mânăstire pen- 
tru a-l pedepsi pe Costi Balcovici, cel pe care învățătorul 
Blăguţă l-a pus să supravegheze clasa de elevi. 


MARA 
(fragment) 
de Ioan Slavici 


II. Maica Aegidia 


Într-o frumoasă zi de primăvară d. învăţător Blăguţă a venit 
mai târziu decât de obicei la şcoală. Îi plăcea mult să pescuiască, 
se topiseră cam iute zăpezile, Murăşul se umflase şi apa era tulbure, 
cum e mai bună pentru pescuit. Şi era lucru ştiut că, în lipsa d-lui 
Blăguță, Costi Balcovici e acela care pune mâna pe nuia, ca să ție 
buna rânduială — nu pentru c-ar fi fost cel mai mare dintre şcolari, 
dar învăța bine şi era băiatul turtelarului din Radna. 

Una e însă Blăguţă şi alta Costi, deşi era băiat de turtelar. În 
fața d-lui Blăguţă, Trică stetea smirnă, iar cu Costi se bătuse ade- 
seori în piață, în zilele cele bune, când nu era singur, ci săreau 
amândoi, cu Sida, în capul lui, şi rar scăpa Costi cu fața curată, 
fiindcă Sida avea gheare ca pisica şi ar fi sărit şi în foc pentru 
frățiorul ei. 

Tocmai de aceea, poate, Costi era foarte aspru față cu Trică, pe 
care îl ştia acum singur. 

— Trică — strigă el răstit — stăi frumos! 

Trică se ridică îndrăzneț în picioare: i se făcuse o nedreptate. 

— Şezi! strigă Costi. 

— Dacă vreau şed; dacă vreau stau, răspunse Trică. Cine eşti tu 
ca să-mi porunceșşti mie?! 

Ceilalți şcolari începură să râdă cu gurile întinse până spre 
urechi, căci copiii sunt oameni şi ei şi se simt mulțumiți când văd 
umilirea celor ce prea se înalță. Dar Costi, pui de om şi el, nu voia 
să fie umilit. 

— Afară! — strigă el dăscăleşte — în genunchi! Şi, rostind porun- 
ca, se şi duse ca să-l apuce pe Trică. 

Trică, cu vreo trei ani mai mic decât Costi, nu se simțea 
destoinic să ție piept cu acesta: cu cât mai mic era însă omul cu 
atât mai mare îi era hotărârea, şi el ştia să muşce, să zgârâie şi să 
dea cu picioarele, ceea ce pe Costi îl umplea cu atât mai vârtos de 
mânie, cu cât ceilalți şcolari se ridicaseră pe bănci şi râdeau cu 
hohote de câte ori Trică îl nimerea bine. Astfel învingerea nu putea 


3. 


Înfruntarea de către Trică a lui 
Costi nu este doar o problemă de 
competiție între copii, de mai 
veche rivalitate, ci şi de statut 
social, Costi fiind băiat de turtelar. 


4. Suferinta loviturilor primite de Trică 


se exprimă abia când este singur, 
abia acum [...] începu să şteargă 
din când în când câte o lacrimă şi 
se îndreaptă către pod unde se 
află Mara. Dar Trică îşi redesco- 
peră cu această ocazia condiția 
de copil fără tată. De aceea va 
decide să o caute mai degrabă pe 
Persida şi să i se plângă ei şi nu 
Marei. 


5. Solidaritatea dintre cei doi copii se 


va dovedi impresionantă, mai ales 
prin hotărârea bruscă a Persidei 
de a pleca din mânăstire şi de a4 
pedepsi pe Costi. Gestul ei va 
stârni o mică furtună în viața 
comunității şi a mânăstirii, ilus- 
trând caracterul voluntar, puternic, 
al Persidei, care nu este, de fapt, 
decât o Mara în devenire. 


„Spre pod... 

să fie decât a lui Trică: bătaie. ce-i drept, a mâncat, părul i s-a cam 
rărit, gâtul îi era zgâriat, dar din bancă tot n-a ieşit şi în genunchi 
nu l-a pus decăt d. Blăguţă, care ţinea ca autoritatea lui Costi să 
rămână întreugă. 

leşind din şcoală, Trică a luat-o, ca de obicei, drept spre pod, 
unde mumă-sa aduna creiţarii şi îşi vindea mărfurile. Cât s-a bătut 
cu Costi şi cât a stat în genunchi, o singură lacrimă nu i se ivise în 
ochi; abia acum, după ce se văzu singur, începu Să şteargă din când 
în când câte o lacrimă. Ah! cum ar fi voit să-l poată muşca pe 
Costi, încât urma dinţilor să-i rămână toată viaţa! Costi era însă 
mai tare decât dânsul. 

„O să-i spui eu mamei — işi zise băiatul — şi o să trecă el pe la 
pod!" Când însă vorba era s-o facă, el n-o putea. Degeaba i-ar fi 
spus: o făcea să se plângă, ca alte dăţi, că e văduvă şi că toți îşi 
bat joc de copiii ei, fiindcă n-au tată, ca să-i ocrotească. 

„Ah! — zise el suspinând — de ce nu mai e Sida aici?!" 

Da! singură ea putea să ştie ce va să zică a fi bătut de Costi. 

El se strecură fără de veste pe lângă un car peste pod, apoi, tre- 
cut o dată pe celălalt ţărmure, se duse ca din puşcă la mănăstirea 
de călugărițe, trase clopoțelul de la intrare şi spuse, după ce i se 
deschise, că mumă-sa l-a trimis să-i aducă soru-si ceva. 

La călugărițele din Lipova nu puteai să vorbeşti cu orişicine şi 
orişicând şi despre orişice. Sidi nu era însă oricine, şi maica 
Aegidia cea aspră, fiind totodată şi înțeleaptă, ținea să nu răscoale 
întreaga mănăstire, ceea ar fi făcut dacă ar fi oprit pe Sidi, care 
incepuse să se vaite când i s-a spus că acum, asupra mesei, nu 
poate să-şi vadă fratele. Astfel Trică n-a avut să aştepte mult. 

— Ce e?! întrebă ea răstită. 

— Uite — zise el incet, ca să nu audă şi sora Marta, care se afla 
în iatacul de alături — Costi m-a bătut. 

— Te-a bătut el pe tine, şi tu, prostule, te-ai lăsat să te bată! 

— Dacă el e mai tare! 

Persida rămase câtva timp pe gânduri, cu răsuflarea oprită şi 
cu ochii țintă la un colț. 

— Haide!... zise apoi şi îl apucă de braț, ca să-l ducă spre ieşire, 
unde cheia era in uşă. 

- Sidi, Sidi! strigă sora Marta, şi ea speriată şi plecă s-o oprească. 


— Haide! grăi Persida mai tare. Ea n-are voie să iasă după noi! 


leşind apoi în stradă, ei o luară spre pod. 
Da! Însă dincolo era Mara, şi ea n-avea să-i vadă, nici să-i ştie. 
Pe țărmurile despre Lipova, de la pod la deal, e Sărăria, o 
mare şură de scânduri, în care se adună sarea adusă pe luntri de 
la ocnele Ulioara, ca să fie vândută pentru satele de dimpregiur. În 


fața Sărăriei sunt vara-iarna, ziua-noaptea, o mulțime de care, iar 


din sus de Sărărie e şirul de mori plutitoare de-a lungul țărmului. 
Persida şi Trică se strecurară printre care, ocoliră Sărăria şi înain- 
tară spre mori. De câte ori, vara, au trecut ei Murăşul pe luntriţa 
de la vreo moară! 

Acum însă nu era vară, ci primăvară, şi Murăşul era lat, foarte 
lat, tulbure-gălbui şi plin de spumă şi de vultori. Morile, care alte 
dăți se aflau în apropierea țărmului, de care erau legate printr-o 
podişcă, acum rămăseseră departe spre mijlocul râului, de unde 
abia li se auzeau tocăniturile monotone. Cum să ajungă ei acolo, 
ca să roage pe vreuna dintre calfele de morar să-i trecă?! 


I 


6. Există o maturizare timpurie a 
celor doi copii şi în acest fel se 
explică faptul că ei reuşesc să 
găsească soluții pentru a trece 
Mureşul, fără să folosească podul 
unde se află mama lor. 


„„„mânăstirea de călugărițe... 


7. În ciuda primejdiei la care s-au 
expus cei doi, Mara îşi priveşte 
copiii cu incredere şi cu o nedisi- 
mulată admiraţie: Nu — grăi dânsa 
mângâiată — copii ca ai mei 
nimeni nu are! 


Nu era chip! Şi totuşi cei doi copii bălani şi cu obrajii rumeni 
erau voioşi: mult era frumos şi bine aici în fața valurilor care se 
făvăleau greoaie spre şesul depărtat. Venea cu ele şi o adiere 
primăvăratică, iar dincolo, pe coastele de la Radna şi de la Şoimuş, 
se ivea pe ici pe colo iarba crudă şi verdeața de salcie şi de răchită. 

— Stăi! strigă deodată Persida. Morarii cum ajung la morile 
lor? Trebuie să fie pe aici pe lângă țărmuri vreo luntriţă. N-ai să te 
temi! Tu ştii că eu mă pricep la lopată. 

— Eu să mă tem!? răspunse Trică. N-am văslit vara şi eu?! 

Mare lucru nici n-ar fi fost, dacă ai fi putut, ca vara, să dai cu lopata de 
fund, ca să duci luntrița precum îţi place; acum însă Murăşul n-avea fund, 
valurile erau cu mult mai iuți decăt ți se păreau de pe țărmure şi luntrița-i 
ducea pe cei doi copii după cum voia bunul Dumnezeu. 

Ochii căprui ai Persidei erau plini de văpate: era frumos şi bine, 
mare minune, mai ales pe la vultori, când luntriţa se învârtea. Oamenii 
de pe țărmuri se speriară, cu toate acestea, când văzură luntrița uşoară 
cu cei doi copii neajutoraţi în ea şi începură să alerge, mai ales de la 
Sărărie, spre mori, ca să ieie o luntriţă şi să le vie într-ajutor. 

Ce ar fi putut adecă să li se întâmple? Îi duceau valurile cât îi 
duceau şi trebuia să-i scoată în cele din urmă la țărmure, cum 
scoate apa râului tot ceea ce pluteşte pe ea. 

Mai era însă în drum şi podul, de care nu o dată se izbesc şi se 
sfarâmă plutele aduse din Ardeal. Lumea alerga dar spre pod pen- 
tru ca de acolo să le vie cumva într-ajutor. 

În acelaşi timp se dusese spre Lipova vestea că o fată a fugit de 
la călugărițe cu un băiat. O fată şi un băiat! S-ar fi putut oare ca 
în gândul lumii fata să nu fie mare, când fuge cu un băiat? 
Degeaba i-ai fi spus că nu era, degeaba i-ai fi arătat perechea; ea 
tot n-ar fi crezut. Mai erau dar şi alți oameni la pod, în faţa mănăs- 
tirii, ca să afle cum s-au petrecut lucrurile cu fuga. 

Mara, pogărița, vedea că o mişcare neobişnuită s-a pornit de 
la Sărărie şi de la mănăstire spre pod. Sări dar de la locul ei şi 
grăbi spre Lipova. Vitându-se apoi încotro se uitau şi oamenii, Zări 
deodată luntriţa purtată de valuri şi alte două luntrițe mânate de 
vâslaşi voinici, care grăbeau să o ajungă. 

— Vai de mine! strigă ea, cuprinsă de spaimă. 

La moarte s-ar fi gândit, dar nu că sunt ai ei copiii din luntriţa 
care venea, venea mereu iute spre pod. 

Mara începu să alerge şi să cheme oamenii ca să deschidă 
podul, ca de obicei când trec plute sau luntriţe cu sare. 

Dincolo, despre Lipova, se îngrămădea spre pod lumea 
adunată în pripă, iar în fruntea ei venea maica Aegidia, foarte 
grăbită, ca o păpuşică trasă pe sfoară, cu ochii ridicaţi spre cer, cu 
mâinile încleştate şi rugând mereu pe Maica Fecioară de la Radna, 
făcătoare de minuni, să le vie copiilor într-ajutor. 

Văzând pe maica Aegidia, Mara se opri. 

De la călugăriță gândul îi trecu deodată la Persida, şi ochii ei 
se îndreptară mai cu dinadins spre cei doi copii. Ea rămase ca 
înfiptă, cu ochii mari, cu buzele strânse în jos. 

— Sfânte Arhanghele! strigă apoi crucindu-se. Sfântă Marie, 
Maică Preacurată! Bată-vă să vă bată, copii! Nu — grăi dânsa 
mângâiată — copii ca ai mei nimeni nu are! 

Și adecă ce li s-ar fi putut întâmpla? Printre pontoanele podului era 
loc de puteau trece şi o sută de luntrițe! Da! da! Lor nu li se putea 
întâmpla nimic: ea ar fi avut altfel visuri rele şi presimţiri urâte. 


Maica Aegidia în interpretarea 
actriței Irina Petrescu. (Dincolo 
de pod, ecranizare după Mara de 
loan Slavici, regia Mircea Veroiu) 


h Concepte operaționale 


Stil direct - modalitate de 
expnmare exactă a spuselor unui 
personaj/ unei persoane. Semnele 
ortografice, distinctive, ale stilului 
direct sunt: două puncte, linia de 
dialog sau ghilimele. Lipsesc con- 
juncțiile subordonatoare. 

Stil indirect — modalitate de 
exprimare a spuselor unui personaj/ 
unei persoane realizat prin 
transpunere de la persana | la per- 
soana a l|ll-a Semnele caracteris- 
tice sunt verbele de declarație (a 
zice, a spune, a declara, a povesti 
etc.) după care urmează o con- 
juncție subordonatoare. 

Monologul interior — defineşte 
vorbirea la persoana | — vezi per- 
sonajul Mara. 


Dar cum a ajuns Persida din mânăstire în mijlocul Murăşului? 

Pornind iar spre maica Aegidia, ca să afle cele petrecute, Mara 
era din ce în ce mai strâmtorată. Ştia un lucru: că aşa numai din 
senin, n-a plecat Persida de la călugărițe. Trebuia să fie la mijloc 
vreo nefăcută! 

Mara era însă femeie trăită în lume şi ştia că lucrurile o să 
meargă mai bine dacă se va ținea dânsa deasupra. 

— Bine, maică — strigă ea — aşa păziţi voi copiii? 

Ce mai putea maica Aegidia să răspundă când ea singură era 
de vină, ea, cu slăbiciunea ei cea mare? 

Îşi frângea mâinile şi nădăjduia în Dumnezeu cel prea milostiv 

— Las-acum, lasă! grăi dânsa căită. lată, Maica Domnului ne 
este într-ajutor; luntrița a apucat-o bine, a luat-o spre locul dintre 
pontoane şi trece, trece, iat-o, trece! 

Toți alergară să vadă cum luntriţa intră sub pod, apoi se-ntoarseră 
şi alergară pe-nbulzite, ca s-o apuce ieşind din jos pe pod. 

Persida şi Trică şedeau tăcuţi şi strâmtoraţi, căci ştiau, ce-i 
drept, că de înecat nu se vor îneca, dar nici cu faţa curată nu vor 
scăpa după ce au ridicat atâta lume în picioare. 

Peste puţin îi ajunseră apoi şi morarii ce plecaseră în calea 
lor; unul dintre dânşii apucă lanţul luntriței şi începură să 


vâslească spre malul de la Lipova. 
Di [cr]! Jo|N|AIR! 


a sta smirnă, vb. — a sta drept, nemișcat 

rânduială, s. f. — aranjarea lucrurilor în mod ordonat; în text cu 
sensul de a face ordine, disciplină 

să mușce — formă populară de la verbul „a mușca“ 

umilit, adj. — smerit, plecat, ruşinat; cu atitudine supusă 

vârtos, adj. — puternic, voinic, viguros 

iatac, s. n. — cameră (mică) de culcare 

care, s. n. — căruţe 

luntriță, s. f. — diminutiv de la substantivul „luntre“ 

țărmure, s. n. — țărm (formă populară a cuvântului) 


E|X|P|LIOIRJAJR|EJA! 
: (TJEJX|TlulluLi| 
Intr-o frumoasă zi de primăvară... 


1. Identifică locurile unde are loc acţiunea din acest fragment. 

2. Fragmentul se constituie într-o secvență epică alcătuită din mai 
multe scene. Identifică două scene ale textului. 

3. Extrage din text acel fragment care motivează hotărârea lui Trică 
de a se plânge Persidei, despre înfruntarea de la şcoală cu Costi, 
şi nu Marei. 

4. Ce alte personaje sunt prezente în această secvență epică? Scrie 
numele lor însoţite de cel puțin o determinare, dacă acestea sunt 
prezente în text. 

5. Extrage din text acea construcție în care este prezentată, pentru 
prima oară, în fragment, maica Aegidia. 

6. Fragmentul, extras din capitolul al doilea al romanului, surprinde 
un moment semnificativ din viața celor doi copii ai Marei. Două 
sunt momentele narative în jurul cărora este construit fragmentul: 
înfruntarea dintre Costi Balcovici pus de învățător să suprave- 
gheze clasa în lipsa lui şi plecarea Persidei de la mânăstire pentru 
a-l pedepsi pe Costi care i-a bătut fratele. Fragmentul în ansam- 


blu ilustrează caracterul voluntar al celor doi copii şi spiritul de 
solidaritate, întărit între altele şi de absența unui tată în familie. 
Rezumă episodul trecerii Mureşului. 


Trică — un copil fără tată 

1. Citeşte următorul fragment. Reflectează asupra sensurilor acestu- 
ia şi comentează, oral, în câteva enunțuri, condiția lui Trică de 
copil fără tată. Subliniază rolul pe care îl au mama şi sora lui în 
rezolvarea „problemei“ sale: 

leşind din şcoală, Trică a luat-o, ca de obicei, drept spre 
pod, unde mumă-sa aduna creiţari şi işi vindea mărfurile. Cât 
s-a bătut cu Costi şi căt a Stat în genunchi, o singură lacrimă nu 
i se ivise în ochi; abia acum, după ce se văzu singur, începu să 
şteargă din când în când câte o lacrimă. Ah! cum ar fi voit să-l 
poată muşca pe Costi, încât urma dinţilor să-i rămână toată 
viața! Costi era însă mai tare decât dânsul. 

„O să-i spui eu mamei — işi zise băiatul — şi o să trecă el pe la pod!" 
Când însă vorba era s-o facă, el n-o putea. Degeaba i-ar fi spus: 
o făcea să se plângă, ca alte dăți, că e văduvă şi că toți îşi bat joc 
de copiii ei, fiindcă n-au tată, ca să-i ocrotească. 

„Ah! — zise el suspinând — de ce nu mai e Sida aici?!" 

Da! singură ea putea să ştie ce va să zică a fi bătut de Costi. 

2. Discutaţi cu argumente dacă gestul celor doi copii de a trece cu 
luntrea apele învolburate ale Mureşului se înscrie în vreuna din 
următoarele cauze: 

- sunt lipsiţi de educaţie; fac ce vor, nu-şi ascultă mama, sunt scă- 
paţi de sub autoritatea părintească; 

- au discernământ limitat (nu sesizează amploarea riscului la care 
se expun); 

- sunt curajoşi (copii cu iniţiativă, găsesc soluţii pentru orice, au 
o voinţă puternică, sunt ambiţioşi, ştiu ce vor); 

- dragostea dintre ei, spiritul de solidaritate motivează gestul şi 
riscurile pe care şi le asumă. 

3. Explică sensul următoarelor cuvinte ale Marei din secvența în 
care Persida şi Trică vor să treacă Mureşul învolburat: 

— Sfânte Arhanghele! strigă apoi crucindu-se. Sfântă Marie, 
Maică Preacurată! Bată-vă să vă bată, copii! Nu — grăi dânsa 
mângâiată — copii ca ai mei nimeni nu are! 

Și adecă ce li s-ar fi putut întâmpla? Printre pontoanele podului 
era loc de puteau trece şi o sută de luntriţe! Da! da! Lor nu li se putea 
întâmpla nimic: ea ar fi avut altfel visuri rele şi presimţiri urâte. 

4. Discutaţi atitudinea Marei aşa cum reiese din dialogul cu Maica 
Aegidia şi din intenţia ei de a arunca vina evenimentelor întâmplate pe 
seama acesteia. Aduceți argumente pro sau contra atitudinii Marei, 
având în vedere şi comentariile naratorului de la începutul acestei 
secvenţe: Mara era însă femeie trăită în lume şi Ştia că lucrurile o să 
meargă mai bine dacă se va ținea dânsa deasupra. 

Ar putea fi la mijloc în acest comportament şi o încercare a Marei 
de a mai reduce din suma plătită mânăstirii pentru Persida sau 
vrea să-şi apere fata, învinovățind cealaltă parte de întâmplare? 


Părinţi şi copii 

1. Discutaţi, oral, care este relația dintre copii şi părinți în frag- 
mentele extrase din romanul Mara. 
Este Mara un părinte autoritar? 


Naraţiune, descriere, dialog. Probleme de stil 
1. Identifică timpurile verbale folosite în fragment şi dă o explicaţie pentru schimbarea de registru verbal. 
2. Citeşte cu atenție următorul text: 

Un singur lucru o punea câteodată pe gânduri. Prea se făcuse blândă Persida: nu care cumva 
călugărița aceea s-o momească, s-o farmece şi s-o facă şi pe ea călugăriță smerită. „Mai bine moartă!" 
Dar nu! asta nu era cu putință: neam de neamul ei n-a fost om smerit; toți creştini adevăraţi! Apoi Trică 
se făcuse şi el băiat aşezat, ascultător şi bun şcolar. Asta vine cu vărsta la copiii care sunt răi de mici. 

Identifică instanțele narative (cine povesteşte) în acest fragment. Rescrie textul, modificând categoriile 
morfologice ale următoarelor cuvinte: în loc de era, scrie este, în loc de neamul ei, scrie neamul meu; în 
loc de se făcuse, scrie este. 

3. Discutaţi, oral, care sunt consecințele, în plan stilistic, al unor asemenea modificări. Aveţi în vedere urmă- 
toarele concepte operaționale: stil indirect, stil direct, monolog. 


P|'INClojlosDlEIT|EJxIT) 


1. Priviţi imaginea de la pag. 49. Discutaţi oral pe marginea ei. 


1. Precizează, cu cret sinonimelor, sensul următoarelor cuvinte şi expresii subliniate: 
- ca să ţie buna rânduială... 
- În faţa d-lui Blăguţă, Trică stetea smirnă... 
- Sida avea gheare ca pisica şi ar fi sărit şi în foc pentru frăţiorul ei... 
- se duse ca din puşcă la mănăstirea de călugărițe... 
- Trebuia să fie la mijloc vreo nefăcută! 
- În fața Sărăriei sunt vara-iarna, ziua-noaptea, o mulțime de care, iar din sus de Sărărie e şirul de 
mori plutitoare de-a lungul țărmului... 
- Sidi nu era însă oricine, şi maica Aegidia cea aspră, fiind totodată şi înțeleaptă, ținea să nu răs- 
coale intreaga mănăstire. 


Interpretarea sensului cuvintelor în context 

Ca şi în primul capitol al romanului, şi în acest fragment Slavici foloseşte uneori cuvinte al căror 
sens rezultă din context: 

- învingerea nu putea fi decât a lui Trică; aici substantivul învingerea are sensul de victorie; 
- ea n-avea să-i vadă (sensul din context este: nu trebuia/ nu urma să-i vadă). 


E|VIAJLIULAIRIE cuccnak 
AJPIL II [ClATi Li 


1. Extrage din text un pasaj descriptiv, unul narativ şi unul dialogat. 
Formulează succint tema/ despre ce e vorba în aceste pasaje. 
2. Explică felul cum se face trecerea (care sunt mijloacele, cuvintele folosite/ conectorii), de la un mod 
de expunere la altul. 
3. Extrage din următoarea listă de caracteristici ale stilului oral două dintre cele care sunt prezente în 
fragmentele din romanul Mara. Dă exemple de text pentru fiecare dintre cele două caracteristici. 
- folosirea exclamaţiilor şi a interogaţiilor retorice; 
- prezența unor elemente de lexic popular: cuvinte populare, expresii, construcții populare; 
- trecerea narării de la persoana a III-a la persoana I sau invers (amestecul de voci narative); 
- folosirea de repetiţii; 
- dominarea procedeelor de coordonare la nivelul frazei. 


|. L. Caragiale (1852, Haima- 
nale, Ploieşti — 1912, Berlin) — 
naşte într-o familie în care interesul 
pentru teatru este prezent prin 
unchii lui, Costache şi lorgu 
Caragiale. Urmează şcoala primară 
şi gimnaziul la Ploieşti şi cursuri de 
declamaţie la Bucureşti. 

Debutul se realizează în revista 


de observaje, printr-un sti direct şi viu, 
specific articolului de ziar. În această 
periuadă va scie şi versuri. Caragiale 
este apoi autor de piese de teatru, de 
proză: nuvele tantastica şi psihologice, 
schițe, momente, intens dramatizate. În 
perioada 1888 — 1889 este director la 
piesă scrisă, O noapte furtunoasă, este 
citită, în 1879, la Junimea (societate şi 
cenaclu literar al intelectualilor ieşeni, 
conduse de Titu Maiorescu). Scrie în 
acelaşi an Conul Leonida față cu 
reacţiunea, amândouă comediile 
fiind jucate pe scena Teatrului 
Naţional. Vor urma O scrisoare 
pierdută (1884) şi D-ale carnava- 
lului. După 1889 scrie nuvele, din- 
tre care cele mai cunoscute sunt: În 
vreme de război, O făclie de 
Paşte, La hanul lui Mânjoală. Este 
şi autorul unei drame intitulate 
Năpasta. 


LI NA! NIT ERDIER TIE] XIT] 


1. Identifică pe o hartă imaginară sau reală unde se află localitatea 
Sinaia: zona geografică, localități vecine, râuri etc. 

2. Ce semnificație are prezența Castelului Peleş în Sinaia? 

3. Ce altceva îți trezeşte în minte numele de Sinaia? 

4. Cine sunt cei pe care-i întâlneşti ocazional, la sfârşitul săp- 
tămânii, în Sinaia? 

5. Priveşte o ilustrație reprezentând imaginea Castelului Peleş. 
Descrie oral ceea ce observi. 


TREN DE PLĂCERE 
de I. L. Caragiale 


S-a hotărât, care va să zică... 

Madam Georgescu — Miţa Georgeasca — cu d. Georgescu — 
Mihalache — pleacă la Sinaia cu trenul de plăcere. Însă, de mult 
madam Georgescu a promis „puiului” să-l ducă şi pe el la Sinaia; 
prin urmare, trebuia să-l ia şi pe puiul; dar puiul nu merge nicăieri 
fără „„gramamă ”; prin urmare, şi pe gramamă trebuia s-o ia. Puiul 
este mititelul Ionel Georgescu, în etate de cinci anişori împliniţi, 
unicul fruct până astăzi al amorului părinţilor săi; iar gramamă 
este cocoana Anica, mamița mamiţichii puiului. 

Trenul de plăcere pleacă din Gara de Nord sâmbătă după-amiază, 
la orele trei fără cinci. Sâmbătă, aşadar, de la amiazi, amândouă 
aceste doamne încep să se pregătească de plecare. Madam Georgescu 
este pe deplin stabilită asupra toaletei sale: bluza vert-mousse, jupa 
fraise écrasée şi pălăria asortată; umbreluţa e roşie, mănuşile albe şi 
demibotinele de lac cu cataramă; ciorapii de mătase vărgaţi, în lungul 
piciorului, o bandă galbenă şi una neagră, despărțite cu câte un fir 
stacojiu. Cocoana Anica se-mbracă în negru, aşa se-mbracă dumneei 
de când a pierdut pe răposatul Nicula; culoare deschisă n-a mai pur- 
tat, decât acuma, de curând, barej conabiu la cap. Cât despre puiul, 
nici nu mai încape discuţie — el va purta la Sinaia uniforma de ofițer 
de vânători, ca prinţul Carol. Până să potrivească mamița pe madam 
Georgescu, până să-mbrace pe puiul şi să-i puie sabia, iată că s-a 
făcut ceasul două fără douăzeci. La ceasurile două fără un sfert, iată 
soseşte şi d. Georgescu cu un muscal cu cauciuc. Cum intră şi dă cu 
ochii de gramamă , strigă: 

— Cucoană! încă n-ai plecat? să ştii c-ai pierdut trenul! Până 
s-ajungi la tramvai, cum umbli d-ta; până să-l apuci; că poate 
n-ai noroc să-ți treacă tocmai atunci; până să ajungi la gară — 
s-a isprăvit! n-are să te-aştepte trenul pe dumneata... Apoi, 
văzând pe gramamă că tăndăleşte căutând nişte chei: — N-auzi, 
cocoană, că pierzi trenul? 

Cocoana Anica porneşte, şi madam Georgescu după ea: 

— Mamiţo, ştii unde am vorbit să ne-ntâlnim: în salon de 
clasa-ntâia... Ai auzit? 


în Puncte de reper 


Caragiale este un mare creator 
de tipuri, având ca prototip trăsăturile 
celebrului Mitică, care este lovace, 
omniprezent, bârfitor, lichea veselă, 
şperțar, cultivator de vorbe de duh 
etc. 

Momentele şi schițele, constru- 
ite în jurul unor teme precum politica, 
oportunismul, familia, şcoala, presa, 
birocrația, justiția, viața mondenă, 
generează un univers comic. 

Principala sursă a comicului o 
constituie contrastul dintre aparență 
şi esență ca expresie a ciocnirii dintre 
ceea ce cred eroii lumii lui Caragiale 
că sunt şi ceea ce sunt ei cu ade- 
vărat (ceea ce spun despre ei faptele 
lor!). 

Comicul este susținut şi de modul 
în care Caragiale vede lumea, un fel 
de carnaval continuu în care fiecare 
poartă o mască 


Gramamă a plecat să caute tramvaiul. D. Georgescu cu fami- 
lia şi cu un coşuleț elegant de provizii — salam, opt ouă proaspete, 
un pui fiert, două jimble, sare, piper, în sfârşit tot ce trebuieşte — se 
urcă în birjă şi: 

— La gară, gaspadin! 

De douăzeci şi cinci minute, familia Georgescu stă în salon de 

clasa-ntâi, şi gramamă nu mai soseşte. Ceasornicul arată două şi 
jumătate... Madam Georgescu începe să devie impacientă. Trei 
fără douăzeci şi cinci... Mai sunt douăzeci de minute; la casă se 
dau bilete, şi cocoana Anica nu mai vine. D. Georgescu începe a 
bănui că n-are să trebuiască a mai lua patru bilete, poate că trei or 
s-ajungă, şi porneşte din salonul de aşteptare să meargă la ghişet. 
Dar în uşă-ntâlneşte piept în piept pe gramamă, care nu mai poate 
de găfăială. 

— Uf! nu mai poci! zice cocoana Anica. 

Dar d. Georgescu îi numără parale potrivite pentru un bilet de 
dus şi-ntors clasa III, şi-i arată ghişetul respectiv. 

Peste câteva minute, trenul zboară-nspre Carpaţi. 

— Biletele, vă rog, domnilor, zice politicos conductorul, intrând 
în primul vagon de clasa-ntâia. 

D. Georgescu arată două bilete. 

— ..Mititelul... al dv.? întrebă conductorul arătând pe 
ofițeraşul de vânători, care s-a suit cu picioarele pe bancheta de 
catifea. 

— Da! dar n-a-mplinit patru ani... Nu trebuie să ne-nveţi dum- 
neata regula, zice madam Georgescu. 

Conductorul salută politicos şi trece mai departe. 

— L-ai spus mamiţii (întrebă discret madam Georgescu pe con- 
soartele dumneaei) să bage de seamă să nu-i fure cineva coşul? 

D. Georgescu dă din cap şi se mulţumeşte să zică numai: 

— Hâhăâ! 

Mai discret încă, întreabă d. Georgescu pe consoarta d-sale: 

— L-ai dat parale? 

Madam Georgescu răspunde consoartelui tot aşa de laconic 
cum i-a răspuns şi dânsul. 

— Cât? 

Madam Georgescu arată mâna cu cinci degete răsfirate: cinci — 
adică, o băncuţă. 

Treizeci de bani, tramvaiul de la Zece Mese până la gară: care 
va să zică gramamă are încă douăzeci de bani pentru ca să cumpere 
două legături de vişine la Comarnic. Şi-n adevăr, le şi cumpără, şi le 
mănâncă pe jumătate până la Valea Largă, cu sâmburi cu tot. Trenul 
soseşte la Sinaia regulat. Lume — destulă. Dar cu toată-mbulzeala, 
cine ştie să-şi facă un plan bine hotărât nu se rătăceşte niciodată. 
Familia Georgescu ştie perfect ce are să facă pas cu pas şi minută 
cu minută. Astfel, madam Georgescu, cu d. Georgescu şi cu puiul se 
urcă-n birjă şi merg drept la parc, unde muzica militară cântă 
cadrilul Les petits cochonys, să se asigure de o odaie cu două paturi 
la Regal; iar gramamă cu coşul merge la Mazăre, să se asigure de o 
odaie cu un pat; e atât de aproape Mazăre de gară, că nu face ca să 
mai dai parale la birjă. D. Georgescu însă dă unui băiat un ban, să 
ducă după gramamă coşul. 

S-a întunecat... Lămpile electrice încep a sclipi. Puiului i-e 

foame. D. Georgescu lasă pe madam Georgescu pe o bancă în 
aleea principală, unde e toiul promenadei de lume bună, şi pleacă 


Casa lui |. L. Caragiale din 
Bucureşti 


cu puiul la gramamă. Fatalitate! La otel Mazăre i se spune că n-a 
fost odaie goală şi că a trimis-o pe jupăneasă la otel Manolescu, 
devale. D. Georgescu coboară cu bravul ofițeraş de vânători, care 
este foarte obosit şi flămând. La Manolescu, iar fatalitate! N-a fost 
odaie goală şi a trimis-o pe jupâneasa la otel Voinea, în Izvor. D. 
Georgescu suie cu bravul ofițeraş, după ce i-a cumpărat o 
franzelă şi i-a dat să bea apă. Trecând spre Izvor, se abate prin 
parc să spuie lui madam Georgescu, nu cumva să-şi piardă răb- 
darea aşteptându-l... Fatalitate! Madam Georgescu lipseşte de pe 
bancă. D. Georgescu lasă un moment pe puiul, care nu mai poate 
umbla, să se odihnească pe bancă, face câțiva paşi în sus, apoi în 
jos, să găsească pe madam Georgescu. Madam Georgescu, 
nicăieri! Se-ntoarce să ia pe puiul, să-l ducă la Voinea şi să 
se-ntoarcă apoi în parc, unde trebuie până-n fine să găsească pe 
madam Georgescu. Fatalitate! Puiul lipseşte. 

— Pardon — zice d. Georgescu către un domn care stă pe bancă 
— n-aţi văzut un copilaş în uniformă ca prințul Carol? 

— Ba da... Acu a plecat cu o damă... 

— Cu o damă înaltă, cu o bluză verzuie şi cu jupă... 

— N-am băgat de seamă; dar am auzit că dama-i zicea „puiule” 
şi băiatul „„mamiţico”. 

— Pardon, încotro a pornit? 

— Încoace, răspunse domnul, arătând înspre Mazăre. Dama 
zicea că-l duce pe puiul la gramamă. 

D. Georgescu porneşte inapoi la Mazăre... Acolo i se spune — 
fatalitate! — că madam Georgescu a fost acolo cu puiul şi, negăsind 
pe gramamă, a plecat devale la Manolescu. Degrab' la 
Manolescu... 

— A fost o damă cu băieţelul cu care ați fost dv, că n-am avut 
odaie, şi am mânat-o la Voinea. 

D. Georgescu suie şi porneşte cu pas regulat către Izvor. 
Ajunge foarte obosit şi asudat la Voinea... Fatalitate! La Voinea nu 
se află nici madam Georgescu, nici puiul, nici gramamă, nici coşul. 

— Ce-i de făcut? 

Cu toată inteligența lui, d. Georgescu stă câteva momente pe loc fără 
să poată răspunde la această-ntrebare... Va trebui să răspunză însă. 

— Ce? 

Pentru cine nu e deprins să se cațere pe munţi, putând trece ca o 
capră prin valea Prahovei în a Ialomiţei, Sinaia nu se poate com- 
para mai nemerit decât cu un stomac: o încăpere mai mult sau mai 
puțin largă, având două deschizături destul de strâmte. Te-a 
înghițit odată Sinaia, nu mai poți ieşi decât ori pe sus, spre 
miazănoapte, către Predeal, ori pe jos, spre miazăzi, către 
Comarnic. Prin urmare, işi face d. Georgescu următoarea 


judițioasă socoteală: 
„Trebuie să fie în Sinaia, că n-au avut pe unde zbura.” 


N-apucă să isprăvească această gândire, şi cineva, venindu-i 
drept în față, sub lumina unei lămpi electrice, îi zise: 

— Să-mi scrii, nene Georgescu! 

— Adio, Mitică... 

— Te aşteaptă-n parc madam Georgescu cu familia Vasilescu şi 
cu locotenent Mişu... 

— În parc? ... Să-mi scrii, Mitică! 

— Adio şi n-am cuvinte, nene Mihalache! 


B 
~N 


[A Aminteşte-ţi că: 


Schița este o narațiune de mici 
dimensiuni, în care se relatează o 
singură întâmplare din viața unor 
persoane. 

Textul conține un singur instanta- 
neu/ moment, împrejurare epică şi 
un singur personaj/ tip de personaj. 
Schița s-a născut ca „variantă” fic- 
tivă a genului jumalistic. 

La nivelul expresivității textului, 
limbajul devine mijloc de fixare 
socială şi de caracterizare a 
personajului. 

Incipitul (începutul) presupune o 
„plonjare” directă în subiect, printr-o 
slabă prezență a indicilor temporali şi 
spațiali. 


D. Georgescu îndoiește pasul... intră in parc caută peste tot... 
Madam Georgescu — fatalitate! — nicăieri. Dbosit, omul şade pe o 
“bancă, să răsufle, şi, pentru prima oară, după o alergătură de cinci 
ceasuri, înjură în gând... Pe cine? Pe coana Anica... Dumneei a 
făcut toată încurcătura, dumneei face toate încurcăturile... Dar... 
nu Strică dumneei: el strică; nu trebuia s-o ia; trebuia s-o lase la 
Bucureşti... Şezând astfel pe bancă în parc, în prada unor gânduri 
destul de nefavorabile cocoanei Anichii, d. Georgescu nu ia seama 
că muzica a plecat şi că lumea încet-încet s-a strecurat, mergând 
fiecare către culcuşul său. A! e grozav să ai fiinţe iubite, rătăcite 
departe de tine, şi să nu ştii la un moment în ce loc se află, ce fac, 
ce li se-ntâmplă, ce vorbesc, ce simt, ce gândesc despre tine... le e 
dor de tine, cum ţi-este ţie de ele? etc., etc. 

„Unde dracului s-a băgatără?" zice d. Georgescu... 

Și iar o înjurătură — de astă dată la adresa tuturor celor trei 
ființe iubite pe cari la caută fără să le găsească. Dar iată că un 
glas simpatic îl trezeşte pe d. Georgescu din urâtele-i gânduri. 

— Bravo! d-le Mialache! bravo! 

Este cocoana Anica, mamiţa lui madam Georgescu. 

— Cocoană! strigă ginerele, sărind drept în picioare... Unde 
umblaţi, cocoană? 

— Bravos! tot dumneatale-ntrebi... 

— Fireşte că eu, dacă nu ştiu... De cinci ceasuri de când umblu 
după dv. 

— După noi!... Ce spui frate?...Dar la Oppler nu puteai să 
vii?...A nemerit orbul Brăila... şi d-ta... 

— La Oppler te-am trimis eu pe d-ta? strigă d. Georgescu scos din 
pepene... La Oppler? Dracul era să ştie că dv. sunteți la Oppler!... Eu 
v-am căutat la Mazăre, la Manolescu, la Voinea, în parc... 

— La Voinea?... Nu mi-a zis Miţa că ne-a găsit loc la 
Vasileasca?... 

— Când ţi-a zis Miţa că ţi-a găsit loc la Vasileasca? ... 

— Când ne-am întălnit pe bulivar... 

— Când v-aţi întâlnitără pe bulivar? 

— Când mergeam la Voinea... ne-am întâlnitără, că nu l-am găsit.. 

— Pe cine? 

— Pe Voinea. Fincă ne-am întâlnitără cu Măndica. 

— Care Măndică? zbieră d. Georgescu. 

— Vasileasca, omule! Şi cu Miţa... 

— Ei! şi unde e acum Miţa? 

— Nu ţi-am spus? 

— Când mi-ai spus? 

— Mialache! eşti nebun? Nu ţi-am spus că te aşteaptă la Oppler cu 
Vasileasca şi cu fratele Vasileschii, locotenent Mişu de la itidență? 

— Dar puiul? 

— L-am culcat. 

— Unde? 

— Nu ţi-am spus? 

— Cocoană! eşti nebună? când mi-ai spus? 

— Eu ţi-am spus că am tras la Măndica. 

— Ei?! 

— Nu zbiera aşa!... Ei! ne-a dat un pat pentru puiul în odaie la 
copiii ei, şi Miţii i-a dat odaia lui Mişu, şi el doarme pe canapea în 
antreluţă... 


„„orologiul de la Castelul Peleş 
se aude-n depărtare... 


Din vorbă-n vorbă, au ajuns la Oppler. La Oppler, fatalitate! 
Toate luminile stinse. 

— S-a dusără la Vasileusca'acasă. 

D. Georgescu şi cocvana Anica suie încet pe drumul prăpăstios 
către strada Furnica. E o noapte caldă, cu lună plină... Cu cât 
suie, cu atât se desfă cişură la picioarele drumeţilor panorama miri- 
fică a Sinatei, cu simetricele ei constelații de lampioane electrice. 

Vederea aceasta o încântă pe coana Anica... D. Georgescu e mai 
puțin simțitor față cu măreaţa privelişte şi injură bombănind. Au 
ajuns- în sfârşit la Villa Măndica. Puiul doarme cu copiii 
Vasileschii; dar, fatalitate! Madam Georgescu lipseşte. A plecat. 

— Unde? ` 

— A plecat acuşica toți — zice servitoarea somnoroasă — la Sfânta Ana. 

— Și d. Mişu locotenentul? întrebă cocoana Anica. 

— Şi dumnealui, răspunse slujnica. 

— Du-te şi dumneatale repede, Mialache! zice cocoana. 

Dar d. Mialache izbucnește: 

— Ce? cocoană? ce? sunt nebun? dumneatale mă socoteşti cal de poşte? 

— Nu striga, că scoli copiii! 

— De cinci ceasuri de când alerg după dv., ca un turbat, nu e 
destul? Nu mă mai duc! 

~ Du-te, Mialache, mamă! zice foarte rugătoare cocoana; o să-i 
faci mare plăcere Miţii şi la toți. 

— Nu mai poci... 

— O să te căieşti, Mialache! 

— De ce să mă căiesc?... Nu mă duc! N-o găsesc nici acolo... 
Mai bine, adu coşul. 

Când zice d. Georgescu acestea, orologiul de la castelul Peleş 
se aude-n depărtare bătând noaptea jumătate. Cocoana scoate 
coșul de subt canapea, slujnica aduce o sticlă de vin, şi d. Mialache 
se pune să supeze cu cocoana Anica. La supeu, d. Mialache 
povesteşte cu de-amănuntul toate peripeţiile prin cari a trecut; iar 
cocoana Anica, cum S-a-ntâlnit cu madam Vasilescu şi cu toată 
compania şi cu locotenent Mişu, care e mucalit al dracului „şi 
cântă teribel!" Apoi, după supeu, s-a culcat d. Georgescu în odaia 
locotenentului, rezervată pentru el şi madam Georgescu; iar gra- 
mamă, în odaia copiilor, cu puiul. 

Dormeau încă profund când pe la cinci şi jumătate dimineaţa, 
un zgomot straşnic, clopoței de trăsură, lăutari şi chiote, i-a smuls 
din brațele lui Morfeu. Se-ntorcea compania de la Urlătoare, cu 
lăutari: madam Vasilescu, madam Costandinescu, nepoțica ei, 
domnişoara Popescu, şi d. Vasilescu şi madam Georgescu şi 
locotenent Mişu... Fi usese o partidă de plăcere improvizată, o fan- 
tezie a locotenentului. 

— Vezi, cocoană? zice d. Mihalache lui gramamă. Vezi? Dacă 
mă luam după vorba d-tale şi mă duceam şi la Sfânta Anal... 

Ah! A fost o plăcere ce va rămâne neuitată... Pe lună, cu tră- 
surile la pas, şi deasupra armoniei apelor de munte şi şoaptelor 
pădurii, lăutarii acompaniând încetinel şi d. Mişu cântând menue- 
tul, pe care-l cântă regulat muzica în parc şi care-i place atâta lui 
madam Georgescu!... De aceea, cu sufletul încărcat de fermecă- 
toare amintiri, seara, la Bucureşti, când îşi face toaleta de culcare, 
„madam Georgescu zice oftând: 

-Ah! mamiţo! menuetul lui Pederaski..., mă-nnebunesc! 


pli cir! JOINȚALRI 


gramamă, s, f. — bunică (adaptare fonetică de la fr. grand-maman) 
vert-mousse — verde deschis 

fraise écrasée — roşu aprins 

demibotine — ghete înalte, cismuliţe (fr. bottine) 

barej, s. n. — batic 

conabiu, adj. — roşu închis, culoarea vişinei coapte 

muscal cu cauciuc — trăsură de lux, cu roți îmbrăcate în cauciuc, 
condusă de un birjar rus, la modă în epocă 

gaspadin — birjar (din lb. rusă) 

les petits cochons — purceluşi 

Morfeu — zeul viselor, fiul lui Hypnus (zeul somnului) 


EX IPILIOIRIAIRIEȚA, 
LT|Ex]TlululuLi] 


S-a hotărât, care va să zică... 

1. Cine este naratorul în Tren de plăcere? 

2. Precizează care este tema schiţei, 

3. ldentifică în text cel puţin un motiv literar. 

4. Care sunt personajele care fac călătoria de plăcere la Sinaia? 

5. Precizează, aducând unul sau două argumente, dacă excursia 
familiei Georgescu va fi, într-adevăr, una de plăcere? 

6. Care este momentul/ scena care ocupă cea mai mare întindere în 
acţiunea schiţei? 

7. Scrie, pe caiet, în două-trei enunţuri, în ce constă subiectul 
schiţei Zren de plăcere. 

8. Dă o explicaţie modului în care începe schița: S-a hotărât, care 
va să zică... 


Personaje 

1. Ce semnificaţie are faptul că puiul va purta, în călătoria de 
plăcere, uniforma de ofițer de vânători ca prințul Carol? 

2. Care este atitudinea domnului Georgescu față de soacră? 
Doreşte ca ea să vină cu ei la Sinaia? Care este părerea ta? 

3. Explicaţi de ce gramamă călătoreşte cu clasa a III-a, în vreme 
ce restul familiei călătoreşte cu clasa-ntâi. Comentaţi relaţiile de 
familie pornind de la această realitate. 

4. Cum poate fi explicată expresia nu mai poci, de factură popu- 
lară, pe care o rosteşte gramamă? 

- limbaj neglijent; 

- limbaj familiar; 

- indică extracția socială a personajului şi are rol de a-l caracte- 
riza. 

5. Comentează replica pe care madam Georgescu o dă controloru- 
lui când acesta se interesează de biletul mirifelului. 


Esenţa comicului. Contrastul esență-aparenţă 

1. Există în Tren de plăcere o succesiune de gesturi, atitudini care 
dezvăluie esența statutului social al familiei, deşi gestul plecării 
la Sinaia cu trenul de plăcere face parte din obiceiurile mondene 
ale vremii. Intre aceste gesturi se pot reţine: 


2. 


3. 


4. 


- faptul că mititelul s-a suit cu picioarele pe bancheta de catifea; 
- faptul că soacra domnului Georgescu nu călătoreşte cu restul fami- 
liei, ci cu un vagon de clasa a III-a; 

- faptul că aceasta mănâncă vişinele cu sâmburi cu tot. 
Discutaţi ce semnificaţie au aceste gesturi şi atitudini, pornind 
de la ideea unui contrast între aparenţă şi esență, menit a pro- 
duce comicul. 

Cum comentezi observaţia naratorului că Familia Georgescu 
ştie perfect ce are să facă pas cu pas şi minută cu minută, având 
în vedere faptul că pentru domnul Georgescu călătoria la Sinaia 
se transformă într-o căutare permanentă a doamnei Georgescu, 
situaţie rezultată dintr-o serie de confuzii şi din lipsă de comu- 
nicare. 

Comentează textul în care naratorul surprinde gândurile perso- 
najului Georgescu care nu-şi mai găseşte fiinţele dragi: 

D. Georgescu îndoiește pasul... intră în parc caută peste 

tot... Madam Georgescu — fatalitate! — nicăieri. Obosit, omul 
şade pe o bancă, să răsufle, şi, pentru prima oară, după o 
alergătură de cinci ceasuri, înjură în gând... Pe cine? Pe coana 
Anica... Dumneei a făcut toată încurcătura, dumneei face toate 
încurcăturile... Dar... nu strică dumneei: el strică; nu trebuia 
s-o ia; trebuia s-o lase la Bucureşti... Şezând astfel pe bancă în 
parc, în prada unor gânduri destul de nefavorabile cocoanei 
Anichii, d. Georgescu nu ia seama că muzica a plecat şi că 
lumea încet-încet s-a strecurat; mergând fiecare către culcuşul 
său. A! e grozav să ai fiinţe iubite, rătăcite departe de tine, şi să 
nu ştii la un moment în ce loc se află, ce fac, ce li se-ntâmplă, 
ce vorbesc, ce simt, ce gândesc despre tine... le e dor de tine, 
cum ți-este ție de ele? etc., etc. 
Exprimaţi-vă opinia cu privire la repetarea cuvântului fatalitate 
de fiecare dată când d-l Georgescu nu-şi găseşte nici consoarta 
şi nici un alt membru al familiei? Vezi şi sensul din dicţionar al 
cuvântului. 


Viziune artistică 


pP 


In momente şi schițe, Caragiale ne propune o viziune realistă 
asupra lumii, ironică de cele mai multe ori, asociată însă cu ele- 
mente de modernitate precum cele care imaginează lumea ca un 
imens carnaval, o lume a măştilor, inautentică şi înstrăinată. Este 
vorba de o reprezentare a societății româneşti citadine de la 
sfârşitul veacului, cu aspectul de mahala ce se modernizează 
„trudnic şi discordant”, 

Identifică itinerariul pe care-l parcurge Domnul Georgescu în 
căutarea familiei. 

Exprimă-ţi opinia cu privire la apariția fugară a personajului 
Mitică, în parc, şi a replicilor schimbate cu d-l Georgescu: 

— Să-mi scrii, nene Georgescule! 

— Să-mi scrii, Mitică! 


|! [MIBJĂMȘ|! Bclolmluln|i |c|ajRIE! 


e Contextul. Cunoaşterea sensului corect al cuvintelor 


1. Scrie forma corectă a următoarelor cuvinte: gramamaă, s-a băgatără, itidență, Mialache, teribel, care 
va să zică, ghişet, nu mai poci, judițioasă. 

2. Găseşte două sinonime pentru expresia care va să zică. 

3. Precizează care este sensul cuvântului să potrivească din următorul enunţ: Până să potrivească 
mamița pe madam Georgescu... 

4. Stabileşte dacă între enunţul orologiul de la castelul Peleş se aude-n depărtare bătând noaptea 
jumătate şi versurile Un orologiu sună noaptea jumătate,/ În castel în poartă oare cine bate?, 
aparținând lui Dimitrie Bolintineanu, se poate stabili vreo relaţie. Au ele cumva o funcţie ironică? 
Argumentează. 

5. Exprimă-ţi o opinie în legătură cu semnificaţia construcției: Mamița mamițichii puiului. 

6. Discutaţi oral modul în care se face trecerea de la pasajele narative sau descriptive la cele dialogate sau 
de la o scenă la alta, având ca model următorul enunţ: De douăzeci şi cinci minute, familia Georgescu 
stă în salon de clasa-ntăi, şi gramamă nu mai soseşte. Ceasornicul arată două şi jumătate. 


Următorul fragment dialogat este semnificativ pentru o situaţie de comunicare în care informaţiile 
nu ajung la toți cei interesați. 

1. Comentaţi fragmentul din punctul de vedere al rolului pe care fiecare dintre personajele pomenite ar 
trebui să-l aibă (emiţător, receptor etc.) şi al caracteristicilor pe care trebuie să le aibă o comunicare 
pentru a-şi atinge scopul. 

2. Observaţi la care dintre personaje nu ajunge informaţia şi explicaţi de ce: 

„Unde dracului s-a băgatără?" zice d. Georgescu... 

Şi iar o înjurătură — de astă dată la adresa tuturor celor trei fiinţe iubite pe cari la caută fără să le 
găsească. Dar iată că un glas simpatic îl trezeşte pe d. Georgescu din urâtele-i gânduri. 

— Bravo! d-le Mialache! bravo! 

Este cocoana Anica, mamiţa lui madam Georgescu. 

— Cocoană! strigă ginerele, sărind drept în picioare... Unde umblaţi, cocoană? 

— Bravos! tot dumneatale-ntrebi... 

— Fireşte că eu, dacă nu ştiu... De cinci ceasuri de când umblu după dv. 

— După noi!... Ce spui frate? ... Dar la Oppler nu puteai să vii?... A nemerit orbul Brăila... şi d-ta... 

— La Oppler te-am trimis eu pe d-ta? strigă d. Georgescu scos din pepene... La Oppler? Dracul era 
să ştie că dv. sunteți la Oppler!... Eu v-am căutat la Mazăre, la Manolescu, la Voinea, în parc... 

— La Voinea? ...Nu mi-a zis Miţa că ne-a găsit loc la Vasileasca? ... 

— Când ţi-a zis Miţa că ţi-a găsit loc la Vasileasca?... 

— Când ne-am întâlnit pe bulivar... 

— Când v-aţi întâlnitără pe bulivar? 

— Când mergeam la Voinea... ne-am întălnitără, că nu l-am găsit... 

— Pe cine? 

— Pe Voinea. Fincă ne-am întâlnitără cu Măndica. 

— Care Măndică? zbieră d. Georgescu. 

— Vasileasca, omule! Și cu Miţa... 

— Ei! şi unde e acum Miţa? 

— Nu ţi-am spus? 

— Când mi-ai spus? 

— Mialache! eşti nebun? Nu ţi-am spus că te aşteaptă la Oppler cu Vasileasca şi cu fratele 

Vasileschii, locotenent Mişu de la itidență? 

— Dar puiul? 

— L-am culcat. 

— Unde? 

— Nu ţi-am spus? 

— Cocoană! ești nebună? Când mi-ai spus? 


— Eu ţi-am spus că am tras la Mândica. 

-= Ei?! 

- Nu zbiera aşa!... Ei! ne-a dat un pat pentru puiul în odaie la copiii ei, şi Miţii i-a dat odaia lui 
Mişu, şi el doarme pe canapea în antreluţă... 


3. Discutaţi dacă locotentul Mişu are vreun rol în toată această încurcătură de mesaje netransmise. 
4. Reciteşte fragmentul în care este reprodus dialogul dintre domnul Georgescu şi „cocoana” Anica şi 
stabileşte în ce măsură respectă acesta regulile unui dialog eficient. 


E|VJALL|ULAJRLE BC |UIRIEINIT LA] 
AJPILII[CIAȚTII III 


1. Redactează o caracterizare de 15-25 de rânduri a doamnei Georgescu, insistând asupra ultimului 
enunț al schiţei. 

2. Pornind de la observaţia că modul de expunere dominant este dialogul, identifică cel puţin două 
pasaje în care modul cum vorbesc personajele contribuie la caracterizarea acestora. 

Scrie un text de circa 10 rânduri pe această temă. 

3. Ca şi în cazul fragmentelor din romanul Mara, şi în schița Tren de plăcere tema este aceeaşi: fami- 
lia, tratată din perspectivă ficțională. Diferenţele de reflectare a temei în cele două texte sunt mari, 
deşi timpul istoric al acțiunii este acelaşi: sfârşitul de secol al XIX-lea. Dincolo de această formală 
asemănare, diferențele sunt numeroase şi importante. Tipul de familie este diferit: familia unei pre- 
cupeţe în romanul Mara, familia domnului Georgescu a cărui ocupaţie n-o aflăm în cuprinsul tex- 
tului, dar care pare a face parte din lumea mondenă care consideră de „bon-ton” ca la sfârşit de săp- 
tămână să meargă la Sinaia. 

Diferenţele sunt, aşadar, mai numeroase decât asemănările şi ele privesc: 

- strucutura textului; 

- ponderea modurilor de expunere; 

- tipologia personajelor şi a relațiilor dintre acestea; 

- particularitatea elementelor stilistice folosite în cele două texte; 

- imaginea de carnaval dată de întâmplările din Tren de plăcere care ilustrează ideea de bază a 
textului, generatoare de comic: contrastul dintre aparenţă şi esență. 

4. Organizaţi o discuţie în legătură cu aspectele de mai sus. Adăugaţi şi alte asemănări sau deosebiri 
privind modul de a vedea lumea al celor doi autori. 


lex] 
QƏ 


FAMILIA 


ICŢIUNE ȘI REALITATE 


1895, 


Lucian Blaga, n. 
Lancrăm — m. 1961, Cluj, poet, filo- 
zof şi eseist. Fiu de preot. Imaginea 
părinţilor, Isidor şi Ana, se va contu- 


ra în Hronicul şi cântecul 
vârstelor. Face studii teologice şi 
de filosofie pe care le va termina în 
1920. Debutează cu volumul de 
poezii Poemele luminii în anul 
1919. Scrie versuri, drame, şi este 
autorul unei opere filosofice impor- 
tante din care se desprind concepte 
originale. Unul dintre acestea, cu 
circulaţie în cultura română, este 
spațiul mioritic, prin care se înțelege 
o anume formă alternanță, deal- 
vale, a geografiei româneşti, ce are 
legătură cu destinul nostru, ca 
neam, cu spiritualitatea adâncă a 
culturii române; doina populară ar fi, 
intre altele, o reflectare a acestui 
spațiu „ondulat“. 


LINA! ÎNLTEJDIEDTIE|XIT! 


1. Ce imagine îţi trezeşte în minte forma arhaică a cuvântul hronic? 
Caută sensul de dicționar al acestuia. 

2. Exprimă opinia despre ce ar putea sugera sintagma cu valoare de 
metaforă cântecul vârstelor. Bazează-ţi opinia şi pe lectura urmă- 
toarelor versuri care au fost aşezate de Lucian Blaga ca moto la 
creația sa Hronicul şi cântecul vârstelor: Sat al meu ce porți în 
nume/ Sunetele lacrimei./ La chemări adânci de mume/ În cea 
noapte te-am ales/ ca prag de lume! Şi potecă patimei./ Spre tine 
cine m-a-ndrumat/ Din străfund de veac,/ În tine cine m-a 
chemat/ Fie binecuvântal,/ Sat de lacrimi fără leac. (9 mai 1895) 


Hronicul şi cântecul vârstelor de Lucian Blaga este, 
în esenţă, o lucrare cu caracter autobiografic, o carte memo- 
rialistică în care sunt reconstituite principalele evenimente 
ale vieţii autorului, mediul în care şi-a trăit copilăria, chipul 


părinţilor, imaginea satului etc. 

Evenimentele evocate se opresc în anul 1918, când 
are loc adunarea de la Alba lulia, care avea să consfințească 
unirea Transilvaniei cu Ţara. 


HRONICUL 
ȘI CANTECUL VARSTELOR 


(fragmente) 
de Lucian Blaga 


I. 9 mai 1895 


Începuturile mele stau sub semnul unei fabuloase absenţe a cuvân- 
tului. Urmele acelei tăceri inițiale le caut însă în zadar în amintire. 
Despre neobişnuita înființare a graiului meu aveam să primesc o 
înşirare de ştiri mai târziu, de la Mama şi de la frații mei mai răsăriți. 
Aflai atunci că în cei dintâi ani ai copilăriei mele cuvântul meu nu era 
— cuvânt. Cuvântul meu nu însemna nimic. Nici măcar cu o stângace 
dibuire pe la marginile sunetului, cu atăt mai puțin cu o prefigurare a 
unei rostiri articulate. Adevărat e, pe de altă parte, că muţenia mea 
plutea în echivoc şi nu îndeplinea chiar în toate privințele condițiile 
unei reale muţenii, căci lumina cu care ochii mei răspundeau la între- 
bări şi îndemnuri era poate mai vie şi mai înțelegătoare decât la alți 
copii, iar urechea mea, ispitită de cei din preajmă, se dovedea totdeau- 
na fără scăderi. Când eram pus la încercare, cedam pe planul mişcării 
şi al faptei. Gestul meu semnifica intocmai semnificația poruncii. O 
dorință rostită de cineva îşi găsea răsunetul în actul cel mai prompt. 
Totuşi, împlineam aproape patru ani — şi încă nu pronunțasem nici un 
cuvânt. Nici barem cuvintele de bază ale vieții: „„ mamă", tată”. Cazul 
prezentând fețe destul de ciudate, nu putea să aibă decât două expli- 
cații, între care nici astăzi nu m-aş simți chemat să decid. Poate că 
starea mea embrionară se prelungea dincolo de orice termen normal, 
pentru că avea în vedere un urcuş nu tocmai de toate zilele, sau poate o 


k Puncte de reper 


4. Textul, scris la persoana |, re- 
memorează anii copilăriei, eveni- 
mentele trăite de copil, împrejurări 
care i s-au povestit sau la care a fost 
martor. Scnerea la persoana | dă 
credibilitate faptelor, autorul garan- 
tând pentru autenticitatea acestora 
Există insă în text şi o dimensiune 
evocatoare, o perspectivă emoțio- 
nală asupra celor întâmplate în reali- 
tate. Tema familiei se regăseşte 
firesc în acest text prin prezentarea 
părinţilor sau a altor membn ai familiei. 


2. Cel dintâi indiciu despre sine 
îl constituie muţenia absolută a 
copilului la patru ani, prelungită apoi 
într-o tăcere care a rămas până la 
sfârşit cel mai izbitor dintre insem- 
nele exterioare ale omului. (George 
Gană) 


3. Explicaţiile pe care le dă poe- 
tul privind fabuloasa absență a 
cuvântului sunt două: prelungirea 
unei stări embrionare, dincolo de 
firesc sau o nefirească luciditate ce 
s-a aşezat între el şi cuvânt, 


nefirească luciditate s-a vârât, cu efecte de anulare, între mine şi cuvânt. 
Într-o zi Mama, cuprinsă de nelinişte şi îngrijorare, dar purtată de 
nădejdea unei dezlegări, găsi de cuviinţă să mă ducă la oraş să mă 
arate unui doctor. Nu mai era nimic de ascuns. Medicul, un vechi 
prieten al familiei, mi-a pus mâna pe creşte, mi-a pipăit maxi- 
larele, şi pe urmă m-a cercetat ca pe o pasăre căreia, printr-o 
uşoară tăiere sub limbă, i-ai putea dărui grai omenesc. „Copilul e 
întreg” fu încheierea liniştitoare a doctorului. Sosiţi acasă, Mama 
mai făcu o ultimă încercare să mă ademenească în sfera sunetului. 
Hotărâse să mă ia cu binişorul, ca pe un copil mare, şi-mi vorbi. 
Se căznea să mă înduplece, să-mi stârnească mândria. „Dragul 
mamei, tu eşti copil mare de acu! Va trebui să vorbeşti... Aşa nu 
mai merge... Ne faci de ruşine... Azi-mâine, copiii din sat au să 
spuie că eşti mul... ”. M-am uitat la Mama cu aceiaşi ochi, mereu 
limpezi, vii, înțelegători. O ascultam, dar nici după această caznă 
cuvântul meu nu voi să se aleagă numaidecăt. A doua zi, după cine 
ştie ce noapte de zbucium, pe care am uitat-o acolo în viața fără de 
grai, m-am dus lângă ea. Şi prinsei a vorbi vorbe legate. Țineam 
mâna, ruşinat, peste ochi, şi vorbeam. De sub straşina degetelor şi 
å palmei, cu care mă apăram încă de lumea cuvântului, graiul 
ieşea din gura mea întreg, lămurit, picturat ca argintul strecurat. 
Cuvintele le rosteam aşa cum le culesesem din sat, dialectale, 
netezite sau roase de-un uz obştesc, dar fără de truncherile sau 
stâlcirile pe care oricine le-ar fi aşteptat de la un copil încă nemun- 
cit de nici un exercițiu al uneltelor comunicative. 

[...] S-a întâmplat să fiu în casa părintească al nouălea copil, 
şi cel din urmă. Sora mea Letiţia, cea mai mare între fraţi, se căsă- 
forise cu un tânăr din acelaşi sat, tocmai în timpul când, 
lepădându-mi veşmântul muiat în linişti de-nceput, mă integram cu 
atâtea ocoliri şi amânări în regnul uman. Cea mai veche frază de 
care îmi aduc aminte s-a închegat în gura mea într-o împrejurare 
banală, într-o după amiază de vară, nu mult după ce Letiţia se 
măritase. Bătea un ceas canicular Cumnatul meu şi cu sora mea s-au 
refugiat în grădinița dinspre uliţă, în umbra unor vite sălbatice, ce 
săreau peste gard, din curte. Cumnatul meu, punând o mângâie- 
toare dulceaţă în numele meu, mă cheamă în curte, unde mă jucam 
în nisip; îmi dete un „zlot” şi îmi zise să mă duc până la „boldă” 
(prăvălia satului), s-aduc o sticlă de bere sau, dacă nu se găseşte 
bere, o sticlă de „sodă” (sifon). Am luat zlotul, i-am pipăit zimţii, 
l-am învârtit în mâna mea umedă şi am plecat. Pe drum însă, ispi- 
tit de acel ceas de dogoare, aveam să-mi fac socotelile mele. Berea 
îmi făcea rău şi nu înțelegeam slăbiciunea celor mari pentru 
această amăreală. Hotărâi deci să nu mă încarc cu sticla de bere, 
chiar dacă s-ar fi găsit. Imi plăcea însă siropul de zmeură cu sifon 
şi mă înţelesei cu mine însumi să nu aduc decât „sodă ”. După o 
jumătate de ceas mă întorceam fără bere şi fără sifon la tânăra 
pereche din grădiniță. Le împărtăşeam foarte calm rezultatul 
excursiei mele: — „Bere este, sodă nu-i şi zlotul l-am chiert (pier- 
dut)”. Uluire. Sora mea se uită la mine fără să scoată un cuvânt. 
Cumnatu-meu se ridică, mă ia de mână: „Haide!”. Stăruia să-i 
arăt întocmai pe unde am umblat pe drum, până la boldă şi înapoi. 
Zlotul l-am găsit acoperit de praf în mijlocul uliței la calea jumă- 
tate. La întoarcere, sora mea m-a luat în brațe şi m-a sărutat cu 
putere. După stupoarea de-o clipă, întâmplarea cu berea, soda şi 
zlotu incepuse să-i facă haz şi să-i scuture diafragma. Avea Letiţia 
o slăbiciune aproape maternă față de mine, dintotdeauna. |...) 


Casa memorială Lucian Blaga 
din Lancrăm, jud. Alba 


4. Relatarea despre casa părin- 
tească este destul de precisă, cu 
date exacte despre dispunerea ca- 
merelor sau a curții şi a grădinilor. 
Unele dintre aceste informații pot fi 
verificate printr-o vizită în satul 
Lancrăm S-au conservat, de exem- 
plu, din vremea copilăriei poetului 
treptele care duc către odaia mare, 
de primire a oaspeţilor de la oraş. 
Sunt prezentate, în acelaşi timp, 
date despre mobila din „casa 
dinainte”, despre ceasul adus de la 
Viena, ceea ce contribuie la crearea 
unei atmosfere de epocă. 


5. Descrierea tatălui se constitu- 
ie intr-un portret care surprinde 
initial înclinațiile practice ale preotu- 
lui Isidor Blaga, dar şi profilul său 
spiritual. Documentele vremii con- 
firmă pasiunea inițială a acestuia 
pentru agricultură şi maşinile agri- 
cole care a dus şi la scrierea unei 
cărți privind exploatarea terenurilor 
comasate. 


H 


Casa părintească din Lancrăm, sat situat între orăşelul Sebeş-Alba şi 
Cetatea Bălgradului (Alba-Iulia), era o clădire veche, destul de masivă în 
asemănare cu celelalte case dimprejur. Ne rămase de la moşul Simion 
Blaga, care fusese pe vremuri, până pe la 1870, preot în sat. Către uliţă, 
de o parte şi de alta a ogrăzii, erau două grădinițe împrejmuite cu stâlpi 
de zid şi de gard — una de flori, cealaltă, mai mică şi chiar în faţa casei — 
cu straturi sterpe: aci se ofilea în permanență un pin, de sub care 
culegeam adesea acele căzute, gălbui, înmănuncheate la un capăt ca nişte 
țânțari cu cinci lungi picioare. În aceeași grădiniță se înălța uriaşul cas- 
tan, ce copleşea cu coroana lui toată casa. Bănuiam sub scoarța castanu- 
lui un duh legat în chip misterios de destinul casei şi al familiei (castanul 
avea să se stingă astfel, mai târziu, tocmai în anul când murea şi Tata). 
Trepte de piatră, cizelate de paşi şi netezite de ploi, suiau din curte în casă. 
Alături era gârliciul, pe unde coboram în pivniţă, pe lespezi, sub care for- 

fotea umedă şi cu miros pătrunzător o enormă prăsilă de broaşte râioase. 

Spre curte, casa era în întregime acoperită de viță sălbatică, cu rod 
mărunt. Între casă şi şură, se înghesuia, pitită, bucătăria de vară, străjuită 
de-un dud cu frunză deasă, sub care vara luam masa, învăluiți de cântecul 
puterilor păsăreşti. În casă se urmau în şir patru încăperi, dintre care una 
era de „lux”: odaia spre uliţă (,, casa dinainte”, cum îi ziceam), un mo- 
dest salon, aproape totdeauna sumbru, care se deschidea rar de tot şi 
numai musafirilor de la oraş. În salon, mobilat într-un fel mic-burghez, 
dormea totdeauna o răcoare de piatră. Mi-aduc aminte de două dulapuri 
vechi, de nuc, cu uşi ce luceau în jocuri ca de apă, şi de o comodă 
Biedermeier, pe care un ceas auriu, pus sub un clopot de sticlă, cânta, când 
era „tras”, două melodii vieneze cu sunete metalice, săltărețe şi uşurele, 
ce evocau o epocă. De multe ori mă furişam în salon numai ca să 
declanşez automatul închis sub clopotul de sticlă. Întorceam resorturile, 
ce pârâiau şubrede, cu o cheie ruginită, şi melodiile începeau să picure. 


[...] Zara, deși preot şi mare iubitor de carte, inchinat grijilor spiri- 
tuale, fusese în tinereţe şi un priceput, îndemânatic, harnic gospodar. El, 
cel dintâi, s-a încumetat să aducă în regiune maşini, menite să cruțe pute- 
rile omului: o greblă mecanizată, cu loc de şezut înalt, de pe care puteai 
să cazi uşor ca de pe un cal nărăvaş, o maşină de treierat, o altă maşină 
— de îmblătit, cu o semistabilă cu aburi şi horn zvelt, care în repaos era 
culcat pe-o furcă. Locomobilei îi spuneam „ ghibolu” (bivolul). În ciuda 
profesiunii sale duminicale, Tata finu să-şi treacă examenul de maşinist, 
încercare închipuită de el mai mult un îndemn ca pentru alții. Câteva veri 
în şir, Tata a cutreierat satele cu maşina de îmblătit, până la Cheile Turzii 
şi până dincolo de Orăştie. După ce şi-a însuşit subtilitățile tehnice, Tata 
fu repede lovit de plictiseală, iar în această stare de lâncezeală el cedă 
maşina câtorva țărani din Lancrăm, pe care i-a inițiat în noua meserie. 
Despre aventura de „maşinist” a Tatei eu n-am aflat decât din auzite. 
Descopeream însă prin şură, risipite pretutindeni, vestigiile aventurii, 
soiuri de unelte, şuruburi, cârlige, al căror rost nu-l pătrundeam. 

[...] Pe Tata eu nu l-am pomenit decât ca pe un pasionat om al 
cărții. Asupra gospodăriei el nu se mai apleca deloc, sau numai 
arar. De multe ori nu cunoştea câte şi ce fel de vietăți avea pe linia 
ieslelor. El închina mai multe ceasuri grijilor pentru celelalte 
„fumuri ale satului decăt grijilor pentru vatra sa. Aproape ziua 
întreagă el citea întins pe pat. Cu noi nu mai ajungea decât la un 
schimb de tăceri. Înainte de amiază, după-amiază şi noaptea — 


6. Pasiunea pentru lectură va fi 
insă cea care îl va absorbi, ocupân- 
du-i aproape întreaga zi 


7. Portretul mamei vorbeşte de 
o „existență incadrată în zarea 
magiei. Aceasta înseamnă o 
viețuire fără a avea conştiinţa 
vietuirii, într-un fel în care viețuirea 
este un miracol, o sărbătoare a 
cosmosului, iar conştiinţa de sine 
nu face altceva decât să înde- 
părteze omul de la o stare originară 
în care „cântecul vârstelor” mai este 
posibil. Poezia, dar nu numai 
poezia ci şi dramaturgia lui Blaga, 
vor celebra această trăire a mis- 
terului prin absența cuvântului. 


În Concepte operaţionale 


Memorialistică — gen de 
scriere care presupune „consem- 
narea retrospectivă a unor împrejurări 
şi evenimente" trăite de autor sau la 
care acesta a fost martor. 

Ficțiune şi realitate — textul lui 
Lucian Blaga aparține realități obiec- 
tive, relatând evenimente care s-au 
petrecut în realitate. Fiinţele la care 
face tnmitere Blaga au avut o existență 
reală, ce poate fi verificată cu docu- 
mente, determinată cronologic. De 
aceea ele sunt persoane ȘI NU perso- 
naje. Totuşi prezentarea nu este strict 
obiectivă, apar elemente ale limbajului 
care subiectivizează textul şi au darul 
de a emoționa cititorul. Unele eveni- 
mente sunt astfel evocate, nu relatate. 


până pe la ora două — el citea. Era cuprins de obicei de cărți 
nemțeşti, ce şi le procura de la profesorii saxoni de la gimnaziul din 
Sebeş. Tata întreținea legături — nu s-ar putea spune tocmai prie- 
teneşti, dar cordiale — cu aceste cercuri, căci pe vremuri fusese şi 
el elev la gimnaziul săsesc din Sebeş, şi-l mânau într-acolo 
amintirile. Mai păstra în bibliotecă „Poeziile” lui Schiller, un 
volum ce-l luase cândva ca premiu, purtând pe întâia pagină un 
elogiu caligrafic şi semnătura barocă a directorului. 


IX 

Mama era o fiinţă primară. Eine Urmutter, cum îi spuneam eu mai 
târziu, făcând uz de un cuvânt nemţesc ce mi se părea că i-ar cuprinde 
chipul și prin care o proiectam în arhaic. Fără multă școală, cu 
instincte materne și feminine preistorice. Preistorice în sensul 
deplinătății vitale, grele, masive. Nu avea Mama cunoștințe folclorice 
deosebit de bogate, dar ea trăia aievea într-o lume croită pe măsura 
celei folclorice. Existenţă încadrată în zarea magiei, ea se simţea cu 
toată făptura ei vibrând într-o lume străbătută de puteri misterioase, 
dar nu se abandona niciodată visării. Fiinţă impersonală, fără gând 
intors asupra ei însăși, stăpânită numai de sacrul egoism al familiei, 
Mama era substanța activă în jurul căreia luau înfăţişare palpabilă 
toate rânduielile vieţii noastre. Asta o știam cel puţin noi — copiii. În 
tinerețe fusese o femeie frumoasă, de-o frumusețe ce nu avea deloc 
conștiință de sine. Cât mă privește, nu-mi aduc aminte de ea decât ca 
de-o femeie mai în vârstă, cu mișcări apăsate, ca de-o arătare adusă 
puţin din spate, cu părul cărunt, aproape ireal de alb şi ochii mari de 
basm. Avea în sângele ei o ascendență macedoneană. Strămoșii ei, din 
familia Moga, ce a dat neamului mulți preoți și un episcop, veniseră în 
Ardeal din Macedonia, pe la sfărșitul secolului al XVII-lea, după repri- 
marea de către turci a unei răscoale și după arderea acelei Moscopole, 
cetate balcanică de strălucită faimă, ce întreținea impunătoare legături 
de comerț și de cultură cu Veneția. 


| |clrI!LOINIAIRI 


fabulos, adj. — fantastic, ireal, depăşind imaginaţia 

echivoc, adj. — care se poate interpreta în mai multe feluri, cu mai 
multe înțelesuri, ambiguu 

embrionar, adj. — la începutul existenţei; în germene 

canicular, adj. — dogoritor, torid, foarte cald 

zlot, s. m. — unitate monetară a Poloniei; monedă de argint care a 
circulat în secolul al XIX-lea în țările din Europa centrală și estică 
mașină de îmblătit — mașină de hatere a cerealelor în vaderea alegerii bobului 
fumuri, s. n. — în text cu sensul de case, familii 

cuprins, adj. — în text cu sensul de înconjurat, preocupat 

magie, adj. — procedeu/ procedee de invocare a forțelor supranatu- 
rale; fascinaţie, farmec 

barocă, adj. — cu referire la stil artistic; stil caracterizat prin culti- 
varea formelor grandioase, prin libertatea formelor și bogăția arhi- 
tecturală; în text cu sensul de bogată, înflorită 

corn al belșugului (abundenței) — simbol al abundenței, reprezen- 
tat printr-un vas în formă de corn, umplut cu fructe și flori 
megieş, s. m. — vecin 


Statuia lui Lucian Blaga din satul 
Lancrăm 


Fragmentele selectate din volum prezintă secvenţe ale vieţii 
de familie, dar şi ale dobândirii conștiinței de sine de către 


poet, momentul luării în stăpânire a „Logosului“. Universul 
familiei este alcătuit din tată, mamă, surori, din grădina şi 
casa părintească, ceasul de la Viena şi mobila veche. 


E|X|PILJOIRAIRIE]A! 
TJE|XITlululuLi! 


1. Precizează succint, chiar şi sub formă de titlu, care este aspectul 
evocat în fiecare dintre cele trei fragmente. 

2. Ceea ce este semnificativ pentru tema familiei o constituie 
prezența tatălui şi a mamei. Mama, deşi cu mai puţină carte 
decât tatăl, este centrul familiei. Extrage din text câte două con- 
strucții care ţi se par a fi semnificative în privința portretului pe 
care autorul îl face atât tatălui, cât şi mamei. 

3. Exprimă-ţi opinia cu privire la faptul că Lucian Blaga scrie cu 
majusculă numele tatălui şi al mamei. 


Începuturile mele stau sub semnul unei fabuluase absenţe a cuvån- 

tului 

1. Explică în ce constă fabuloasa absenţă a cuvântului a copilului Blaga. 

2. Identifică cele două motive prin care Blaga explică faptul că 
până la patru ani el nu rostise nici măcar un cuvânt. Ţi se pare 
acest fapt real sau este o „invenţie“ a maturului Blaga? 
Exprimă-ţi opinia! 

3. Care crezi că este semnificaţia prezentării scenei pierderii „zlotului““? 

Casa părintească 

1. Identifică cel puţin patru elemente care alcătuiesc „tabloul“ 
casei părintești. 

2. Reciteşte fragmentul care prezintă odaia dinspre uliţă, şi 
descrie-o oral, precizând rolul acesteia în viața familiei Blaga. 
Cunoşti situații similare? Comentează! 


Chipul tatălui 

1. Identifică, în scris, care erau cele două laturi ale personalității 
tatălui autorului. Foloseşte textul pentru a motiva! 

2. Cum se exprima pasiunea pentru carte a tatălui autorului? 


Figura mamei 

1. Motivează afirmaţia autorului că Mama era o ființă primară. 
Extrage din text cuvintele sau construcţiile justificatoare. 

2. Clarificaţi, prin discuţii cu profesorul, o altă afirmaţie a autoru- 
lui despre mamă pe care o defineşte ca fiind existență încadrată 
în zarea magiei. Căutaţi la „Dicţionar explicativ“ sensul cuvân- 
tului „magie“. 

3. Textul pare că are doar scopul de a relata evenimente reale 
despre familia scriitorului, viața satului sau despre el însuşi. Cu 
toate acestea în text apar şi cuvinte, construcții precum: fabu- 
loasa absenţă, tăceri inițiale, înființarea graiului, lume străbă- 
tută de puteri misterioase etc. 

Ce efect are asupra cititorului folosirea unor asemenea con- 
strucții? Discutaţi, oral, despre prezența în text a acestora. 

4. Explică rolul stilistic al utilizării frecvente a imperfectului în 
fragmentele date. 


|! |NjclolulofolEr[E|xIT] 


1. Dialogaţi despre rolul preoților în viaţa colectivităților. Aduceţi exemple concrete din viața de zi cu 


zi sau din literatură, 
E|VJAJL|UJAJRIEBC|u/R|E N] TA! 

1. Discutaţi asupra unei posibile comparații între mama lui Lucian Blaga şi mama altui scriitor al li- 
teraturii române. Stabiliţi una-două asemănări şi deosebiri între personaje, dar şi între cele două 
familii. 

2. Descrie într-un text de minimum 10 rânduri interiorul unei camere. (Poate fi şi propria cameră. În 
acest caz dă compunerii un caracter evocator.) 


FAMILIA 


EXTE AUXILIARE 


1. Mesele în familie 
a. Cina 


Cât ieşeau din iarnă şi până aproape de sfântul Nicolaie, 
Moromeţii mâncau în tindă la o masă joasă şi rotundă, aşezaţi în 
jurul ei pe nişte scaune cât palma. Fără să se ştie când, copiii se 
aşezaseră cu vremea unul lângă altul, după fire şi neam. Cei trei 
fraţi vitregi, Paraschiv, Nilă şi Achim, stăteau spre partea din afară 
a tindei, ca şi când ar fi fost gata în orice clipă să se scoale de la 
masă şi să plece afară. De cealaltă parte a mesei, lângă vatră, 
jumătate întoarsă spre strachinile şi oalele cu mâncare de pe foc, 
stătea întotdeauna Catrina Moromete, mama vitregă a celor trei 
fraţi, iar lângă ea îi avea pe ai ei, pe Niculae, pe Ilinca şi pe Tita, 
copii făcuţi cu Moromete. Dar Catrina fusese şi ea măritată înainte 
de a-l lua pe Moromete: bărbatul acesta îi murise în timpul 
războiului, dar nu pe front, fiindcă nu împlinise încă anii ca să fie 
luat militar, ci acasă de apă la plămâni; îi lăsase o fată (pe care 
Catrina o născuse după moartea lui) şi când plecă din casa 
socrilor n-o luă cu ea, o lăsă bătrânului Năfliu, bâtului, cum îi 
spuneau cu toții, cu care însă Catrina nu se avea bine. 

Moromete stătea parcă deasupra tuturor. Locul lui era pragul 
celei de-a doua odăi, de pe care el stăpânea cu privirea pe fiecare. 
Toţi ceilalți stăteau umăr lângă umăr, înghesuiți, masa fiind prea 
mică. Moromete n-o mai schimbase de pe vremea primei căsătorii, 
deşi numărul copiilor crescuse. El şedea bine pe pragul lui, putea 
să se mişte în voie şi dealtfel nimănui nu-i trecuse prin cap că ar fi 
bine să se schimbe masa aceea joasă şi plină de arsurile de la 
tigaie. 

Paraschiv, Nilă şi Achim nu erau din firea lor nişte copii tăcuţi, 
moi ori lipsiţi de veselie. Totuşi, ca totdeauna, ei se aşezară la 
masă absenți, uitându-se în gol, ofiând, parcă ar fi trebuit nu să 
mănânce, ci să ridice pietre de moară. Moromete se aşeză şi el pe 
prag, făcând în acelaşi timp căteva cruci repezi şi închizând o 
clipă, evlavios, ochii. Niculae, care nu avea scaun, se așeză 
turceşte pe pămâni. 

(Marin Preda, Moromeţii, |) 


b. Prânzul de duminică 


În anii copilăriei mele, prânzul de duminică reprezenta, în pers- 
pectiva părinţilor mei (mai ales a mamei), valoarea fundamentală 
a familiei. Într-adevăr, prânzul de duminică era nu un ritual, ci o 
valoare în sine, exprimând obiectivitatea esenței familiei într-un 
moment şi întruparea simultană a trei scopuri: unitatea, continui- 
tatea și delimitarea. 

(extras din revista Dilema) 


Marin Preda şi tatăl său 


E[XJEJRICII Ti Ii) 


1. Explică în ce constă componenţa familiei Moromeţilor. 

2. Identifică secvenţa care descrie locul unde şade Moromete. 

3. Dialogaţi, în clasă, despre relaţiile dintre membrii familiei 
Moromeţilor, aşa cum rezultă din textul de mai sus. 

4. Stabiliţi o legătură între imaginea familiei descrise de Marin 
Preda şi cele trei cuvinte care definesc esența familiei în frag- 
mentul din revista Dilema. Discutaţi pe marginea acestei teme. 

5. Scrie un text de minimum 10 rânduri despre una dintre cele două 
teme ale textelor de mai sus — „cina“ şi „prânzul de duminică“. 


2. Conflicte între generaţii. Mentalităţi. Chipul tatălui 


a. Moromete se aşeză pe piatra albă de hotar şi îşi luă capul în 
mâini. Era cu desăvârşire singur. Dacă n-ar fi fost miriştea locurilor 
sau urmele de căruțe, uscate adânc în pământul drumului, care ară- 
tau că pe aici au fost oameni, s-ar fi zis că porumburile au crescut 
singure, că au fost părăsite, că nimeni n-o să mai calce pe-aici şi că 
doar el a rămas ca un martor al lumii ciudate care a pierit. 

Moromete era însă departe de a fi rupt de lume şi venise aici 
tocmai că se simţea îngropat în ea până la gât şi vroia să scape. 
Înțelegea că se uneltise împotriva lui şi el nu ştiuse — timpul pe 
care-l crezuse răbdător şi lumea pe care o crezuse prietenă şi plină 
de daruri ascunseseră de fapt o capcană (fâlfâirea înceată a 
amenințărilor, întinderea lor de-a lungul anilor şi de aici, credința 
în fărămițarea şi disperarea lor) — iar lumea, trăind în orbire şi 
nepăsare, îi sălbăticise copiii şi îi asmuţise împotriva lui. 

Stătea pe piatra de hotar cu capul în mâini şi încerca să dea de 
curgerea până mai ieri a gândirii sale liniştite, îndăârjit şi hotărât 
să nu cruţe nimic pentru a o regăsi, simțind că înstrăinarea de ea 
ar aduce întunericul şi că moartea n-ar fi mai rea decăt atât. Cum 
să trăieşti dacă nu eşti liniştit? Nu se întâmplase nimic atât de 
cumplit încât să nu fie repus totul sub lumina vie a minţii. Nu 
cumva timpul era undeva acelaşi? Nu cumva trecerea lui era egală 
şi dacă o dată te ocrotea fărămițând primejdia, când te credeai 
scăpat îți distrugea de asemenea speranțele clădite peste legea lui? 
Nu cumva copiii de aceea sunt copii, ca să nu-şi înțeleagă părinții, 
fără ca mai întâi să se rătăcească, şi de aceea părintele e părinte, 
ca să-i ierte şi să sufere pentru ei? „Dar i-am iertat mereu“, gândi 
deodată Moromete şi gândirea aceasta reveni şi nu mai fu urmată 
de alta, i-am iertat mereu, i-am iertat mereu, şi rămase cu ea în cap 
până ce işi luă seama şi o stinse. 

După care nu mai fu nimic, se auzea numai foşnetul porumbu- 
lui, vântul uşor care venea dinspre miazănoapte sporind parcă şi 
mai mult tăcerea omului şi a pământului. Un iepure ieşi la marginea 
unui lot şi îşi agită câteva clipe urechile, după care trecu drumul şi 
pieri în porumbul celălalt. Începuseră să scârțâie greierii. 

„Am făcut tot ce trebuia, reluă Moromete cu sforțare, le-am dat 
tot ce era, la toți, fiecăruia ce-a vrut... Ce mai trebuia să fac şi n-am 

făcut? ce mai era de făcut şi m-am dat la o parte şi n-am avut 
grijă? Mi-au spus ei mie ceva şi nu le-am dat? A cerut cineva ceva 
de la mine şi eu am spus nu? S-au luat după lume, nu s-au luat 


după mine! Şi dacă lumea e aşa cum zic ei şi nu e aşa cum zic eu, 
ce mai rămâne de făcut?! N-au decât să se scufunde! Întâi lumea 
şi pe urmă şi ei cu ea. “ 

Și această gândire sumbră şi trufaşă il ridică pe Moromete în 
picioare, pregătit parcă să facă faţă unei asemenea prăbuşiri. 

Se apropia seara. Câmpia işi lăsa în jos, nesimţit, pleoapa 
uriaşă. La răsărit era întuneric, se vedeau urcând nori de ploaie. 

Când, într-un târziu, se uită în jurul său îşi duse mâna la frunte, 
se clătină câteva clipe, apoi îşi reveni şi porni încet să se întoarcă 
acasă. 


(Marin Preda, Moromeţii, I) 


E|XJEJRICIIi [Ti li] 


1. Care este tema asupra căreia monologhează Moromete în acest 
text? 

2. În monologul lui Moromete apare următoarea interogație 
retorică: Nu cumva copiii de aceea sunt copii, ca să nu-şi înţe- 
leagă părinţii, fără ca mai întâi să se rătăcească, şi de aceea 
părintele e părinte, ca să-i ierte şi să sufere pentru ei? 

Pornind de la fragmentul de mai sus, organizaţi în clasă o dis- 
cuţie pe marginea conflictului între generații. 


b. PERSONAJELE 


SPIRACHE, funcționar la Prefectură. E un personaj compus din: 
familie, slujbă şi cumsecădenie. Spre cincizeci de ani şi mai bine. 
DACIA, soția lui. Cam de aceeași vârstă. Conservată însă foarte 
bine. Foarte voluntară, foarte activă şi foarte supusă mamei sale. 
CHIRIACHIȚA, soacra lui Spirache. 

SARMISEGETUZA, fiica lui Spirache, supranumită şi „prințesa 
familiei“. Douăzeci şi doi de ani. 

GENA, fiica lui Spirache din prima căsătorie. Şchioapă şi talentată 
la pictură. 

TRAIAN, băiatul cel mare al lui Spirache. A ajuns să strângă, până 
la douăzeci de ani, trei clase de liceu. 

DECEBAL, băiatul cel mic al lui Spirache. Doisprezece ani. 
PETRE DINU, funcţionar la poşta locală. Prepară „dreptul“ în par- 
ticular. Are douăzeci şi patru de ani. 

STAMATESCU, căpitan de cavalerie. 

RĂDULESCU NERCEA, licenţiat în drept, fost magistrat, avocat. 
Preşedintele organizației judeţene a partidului naţional-socialist. 
PROCOPIU, avocat, coleg de şcoală cu Spirache. 

UN VECIN, ca toţi vecinii. 

DOICA, ca toate doicile. 

O SERVITOARE, ca toate servitoarele. 

UN FOTOGRAF, ca toți fotografii. 

Acţiunea se petrece în anul 1932, în orice oraş unde există soacre, 
neveste și prefecturi. 


Actul III, SCENA 13 
CEI DINTÂI, SPIRACHE 


DACIA (zărindu-l): Ce-ai făcut, nemernicule? Ce-ai făcut? Ce ne- 
ai făcut? 


SPIRACHE (îi priveşte pe toți, la rând. Toţi sunt 
ostili. Numai Gena nu este): Ce să fac? Ți-am 
făcut gustul şi am ținut un discurs... Şi nu aşa, fite- 
cui. La peste o mie de alegători... Ah! Ce să spui? 
E admirabil să te vezi ascultat de o mulțime atât 
de impunătoare... să-ţi dai seama că vorbele tale 
pătrund dintr-o dată în atâtea urechi, în atâția 
creieri... şi poate, în atâtea inimi... 
CHIRIACHIȚA (vorbeşte ea, fiindcă Dacia nu 
mai are glas): Mă mir că nu s-au tăvălit pe jos de 
râs. 

SPIRACHE: De ce să se tăvalească? Pentru că 
le-am vorbit sincer... cinstit... omeneşte?... 
DACIA (explodează): Nu pentru asta. Pentru că 
ai fost ridicol... pentru că ai făcut ceea ce nimeni, 
nici un candidat de pe lume, n-a îndrăznit să facă 
până acuma. 

SPIRACHE: Adică să spuie adevărul? Să le ceară 
să nu fie votat? 

DACIA: Fii pe pace... Nici n-au să te voteze... te-ai 
şters pe bot de deputăție... 

SPIRACHE: Asta şi vreau... 

DACIA: Atunci, pentru ce-am făcut tot ce-am 
făcut? Pentru ce m-am chinuit şi m-am luptat atât? 
SPIRACHE: Te-ai luptat tu? 

DACIA: Ca o leoaică... Numai să te văd odată 
ieşit din rândul anonimilor... să te văd odată... 
cineva... 

SPIRACHE: Dar ce, aşa cum Sunt eu, sunt 
nimeni? 

CHIRIACHIȚA (un gest de pagubă): Ba eşti, n-ai 
mai fi fost să fii!... 

DACIA: Și iată rezultatul sforțărilor mele... ai 
stricat într-o clipă, cu o prostie, cu o nebunie... tot 
ceea ce noi ceilalți clădisem... de atâta timp... cu 
“atâta trudă... 

CHIRIACHIȚA: Și cu arăta cheltuială! 
SPIRACHE (holbând ochii): Cheltuială ca să 
ajung eu deputat? Nu-nţeleg... 

DACIA: Nu-nţelegi fiindcă nu mai eşti în toate 
minţile... tu nu vezi? Cu un gest nesocotit ai distrus 
atâtea planuri, atâtea speranţe, atâtea visuri... 
SPIRACHE (încruntat oarecum): Ale cui visuri, 
ale cui speranţe, ale cui planuri, mă rog? (gest al 
mâinilor ca şi cum ar întreba cu ele) 

DACIA: Ale mele... ale lor... ale noastre... (gesturi 
succesive) 

SPIRACHE: Da... dar am şi eu planurile mele, 
visurile mele, speranțele mele! Îmi pare rău că nu se 
potrivesc cu ale voastre... Am fi fost atât de fericiți... 
DACIA: Știu eu visurile tale... Le cunosc... Știu că 
vrei să rămâi aici, în provincie... să creştem pui de 
găină... s-avem stupi de albine şi coteţe de porum- 
bei... 

SPIRACHE: Și ce, n-ar fi bine? Ce poate fi mai 


frumos şi mai bun în viață decât o familie unită... 
cu 0 soacră, cu copii, cu gineri şi cu nepoți... trăind 
într-un colț de lume numai cu bucuriile ei mici, aşa 
cum sunt ele, fără să râvnească lucruri care n-ar 
face decât s-o zbuciume şi s-o fărâmițeze... Eu aşa 
judec... Familia şi liniştea în casă sunt cele mai 
bune lucruri pe care le-a dat Dumnezeu pe 
pământ... Şi numai pentru gândul ăsta... m-am lup- 
tat cu voi 'şi Sunt fericit că v-am biruit... (Li 
priveşte) Uite, vă văd pe toți la un loc, strânși în 
jurul meu... A trebuit să fac multe pentru ca să 
v-adun... Dar să ştiţi că de azi înainte... nu vă mai 
las să vă risipiţi... Vreau să mor cu voi toți în jurul 
căpătâiului şi să dea Dumnezeu să fiți cât mai 
mulți şi din ce în ce mai mici! (Cu gestul mângâie 
capetele imaginare de nepoți în regresie aritmeti- 
că.) Dacă v-am supărat pentru ca să-mi ating 
scopul... să mă iertaţi!... Tu, mai ales, Dacio... şi 
tu, Geno... Pe voi două v-am mâhnit mai mult... Pe 
tine (Genei) pentru că te-am lăsat să suferi pentru 
o vină care nu era a ta... şi pe tine fiindcă ţi-am dat 
emoții cu testamentul... (Priveşte pe Dacia.) 
DACIA: Cum? Ştii şi de testament?... 
SPIRACHE (formidabil): Eu l-am falsificat... Eu... 
Eu... Nu ca să-ţi fac ție un rău... ci ca să-mi pot aduce 
copilul şi nepotul în casă fără certuri, în linişte, cum 
îmi place mie... Ştiam că, odată aici, lucrurile se vor 
aranja singure... Pentru că sângele apă nu se face, 
oricăt s-ar grămădi în inimi şi le-ar face să se urască 
intre ele... într-un moment oarecare... Și voi să mă 
iertaţi (tuturor) că n-am vrut să fiu deputat... nu e o 
meserie potrivită pentru un om ca mine... 
CHIRIACHIȚA: Mă Spirică! Tu ai fi fost bun de 
apostol... mă! 

SPIRACHE: Mă flatezi... mamă-soacră... şi este 
pentru prima dată, de când ne cunoaştem... 

(Intră Nercea.) 


SCENA 14 
ACEIAŞI, NERCEA 


NERCEA (intrând în goană... E vesel, exuberant, 
alergând spre Spirache): Nene Spirache, nene 
Spirache... Dă-mi voie să te pup... Ai fost pirami- 
dal... (Îl pupă.) Piramidal... Imediat după discurs 
te-am căutat să te felicit şi nu te-am găsit... 
Dispăruseşi! Am aflat că eşti aici şi am venit într-o 
fugă... Ai fost extraordinar... lertaţi-mă, vă rog, că 
nu v-am dat nici bună ziua... dar sunt emoțional... 
(Către toți:) Mai rar am văzut un atât de grandios 
debut politic... Atâta fineţă... atâta tact... 
(Spirache e pur şi simplu tâmpit.) Să spui drept, nu 
mă aşteptam la atâta din partea unui debutant... 
Ştiam că eşti un om de mare valoare, dar, măr- 
furisesc, nu ştiam că eşti în acelaşi timp şi un 


geniu politic în stare latentă... Să trăieşti, nene Spirache... (Îl pupă 
iar.) Să ne trăieşti... Să vă trăiască... 
DACIA (care, ca şi întreaga familie, n-a ştiut dacă Nercea vorbeşte 
serios, sau îşi bate joc de Spirache): Crezi că discursul lui Spirache 
a fost, într-adevăr, la înălțimea aşteptărilor? 
NERCEA: Le-a depășit, stimată doamnă... Discursul maestrului 
Spirache... a fost pur şi simplu „o lovitură“, o bombă căzută în 
tabăra duşmană tocmai la momentul oportun, pentru că, cu tot opti- 
mismul meu, trebuie să recunosc că succesul nostru în alegeri era 
aproape compromis... Rezultatele din județ erau dezastruoase... În 
schimb, oraşul mergea şi mai prost... aşa că până adineauri... 
socoteam lupta pierdută, eşecul definitiv... şi iată că salvarea nostră 
a venit tocmai de unde ne aşteptam mai puţin. 
CHIRIACHIȚA: De la Spirache... 
NERCEA: Exacr!... De la Spirache... Discursul pe care l-a rostit 
adineauri a avut darul să creeze un curent nemaipomenit... 
Alegătorii au pornit la vot în delir şi, în acest moment, ultimele 
buletine cad în urne, în favoarea noastră... succesul este asigurat... 
Partidul nostru e victorios, şi nenea Spirache... e ales... 
CHIRIACHIȚA: Zecele meu de cupă, săracul... bucurie la zi mare, 
de la crai de ghindă... (Arată spre Spirache): El... Spirache al nos- 
tru, săracul... t 
DACIA: Bine... dar eu nu pricep, domnule Rădulescu, cum un dis- 
curs prin care oratorul cere alegătorilor să nu-l voteze a putut avea 
un efect absolut contrariu... 
NERCEA: Tocmai aici a fost marea artă a lui nenea Spirache, sti- 
mată doamnă... Cerând alegătorilor să nu-l voteze... spunându-le 
că nu merită să fie deputat... le-a căpătat încrederea: „lată un om 
sincer!“, şi-au zis, şi curentul s-a format imediat... În noutatea aces- 
tui discurs... Stă marea inspiraţie a oratorului... Adevăraţii oameni 
politici au momente de-astea... de inspiraţie subită... Dacă 
Napoleon n-avea inspirație să puie de-a-ndăratelea tunurile la 
asediul de la Toulon, istoria Franţei ar fi rămas pe loc, şi poate 
regele Ludovic al XVI-lea ar fi domnit şi azi!!! (Privindu-l pe 
Spirache în admiraţie): Cu asemenea talent, nene Spirache, mergi 
sigur pe banca ministerială... ascultă-mă pe mine, care sunt geam- 
baş de miniştri!... 
SPIRACHE: Își mulțumesc, domnule Rădulescu... şi pentru că azi 
petrec o zi mare din viața mea... iţi fac o făgăduială solemnă... în 
ziua în care oi ajunge şi ministru, mă spânzur cu cureaua de la pan- 
taloni de cuiul lămpii de la Prezidenţia de Consiliu... 
(Râsete) 

(Tudor Muşatescu, Titanic vals) 


E|XJEIRICII ITI [i] 


1. Pornind de la fragmentul de mai sus din comedia Titanic vals de 
Tudor Muşatescu discutaţi despre: 
- tema fragmentului; 
- personajele prezente; 
- imaginea tatălui, aşa cum apare ea din ceea ce Spirache spune 
despre sine ca şi din afirmaţiile celorlalte personaje. 

2. Extrage fragmentul în care Spirache descrie imaginea unei familii 
fericite. Exprimaţi-vă, oral, opinia despre această imagine. 


3. Familia în texte nonficţionale 
a. Familia în Codul familiei 


Art 1. În România statul ocroteşte căsătoria şi familia; el sprijină, 
prin măsuri economice şi sociale, dezvoltarea şi consolidarea fami- 
liei. 

Statul apără interesele mamei copilului şi manifestă grijă 
deosebită pentru creşterea şi educarea tinerei generaţii. 

Familia are la bază căsătoria liber consimțţită între soți. 

În relaţiile dintre soți, precum şi în exerciţiul drepturilor față de 
copii, bărbatul şi femeia au drepturi egale. 

Drepturile părintești se exercită numai în interesul copiilor. 
Art. 2. Relaţiile de familie se bazează pe prietenie şi afecţiune reci- 
procă între membrii ei, care sunt datori să-şi acorde unul altuia 
sprijin moral şi material. 

Art. 4. Bărbatul se poate căsători numai dacă a împlinit vârsta de 
optsprezece ani, iar femeia numai dacă a împlinit şaisprezece ani. 

Cu toate acestea, prin motive temeinice, se poate încuviința 
căsătoria femeii care a împlinit cincisprezece ani. Încuviinţarea se 
poate da de Comitetul executiv al Consiliului popular al municipiu- 
lui Bucureşti sau al județului în cuprinsul căruia işi are domiciliul 
femeia şi numai în temeiul unui aviz dat de un medic oficial. 


b. Cugetări despre familie: 


1. Numai copiii care-şi respectă părinții sunt cu adevărat demni să 
fie lăudați. (Lauda magna natis obsequi parentibus.) (Phaedrus, 
Fabule) 

2. Nu ne-a stat nouă în putinţă să ne alegem părinţii. (Non fuit in 
nostra potestate quos sortiremur parentes.) (Seneca, De brevi- 
tate vitae) 

3. Este impresionantă grija părinţilor față de copii. (Sagas paren- 
tum est cura.) (Seneca, Hippolytus) 

4. Merită să fie criticaţi părinţii care nu vor ca fiii lor să fie aju- 
taţi printr-o educaţie severă. (Parentes obiurgatione digni sunt, 
qui nolunt liberos suos severa lege perficere.) (Petronius, 
Satyricon) 

5. Toate famiile seamănă una cu alta, dar fiecare familie nefericită 
este nefericită în felul ei. (Lev Tolstoi, Anna Karenina) 

6. Copiii încep prin a-şi adora părinţii, după o vreme îi judecă şi 
sfârșesc prin a-i ierta. (Oscar Wilde, Portretul lui Dorian Gray) 


E |VJAJLIULAȚRIE E sulmlALT i |vLA! 
1. Revedețţi, prin discuţii în clasă şi cu argumente din textele studiate, 
sensul următorilor termeni/ concepte operaționale: ficţiune, imagi- 
nație, invenţie, realitate, adevăr. 
2. Realizaţi, prin discuţii în clasă, punctele de referință ale unui eseu 
structurat cu una dintre următoarele teme: 
- idei şi atitudini în construirea imaginii familiei/ a unui personaj 
în textele studiate; 
- un motiv literar/ motive literare în textele care au ca temă 
„Familia”; 
- comparație privind relația părinţi/ copii în textele studiate. 


$ Sugestii pentru lectură suplimentară 


> Codul familiei 

> Ion Creangă — Amintiri din copilărie (orice ediție) 
Scriere de tip memorialistic, atât de citată în şcoală, deși nu în aceeaşi măsură şi citită, dar care ar 
merita totuşi atenţia ta. 

> Duiliu Zamfirescu — Viaţa la țară (orice ediţie) 
Este primul roman din Ciclul Comăneştenilor, în care autorul şi-a propus să urmărească istoria unei 
familii, de-a lungul mai multor generații. 

> Marin Preda — Viaţa ca o pradă (orice ediţie) 
Cartea, în care ficţiunea se împletește cu realitatea, conține o sumă de mărturii, având ca suport epic 
rememorarea începuturilor literare ale scriitorului, 


SCENE DIN VIAȚA DE IERI ȘI DE AZI 


Moto: Ah! a fost o plăcere ce va rămâne neuitată... 


(I.L. Caragiale) 


FICŢIUNEA LITERARĂ 

Ciocoii vechi şi noi de Nicolae Filimon 
LIMBĂ ŞI COMUNICARE 

Exprimarea orală (Monologul) 


Repausul dominical de |. L. Caragiale 
LIMBĂ ŞI COMUNICARE 
Exprimarea orală (Dialogul) 


TEXTE AUXILIARE 
Cartea nunții de George Călinescu 


FICȚIUNE ŞI REALITATE 
Amintiri din ziua a şaptea — de vorbă cu doamna 
Zoe Cantacuzino — interviu realizat de Tita Chiper (texte jurnalistice: interviul) 


TEXTE AUXILIARE 
De la Poiana Țapului la Skate Park de Laura Vişan (texte jurnalistice: articolul) 


LITERATURĂ ŞI ALTE ARTE: Literatură şi cinematografie 


D-ale carnavalului, comedie de |. L. Caragiale 
D-ale carnavalului, film în regia lui Gheorghe Naghi 


SCENE DIN VIAȚA DE IERI ŞI DE AZI 


Nicolae Filimon (1819 — 1865), 
prozator şi publicist. Autor de 
cronici teatrale şi muzicale şi al unui 
memorial de călătorie, Excursiuni 
în Germania meridională. Me- 
morii artistice, istorice şi critice 
(1860). Debutează literar în anul 
1861, cu nuvelele Mateo Cipriani 
şi Slujnicarii (devenită Nenoro- 
cirile unui slujnicar sau 
Gentilomii de mahala). Tot în 1861 
va publica şi Friedrich Staaps sau 
atentatul de la Schönbrunn. 


„oameni! din popor executau 
hora... 


- 


ICȚIUNEA LITERARA 


i [NLALIINIT[EJDLEDTIELXIT| 


1. Scrie pe caiet primele două cuvinte care îţi vin în minte atunci 
când te gândeşti la timpul tău liber; compară cuvintele scrise de 
tine cu acelea scrise de colegul de bancă şi încercaţi să trageţi o 
concluzie despre diferența/ asemănarea dintre ceea ce ai gândit 
tu şi ce a gândit el. 

2. Imaginează-ţi şi descrie oral, în faţa colegilor, un loc şi modul 
cel mai plăcut în care ai dori să-ți petreci acolo timpul liber 
(poate fi un loc real ori dintr-o carte sau dintr-un film etc.). 

3. Discutaţi pe grupe de 4 — 5 colegi, folosind argumente din experiența 
personală sau pornind de la cărți citite ori de la filme văzute, dacă 
timpul liber ar putea fi petrecut azi mai plăcut decât ieri. 


Plasându-şi acțiunea pe fundalul unei perioade istorice 
precis conturate, circa 1814 — 1830, romanul Ciocoii vechi 
şi noi aduce în prim plan un tip uman care va face o lungă 
carieră în literatura română, cel al parvenitului, reprezentat 


de personaje precum Dinu Păturică sau Andronache Tuzluc. 
Este un roman de moravuri în care ficțiunea se împleteşte cu 
realitatea, autorul încercând să reconstituie ultimii ani ai 
domniilor fanariote, din Ţara Românească. Un exemplu în 
acest sens este şi capitolul al XV-lea, Scene din viața socială. 


CIOCOII VECHI ŞI NOI 
Capitolul XV. 
Scene din viața socială 
de Nicolae Filimon 


Zilele cele mai frumoase ale toamnei din anul 1817 îşi luaseră 
zborul, împreună cu plăcerile ce procură ele locuitorilor României. 
larna se arătase cam de timpuriu şi vântul de la miază-noapte 
începuse din vreme a sufla cu tărie acea răceală care amorţeşte 
natura, despoaie arborii şi acoperă ţarinele şi oraşele cu vălul 
întristărei şi al monotoniei. 

Oraşul Bucureşti, atât de zgomotos şi de capricios în zilele 
noastre, nu era tot astfel în zilele lui Caragea. 

Locuitorii săi din clasa de mijloc, deprinşi de mult timp cu viața 
orientală cea plină de lene şi poezie, vara se adunau la grădinile 
Breslea, Barbălată, Cişmigiu şi Giafer. Acolo fiecare isnaf sau cap 
de familie işi întindeau masa şi, împreună cu casnicii şi amicii, 
beau şi mâncau; apoi începeau a învărtii hora strămoşească şi 
danțurile cele vesele, care se deosibesc foarte puţin de tarantela 
napolitană şi care plac atât de mult poporului latin. 

Era însă cu deosebire curios a privi comica gravitate cu care 
oamenii din popor executau hora, danţul lor de predilecțiune. 


Căciula de cazaciuc a 
cojocarului subțire 


2 Concepte operaționale 


Scrierea de tip ficțional 
apelează la elemente de realitate 
tocmai pentru a da iluzia adevărului 
celor relatate. Literatura conține, 
într-o măsură mai mare ori mai 
mică, elemente din realitate: creația 
literară este în totalitate ficțiune, 
jurnalul, memoriile, relatările de 
călătorie pot fi considerate texte de 
graniță, scopul autorilor fiind să 
descrie cât mai fidel realitatea. 
Opusul ficţiunii, la același nivel 
conceptual, este realitatea, care 
presupune existență efectivă, 


obiectivă, verificabilă. 

Verosimil — (it. verosimile, lat. 
verosimilis. „ca şi cum ar fi ade- 
vărat', „posibil'), termen care se 
aplică unei reprezentări pentru a-i 
sublinia caracterul plauzibil, credibil. 


„„„boierii şi oamenii cu averi 
mari... 


Provocarea la danț venea mai totdeauna din partea tinerilor, 
bătrânii stăteau răsturnaţi pe iarba verde, sub umbra cea deasă a 
copacilor, şi fumau; dar cu încetul o atracțiune neînvinsă se 
transmitea în inima oamenilor de orice vârstă: jocul tinerimei, ca 
un electrism, mişca pe bătrânii patroni; ei se sculau de pe iarbă, 
scoteau binişele cele lungi, işi sumeţeau pulpanele de la anterie şi 
se aruncau cu exaltaţie in arena danțului. Era comic a-i vedea cu 
ce gesturi şi mişcări se sileau a dovedi junilor cum că nici bătrânii 
nu Sunt tocmai de lepădat. 

Işlicul cu patru colțuri al marelui terzi-başa părea că reclamă 
prioritatea nobleţei asupra căciulei de cazaciuc a cojocarului 
subțire, care, la rândul ei, părea că dispreaţuieşte căciula cu roată 
a bogasierului şi calpacul de blană al armeanului ibrişimgiu. 

Când trecea furia danțului, toată compania se punea iarăşi pe 
bere şi pe mâncare şi, spre a da veseliei un ton de galanterie mai 
mare, ei completau orgia prin feluri de glume, turnând vin în 
işlicele bărbaţilor şi în condurii femeilor şi dându-și unii altora să 
bea, râzând şi gesticulând ca nişte nebuni. 

În tot timpul acesta, lăutarii nu încetau a trage din viori şi a 
cânta din gură sau cântecele de amor pline de dulceaţă, destinate 
de a produce în inima ascultătorilor dor şi infocare, sau melodii de 
danţ, vesele şi săltărețe. 

Pe când însă tinerii şi bătrânii de amândouă sexele se desfătau 
precum arătarăm, copiii, adunaţi în mici grupe, îndopându-se cu 
ciurechi, simiți cu brânză, alune prăjite şi floricele de porumb şi 
adăpându-se mereu din doniţele cu şerbet roşu şi cu bragă, luau şi 
ei parte la veselia obştească. Băieţii azvârleau cu mingea şi cu 
arşicele, iar fetele cele mici se jucau d-a ascunselea sau d-a baba- 
oarba, alergând ca nişte căprioare prin iarba cea verde şi moale, 
spre a prinde fluturi sau a culege flori. 

Către seară, toate aceste grupe înveselite, bărbaţi şi femei, după 
ce îşi netezeau giubelele şi trămiteau pe slugi înainte cu ploscile şi 
cu blidele de mâncare, plecau pe la casele lor împărțiți în cete, 
după isnafuri sau meserii. 

Aşa trecea timul în sărbătorile verei; dar când venea epoca cea 
monotonă a iernei, toți aceşti oameni stau închişi prin case, şi 
serile cele lungi se petreceau în tăcere; abia dacă uneori se adunau 
mai mulți la un loc spre a povesti ce se întâmpla în cercul restâns 
al mahalalei, sau spre a juca între ei conțina, mariaşul şi cureluşa. 

Atunci însă, ca şi acum, boierii şi oamenii cu averi mari se 
deosebeau foarte mult de popor în petrecerile lor. 

Boierii se plimbau în caleşti şi butci cu arcurile poleite, spre a 
se deosebi de neguţători. Podul Mogoşoaiei şi al Târgului de Afară 
erau cele de căpetenie preimblării ale boierilor. Mesele şi 
petrecerile lor se făceau în familii mai multe adunate la un loc; rar 
se întâmpla să mănânce pe la grădini; dar şi atunci preferau 
grădina lui Scufa, via Brâncoveanului din Dealul Spirii şi grădina 
lui Belu, de la Văcăreşti, spre a nu da prilej norodului a surprinde 
vreo necuviinţă a lor şi a li se pierde printr-aceasta prestigiul. 

Boierii cei tineri, din cauza strânselor relațiuni ce aveau cu 
fanarioții şi alți venetici depravați, contractaseră încă dupe atunci 
o mulțime de viciuri, contrare cu totul modelului de vieţuire a 
boierilor bătrâni. Sania mitologică a lui beizadea C. Caragea, 
făcută în forma carului lui Apollon, şi cei şase cerbi ce o trăgeau, 
conteşul cel de postav alb blănuit cu samur de Mosca, hangerul cel 


„rochiile cele nepreţuite... 


Completează-ţi cunoştinţele 


e grădinile Breslea, Barbălală, 
Cişmegiu şi Giafer — locuri de petre- 
cere a timpului liber, aflate în afara 
oraşului de atunci. Mai cunoscute 
erau Breslea, amintită şi de Anton 
Pann şi de lon Ghica, aflată în zona 
actualului parc loanid, Grădina lui 
Giafer, din vecinătatea Podului de 
Pământ (Calea Plevnei de azi, spre 
Facultatea de Drept) şi Cişmigiul, 
menţionat prima oară la 1779, în 
vremea domniei lui Alexandru 
Ipsilanti, dar a cărui înfăţişare actu- 
ală se datorează arhitectului pei- 
sagist german Wilhelm Mayer, 
chemat la 1847 de către Gheorghe 
Bibescu pentru a alcătui planul de 
înfrumusețare al tuturor grădinilor 
oraşului. 

© Diferența de rang era marcată, 
in epoca fanariotă, şi prin dimensi- 
unea cuşmei 


„„„Căclula cu roată a bogasierului 


semnat cu brilianturi şi gugiumanul de samur cu fundul alb al 
acestui frumos principe, precum şi rochilele cele neprețuite, 
şalurile şi feregelele domniței Ralu întorsese atât de mult capul 
junilor boieri şi cocoane încât de multe ori vindeau moşii de mare 
preț ca să imiteze luxul şi strălucirea acestor principi răsăpitori. 
Răul poate că ar fi fost mai mic dacă s-ar fi oprit aci; dar viaţa 
scandaloasă şi depravaţiunea luând proporțiuni mari, infestară şi 
demoralizară până la un mare grad societatea întreagă. 

Din toate relele acestea, jocul de cărți fu acela care răspândi 
mai mult demoralizarea; el sărăcea pe boieri şi funcţionari şi-i 
îndemna la hrăpiri de tot felul. 

Unul din cei mai mari desfrânați şi risipitori din acei timpi era 
postelnicul Andronache Tuzluz; el fura ca un tâlhar de codru şi 
cheltuia ca un nebun. Mesele cele mai strălucite, seratele cele mai 
atrăgătoare, jocurile de cărți cele mai dărăpănătoare, care făceau 
să treacă dintr-o pungă într-alta averea săracilor, toate acestea în 
casă la dânsul se petreceau. Arghira, Rozolina şi Calmuca, 
Phrineele şi Messalinele de pe atunci ale Bucureştilor, erau 
stăpâne în casa lui, ce devenise adevărat mormânt al oricărui 
amor curat şi statornic, a oricării credinţe conjugale. 

În ziua de 30 noiembrie, fanoriotul făcea în toți anii masă mare 
şi ziafet în onoarea sântului Andrei, patronul său. Ajuns în culmea 
favoarei domneşti, el voia, în anul în care am sosit cu povestirea 
noastră, ca serbarea să fie cât se putea mai strălucită. Cu acest 
scop, el aduse din Constantinopol tot ce se găsea acolo mai scump 
în peşte, poame şi vinuri, pe care unindu-le cu delicateţele 
gastronomice ale țărei: păstrăvi, mihalți şi felurite alte mâncări 
fragede şi gustoase, pregătise de acea zi un ospăț care ar fi putut 
să ațăţe dorinţele chiar ale vestiţilor noştri străbuni în lăcomie 
Lucullus şi Heliogabal. 

Timpul însă părea că contrariază înadins mania de lux şi 
opulenţă a fanariotului, căci la 30 noiembrie sufla cu tărie vântul 
cel de miazănoapte, aducând cu sine troiene de zăpadă deasă, care 
întunecau, ziua la miaza mare, lumina soarelui; dar invitaţii 
postelnicului erau oameni de aceia ce nu se sperie de fiece lucru. 
Era de ajuns pentru dânşii să ştie că în casa amicului lor vor găsi 
prilej de a comite trei sau patru din cele şapte păcate de moarte, şi 
aceasta îi făcea să treacă prin ger şi zăpadă. 

Camera pregătită pentru primire şi ospătare a invitaţilor era un 
fel de salon pătrat, spoit cu var şi în mijlocul tavanului cu un cerc 
de flori arăbeşti, tot de var, lucrate în relief, dar fără gust, nici 
măiestrie. Mobilierul se compune din două paturi cu scânduri 
înfundate, acoperite cu saltele şi perne, peste care erau întinse 
macaturi de lână de Brussa, cu ciucuri de Veneţia pe margini. 
Lângă zidul despre grădină era un sipet mare, îmbrăcat cu piele de 
căprioară albastră şi legat cu fir alb, iar deasupra lui era un alt 
sipetaş mai mic, de lemn de nuc cu flori de sidef. În mijlocul 
camerei era un scaun de brad cu trei picioare, pe care erau puse 
patru sfeşnice de tumbac, cu lumânări de seu într-însele, şi o 
pereche mucări de alamă, cu care o țigancă frumuşică lua din când 
în când mucul lumânării, ca să dea mai multă lumină. 

În fine, pe la 12 1/2 ore turceşti începură invitaţii a sosi. Cel 
dintâi care sui scara caselor lui Andronache fu hatmanul Costache 
Cărăbuş, june frumuşel, dar fără spirit, depravat pănă la măduva 
oaselor, amic intim şi părtaş al tuturor desfrânărilor lui beizadea 

e Podul Mogoşoaiei şi al Târgului 
de Afară — azi, Calea Victoriei şi 
Calea Moşilor. Se numeau poduri, 
deoarece străzile mai importante 
ale Bucureştiului erau incă podite 
cu lemn, la începutul secolului al 
XIX-lea. 


.. un Ganimed... 


e beizadea C. Caragea, domnița 
Ralu — copiii domnitorului loan 
Caragea 
e Frineele şi Mesalinele — Messa- 
lina, soția împăratului Claudius |, 
celebră pentru lăcomia, cruzimea şi 
desfrâul său. Aici, cu sensul de 
femei de moravuri uşoare, desfră- 
nate. 


hatmanul Cărăbuş 


Costache. După dânsul veniră spătarul Dimache Pingelescu, om 
ce se silea cât pūtea să nu demință pronumele său, cămăraşul 
Stamate Birlic, clucerul Ioniță Măturică, paharnicul Dimitrache 
Mână-lungă şi baronul Nichita Calicevschi. Mai în urmă de toți 
veni şi beizadeaua, întovărăşit de treti-logofăt lordache Zlatonit, 
un om foarte cunoscut pe timpii aceia prin spiritul său satiric şi 
plin de originalitate. După ce mosafirii se aşezară pe cele două 
paturi, o țigancă bine îmbrăcată şi purtând o scurteică îmblănită, 
cu gulerul rădicat în sus, se prezintă înaintea lor cu o tavă plină de 
dulceţe de tot felul; după dânsa venea altă țigancă ţiind o tavă cu 
o mulțime de păhăruţe cu vutcă de izmă şi câteva farfurii cu 
migdale curăţite şi cu năut prăjit. Îndată apoi intră cafengiul 
boierului, îmbrăcat cu un mintean de postav negru, cusut cu fir, dar 
fără mâneci spre a lăsa să se vază braţele sale albe prin cămaşa de 
borangic subțire şi refecată cu bibiluri; mijlocul lui, zvelt şi 
mlădios, era încins cu un şal de mătase vărgată, ale cărui 
extremități atărnau cu graţie pe şoldul cel stâng al piciorului; 
poturii săi de postav vişiniu, cu turiecii de fir; imeneii cei stacijii şi 
fesul cel roşu cu fundă de ibrişim negru, aşezat pe cap cu 
cochetăria cea minunată a fanarioților făceau din acel june 
servitor un Ganimed care ar fi putut ațâța gelozia vechilor zei din 
Olimpul lui Omer. El venea cu o tavă de argint în mână, pe care 
erau depuse, în zarfurile lor de filigram, mai multe feligeme pline 
de o cafea de Arabia spumoasă şi parfumată; după dânsul intră 
ciubucciul cu ciubucele de antep şi de iasomie, din ale căror lulele 
împlute afânat cu tutun de cel mai ales ieşeau nori de un fum 
mirositor. Intrarea succesivă a acestor servitori forma o prezentare 
pitorească; cunoscând foarte bine regulele ierarhiei, ca slugi de 
casă mare, ei se duceau mai întâi la beizadea Costache, apoi 
gradat la toţi ceilalți, şi-şi implineau datoriile cu eleganță şi 
exactitate. Terminându-se ceremonialul cafelei, mosafirii, ca 
oameni în treburi, începură a vorbi politică şi a discuta despre 
pravilile ce se pregăteau pentru țară de către principele Caragea 
şi consilierii săi; dar beizadeaua, voind să spargă acea 
conversațiune a cărei seriozitate ascundea numai minciuni şi 
linguşiri ce-l făceau să caşte de urâl, zise o dată: 

— Ja ascultați, boieri! La ce am venit noi oare aici? Să punem țara 
la orânduială sau să ne veselim? Lăsaţi treburile ţării pe seama 
tată-meu şi a sfetnicilor lui şi aideţi să bem şi să mâncăm! 

Apoi, întorcându-se către stăpânul casei, zise: 

— Andronache, zi băieților să puie masa! 

— Numaidecăt, măria-ta! răspunse fanariotul cu obicinuitul său 
aer de înjosire. lar până atunci, măria-ta şi domnialor cinstiți 
boieri, treceţi în odaia cealaltă şi vă englendisiţi după plăcere. 

Invitații trecură în acea odaie care era mobilată cu două sofale 
turceşti; pe una era o masă rotundă cu picioarele scurte, pe care 
erau aşezate două sfeşnice şi mai multe părechi cărți de joc; iar pe 
cealaltă erau table pentru jocul de şatrange şi pentru tintar. 

Cei mai mulți dintre invitaţi se aşezară împrejurul mesei cu 
cărțile. Beizadeaua însă şi cu hatmanul Cărăbuş preferară jocul de 
şatrange. 

— Ce jucăm, boieri? zise cămăraşul Stamate Birlic, manevrând 
o pereche de cărți. Facem un otuzbir de englingea până se va gări 
masa? 


e Lucullus şi Eliogabal —. Terentius 
Varro Lucullus, general roman şi 
Varus Avitus Bassianus Elagabalus 
(Heliogabalus), împărat roman (218 — 
222 d. Hr.), vestiți în antichitate pentru 
luxul exorbitant în care au trăit. 

e pe la 12 1/2 ceasuri turceşti — 
două după-amiaza. 

e Ganimed- Ganymedes, tânăr 
păstor frigian răpit de Zeus şi adus 
în Olimp, unde a devenit paharnic 
în locul zeiței Hebe. 

e podini lipsă la poduri — De 
pavarea şi curăţenia principalelor 
străzi se ocupa Epitropia Casei 
Podurilor care, prn intermediul unui 
căminar, strângea şi taxele nece- 
sare de la localnici, în funcţie de 
lungimea fațadei. Adeseori însă 
banii ajungeau în buzunarul 
funcţionarilor domneşti. 


A. În timpul domniei lui Constantin 
Brâncoveanu, manie artere ale 
oraşului sunt pavale cu gnnzi de 
lemn, însă în mod mai sistematic şi 
oarecum mai durabil. Din cele con- 
statate mai târziu, deducem că marile 
„Poduri aveau la acea dată şanţuri 
adânci pe margini, pentru scurgerea 
apelor, podişti de lemn peste şanţuri 
pentru trecerea oamenilor şi țăruşi pe 
margini, mai ales in dreptul locurilor 
virane. Primul pod, dintre cele patru, 
zise domneşti, care din ordinul dom- 
nitorului s-a podit cu bâme, a fost 
Podul Mogoşoaiei, în 1682. Această 
arteră lega Curtea domnească a lui 
Brâncoveanu, din centrul oraşului, cu 
frumosul palat pe care l-a construit în 
1685 in satul Mogoşoaia, ca o 
reşedinţă de vară şi ca un scurt popas 
în drumul spre Târgovişte. (George 
Potra, Din Bucureştiul de ieri) 


„„„Străzile mahalaleor bucureş- 
tene... 


— Mai bine o panțarolă, arhon cămăraşe, răspunse Dimache 
Pingelescu, scoțând o punguliță cu mahmudele din buzunarul de 
jos al antereului. 

— Ştiţi una, boieri? — adăogă baronul Calicevschi scoțând cu 
lene vreo trei carboanțe şi câteva rubiele din buzunarul jiletcii — cu 
otuzbir şi cu panțarola ne pierdem timpul în zadar, aideţi mai bine 
să facem un stosişor. 

— Dar ce dănănaie o mai fi aceasta, că noi n-am auzit până 
acum vorbindu-se despre asta? 

— Stosul, boieri domnia-voastră, este un joc foarte frumos; el 
n-aduce somn jucătorilor şi ceea ce are şi mai bun este că, în puțin 
timp, unu sau doi din jucători mătură toți banii din punga 
celorlalți; cu puţină chelutuială de vreme şti cu ce te alegi. 

— Bree! da zdravăn joc! 

— Joc voinicesc! zise Pingelescu cu entuziasm. Auzi acolo, să 
moțăim de somn toată noaptea pentru căteva mahmudele, dodecari 
sau rubiele câştigate în otuzbir! Arhon baroane, fă bine de ne 
învață şi pe noi acest minunat joc. 

— Bucuros, boierii mei, de ce nu? Sunt însă două feluri de stos: 
unul se numeşte curat stos şi este cam greu; iar celălalt se numeşte 
„ce cei"'şi este mai lesne de învățat. 

— „Ce cei"! Frumos nume! Arată-ne dar cum se joacă acest „ce 
cei “al domniii-tale! 

— Bucuros! Priviţi boeri! zise Calicevschi luând în mână o 
păreche de cărți. Unul dintre noi face cărțile, iar ceilalți — ori câte 
unul sau mai mulți deodată — zic celui care face cărțile: „Dă-mi un 
birlic, dă-mi un zece ochi, un popă, o preoteasă“ sau orice altă 
carte va voi. Cel care ţine cărțile în mână începe a da cărți puind 
pe cea dintâi celui care a cerut, iar pe cea d-a doua dinaintea sa; 
şi dacă cartea va cădea dinaintea celui ce a cerut-o, câştigă el, iar 
de va cădea dinaintea celui care face cărţile, câştigă acesta. 

— Să facem acest frumos joc! ziseră mai mulți deodată. 

Baron Calicevschi, văzând marele entuziasm ce avea boierii 
pentru acel joc propus de dânsul, simţi în sine o bucurie infernală, 
pe care o sugrumă în inima sa, căci el văzu succesul planului său 
de jăfuire asigurat printr-acest mod de prădare, necunoscut încă 
acelor boieri români şi fanarioți, ce altfel erau foarte dedați la 
jefuire. Luă dar îndată cărţile în mâni şi întrebă: 

— Începem, boieri? 


— Să începem! 
— Luaţi aminte, că fac cărțile! 
— Bine, bine! 


— Tăieți, boieri! 

Pingelescu tăie cărțile, apoi zise cu semeţie: 

— Cinci ochi pe zece rubiele. 

Calicevschi începu să dea cărțile răzând pe sub mustăţi şi cu sânge rece. 

— Opreşte-te — strigă Pingelescu — am câştigat, dă-mi rubielele! 

— Poftim, boierul, şi îi numără zece rubiele. 

Ceilalţi boieri, văzând cu câtă înlesnire se câştigau banii în acest 
joc, începură a juca şi ei şi atât de bine le mergea jocul, încât unii din 
ei începură să simţă milă de bietul baron, carele plătea neîncetat, cu 
cel mai mare stoicism, pierderile sale. Dar aceasta era numai o 
manevră a şiretului muscal; căci după căteva minute, toți începură a 
pierde. Agitaţiunea şi zgomotul acestui joc infernal făcu pe beizadea 
Costache şi pe hatmanul să părăsească liniştitul joc al tablelor 


B. La foarte scurtă vreme după 
numire şi sosire în Bucureşti, dom- 
nul Nicolae Mavrogheni, văzând că 
străzile mari şi mici, din oraş, se 
găsesc într-o stare mizerabilă, încât 
„pe unele ulite nu se poate obştea 
să treacă nici călare”, la 20 iunie 
1786 a dat ordin către spătar şi agă 
să oblige neguțătorii şi locuitorii 
care stau pe aceste străzi să le 
repare după cum au fost făcute, 
adică cu podine, iar în mahalale pe 
unde sunt făcute „cu tufă şi cu paie, 
să le repare cu de acestea”. A pava 
străzile mahalalelor bucureştene cu 
nuiele şi paie este de-a dreptul 
ceva de neînchipuit pentru zilele 
noastra. Astfel de pavaj, prin înseşi 
materialele întrebuințate, nu putea 
să dureze şi în afară de acestea era 
şi cât se poale de :nestetic. 
(George Potra, Din Bucureştiul de 
ieri) 


— Popă, pe ce am în mână! zise beizadeaua cu mândria aceea 
plină de fanfaronadă ce este particulară beizadelelor din țara 
noastră. 

Baronul începu a da cărţile, fără să se preocupe cât de puţin de 
suma ce putea să aibă principele în mână. 

— Ai câştigat, măria-ta! exclamară unanim, cu surpriză, toți 
jucătorii. 

Beizadeaua deschise mâna şi găsi într-insa cincizeci şi trei 
mahmudele, care fură plătite cu punctualitate de către baronul. 

— Șase ochi pe toată suma! zise beizadeaua. 

Norocul fu şi de astă-dată în partea baizadelei. Baronul îl 
lăsase într-adins să câştige, ca să-l incurce, căci la a treia carte 
beizadeaua pierdu tot ce câştigase, impreună şi cu banii săi. 

Această schimbare de noroc ambiţionă şi mai mult pe Caragea. 
El scoase din buzunar o pungă plină cu mahmudele şi după ce bău 
un pahar de mastică şi fumă de câteva ori din ciubuc, zise cu 
ironie: 

— Arhon baroane, câte parale ai în buzunar? 

— Am de ajuns măria-ta, ca să plătesc tot ce voi pierde, răspunse 
rusul cu mândrie. 

— Bine! ...ia să-mi dai un zece ochi pe punga asta! 

— E prea mult, mări-ta! 

— Fie dar pe jumătate. 

Baronul câştigă jumătate din ceea ce se afla în pungă şi la al 
doilea joc o luă cu totul. 

— Eu mă prinz că jocul ăsta are pe dracul într-însul, zise 
postelnicul Andronache Tuzluc. Auzi acolo! Să pierz eu zece mii de 
lei într-o clipeală de ochi? Şi unde pui bătaie de piept şi de inimă; 
unde pui iarăşi acel îndemn nebiruit de a tot cere pe popa şi zece 
ochi şi a tot scoate la dodecari din pungă, uitându-te cum se duc la 
dracu. 

— Ba să mă ierţi, boierule; banii domniei-tale nu s-au dus la 
dracu, ci în pungă la mine, zise baronul. 

— Tot atâta face, arhon baroane, zise beizadeaua cu ironie. 

— Aşa, aşa! adăugă hatmanul Cărăbuş, cu un râs înghesuit şi 
prostatic, ca să linguşească pe beizadeaua. 

— Cât ai pierdut, cocoane Andronache? întrebă treti-logofăt 
Iordache Zlatonitul, sculându-se după sofaua unde şeduse 
nemişcat tot timpul cât ținuse jocul. 

— Vreo zece mii de lei! răspunse fanariotul cu nepăsare. 

— Puțin, foarte puţin. Să trăiască isnafurile şi sărăcimea! N-ai 
decăt să scoţi o cercătură în țară sau să dai căteva volnicii de furat 
pe la hoți şi banii aceştia vor veni la loc înzecit!... 

— Bravo, Zlatonitule, bravo! exclamă beizadeaua bătând din 
palme şi râzând ca un nebun. 

— Dar bine, măria-ta, suferi să fiu batjocorit de acest nemernic 
chiar înaintea măriei-tale? zise postelnicul rănit la biata cinste. 

— De ce te superi, Andronache? Nu vezi că el glumeşte? 

— Dar domnia-ta, boier Pingelescu, cât ai pierdut? întrebă 
iarăşi Zlatonitul. 

— Vreo trei mii de lei. 

— A zecea parte din prețul cu care îți vinzi obicinuit iscăliturile 
ce pui pe anaforalele veliților boieri; nu te întrista de această 
pierdere, căci din mila lui Dumnezeu pricinile se înmulțesc din zi în 
zi. 


ha Puncte de reper 

Capitolul al XV-lea, Scene din 
viaţa socială, al romanului Ciocoii 
vechi şi noi de Nicolae Filimon 
conține informaţii despre petre- 
cerea timpului liber în ultimii ani ai 
domniilor fanariote, scopul autorului 
fiind de a oferi cititorului:o imagine 
cât mai cuprinzătoare şi verosimilă 
asupra epocii. Prima parte a textului 
va fi, tocmai de aceea, strict 
descriptivă, neavând o legătură 
propriu-zisă cu acțiunea romanului. 
Abia spre mijlocul său un indice de 
timp şi de câteva informații mai 
precise despre unul dintre 
personajele principale, Andronache 
Tuzluc, par a marca revenirea 
textului în planul ficţiunii: În ziua de 
30 noiembrie, fanariotul făcea în toți 
anii masă mare şi zaiafet în 
onoarea sântului Andrei, patronului 
său. Ajuns în culmea favoarei 
domneşti, el voi, în anul în care am 
sosit cu povestirea noastră, ca 
serbarea să fie cât se va putea mai 
strălucită. Rostul intervenției „in 
clar' a naratorului (...am sosit cu 
povestirea noastră...) se va dovedi 
a fi însă doar de a focaliza 
descrierea asupra unui aspect 
precis, petrecerea timpului liber în 
lumea „de sus" a începutului de 
secol al XIX-lea. Nici unul dintre 
personajele prezente efectiv în 
acest capitol nu va avea vreun rol 
cât de cât important în cuprinsul 
romanului. Mulțimea detaliilor, în 
schimb, legată acum de prezența 
concretă a personajelor, conferă 
descrierii mai multă viaţă. 


Pingelescu plecă capul în jos şi tăcu; dar Zlatonitul se afla în 
vervă satirică şi hotărâse să biciuiască pe toți fără milă, căci nu trecu 
mult şi se adresă către căminarul Stamate Birlic: 

— la spune, arhon căminare, ai pierdut şi domnia-ta ceva? 

— Vreo mie cinci sute de lei; un bagatel. 

— Nu e nimic. O să avem căteva podini lipsă la poduri şi vreo sută 
de oameni cu picioarele scrântite. Dar domnia-voastră, clucer 
Măturică şi paharnice Mână-lungă, cum staţi? 

— Noi am câştigat. 

— Se vede că Dumnezeu privegează asupra văduvelor şi asupra 
săracilor, căci de pierdeaţi şi voi, apoi negreşit eraţi să vă băgaţi 
măturile şi mânile voastre cele lungi în lada săracilor şi eraţi să le 
luaţi hrana şi imbrăcăminte măcar de vreo două-trei luni. Dar 
domnia ta, arhon baron Calicevschi, de unde ai venit cu acest joc 
drăcesc, care o să ne ducă în stare să ne pierdem averea, sufletul şi 
chiar mustrarea de cuget? Nu ştiai oare că Dumnezeu ne-a pedepsit 
de ajuns pentru păcatele noastre, dându-ne în mâna străinilor care 
ne-au stricat toate datinile şi obiceiurile noastre cele bune? De ce ai 
mai venit domnia-ta să ne cufunzi în prăpastia ticăloşiei prin jocul 
domniei-tale cel sărăcăcios ca şi numele ce porţi? 

— Ei, ei! nebunule, te-ai trecut! zise beizadeaua atins de vorbele 
cele aspre ale Zlatonitului. 

— Nu, măria-ta, nu m-am trecut şi nu pot Să tac, căci sunt român 
şi văz de acum unde o să ne ducă jocul muscalului acestuia. 
Boierimea ţării, atât iubită de norod pentru faptele ei cele frumoase, 

fiii acelor stâlpi ai țării cari au jertfit avuţia şi şi-au dat chiar viața 
pentru țară, o să ajungă să vânză mere pe pod ca precupeţii, iar cei 
mai slabi dintre dânşii o să-şi piarză cinstea şi sufletul vânzându-se 
la cei ce vor da bani de cheltuială la neavere! Da, boierilor, jocul 
acesta o să vă piarză... 

Muşcăturile Zlatonitului ar fi mers mult mai departe, dacă în 
momentul când voia să reinceapă n-ar fi intrat Păturică, invitând pe 
mosafiri la masă. 

Baizadeaua se îndreptă către camera de mâncare, urmat de toți 
ceilalți mosafiri, se puse la masă şi toți începură a gusta din bucatele 
cele delicate ale grecului şi a bea din vinurile cele mai alese ale țării. 
Dar când ajunseră pe la friptură şi poame, începură lăutarii a cânta 
cele mai fumoase şi mai patetice cântice de masă. 

Toţi oaspeții ascultau pe lăutari cu mai multă sau mai puţină 
băgare de seamă; numai Caragea şi hatmanul Cărăbuş păreau mai 
agitați decât toți ceilalți. Acestea se vedeau din mişcările capului, din 
alterarea feței şi mai cu seamă din desele ofiări ce ieşeau din 
piepturile lor. Vinul cel tămâios de Cernăteşti, turnat necontenit în 
gåtlejul boierilor, incepu să-şi facă efectul său. Oaspeţii noştri cari 
până aci mâncau şi beau liniștiți ca cei şapte filozofi ai Eladei, 
prinseră la limbă şi deveniră mai zgomotoşi decât nemţii cei beţi. 
Respectul ce aveau asupra beizadelei se mai slăbise; unii cântau, alții 
îndemnau pe baronul Calicevschi să înceapă iarăşi minunatul joc 
care cu puțin mai înainte le uşurase pungile; numai beizadeaua şedea 
liniştit şi din când în când arunca câte o vorbă de spirit în socoteala 
bieților oaspeți, cari, cu toată amețeala vinului, erau siliți să sufere, 
temându-se de a nu trage asupră-le urgia domească. 

În fine, cina se termină şi mosafirii părăsiră casa. Postelnicul 
Andronache, după ce dete căteva instricțiuni lui Păturică, se puse 
şi el în sanie şi se duse la chera Duduca. 


Pi jeITIiloINIAIR! 


ciocoi, s.m.— parvenit din rândul arendaşilor, vătafilor etc. (termen de dispreţ) 
terzi-başa, s.m. — staroste de negustori 

cazacliu, s.m. — negustor cazac, care făcea comerț cu vinuri, 
blănuri etc. între Ucraina şi Ţările Române 

bogasier, s.m. — negustor de articole de manufactură, în special de 
pânzeturi fine pentru căptuşeli de haine 

ibrimişiu, s.m. — fabricant sau negustor de ibrişim (fir de bumbac 
sau de mătase întrebuințat la cusut sau la brodat) 

ciurechi, s.n. — plăcintă cu brânză 

simiţi, s.m., pl. — un fel de covrigi făcuţi din cocă moale şi presăraţi 
cu seminţe de susan 

conțina/ concina, s.f. — joc de cărți 

mariaş, s.f. — joc de noroc în care trebuie ghicită partea pe care 
cade o monedă aruncată în sus (rişcă) 

cureluşă, s.f. (diminutiv al lui curea) — joc care consta în 
ascunderea unei cureluşe şi ghicirea persoanei care a ascuns-o 
conteș/ contăş, s.f. — haină bărbătească, de obicei îmblănită, scurtă până la brâu 
gugiuman, s.n. — căciulă de samur purtată de domn şi de boieri, ca 
semn al demnităţii lor 

beizadea, s.f. — fiu de domn 

feregea, s.f. — văl cu care femeile musulmane îşi acoperă fața; hobot 
sipet, s.n. — cufăr de lemn (înflorat sau vopsit simplu, cu capac boltit şi 
ferecat cu cercuri de fier) în care se păstrează haine sau obiecte de valoare 
tumbac/ tombac, s.n. — aliaj de cupru cu zinc, de culoare roşiatică 
antep, s.m. — vişin turcesc 

mintean, s.n. — haină bărbătească scurtă, cu sau fără mâneci, de 
obicei împodobită cu găitane 

bibiluri, s.n., pl. — dantelă lucrată cu acul, aplicată la guler, la 
mâneci sau la poalele cămăşii 

poturi, s.m., pl. — pantaloni largi în partea de sus şi strânşi pe pulpe 
turieci/ tureatcă/ turetci, s.f, pl. — un fel de ciorap fără talpă, făcut 
din postav, care îmbracă piciorul de la gleznă până la genunchi 
iminei, s.m. — pantofi de modă turcească, cu vârful ascuţit 

zarf, s.n. — suport metalic lucrat în filigran, pe care se punea 
felegenul sau paharul de ceai 

feligene/ felegean/ felegene, s.n., pl. — ceaşcă (turcească) de cafea, 
fără toartă 

ciubucciu, s.m. — slujitor care avea însărcinarea să umple şi să 
aprindă ciubucul domnului şi al boierilor 

şatrange (jocul de), s.n. — şah 

otuzbir (de englingea), s.n. — joc de cărți în care cel ce totalizează 
treizeci şi unu de puncte câştigă partida 

mahmudele, s.f., pl.; dodecari, s.m., pl.; rubiele, s.f., pl./ 
mahmudea, dodecar, rubia — vechi monede turceşti de aur 
carboanțe, s.f., pl./ carboanţă, carboavă — monedă rusească de argint 
panțarolă, s.f. — joc de cărţi la care participă trei persoane 

stos, s.n. — joc de cărţi 

arhon, s.m — titlu de politeţe cu care se adresa cineva unui boier 
isnaf, s.n. — breaslă, corporație 

cercătură, s.f. — control domnesc pentru verificarea corectitudinii 
încasării taxelor de către slujbaşii statului 

anaforâ, s.f. — raport scris adresat domnitorului de către un mare dregător 
velit (boier), adj. — care ocupă primul loc în ierarhia boierilor 


E|X|P|LJOJRIAIRIEJA 
TjE|xITlulul"] 


Zilele cele frumoase ale toamnei din anul 1817... 


1. Precizează tema capitolului al XV-lea, Scene din viața socială. 

2. Acţiunea romanului este plasată în ultimii ani ai domniilor 
fanariote. Identifică în text informaţii care să-ți permită să 
demonstrezi acest fapt. 

3. Descrierile pot conţine şi ele, camuflat, indici de timp. Selectează 
pasajele care conţin descrieri ale vestimentaţiei, în epocă. 

4. Selectează pasajele care conțin descrieri ale mobilierului. 

5. Identifică situaţii/ personaje pe care le consideri a aparține 
universului fictiv, al literaturii. 

6. Identifică situaţii/ personaje pe care le consideri a aparține 
realității acelor timpuri. 

7. Care crezi că este motivul acumulării acestui tip de informaţii în 
text? Alege dintre următoarele variante: 
- să facă descrierea să pară verosimilă; 
- să ofere cât mai multe detalii despre epocă; 
- să dea cititorului posibilitatea de a alege versiunea cea mai 
interesantă; 
- să creeze iluzia realității celor relatate. 


Timpul liber 


1. Selectează pasajele în care este descris modul cum petreceau 
timpul liber locuitorii din clasa de mijloc. 

2. Grupează aceste petreceri în funcție de vârsta, meseriile şi 
rangurile participanților la aceste petreceri. 

3. Caracterizează, printr-un singur cuvânt, atitudinea naratorului 
față de petrecerile locuitorilor din clasa de mijloc. 
Argumentează-ți opțiunea. 

4. Selectează pasajele în care este descris modul cum petreceau 
timpul liber boierii şi oamenii cu averi mari. 

5. Care dintre aceste petreceri consideri că era cea mai nocivă? 
Discută şi compară răspunsul tău cu acela al colegului de bancă. 

6. Caracterizează, printr-un singur cuvânt, atitudinea naratorului față 
de petrecerile celor avuţi. Argumentează-ți opțiunea. 


Discutaţi, argumentaţi 


1. Formulele de adresare sau de referire pot oferi informaţii utile 
despre partenerii de dialog. Selectează trei — patru formule de 
adresare pentru a observa cum variază ele în funcţie de vorbitor 
şi de cel căruia acesta i se adresează. Descrie raporturile dintre 
personaje, ținând seama numai de sugestiile oferite de aceste 
formule, 

2. Comportamentul personajelor (fictive sau reale) ți se pare 
verosimil? Discutaţi între voi şi argumentaţi. 

3. Discutaţi, pe grupe de patru - cinci colegi, şi comparaţi cele 
aflate despre acele timpuri cu lumea de azi. Cum vi se pare 
modul de viață descris: mai plăcut ca azi, mai incomod/ mai 
puţin plăcut, de neînțeles, inacceptabil, plictisitor, ciudat? Puteţi 
propune şi alte variante. 


IL! |MBLABS|! BclolmluiN|! jclAIRIE! 


EXPRIMAREA ORALĂ 

Monologul (vorbire neîntreruptă a cuiva, care nu are în mod obligatoriu un destinatar prezent 
sau precizat; vorbire cu sine însuşi). În monolog accentul cade pe vorbitor, iar referirile la 
situaţia de comunicare sunt puţine. 


Tipuri de monolog 

e Descrierea orală este o modalitate de expunere constând din reprezentarea unor obiecte, 
peisaje, fenomene sau personaje prin intermediul limbajului. Între mărcile descrierii se pot 
aminti: frecvența adjectivelor şi a verbelor la prezent şi imperfect indicativ, prezenţa figurilor de 
stil, existența unui ritm particular (diferit de cel al povestirii) datorat prezenţei enumerării etc. 

e Tehnici ale monologului eficient în adecvarea la situaţia de comunicare (auditoriu, context). 

O alegerea tipului de limbajul (formal, informal) trebuie să ţii seama de auditoriu (vârstă, 
numărul persoanelor, relaţia dintre voi, competența voastră în domeniul abordat etc.), dar şi de 
contextul în care realizezi comunicarea (în clasă, în afara clasei, în fața unor martori etc.). Este 
important să urmăreşti reacția auditoriului pentru a-ţi modifica discursul în funcție de aceasta. 

O elemente nonverbale (gesturi, mimică, poziția corpului) şi paraverbale (tonalitate, accent, 
pauze în vorbire, ritm) 

Este bine să acorzi atenţie egală atât comunicării verbale cât şi celei nonverbale şi paraver- 
bale, evident, ținând seamă de auditoriu şi de context. Aşadar, privirea trebuie să caute ochii per- 
soanei căreia i te adresezi; dacă sunt mai multe, este preferabil să priveşti alternativ spre fiecare; 
tonalitatea, ritmul vorbirii pot ajuta la sublinierea unor afirmaţii pe care le consideri importante; 
trebuie să te asiguri că intensitatea vocii nu este supărătoare pentru cei din jur sau, dimpotrivă, 
nu produce disconfort prin tonalitatea scăzută. 


= 


. Încercați următoarea experienţă”: 

a. Doi dintre voi vor descrie oral, pe rând, în fața colegilor, distracțiile copiilor de la începutul seco- 
lului al XIX-lea, folosind, în măsura posibilului, limbajul epocii şi informaţiile din textul lui 
Nicolae Filimon. 

b. Ceilalţi vor urmări cu atenţie monologul fiecăruia şi vor nota pe caiete observaţiile privind: 

- adecvarea la situaţia de comunicare (contextul, adaptarea/ modificarea discursului în funcție de 
reacţia ascultătorilor, durata); 

- alegerea tipului de limbaj (formal, informal); 

- elementele nonverbale şi paraverbale ale comunicării (gesturi, mimică, tonalitate, ritmul vorbirii etc.). 

c. In final, comparaţi, pe baza observaţiilor notate, cele două descrieri şi trageţi concluzii în legătură 
cu eficiența comunicării, în fiecare caz în parte. 

2. Grupaţi-vă în perechi şi descrieți partenerului un peisaj/ obiect/ fenomen astronomic neobişnuit pe 
care l-aţi observat. 


Tipuri de monolog 
e Argumentarea orală are ca finalitate demonstrarea unei opinii. Acest fapt presupune, de regu- 
lă, parcurgerea următorilor paşi: 1. emiterea ipotezei; 2. motivarea ipotezei; 3. concluzia. 
Indiferent de opinia exprimată, este indicat să întrebuinţezi, cu precădere, verbe — a crede, a con- 
sidera etc., adverbe de mod — posibil, probabil, desigur etc.; cuvinte/ structuri cu rol argumentativ 
— pentru că, încât etc.; conjuncţii coordonatoare conclusive — deci, aşadar, prin urmare. Alte 
cuvinte/ structuri recomandate a fi întrebuințate într-o argumentare: în primul rând, în al doilea 
rând etc. (pentru a marca succesiunea argumentelor), trebuie să admiţi că, este greu de crezut că (în 
cazul în care se apelează la fapte care țin de experiența nemijlocită a ascultătorului). 

e Tehnici ale monologului eficient 

_ Q adecvarea la scopul comunicării (argumentare/ persuasiune) 

In pregătirea monologului trebuie să ai în vedere scopul urmărit, în acest caz, argumentarea/ per- 
suasiunea. Pentru a spori eficienţa argumentării, este bine ca numărul ideilor pe care doreşti să le 
dezvolţi să nu fie prea mare. De asemenea, este mai eficient să-ți ordonezi argumentele de la cele 
„puternice“ spre cele „slabe“. Este important, de asemenea, să încerci să preîntâmpini eventualele 
contraargumente ale partenerului, anticipându-le prin formule de tipul: eu ştiu câ..., dar cred că...; 
fără îndoială că..., însă... 


1. Care anume dintre toate acele distracții te-ar tenta şi pe tine, azi, şi de ce? 

a. Doi dintre voi îşi vor argumenta oral, pe rând, opțiunea. 

b. Ceilalţi vor urmări cu atenţie monologul fiecăruia notând pe caiete observaţiile privind: 

- parcurgerea paşilor care presupun demonstrarea unei opinii; 

- folosirea limbajului adecvat exprimării opiniei; 

- calitatea argumentării/ eficiența persuasiunii. 

c. În final, comparaţi, pe baza observaţiilor notate, cele două „discursuri“ argumentative şi trageţi 
concluzii în legătură cu eficiența comunicării, în fiecare caz în parte. 


Tipuri de monolog 

e Povestirea/ relatarea orală este o modalitate de expunere prin care se prezintă o înşiruire de 
întâmplări. Condiţiile obligatorii ale povestirii/ relatării sunt: existenţa unei succesiuni a eveni- 
mentelor, aşadar a timpului; prezenţa unei acțiuni unitare; plasarea evenimentelor relalate într-un 
cadru spațio-temporal. 


. Încercaţi aceeaşi „experiență” ca la exercițiul 1, dar de data aceasta povestind o întâmplare distrac- 


tivă legată de propria experienţă. Ceilalţi paşi, a., b., c. vor fi identici. 


Arhaismele sunt forme fonetice sau grafice, sensuri sau construcţii gramaticale aparținând, în 
evoluţia limbii, unei perioade depăşite, dar care continuă să fie folosite, mai ales cu valoare stilistică. 
Unele particularități arhaice s-au mai păstrat în graiuri. De exemplu, formele verbale iotacizate de 
indicativ şi conjunctiv prezent (eu) văz, auz, să spui sau rostirea moldovenească pâne, sara, mâni. 


. Într-un text narativ, limbajul personajelor poate fi diferit de cel al naratorului. Există asemenea dife- 


rențe în textul lui Nicolae Filimon? Dacă există, selectează câte un fragment care să corespundă 
fiecărui tip de limbaj. 

Motivează prezența în număr mare a arhaismelor în Scene de viață socială. 

Transpune următorul text în limba română contemporană, actualiznd grafia şi limbajul: Cu unu anu 
nainte de ce s-au rădicat Hmil, hatmanul căzăcescu, asupra leşilor, aproape de secere, eram pe atuncea 
la şcoală la Baru, în Podoliia, pre cale fiindu de la sat la oraş. Numai ce vădzum despre amiadzădzi 
unu nuor, cum să rădică deoparte de ceriu, un nor sau o negură. Ne-am gândit că vine o furtună cu 
ploaie, deodătă, pănă ne-am tâmpinat cu nuorul cel de lăcuste, cum vine o oaste stol. In loc ni s-au luat 
soarele de desimea muştelor. Cele ce zbura mai sus, ca de trei sau patru sulițe nu era mai sus, iară car- 
ile era mai gios, de un stat de om şi mai gios zbura de la pământu. Urlet, întunecare asupra omului sosi- 
indu, să rădica oarece mai Sus, iară multe zbura alăturea cu omul, fără sială de sunet, de ceva. Să rădi- 
ca în sus de la om o bucată mare de ceia poiadă, şi aşea mergea pe deasupra pământului, ca de doi cofi, 
pănă în trei sulițe în sus, tot într-o desime şi într-un chip. Un stol ținea un ceas bun şi, dacă trecea acela 
stol, la un ceas şi giumătate sosiia altul, şi aşea stol după stol, cât ținea de la aprândzu pănă în deseară. 
Unde cădea la mas, ca albinele de gros dzăcea, nice cădea stol preste stol, ce trecea stol de stol, şi nu să 
porniia pănă nu se încăldziia bine soarele spre aprândzu şi călătoriia pănă în deseară şi pănă la căderea 
de mas. Cădea şi la popasuri, însă unde mânea, rămânea pământul negru, împuţit. Nice frundze, nice 
pai, ori de iarbă, ori de sămănătură, nu rămânea. (Miron Costin, Letopiseţul Țării Moldovei) 


. Identifică diferențele dintre textul dat şi cel obținut, grupându-le pe următoarele niveluri: fonetic, 


ortografic şi de punctuație, morfosintactic, lexico-semantic, stilistic. 
Exprimă-ți opinia despre efectul acestor diferenţe în planul receptării textelor. 


E|V|AJL]ULAȚRLE ECUIRIENITLĂ! 
1. Rezumă, în 20 — 25 de rânduri, textul. AIP LUI [CIA TI Li 


2. Imaginează-ți urinătoarea situație: Eşti terzi-başa şi doreşti să obţii o micşorare a taxelor datorate 
întreținerii străzii pe care locuieşti. Redactează o cerere respectând toate convențiile acestui tip de scriere, 
utilizând informaţii din textul lui Nicolae Filimon: formule de adresare şi finale, nume de persoane sau 
de străzi, ranguri boiereşti, date calendaristice, cuvinte/ structuri potrivite momentului istoric. 

3. Scrie un text dialogat de şase — opt replici, având ca personaje pe beizadea C. Caragea şi pe gazda sa, 
Andronache Tuzluc, în care să foloseşti formule adecvate de adresare, de menţinere şi de închidere a con- 
tactului verbal. 

4. Exprimă-ţi opinia, într-un text de 20 — 30 de rânduri, despre modul de petrecere a timpului liber descris 
în Scene de viață socială. Subliniază, în textul tău, toate cuvintele/ structurile pe care le consideri a fi 
adecvate exprimării unei opinii. 

5, Completează spaţiile punctate indicând persoana potrivită pentru fiecare dintre următoarele for- 


mule de adresare: tanti - .........; nene - ....... ; meştere - ......... DAE ae E ; întunecimea ta - 
dna ata ; luminăţia ta - ......; excelenţă - ..... .; părinte - .. a MĂ E REREN [RED AFTE TETS 
Dre = mimi ȘCOpile = isna ; frate = siisii ; SOTO - ... pie est Popa cucoană -....... 


6. Selectează acele formule pe care consideri că le-ai putea întrebuința într-o conversație. 

7. Descrie oral contextul pentru fiecare caz în parte. 

8. Explică motivele pentru care nu consideri că ai putea folosi celelalte formule de adresare. 

9. Scrie pe fiecare coloană câte 5 - 6 termeni aparținând următoarelor câmpuri semantice: 
ocupații imbrăcăminte ranguri | distracții | 


| Ap — 


10. Alege unul dintre aceste câmpuri semantice şi, folosind toți termenii din ETOP respectivă, scrie câte 
o descriere de maximum 10 rânduri al cărei scop să fie mai întâi de a informa, iar apoi, de a amuza. 
11. Indică două diferențe pe care le consideri a fi cele mai importante, între cele două tipuri de texte. 
12. Descrie, într-un text de circa o pagină, o amintire plăcută/ neplăcută din ultima vacanță de vară. 
13 Citeşte cu atenţie următorul anunț publicitar: 
= 


Valea Prahovei, de la 4 zile în sus, tarife de la 1 00000 >> lei pe noapte*, peisaj de vis, cazare în vilă de 
lux, tot confortul, personal calificat, solicitudine, competență. Pentru rezervări, contactați-ne urgent la 
numărul de telefon (021)250........ sau la adresa www.excursii.ro 

* fără taxe 

I. Indică două motive care te-ar putea determina să-ți rogi părinţii să dea curs Ofertei, ținând seama 

numai de informaţiile din textul de mai sus, 

II. Indică două informaţii pe care le consideri utile pentru un eventual client şi care lipsesc din cuprinsul 

Ofertei. 

III. Exprimă-ţi opinia despre motivul pentru care nota de subsol a Ofertei (* fără taxe) este scrisă cu litere 

mai mici decât restul textului. 

14. Imaginează-ți următoarea situaţie: Eşti proprietarul unei pensiuni/ case de vacanţă şi doreşti să-ţi faci 
cunoscută oferta turistică pentru sezonul de vară/ iarnă. Scrie un anunţ publicitar de 5-10 rânduri potrivit 


acestei cerințe. 
p|!|njcloj.lojolE|r|E|x|T] 


1. Extrage din ziare, reviste, broşuri etc. 5 — 6 anunțuri publicitare şi grupează-le pe două categorii: 
- cele mai ingenioase 
- cele mai neinspirate. 

2. Alege unul dintre cele pe care le consideri interesante şi motivează-ţi opinia într-un scurt text. 

3. Alege unul dintre cele neinspirate şi modifică-l astfel încât să merite a fi plasat alături de cele din prima 
grupă. Poţi adăuga desene, poți folosi culori, poți varia caracterul literelor etc. 

„mă plimbam încet pe Calea 
Victoriei... 


À Observații pe marginea textului 

e ...mă plimbam încet pe Calea 
Victoriei. calmul personajul nara- 
tor contrastează cu plictiseala 
exasperată a amicului Costică. 


LI[NJA|! NLTIERDIEDTIEIx|T) 


1. Scrie zilele săptămânii în ordinea „cea mai neplăcută“/ „cea mai 
plăcută“, din punctul tău de vedere. 

2. Motivează alegerea extremelor. 

3. Descrie oral modul cel mai plăcut în care îți imaginezi că ai 
putea să petreci timpul liber, la sfârşitul săptămânii. A devenit 
vreodată visul acesta realitate? 


Scrisă la persoana I, schița conţine relatarea comică a mod- 
ului în care personajul-narator, nenea lancu a petrecut aşa de 
frumos alături de câţiva amici foarte plicitisiți de repausul 
duminical. Textul se compune dintr-o succesiune de dialoguri, 
al căror rol este de a sugera creşterea treptată a bunei dispoz- 
iții a celor şase amici, întreruptă de scurte inserturi descriptive. 
Titlul este înşelător, căci petrecerea începe într-o joi, pe 21 
mai, de ziua sf. Impărați Constantin şi Elena. Sărbătorile şi 
duminicile par însă la fel de anoste din cauza /ipsei de activi- 
tate din oraş. Tocmai de aceea, prierinii se vor hotărî să lucreze 
şi o vor face vreme de cinci ore fără-ntrerupere şi apoi încă 
alte ceasuri, multe, până a doua zi spre seară. În fond, textul se 
dovedeşte a nu fi altceva decât ilustrarea comică a tezei expri- 
mate chiar în primul alineat şi anume că petrecerile cu mult 
înainte pregătite rar se întâmplă să iasă bine; câtă vreme, cele 
încinse aşa din întâmplare, pe negândite, aproape totdeauna 
izbutesc frumos... Dar, să nu uităm, afirmă naratorul, petre- 
cerea nu este ceva atât de neserios cum spun câțiva înţelepţi, 
unii ursuji şi alții fățarnici. 


REPAUSUL DOMINICAL 
de I.L. Caragiale 


Petrecerile cu mult înainte pregătite rar se întâmplă să iasă 
bine; câtă vreme, cele încinse aşa din întâmplare, pe negândite, 
aproape totdeauna izbutesc frumos... 

De ce oare? — De ce, de nece — nu trebuie să ne batem mereu 
capul să filozofăm, să tot căutăm cauză la orşice... Destul să con- 
statăm cum se petrec lucrurile, şi din constatarea asta să tragem 
învățătura că: nici la petreceri de mult puse la cale să nu mergem cu 
prea mari închipuiri de veselie, şi nici să stăm la îndoială când, pe 
negândite, ni se ivește prilej de petrecere; să mergem cu voie bună, 
dacă n-avem altă treabă mai serioasă de făcut — zic mai serioasă, 
fiindcă, în viața noastră scurtă şi trudită, nici petrecerea nu e ceva atât 
de neserios cum spun câțiva înţelepţi, unii ursuji şi alții fățarnici. 

Aşa cel puțin gândesc eu, şi de aceea am petrecut aşa de frumos 
alaltăieri noaptea. 

Joia trecută, 21 mai, neavând treabă, mă plimbam încet pe Calea 
Victoriei, pe la şapte seara, privind la forfoteala aceea de caleşti, 
birji, automobile — ce mulțime! ce eleganţă! ce belşug!... cum rar se 
vede chiar în oraşele cele mai prospere — şi mă gândeam: cine or fi 
aceia care au scornit de la o vreme că-n țară e sărăcie, că s-a scumpit 
traiul şi că suntem ameninţaţi de o criză agricolă? ce mofiangii! 


Toate prăvăliile cu obloanele 
lăsate... 


e Nu le trebuie şi lor o zi de odih- 
nă? Remarcă modul diferit în 
care cei doi percep comporta- 
mentul orăşenilor în zilele de 
sărbătoare. 


„„„în dreptul lui Capşa... 


e  ...in dreptul lui Capşa... Casa 
Capşa, celebru hotel, cofetărie 
şi cafenea fondată în anul 1852 
de frații aromâni Vasile, Anton, 
Constantin şi Grigore, elevi ai 
celebrului cofetar francez 
Boissier, pe Podul Mogoşoaiei 
(azi Calea Victoriei) 

e ...la Iordache, în Covaci — cunos- 
cut local de petrecere, situat în 
centrul Bucureştiului, pe strada 
Covaci. 


Pe când gândeam aşa, iacătă, dau piept în piept cu amicul meu 
Costică Parigoridi — care, contrariu felului său cunoscut de toți, are 
acum aerul unui om prea puţin vesel. 

— Monşer — îmi zice — nevastă-mea s-a dus la țară cu copiii, la 
neamurile ei, tocmai în Muscel... Eu n-am vrut Să merg... mai întâi, mi- 
a fost lene să mă scol aşa de dimineaţă; şi pe urmă, drept să-ți spun, 
nu-mi plac petrecerile patriarhale; eu sunt orăşean; mie-mi place 
oraşul... dar... nu duminicile şi sărbătorile. N-am văzut ceva mai urât 
pe lume decât un oraş mare în zilele de repaus dominical! Toate 
prăvăliile cu obloanele lăsate ca pleoapele în somn... Ce somn... 
Peste tot închis!... Să vrei să te spânzuri, n-ai de unde să-ți cumperi un 
ştreang... Lipsa asta de activitate, de viaţă, de mişcare comercială mă 
apasă pe umeri, mă trage şi pe mine la somn, şi nu pot dormi măcar — 
parcă Sunt în stare de insomnie... Și când mai văd şi toată mitocănimea 
asta parvenită, prostimea asta elegantă, învârtindu-şi roatele cu cauci- 
uc în neştire, îmi vin fel de fel de idei... primejdioase... De un ceas 
umblu să dau de un prietin... parcă toţi au intrat în pământ! 

— lată, m-ai găsit pe mine, îi zic eu. . 

— Bine că te-am găsit, nene lancule! Afurisit să fie repausul duminical! 

— Dragă Costică, recunosc, în adevăr, că un oraş mare în repaus 
dominical nu este aşa de frumos ca în plină activitate; şi mie-mi face 
aceeaşi penibilă impresie ca şi ţie... Decât, ia să ne gândim şi la 
oamenii care muncesc, o săptămână întreagă, de dimineaţă până 
seara târziu... Nu le trebuie şi lor o zi de odihnă? 

— Da, răspunde amicul meu, dar în loc să se odihnească, îşi fac băşici pe 
tălpi umblând toată ziua gură-cască, şi seara cad morți de oboseală. 

— Bine; dar s-au recreat... au petrecut... 

— Da! s-au îmbătat! 

— Dar ce să facă?... să citească psalmii proorocului David? ... Şi 
pe urmă, dă-mi voie să-ţi spun că-mi pare rău să aud de tine, Spirit 
modern, suflet aşa de uman, vorbind astfel despre lumea muncitoa- 
re... şi asta numai de necazul urâtului... Să presupunem că se-mbată 
şi poporul... Ei! şi?... parcă... 

— Înţeleg ce vrei să zici! 

— ...Ei! apoi? 

— Nu ştiu, monşer; dar sunt plictisit ca un căţel pe care stăpânul 
l-a uitat încuiat în casă... Imi vine să urlu de urât... Ai treabă? 

— Deloc. 

— Unde mănânci astă-seară? 

— Indiferent. 

— Vrei să mâncăm împreună? 

— Mai ales. 

— Unde zici? 

— Unde pofieşti. 

Pornim amândoi la vale. Pe drum, Costică, privind la obloanele 
prăvăliilor. bombăneşte mereu... În dreptul lui Capşa, întâlnim pe alt 
prieten; îl luăm, fără vorbă multă, ca de rechiziţie; la răspântia 
bulevardului, încă doi; îi înhăţăm, în dreptul legaţiunii ruseşti, încă 
unul e prizonier... Curios lucru! Toţi foarte plictisiți de repausul 
duminical; şi cu cât banda sporeşte, cu atât dispare plictiseala! Toţi 
şase — oameni de condiție frumoasă în societate — ajungem, aproape 
bine dispuşi, la lordache, în Covaci. 

Sus, pe terasă... 

— Domnilor — zice Costică — trebuie să ştiţi că, graţie întâmplării 
fericite că v-am întâlnit, mi-au fugit din minte nişte idei foarte 
negre... Dacă, adineaori, nu-ntăleam pe nenea Iancu, mergeam, cum 
eram de plictisit, drept la gară, să mă arunc subt roatele primului 
tren la-ndemână. Vă mulțumesc... Sunteţi salvatorii vieții părintelui 


e Universul — cotidian bucureş- 
tean, foarte cunoscut la începutul 
sec, al XX-lea, condus de Luigi 
Cazzavillan 

e Sf. Împărați Constantin şi Elena — 
Sărbătoare religioasă, în 21 mai. 


e ...necăzând sub prescripțiile 
repausului dominical... pentru 
că este rentier şi nu munceşte 
niciodată! 


Ajungem jos, unde moţăie câțiva 
birjari... 


e Cele cinci ore de „muncă“, pe 
nerăsuflate au lăsat urme; e 
nevoie de sforțări eroice pentru 
a putea articula cuvintele. 


e ...la Şosea... — Şoseaua Kiseleff, 
principala zonă verde a orașului 
până azi, şi loc de promenadă. 

e Ajungem la Lăptărie. Plin, 
Evident, tot cu muncitori"! 


copiilor soției mele, care era să citească mâine, la Câmpulung, în 
Universul, încă o nouă tragică sinucidere la staţia B.M.!... Ei bine, fap- 
tul acesta, că, din fericire, v-am întâlnit, combinat cu faptul, nu mai puţin 
fericit, că astăzi este ziua mea onomastică, sf. Împărați Constantin şi 
Elena, ne obligă: pe mine să vă rog, iar pe dv. să primiţi, a face eu cinste 
astă-seară. 

ÎI sărutăm cu toţii şi, care mai de care, îi urăm: 

— La mulți ani, Costică! Cu noroc, sănătate şi veselie!.. Și cinstit 
socru, dragă Costică! 

Pe urmă, din parte-mi, îi cer scuze că am uitat să-l felicit, fiind- 
că, necăzând sub prescripțiile legii repausului dominical, nu ţin 
niciodată socoteala sfinţilor: 

Costică se-ntoarce-n loc şi deodată, vesel ca totdeauna, strigă: 

— Băiete! aperitive, lista şi răcitori în lege! să vie! 

Ştiu c-am petrecut! 

Ce chef]... şi, dacă trebuie să fim drepți, Costică a plătit de două 
ori petrecerea improvizată — şi cu bani şi cu spirit — ce vervă!... Din 
când în când, constatând că lăsăm „să se răcească “ paharele noas- 
tre pline, ne strigă, ridicând pe al său: 

— Jos repausul dominical!... Să lucrăm! ... lucraţi, domnilor! 

Jar noi împărtăşind părerile lui, lucrăm cu Stăruinţă... Ce activitate! 

Cinci ore fără-ntrerupere, pe nerăsuflate... 

Cam pe la deşteptatul rândunicilor — ţal!... Aperitive, 18; baterii, 8; 
şampanii, 12, şi 22 pachete de regale... şi 5 rânduri de marghilomane. 

Foarte — cum m-aş putea exprima în termeni mai aleşi, adică mai 
potriviți? — foarte... gata... coborând frumos, însă pe tăcute — nu o 
tăcere lugubră, totuşi solemnă... Ne reculegem. 

Ajungem jos, unde moțăie câțiva birjari, pândindu-şi prada mati- 
nală; ne oprim puțin să aspirăm până-n adânc praful sănătos ridicat 
spre firmament de târnul municipal. 

Costică, după o sforțare eroică întreabă: 

— Un'e me'gem? 

Noi medităm un moment... Eu ridic din umeri... Ceilalți, ca şi mine. 

— Bijar! 

Și, câte doi, câte doi, binişor, ne-am aşezat frumuşel în trei birji. 
Eu cu Costică pornim în frunte... Zic, eu acuma, lui Costică: 

— Un'e me'gem? 

Costică ridică din umeri, şi pe urmă mă sărută; îi plătesc prompt 
cu aceeaşi monedă. 

Din Covaci, apucăm la dreapta-n sus pân Şelari; din Şelari, 
apucăm la dreapta pân Lipscani; din Lipscani, la stânga — şi Costică 
mă sărută şi zice: 

— Eş' du'ce, 'ne lancule! 

— Sân' tu 'tă, Co'tică! 

— Tu'tă du'ce, 'ne lancule! 

Și râzi... Și, dând să mă pupe încă o dată, nu ştiu cum face, că-mi 
ridică pălăria, care-mi zboară afară din trăsură, înapoi spre lordache. 

— Bijar!... pă'ria l'nea lancu! 

Oprim... Birjarul mi-aduce pălăria. Costică mi-o pune pe cap... 
mai îndesat... ca să nu-mi zboare... Şi răzi... Și ne pupăm du'ce... 

Dar unde ne aflăm? Pe bulevarvul Colţei, aproape de Piaţa Victoriei. 

— Une'e me'gem, mă, 'mboule?...ştii? întreabă Costică pe birjat. 

— La Lăptărie, conaşule; cum să nu Ştiu? 

— E 'mb'avo! îi răspunde Costică; şi pe urmă cătră mine: auzi ce 
ide' fumoasă a-vut 'mbou! 

Dar celelalte două birji nu se văd în urma noastră. 

— Ne-a t'ădat, ca nişte laşi, 'ne lancule! 


„„„cei patru amici... 


e Aerul de la Şosea, şampania la 


botul calului, cafeaua tare, îşi 
fac efectul: de acum limba se 

dezleagă şi comunicarea revine 
` „normală“. 


e Efectele nenorocite ale repausu- 


lui duminical sunt, evident, altele 
decât cele descrise în prima 
parte a textului: atunci fusese 
vorba de plictiseala amicilor, 
acum, de beţia tipografului. 
Comicul situației rezultă tocmai 
din modul diferit în care este per- 
cepută una şi aceeaşi situație: 
ceea ce este considerat un viciu 
în cazul celorlalți, devine un 
comportament perfect acceptabil 
în cazul vorbitorului, 


în toiul halei..— Halele Cen- 
trale din Piaţa Mare sau Piaţa 
Bibescu Vodă, demolate în anul 
1986 din ordinul lui Nicolae 
Ceauşescu, datau din 1872. 
Zona a fost, până în momentul 
demolării, principalul vad com- 
ercial al Capitalei. 


Aerul de la Şosea ne face mult bine. Ajungem la Lăptărie. Plin! 
Acolo, cei patru amici, care au sosit, prin Calea Victoriei, înain- 
tea noastră, ne aşteaptă; ei nu puteu crede că i-am trădat ca nişte laşi. 


Să se facă ziuă... Rândunelele au şi plecat la vânătoare... Reintrăm 
în Capitală, în căutarea unui jvarț cu cognac fin... Am găsit... 

Ciudat efect face cafeaua tare!... Ni s-a dezlegat limba... legim... 
E lumină mare... O aglomeraţie... Un accident?... Să anunțăm 
Salvarea!... Ne apropiem... 

Un cetățean şade jos pe marginea trotuarului şi nu vrea să se 
scoale, cu toate insistenţele sergentului. 

— Ce e? întreb pe sergent. 

— E repaosul dominical, domnule: nu mai poate umbla; trebuie să-l 
ridic de-aici, să nu-l calce vreo trăsură... Haide, sus! 

Și dă să-l ridice; cetățeanul se lasă greu din balamale, scapă din braţele 
omului ordinii şi se aşează iar la loc. Îl privesc de aproape... Il cunosc... 
este un excelent culegător tipograf; om în vârstă şi foarte cumsecade. Zic: 

— Scoală, monşer, nu face pentru d-ta să te dai în spectacol... eşti 
om serios, tată de familie... 

— Ba, pe tat-tu! răspunde el. 

— Imi pare rău — adaug eu — că n-ai înțeles bine morala mea... 

— Ba am înţeles; dar vorba mea e: unde găsim noi acuma ciorbă de 
burtă? 

— D-tale ți-ar trebui acuma un jvarţ cu cognac fin... nu ştii ce bine 
ți-ar face! 

— Mofi!... Am băut jvarț la Comşa... ciorbă de burtă! n-auzi? 

Dar Costică, foarte-ncântat de vorbele acestea, zice: 

— N'ne lancule, schembea, ca'va s'zică?... Ştii că are o idee fru- 
moasă! hai la o schembea! 

L-am Suit pe cetățean în birjă şi am pornit la piață. Pe drum 
cetățeanul dormea strajnic în braţele lui Costică. 

— Uite la el, în ce hal! zice Costică... Uite, domnule, efectele 
nenorocite ale repausului domenical! 

— Dragă Costică — zic eu — oricum, lumea noastră are nevoie şi 
de asta, de repaus domenical, după atâta trudă... Şi mai la urmă, 
toți, toți suntem nişte... stricați. 

Și cu toții ne-am dus prin urmare să ne dregem lângă hală. 

Adevărul e că schembeaua dreasă bine cu puţin ardei roşu, este 
la ocazie, superioară cafele cu cognac fin — drege... lucru mare! 

— După schembea, pe la şapte de dimineaţă, în toiul halei, luăm 
seama că amicul nostru, culegătorul, a dispărut dintre noi. 

— Ne-a trădat, zice Costică; amicul d-tale este un laş! 

Dar n-apucă să isprăvească vorba, şi iată iar amicul meu, spălat 
şi dichisit, cât s-a putut mai bine... a fost la bărbier... 

— Ei! acuma, unde mergem? îl întreabă Costică. 

— Eu — răspunde omul nostru — mă duc la atelier... După repausul 
dominical, începem la şapte... Sunt şef de echipă, nu pot să fac blau. 

S-a scuzat dacă ne-a făcut cumva vreo necuviinţă, ne-a mulțumit 
frumos, de cinstea ce i-am făcut şi a plecat la treaba lui. 

Noi — am dejunat — mai devreme — la Lăptărie — până seara. 


Di |c|T|iJo|NIAIR! 


moftangiu, s.m. - (fam.) om neserios pe care nu se poate conta, fle- 
car (şi şmecher) 

monşer, s.m - (franțuzism fam.) termen familiar cu care o persoană 
se adresează unui bărbat 

mitocănime, s.f. - mulțime de mitocani (de la mitocan + suf. -ime), 
om cu comportări grosolane, vulgare, bădăran 


E repaosul dominical... 


h Concepte operaționale 


Monolog interior — formă de 
enunț care nu se pronunță cu glas 
tare, fără destinatar adresat, 
aparținând unui personaj. Se ca- 
racterizează prin: tendința folosirii 
timpului prezent şi a persoanei |, 
prezența unor verbe de gândire (a 
gândi,a cugeta, a judeca, a chibzui, 
a reflecta, a medita etc.) sau dicen- 
di (a zice, a spune, a grăi, a vorbi, 
a se adresa etc.), a adverbelor de 
întărire, a exclamațiilor, a intero- 
gaţiilor etc. 

Locutor — termen sinonim cu 
emițător, persoană care vorbeşte. 


Monşer... când mai văd şi toată 
mitocănimea asta... 


baterie, s.f. - un litru de vin şi o sticlă de sifon luate împreună 
marghiloman, s.n. - cafea turcească fiartă cu rom sau cu coniac 
jvarț, s.n. - cafea neagră, tare 

schembea, s.f. - ciorbă de burtă 

a face blau, expr. - a lipsi, a trage chiulul 


E|X|P|L|O|RJAJR|E|A! 
(TJE|x|TjulLlul!| 
Joia trecută, 21 mai, neavând treabă... 


1. Descrie împrejurările întâlnirii dintre personajul-narator şi 
amicul Costică Parigoridi. 

2. Selectează cele două secvenţe, din debutul textului, în care nara- 
torul şi amicul său descriu forfota mulțimii pe Calea Victoriei. 

3. Compară modul diferit în care cei doi percep agitația străzii şi 
numeşte câte o trăsătură de caracter a fiecărui personaj, ce poate 
fi dedusă din aceste diferențe de percepție. 

4. Motivează-ţi opțiunea pentru fiecare caz în parte. 


Monşer... când mai văd şi toată mitocănimea asta... 

1. Selectează trei - patru formule de adresare pentru a observa cum 
variază ele în funcție de interlocutori. 

2. Descrie raporturile dintre personaje, ținând seama numai de 
sugestiile oferite de aceste formule. 

3. Selectează două - trei formule de referire pentru a observa cum 
variază ele în funcţie de locutor. 

4. Ce informaţii despre personaje îţi oferă asemenea formule? 


Monolog şi dialog 

1. Identifică o secvență potrivită pentru a ilustra conceptul 
monolog interior şi indică toate caracteristicile acestuia, 
prezente în textul selectat. 

2. Descrie modul în care gândeşte locutorul despre persoanele 
vizate, folosind numai informaţia oferită de formulele de 
referire selectate. 

3. Motivează folosirea în mod repetat a apostrofului în dialogul 
celor două personaje. 

4. Imapincază-ți şi descrie gesturile, mimica, tonalitatea şi ritmul vorbirii adec- 
vate contextului în care se produce dialogul dintre cele două personaje. 

5. Explică jocul de cuvinte din următorul schimb de replici: 

- Eş' du'ce, 'ne lancule! 
- Sân' tu'tă, Co'tică! 
- Tu'tă du'ce, 'ne lancule! 

Comicul 

1. Numeşte modalitățile de producere a comicului în schița lui 
I.L. Caragiale. 

2. Argumentează-ţi afirmaţiile pentru fiecare modalitate identifi- 
cată, în parte. 

3. Numeşte mijloacele/ procedeele de caracterizare a personajelor, 
existente în text. Exemplifică fiecare dintre mijloacele/ pro- 
cedeele identificate, apelând la textul lui Caragiale. 

4. Indică două trăsături ale lui Costică Parigoridi, respectiv, ale lui 
nenea lancu, ținând seama numai de limbajul acestora. 
Argumentează-ți afirmaţiile pentru fiecare trăsătură, în parte. 

5. Descrie oral impresia produsă de lectura textului. 


Copo S0 Bclolmluln|i [CAILE] 


EXPRIMAREA ORALĂ 
Dialogul este o convorbire între cel puțin două persoane, care se adresează alternativ una alteia. 
Mărcile sale grafice sunt linia de dialog sau ghilimelele şi alineatul. 


= 


. Imaginează-ți şi descrie, într-un text de cel mult cinci rânduri, cadrul în care ar putea avea loc o dis- 
cuţie între următorii parteneri de dialog, având ca temă petrecerea timpului liber în week-end. 
Precizează, de asemenea, şi o posibilă finalitate a acestei discuții: 

a. doi colegi de bancă; 
b. părinţi şi cei doi copii ai lor; 
c. dirigintele, elevii clasei a IX-a [C] şi directorul şcolii. 

2. Alege una dintre cele trei variante de mai sus şi scrie un dialog, format din patru - cinci perechi de 

replici. 


Tipuri de dialog 

e Conversaţia cotidiană este o formă familiară/ informală de comunicare orală, dialogată. Ea se 
creează continuu, prin interacţiunea vorbitorilor, fără a fi guvernată de reguli stricte, fără limitări 
în privința temelor şi fără a necesita un cadru special al desfăşurării. 

e Reguli ale dialogului indiferent de tipul dialogului, acesta presupune respectarea câtorva regu- 
li, între care acordarea atenţiei partenerului, pre-luarea/ cedarea cuvântului la momentul oportun, 
dozarea participării la dialog. Dialogul presupune şi folosirea unor formule de inițiere (alo, 
buna-ziua, salut etc.), de menţinere (înţeleg, te ascult, desigur etc.) şi de închidere (la revedere, 
pa, cu bine etc.) a contactului verbal. Ca şi în cazul monologului (v. pag. 88), este bine să acorzi 
atenţie egală atât comunicării verbale cât şi celei nonverbale şi paraverbale, ținând seamă toto- 
dată de auditoriu şi de context. 

Atenţie! Evită să monopolizezi discuţia, nu da semne de nerăbdare (sau de plictiseală) în timp ce 
vorbeşte partenerul, nu încerca să-ți demonstrezi cu orice preț superioritatea. 


i 


„ Scrie câte o posibilă formulă de inițiere a unei conversații telefonice purtate cu o rudă (unchi/ 
mătuşă) pe care vrei să o feliciți de ziua numelui, respectiv, una de închidere. 

2. Scrie câte o formulă de inițiere şi de închidere a unei conversații cu următoarele persoane şi în urmă- 

toarele contexte: un tânăr necunoscut, de aceeaşi vârstă cu tine, căruia îi ceri o informaţie; o profe- 

soară de la şcoala unde înveţi, pe care o rogi să-l cheme din cancelarie pe dirigintele tău; fratele tău 

mai mare/ sora ta mai mare, pe care îl rogi/ o rogi să te ajute să rezolvi o temă dificilă pentru şcoală; 

bunicul/ bunica pe care îi anunţi la telefon că le vei face o vizită a doua zi. 


e Tehnici ale dialogului eficient 

- adecvarea la situaţia de comunicare (partener, context) presupune aceleaşi reguli precum cele 
discutate la monolog (v. pag. 89). Aşadar, atenţie la alegerea tipului de limbajul (formal, infor- 
mal), la auditoriu (vârstă, numărul persoanelor, relația dintre voi, competenţa voastră în dome- 
niul abordat etc.), la contextul în care se realizează comunicarea (în clasă, în afara clasei, în fața 
unor martori etc.), la reacția partenerului/ partenerilor. 

- elementele nonverbale (gesturi, mimică, poziția corpului) şi paraverbale (tonalitate, accent, 

"pauze în vorbire, ritm). 
- adecvarea la scopul comunicării (informare, argumentare/ persuasiune). 


1. Integrează fiecare dintre următoarele replici în câte o construcţie dialogată adecvată situaţiei de comu- 

nicare sugerate: 

a. - Nici eu nu ştiu ce să cred despre toate chestiile astea. 

b. - Aşadar, pe mâine. 

c. - Te aştept de o jumătate de oră, şi nu e prima oară când întârzii! 

2. Răspunde cu DA sau NU la următoarea întrebare: Formula de închidere a conversaţiei este adecvată 
formulei de iniţiere? Dacă răspunsul este DA, motivează-ți acordul. În cazul în care consideri că NU 
este adecvată, scrie formula pe care o consideri potrivită. 

a. - Câte ceasuri sunt, Mitică? 

- Căte a fost ieri pe vremea asta. 
b. - Birjar! slobod? 

- Da, conaşule... 

- Atunci, du-te acasă. . 
c. - Ți-aş face curte, domnişoară - zice Mitică unei tinere telegrafiste - dar vai! n-am curaj; ah! ştiu 
cât eşti de crudelă! 

- Cum, domnule Mitică? de unde ştii? 

- Parcă eu n-am văzut cum baţi depeşile! 

(I.L. Caragiale, Mitică) 

3. Uneşte cu o linie formula de iniţiere a unei conversații, din prima coloană, cu formula de închidere 

potrivită, din a doua coloană: 


Salut! Să fii mai atent altă dată! 
Bună ziua, domnule! Te pup! 

Săru' mâna! 1.1? 

Fiţi amabilă, vă rog... Nýt"! 


Hei, tu, ăla de acolo!... Mulţumesc, am înțeles! 
Nute supra anemi te rog... La revedere. 
Ce faci, domnule? Eşti chior?... Săru' mâna! 
Ti-ai făcut tema la chimie? Mulţumesc! 


4. Citeşte cu voce tare următoarea replică: 

- Bi'jar!... pă'ria lu' nea lancu! Motivează punctuaţia, evidențiind şi rolul ei în plan stilistic. 

5. Imaginează-ţi că persoana care rosteşte următoarele cuvinte este bâlbâită şi rescrie replica, apelând 
la semne de punctuație adecvate, astfel încât să sugereze pe cât e posibil această caracteristică a locu- 
torului: 

- Hai să mergem la Lăptărie, cu trăsura! 
6. Inlocuieşte replica nomverbală cu una verbală, adecvată situației de comunicare (partener, context): 
- Mergeţi departe? întreabă domnul. 
- De! departe şi nu departe... 
Ed, 
- Până la Mărăşeşti... 
- Până la Mărăşeşti! 
(I.L. Caragiale, Accelerat no. 17) 

7. Imaginează-ți şi descrie mimica, gesturile care ar trebui să însoțească replica nonverbală de mai sus. 

8. Reconstituie contextul (loc, timp, personaje etc.) în care are loc următorul schimb de replici: 

In față, la câțiva centimetri, [era] cuierul cu paltoanele elevilor. Pe gulerul unuia mai era prins un 
mâărțişor. Se întoarse, străbătu incet culoarul între bănci şi se aşeză la catedră. Elevii ridicară capetele 
urmărindu-l curioşi. „ Unde am rămas? “ întrebă el. „Nu există scriitor valoros care să nu se fi inspirat din 
tezaurul de simțăminte adânci al creaţiei populare“, citi premianta clasei. „Da, spuse el. Deschideţi cartea 
la pagina 74 şi faceți exerciţiul 3. Toată lumea. “ [...] „Ce vă uitaţi? - ţipă el înălțând brusc privirea. Toată 
lumea să lucreze!" [...] 

„Poftim? " întrebă Sebastian cu glas tare şi-şi luă palmele de la ochi. Din banca întâi, premianta cla- 
sei, ridicată în picioare, îl privea cu un zâmbet înțelegător. „Spuneam - reluă eleva cu un ton nedumerit, dar 


a. 


oarecum mândră că tocmai ea are nedumerirea asta - că el nici nu fuge, nici nu se apără. "“ „Ce exercițiu 


v-am dat?“ întrebă Sebastian. „Exerciţiul 3, pagina 74", răspunse premianta. Sebastian aruncă o privire 
spre manual. „Într-adevăr, răspunse el, nici nu fuge, nici nu se apără... da, aşa e.“ „De ce?“ întrebă eleva, 
gata să plonjeze spre caiet. [...] „Deoarece, răspunse Sebastian tare, revenindu-şi şi sculându-se de la ca- 
tedră, el face altceva, dragi copii: el îşi transformă moartea într-o nuntă. “ Elevii scriau deja febril, con- 
centrați. „O nuntă măreață, continuă Sebastian păşind printre bănci, o nuntă de proporții cosmice la care, 
ia să vedem, cine iau parte? “ Şi-n timp ce premianta dădea prompt răspunsul [...] el se afla din nou lângă 
cuier... 


(loan Groşan, Marea amărăciune) 


9. Imaginează răspunsul prompt pe care îl dă premianta. 


Structura dialogului 
O unitatea minimală din care se constituie dialogul se numeşte replică. Replicile pot fi verbale, 
nonverbale sau mixte. În dialog, replicile se intercondiționează, pot rămâne neterminate ori pot 
fi continuate de către partenerul de dialog. Ele pot fi construite sub formă de perechi sau în gru- 
paje mai ample etc. 


1. Explică efectul comic produs de următoarele replici, din schița Căldură mare de I.L. Caragiale, 
făcând observaţii asupra modului cum acestea se intercondiționează, rămân neterminate ori sunt 
continuate de către partenerul de dialog: 

Domnul: La câte vine d. Costică seara la masă? 

Feciorul: Care d. Costică? 


wW 


PATATA ANNON ORAN ARA DAR AR A SAN 


.: Stăpânu-tău. 

: Care stăpân, domnule? 

: Al tău... d. Costică. 

: Pe stăpânu-meu nu-l cheamă d. Costică; e proprietar... 
: Ei! şi dacă-i proprietar? 

: ÎI cheamă d. Popescu, 

: Și mai cum? 


Cum, mai cum? 


: Fireşte... Popescu, proprietar... bine... şi mai cum? 


Nu pot să ştiu. 


: Nu-l cheamă Costică Popescu? 


Nu. 


: Nu se poate. 


Ba da, domnule. 


: Apoi vezi? 


Ce să văz? 


: ÎI cheamă Costică? 


Ba, Mitică. 


: Mitică? ... peste poate!... Ce stradă e aici? 
: Numărul 11 bis... 
: Nu e vorba de 11 bis. 


A zis domnul că nu vrea să puie 13, că e fatal. 


: N-are a face 13... Eu te-ntreb de stradă. Ce stradă e asta? 


Strada Pacienţii... 


: Strada Pacienţii?... imposibil! 


Nu, domnule, e strada Pacienţii. 


: Atunci, nu e asta. 


Ba-i asta. 


: Nu, 


Ba da. 


: Eu caut din contră, strada Sapienţei, 11 bis, strada Sapienţii, d. Costică Popescu. 


2. Împreună cu un coleg interpretaţi în fața clasei dialogul reprodus de mai sus, încercând să adaptaţi 
tonul, ritmul vorbirii, mimica, gesturile la conţinut. Colegii vă vor privi şi vor face comentarii asupra 
reuşitei/ nereușitei interpretării voastre. 


Tipuri de dialog 

Discuţia argumentativă, raportată la conversaţie, poate fi caracterizată prin restricții privind 
cadrul desfăşurării, tematica şi finalitatea. 

Argumentare şi contraargumentare în dialog presupun, în general, trei etape: afirmaţia, moti- 
varea şi concluzia. În ceea ce priveşte tehnica şi limbajul, v. pag. 88-89 contraargumentarea pre- 
supune reluarea argumentelor partenerului şi combaterea lor punct cu punct, prin demonstrarea 
netemeiniciei acestora. 

Atenţie! Indiferent de opinia ta, evită tonul excesiv, jignirea partenerului (care se poate pro- 
duce nu doar prin cuvinte, ci şi prin gesturi nepotrivite, prin mimică, prin lipsa atenţiei ori prin 
felul în care îl priveşti), afişarea unui aer de superioritate etc, 


1. Scena reprodusă mai jos, aparținând farsei într-un act Conul Leonida față cu Reacţiunea a lui 
I.L. Caragiale, deși construită în cheie comică, este bun un exemplu pentru aplicarea cunoştinţelor 
despre argumentare şi contraargumentare. Precizează cadrul, tematica și finalitatea acestei discuţii. 

2. Delimitează, secvențele care compun, succesiv, etapele argumentării şi ale contraargumentării. 
Identifică, apoi, cuvintele/ structurile specifice argumentării şi contraargumentării în dialog. 
Discutaţi pe grupe de patru - cinci colegi și comparaţi-vă rezultatele pentru a constata justețea 
observaţiilor. 

SCENA II 

Efimiţa: [...] Leonido!!! 


SCENA III 
Leonida (sculându-se din somn, spăimântat): '4i! ce e? 
Efimița: Leonido! scoal' că-i foc, Leonido! 
Leonida (speriat): Unde-i foc? 
Efimiţa: Scoal' că-i revuluţie, bătălie mare afară! 
Leonida: Aș! vorbă să fie! Ce te pomeneşti vorbind, domnule? 
Efimiţa: Bătălie la toartă, soro: pistoale, puşti, tunuri, Leonido, ţipete, chiote, mare lucru, de am sărit 
din somn! 
Leonida (luând-o cu binişorul): Mițule, nu-i nimica; ştii cum eşti dumneata nevricoasă, unde am vorbit 
toată seara de politică, te-i fi culcat şi cu faţa-n sus şi ai visat cine ştie ce. 
Efumiţa (impacientată): Leonido, deşteaptă sunt eu acuma? 
Leonida: Apoi de! Miţule, asta dumneata ştii. 
Efimiţa (atinsă): Bravos, bobocule! nu m-aşteptam ca tocmai dumneata să te pronunți cu aşa iluzii* în 
contra mea; te credeam mai altfel... îmi pare rău! ... Cucoane Leonido, sunt deşteaptă; am auzit acum 
cum te-auz şi m-auzi... revuluție, bătălie mare! 
Leonida: Bine, Miţule, stăi, nu te importa** degeaba. De când m-ai deşteptat pe mine, ai mai auzit 
ceva? 
Efimiţa: Nu. 
Leonida: Apoi de! cum vine treaba asta? spune matale... 
Efimiţa (cam în nedomiririe): De, soro, ştiu şi eu? 
Leonida: Apoi, vezi? Dar... s-o mai luăm şi pe partea ailaltă, să vedem ce-ai să mai zici. Bine, chiar 
revuluție să fi fost, să zicem; ...nu ştii dumneata că n-are nimini voie să descarce focuri în oraş? e ordin 
de la poliţie... 
Efimiţa (aproape răsconvinsă): De! bobocule, să zic şi eu cum zici, că după cum le spui dumneata, una 
şi cu una fac două, n-are de unde să te mai apuce omul... (stând la gânduri şi iar îndoindu-se) Da' bine, 
soro, am auzit, am a-u-zit, cum S-auz ce nu era? ce-am auzit dacă nu era nimica? 
Leonida: Ei domnule, câte d-astea n-am citit eu, n-am păr în cap! Glumeşti cu omul! Se-ntâmplă... 
(cu tonul unei teorii sigure) că fiincă de ce? o să mă-ntrebi... Omul, bunioară, de par egzamplu, 
dintr-un nu-ştiu-ce ori ceva, cum e nevricos, de curiozitate, intră la o idee; a intrat la o idee? fan- 


dacsia e gata; ei! şi după aia din fandacsie cade în ipohondrie. Pe urmă, fireşte, şi numica mişcă. 
Efimiţa: Comedie, soro! (minunându-se) Aşa o fi! 

Leonida: Bunioară şi dumneata acuma, o ipohondrie trecătoare; nu-i nimica... Hai să ne culcăm: 
noapte bună, Miţule! 

Efimiţa: Noapte bună. (încă nedomirită oarecum, stinge lampa şi se vâră în pat) 

Leonida (după o pauză): Nu te mai culca cu fața-n sus, Miţule, că iar visezi. 

* aluzii 

** nu te-nfuria, nu te ambala 


3. Fii atent şi la rolul conectorilor în construirea unei argumentări. De exemplu, în Dar... s-o mai luăm 
şi pe partea ailaltă..., conjuncţia exprimă un anumit raport între propoziţii, singurul posibil în con- 
text. Oricare alt element de relaţie ar face enunţul absurd. Aceeaşi observaţie este valabilă şi în situ- 
aţii precum: ...am auzit acum cum te-auz şi m-auzi...; Bine, chiar revuluție să fi fost, să zicem; ...nu 
ştii dumneata că n-are nimini voie să descarce focuri în oraş? etc. Explică modificările de sens care 
s-ar produce în cazul folosirii altor conectori şi trage concluzii privind rolul acestora în comunicare: 
Şi... s-o mai luăm şi pe partea ailaltă... ;...am auzit acum cum te-auz sau m-auzi; Bine, chiar revu- 
luție să fi fost, să zicem; ...de ce nu ştii dumneata că n-are nimini voie să descarce focuri în oraş? 


E |VIAJLIUAIRIEBCIUIRLEINIT|A! 
APILII [clATIi li 


1. Rezumă schița Repausul dominical în maximum cincisprezece rânduri. 

2, Scrie o continuare de 5 - 10 cuvinte a primei replici, adecvată contextului şi situaţiei de comunicare: 
- Să presupunem că se-mbată şi poporul... Ei! Și?... parcă...[...] 

- Înţeleg ce vrei să zici! 

3. Explică jocul de cuvinte din enunţul: Din când în când, constatând că lăsăm „să se răcească“ 
paharele noastre pline, ne strigă, ridicând pe al său... 

4. Exprimă-ţi opinia despre semnificația punctuaţiei propoziției finale a schiţei: Noi - am dejunat - mai 
devreme - la Lăptărie - până seara. 

$. Selectează, din lista următoare, toate elementele de relaţie care ar putea fi plasate în 
spaţiile punctate: sau, şi, dar, iar, ori, deci, aşadar. Explică motivele care te-au determi- 
nat să faci această selecţie. Imaginează contexte în care ar putea fi întrebuințate şi cele- 
lalte elemente de relaţie. 

Am cumpărat mere ..... pere. 
Cumpăr mere ..... pere. 
Voi cumpăra mere ..... pere. 

6. Narațiunea este realizată numai la persoana I, din perspectiva personajului-narator, nenea lancu. 
Exprimă-ţi opinia, într-un text de 20 - 30 de rânduri, despre raportul dintre ficţiune şi realitate în 
schița lui Caragiale. Este util să apelezi în textul tău şi la informaţiile despre ficțiune şi verosimil, 
din manual, 

7, Scrie o caracterizare de maximum o pagină a personajului-narator. 


Di |NjClOlLIOIDIEITIE|x IT! 


1. Citeşte următoarele schițe ale lui I.L. Caragiale; 7al, La Moşi, Moşii (Tablă de materii), Five 
o'clock. 

2. Notează, sub forma unui jurnal de lectură de trei - patru pagini, impresii despre aceste texte (te poți referi la 
temă, motiv, viziune despre lume, limbaj, tipuri de personaje, modalități de realizare a comicului etc.). 

3. Consideri că aceste cinci schițe au ceva în comun? Dacă da, încearcă să stabileşti ce anume. 

4. Caută, împreună cu alți colegi, fotografii, ilustraţii, documente, obiecte diverse de la începutul secolu- 
lui al XX-lea, cu ajutorul cărora aţi putea să reconstituiți, fie şi sumar, atmosfera acelor timpuri, pen- 
tru a realiza un portofoliu tematic. Găsiţi un nume potrivit pentru tema acestui portofoliu. 


SCENE DIN VIAȚA DE IERI ŞI DE AZI 


TEXTE AUXILIARE 


G. Călinescu (1899 — 1965), 
prozator, critic şi istoric literar, poet, 
dramaturg, eseist. Conferenţiar de 
estetică şi critică literară la Univer- 
sitatea din laşi şi, în ultimii ani ai 
vieții, profesor onorific la Uni- 
versitatea din Bucureşti. Din 1949 
este director al Institutului de Istorie 
Literară şi Folclor al Academiei. 
Autor al monumentalei istoria 
literaturii române de la origini 
până în prezent (1941) şi al altor 
lucrări importante de critică şi istorie 
literară, între care Viața lui Mihai 
Eminescu (1932), Opera lui Mihai 
Eminescu (1934 — 1936) şi Viata 
lui lon Creangă (1938). Ca proza- 
tor debutează cu romanul Cartea 
nunţii (1933). Vor urma Enigma 
Otiliei (1938), Bietul loanide 
(1953) și Scrinul negru (1960) 


„la Universitate 


Romanul Cartea nunţii aduce în prim plan viaţa trepidantă 
a Capitalei din anii '30. Eroii, tinerii Lola, Dora, Bobby, 
Medy, Jim şi Vera, merg la cinematograf, la bar, la ştrand sau 
la meciuri de box, vorbesc la telefon şi se folosesc de auto- 
mobil pentru a face escapade prin oraş sau a călători la mare, 
trăind o viață profund diferită de cea a bătrânilor locatari ai 


casei cu molii, profesorul Silivestru, mătuşile Agepsina, 
Ghenca, Magdalina sau baba Chiva. Chiar şi simpla lectură a 


numelor este edificatoare în această privință. pe acest 
fundal ostentativ modem, dacă îl comparăm cu al celor mai 
multe dintre romanele epocii, se înfiripă şi se împlineşte 
iubirea dintre Jim şi Vera. Este, în fond, clasica poveste a lui 
Daphnis şi Chloe transpusă în Bucureştiul interbelic. 


CARTEA NUNȚII 
de George Călinescu 
LOLA, DORA ŞI MEDY 
(fragment) 


A doua zi Jim sări în sus, deşteptat de cotcodăcitul alarmat al 
găinilor, speriate cine ştie de ce. Ceasornicul de pe scrin, uitat cu 
limba muzicii la ora nouă, cânta mărunt din ţiteră prăfuitul vals. 

Jim se simţi sănătos şi tânăr ca un arc. De bucuria pe care 

soarele i-o aprindea în artere, făcu o săritură atletică peste tăblia 
de fier a patului şi căzând în fața oglinzii emise din toată 
adâncimea gâtlejului, baritonând, primele note ale marșului din 
Aida. 
Nu era închipuit şi nu se credea frumos, dar un instinct de con- 
servare fizică îl făcu să-şi umfle bicepşii şi coşul pieptului şi să fan- 
deze plastic cu piciorul drept înainte, pentru a obține maximul de 
volum al pulpei. Era îmbrăcat americăneşte într-un combinezon de 
crep, ceea ce-i dădea aerul unui sportiv. Ca să-şi atenueze puțin 
trepidaţia sângelui, începu să facă figurile gimnastice din Mon sys- 
teme. Se răsuci din şale cu mâinele în sus, de jur împrejurul bazi- 
nului, se lăsă, îndoind genunchii, pe vârful picioarelor, cu pumnii 
strânşi, fandă înainte, înapoi, la dreapta şi la stânga. Încheieturile 
îi trosneau, dându-i o senzaţie de liberare a membrelor. Când vru să se 
așeze pe spate, spre a încerca în aer supleţea picioarelor. praful din 
covoarele vechi ale tantei Magdalina îi înnecă răsuflarea. Vru să-şi 
încerce puterea braţelor rezemându-se cu toată greutatea trupului pe 
speteaza unui scaun, dar acesta trosni aşa de tare, încât, spre a evita un 
accident, Jim renunţă şi se mulțumi să boxeze arcurile desfundate ale 
canapelei şi pernele din pat. 


k Completează-ţi cunoştinţele 


„figurile gimnastice din Mon 
systeme — ansamblu de exerciţii 
sportive foarte apreciate în 
perioada interbelică. 
„„„costumul de stofă Burbery — 
stofă englezească fină, la modă 
în epocă. 

„„„dejunul adus pe o table a 
roulette — măsuţă pe roți. 


„„„porțelan de Saxa — porțelan fin 


de culoare albă, produs în 
Germania, într-una dintre cele 
mai renumite şi mai vechi ma- 
nufacțuri din Europa (alături de 
Delft, din Olanda şi Sevres, din 
Franța). 


„.„Palatele Ciclop şi Lido — clădiri 


ultramoderne ale Bucureştiului 
anilor '30, existente şi azi. 


„„„în fața automatului „„Presto” — 


primul bar-automat din Bu- 
cureşti, aflat la parterul blocului 
Aro (azi Patria), pe Bulevardul 
Take lonescu. 


„ÎŞI linse părul... 


Încălzit de mişcare, Jim se îndreptă spre lavoar să se spele. Îi 
trebuia apă multă, un lac, un bazin, o baie largă de porțelan cel 
puțin, să se simtă năvălit de apă până şi-n nări şi-n urechi, să simtă 
înțepătura deasă a duşului rece. Casa cu molii n-avea însă aseme- 
nea instalații moderne, pe care tanti Ghenca le disprețuia, zicând: 
„laca, şi bunicul au trăit şi fără baie în casă şi a fost bine! Aţi venit 
dumneavoastră mai cu moț!” Ibricul conținea atâta apă cât să îşi 
stropească obrazul, adică, în termeni patriarhali, să se spele „pe 
ochi”. Zărind pe baba Chiva prin curte, Jim îi făcu semn. 

— Adu-mi apă, Chivo, îi zise el, când aceasta intră râzând 


. prosteşte de costumul lui. 


— Păi n-ai apă? Ce-ţi mai trebuie alta? 

— Îmi trebuie apă multă, nu pe fundul ibricului. Apoi, iluminat 
de o idee genială: Să-mi aduci stropitoarea plină cu apă rece. 

— Ce stai de vorbeşti? se scandaliza baba. Cum s-aduc eu stro- 
pitoarea în casă? 

— Să mi-o aduci, că altfel nu e de trăit cu mine! 

Baba ieşi crucindu-se şi mirându-se cu un „Maica ta, 
Cristoase!” de acest bizar capriciu. Peste câteva minute apăru 
însă cu apa, intimidată oarecum de a fi complice la o astfei de trăs- 
naie. Intenţia ei evidentă fu de a aştepta lângă prag consumarea 
faptei, dar Jim o învârti pe uşă afară şi întoarse cheia în broască. 
Stătu puţin să se gândească, fiindcă nu vedea încă modul de între- 
buințare. Să atârne stropitoarea de cuiul din tavan, şi apoi să-i dea 
înclinare deasupra capului, n-avea nici cu ce-o lega şi îi era teamă 
să nu se surpe cumva tavanul. Să toarne apa în lighean, ligheanul 
era prea mic. Alese soluția cea mai simplă. Puse ligheanul în 
mijlocul casei, acolo unde covorul i se părea mai preţios tantei 
Magdalina, intră cu picioarele în el, se dezbrăcă de combinezon şi, 
ținând stropitoarea cu mâinile întinse deasupra capului, lăsă să-i 
curgă peste față, ceafă şi de-a lungul trupului firele reci ale apei. 

Jim ieşi din baie înviorat, dar odaia tantei Magdalina nu era 
pregătită pentru instalaţii de genul acesta. Apa căzută mai toată pe jos 
se îndrepta în râuri repezi pe sub pat şi scrin, şi din cauza udăturii 
duşumeaua mirosea a colb plouat. 

Ca să-şi salveze tălpile din mlaștină, Jim se urcă în pat, şi 
acolo, în picioare, fredonând aria din Jeannine, își continua toale- 
ta, privind în oglinda ce era atârnată pe peretele dimpotrivă, dea- 
supra scrinului. Îşi linse părul cu peria neted peste cap, îşi înnodă 
cravata şi puse costumul de stofă Burberry, a cărui culoare aspră 
de frunză uscată îi dădea o siluetă foarte londoneză. Deşi bine 
aşezate de cu seară peste umărul unui scaun, hainele îl 
nemulțumeau prin mirosul de naftalină ce îl luaseră din odaie. 
Când replica din oglindă a persoanei sale i se păru satisfăcătoare, 
făcu un calcul vizual şi sări cu tălpile drept în pantofi, spre a evita 
umezeala. Tanti Magdalina s-ar fi îngălbenit ca de priveliştea unei 
crime dacă l-ar fi văzut cum îşi cufundă piciorul în inima fotoliului 
dezacordat ca să-şi lege şireturile de la pantofi. 

Din fericire, însă, Jim avu vremea să părăsească locul crimei 
înainte de venirea cuiva şi să se refugieze în „refectoriu”. Acolo pahare 
cu resturi de lapte, ceşti de cafea, fărâmituri de cornuri şi pâine prăjită 
risipite pe masă trădau reuniunea matinală a celor din casă. 


„Maşina” lui Jim 


Acelaşi simț de igienă corporală, care îl făcuse pe Jim să trans- 
forme odaia de dormit în sală de duş, îl dezgusta aici la vederea 
mesei cu resturi de mâncare, deşi şalul turcesc de pe perete, iata- 
ganele şi un dulap de nuc dădeau încăperii oarecare eleganță 
arhaică. Voia pereţi netezi, luminaţi din colțuri de sub plăci 
ascunse de sticlă, fotolii confortabile de nichel, foarte înclinate pe 
spate, ca scaunele de clinică, mobile joase, masive, geometrice. 
Aştepta dejunul adus pe o table à roulettes din planuri de cristal 
gros, în boluri şi recipiente masive şi cu tacâmuri neprevăzute şi 
decorative ca nişte instrumente chirurgicale. Voia, fireşte, o subre- 
tă în stilul mobilei: tunsă mărunt, cu fața ovală de porțelan de 
Saxa, în uniformă de satin fin negru şi cu ciorapi negri aşa de me- 
talici, încât mâna să alunece cu gândul pe ei ca pe rezemătoarea 
de nichel a fotoliului. Aprins de asemenea deziderate de lux igieni- 
co-estetice, nu putu decât să deteste apariția babei Chiva cu un 
pahar de lapte cu cafea, pe care scria: „Suvenir din Călimăneşti”, 
pus pe o tavă ruginită. 

— Ți-am adus şi nişte ouă — zise baba Chiva — că ştiu că n-ai 
mâncat aseară. 

— Oeufs à la coque?’ declară Jim glumind. 

— Cum le coc? Le fierb, nu le coc! rămase nedumerită baba. 

— Ah, babă Chivo — continuă el mai mult pentru sine decât pen- 
tru babă — când o să fiu eu servit cu mare ceremonial pe platouri 
de argint: sandwich-uri savant combinate de barmani în smoching 
şi subrete în lame, după reţete de laborator, bunăoară: 

Chargez la tartelette avec du jambon en morceaux; remplissez 
avec de la fondue, cayencez; gratinez à la salamandre, Laitance de 


hareng salé hachée avec des noix et de la pomme reinnette'. 


Vreau nişte tartalette inedite, pricepi, nişte canapés’ absurde! 

— Vorbeşti de canapea? zise aiurită baba Chiva. A scos-o 
cucoanele, că era plină de ploşnițe. 

Jim sorbi laptele dintr-o înghițitură, râzând, şi trimise pe babă 
să-i aducă cheia lacătului de la magazie. Când avu cheia, o luă 
spre fundul curţii, unde lângă coțetele de păsări se aflau trei 
şoproane închise cu porţi late, prevăzute cu mari răsuflători. Unul 
din ele servea drept hangar „maşinii” sale. Trase cu zgomot uşa 
grea şi privi din prag înăuntru, unde între mormane de lemne de 
fag pentru foc staționa un minuscul „ Peugeot” prăfuit. Abia apucă 
să pună mâna pe clanța cupeului, şi o cloşcă năpârlită țâşni de pe 
fotoliul de piele, umplând curtea de vaiete şi cotcodăceli. Jim 
aruncă cu un lemn după ea şi scoase din inima caldă încă a pernei 
trei ouă gălbicioase şi mânjite. 

„Maşina ” lui Jim era, în fond, o hodorogitură lovită şi zgăriată, 
cumpărată pe nimic şi în rate de la un prieten. Dar scundă şi 
solidă, rezista în chip uimitor la toate experienţele, mergea mărunt 
ca o broască-țestoasă, ieşea nevătămată din hopuri şi se hrănea cu 
benzină puţină. Deşi ruşinat de înfăţişarea ei mizerabilă, Jim o 
bătu cu familiaritare pe pneuri şi o ciupi amical de claxon. Timp de 
o jumătate de ceas o supuse unui minuţios examen medical. Ridică 
un capac să vadă cilindrii, inspectă bateriile şi radiatorul, vără 
capul sub şasiu şi puse la încercare trăinicia caroseriei, se sui la 


volan şi pilotă roțile pe loc, cu picioarele înfipte în pedale. 
Convingându-se că măruntaiele maşinii erau intacte, îşi scoase 
haina de pe el şi procedă la lubrificare, trimițând în acelaşi timp pe 
baba Chiva, cu un bidon, să-i aducă benzină de la un depozit din 
apropiere. 

Un ceas mai târziu, cei şase cilindri pocneau repede în magazia 
de lemn, spre îngrijorarea regală a cocoșului. Jim porni cu jucăria 
lui spre poarta deschisă de babă, săltând în sus din cauza bolo- 
vanilor. În mers dărâmă un leandru înfipt într-un hârdău la uşa 
tantei Caterina. 

— Fi-ţi-ar maşina afurisită! blestemă aceasta din dosul perdelei, 
dar Jim ieşise în stradă. 

Trecu claxonând pe lângă prispa bisericii, ocoli rondul fără 
iarbă din piaţă şi se indreptă spre Lucaci cu intenția de a merge în 
centru... 

„Ah, gândea Jim, de-aş avea un <<Sport>> elebant, un 
Renault măcar, un Mercedes Benz tip <<Stuttgard 260>>"”, un 
„un Stoewer 8 cilindri tip  Stoewer 8 cilindri tip kabriolett, ori un Graham-Paige, galben, 
Kabriolett... enorm şi turtit ca o șalupă, alergând silențios pe asfalt, sans bruit 


et sans heurt’. ” 

Şi se vedea înfundat aproape cu totul în moalele capitonaj, mo- 
noclat sub pălăria de fetru gri şi manevrând neglijent volanul, cu 
o mână vârătă pe jumătate într-o mănuşă „Nicolet”. La pârâitul 
surd al pneurilor, fetele ar fi întors capul cu invidie, dar el le-ar fi 
privit flegmatic, ca prințul de Walles. Tocmai când îi era visul mai 
dulce şi maşina Graham-Paige se transformase într-un Sumbeam 
de curse, verde şi lung ca o torpilă, un stop îi tăie calea şi un agent 
de circulație imită cu emfază inaintea sa nişte semnalizări savante 
de polițist german. Frână scurt şi rămase între celelalte automo- 
bile, ca un cărucior de copil printre locomotive Maffei. 

După trei ani de lipsă din țară, Bucureştii i se părură uimitor de 
modernizaţi. Numeroase construcții moderniste presărau oraşul cu 
punți de vapor şi cuburi albe. Palatul Asigurării Generale se ridi- 
ca în chipul unui masiv de sare babilonică spre cer, transformând 
bulevardul, împreună cu palatele Ciclop şi Lido, în arteră de mare 
metropolă. În josul peretelui drept şi amețitor al enormului turn, 
scundele clădiri vecine păreau barăci de scânduri. Micul zgărie- 
nori în fier şi blocuri de piatră al Palatului Societăţii de Telefoane 
aruncase pe porțiunea strâmtă a Căii Victoriei o umbră de 
Broadway. Ferestrele scunde şi late de cabină de vapor, planurile 
suprapuse, cu acoperiş plat, barele de fier alb, suprafeţele colorate 
în terrasit cafeniu sau albastru, vitrinele enorme înconjurate cu 
plăci de sticlă colorată, barurile automate, toate acestea erau ele- 
mentele unei lumi noi iubind spaţiul alb, igienic, interiorul mar- 
morean al unor terme simplificate, sticla, nichelul, lemnul neted, 
neornamentat, lumina prelingându-se pe pereți. În acest decor de 
monumente geometrice, mijlocul de locomoţie cerut de ochi era 
Lincolul spațios, corespunzând în severitatea lui mecanică vechiu- 


lui landou. 
„numeroase construcții moder- Mai mult din curiozitate decât din nevoie, Jim stopă în fața 
niste... - automatului „ Presto”. Luciditatea ghețoasă a interiorului îi dădu 


fiorul intrării într-un bazin translucid. Coloanele de aluminiu, de- 


„„„în fața automatului “Presto”... 


corafiile pe sticlă, mesele de cristal, scaunele de nichel păreau 
piesele unui laborator luxos. Îndărătul unor sicrie mari de sticlă, 
aburite de intestinele unui frigider, graţioase infirmiere în uniforme 
verzi împărțeau în boluri groase felurite licori. Jim se opri în fața 
unei etuve de porțelan şi metal emailat în care se conservau câte- 
va varietăți de înghețată. Prezentă graţioasei subrete fişa, şi aceas- 
ta, luând între degetele ei subțiri, cu unghii lăcuite, un instrument 
de metal semănând a lingură sferică şi a forceps, îl introduse într-o 
urnă congelată, închisă ermetic, ca un safe. Bolidul de gheaţă nu i 
se păru însă lui Jim la înălțimea recipientelor ce-l conținuse, dar 
spre a privi cât mai mult în ochii albaştri ai subretei, îl consumă 
încet, rezemat de aripa de sticlă a contoarului. 

Zărind uşa unei cabine de telefon, Jim se instală curând după 
aceea înaintea aparatului şi caută adresa Dorei, singura cu telefon 
dintre cele trei prietene pe care dorea să le vadă. Când ajunse cu 
degetul în dreptul numelui Schulz (tatăl Dorei era medic, austriac 
de origine), ridică receptorul de pe furcă, combină numărul şi 
aşteptă. 

— Aloo! se auzi un glas pițigăiat, pierdut în depărtare. 


[SI Puncte de reper: 


Proaspăt sosit de la studii din 
Germania, contaminat de nou, tânărul 
Jim (lon Marinescu) se trezeşte în 
vechea casă cu molii a mătuşilor sale, 
atât de diferită de reveriile lui occiden- 
tale. Nimic nu se potriveşte aici cu 
lumea închipurtă de el. Inventiv, va 
reuşi să-şi ofere măcar iluzia unei 
asemenea vieți. Capitolul al IV-lea, 
Lola, Dora şi Medy este edificator în 
acest sens. Este o frumoasă dimi- 
neață de vară, iar Jim are timp liber 
din belşug. Dar cât de diferit îşi 
doreşte să-l petreacă, în comparație 
cu efon schiţei Repausul dominical. 
Şi cât de mult s-a schimbat oraşul. 
Tradițional-eleganta Calea Victoriei, 
nelipsită în textele lui Caragiale, este 
pomenită doar în treacăt şi numai 
pentru a putea fi menţionat ultra-mo- 
demul zgâne-nori al Palatului Socie- 
tății de Telefoane, abia construit, care 
conferă zonei un aer de Broadway. 
Inima oraşului pulsează acum pe noul 
Bulevard Tache  lonescu (azi, 
Bulevardul Magheru), presărat de 
construcții moderniste. lar barul 
automat „Presto” nu este decât unul 
dintre simbolunle sale Marghiloma- 
nele, aperitivele, bateriile şi schem- 
beaua de la lordache au fost înlocuite 
de etuva de porțelan şi metal emailat 
unde se conservă diverse varierăți de 
inghețată, bijele au dispărut şi ele, 
fiind înlocuite de Mercedes Benz-ul tip 
„Stuttgart 260" ori de Stoewer-ul de 8 
cilindri tip kabriolett. Doar rularea lor 
silențioasă pe asfalt mai aminteşte de 
roatele de cauciuc ale muscalilor de la 
inceputul secolului. Chiar şi limbajul e 
altul, presărat de neologisme în pas 
cu noutăţile tehnice ale timpului. 


Micul zgârie-nori în fier şi blocuri 
de piatră ai Palatului Societății de 
Telefoane... (şi Teatrul Naţional, 


azi dispărut) 


- Alo! Mă rog, domnişoara Schulz? Inima îi bătea cu emoție. 

— Chiar dânsa! 

— Aşa? Aici sunt chiar eu! 

— Chiar cine? Alo! Mă rog, cu cine doriţi să vorbiţi? 

— Chiar cu tine! 

— Cine eşti? zise înciudată convorbitoarea. 

Jim imită glasul spicheriței de la postul radiofonic: 

— A-tenţiune! Se transmit salutări de la Jim prin doză electro- 
magnetică! 

— Jim! Ce bine-mi pare, ce bine-mi pare! se auzi glasul afectu- 
os al fetei, şi un zgomot surd de tropăituri pe duşumea. Vino la 
patru la Lola! Neapărat! Vine şi Medy! 

Apoi ieşi din bar, se urcă în maşină şi porni vesel spre bulevard, 
încercând să concureze în viteză cu un tramvai electric. 


1. Ouă fierte moi? (fr.) 

2. Umpleţi tarta cu bucăţi de jambon; puneţi peste ea jumări cu brânză; 
coaceţi-o à la salamandre, lapți de scrumbie săraţi, tocaţi cu nuci și mere 
crețești. (fr.) 

3. Aperitiv specific franțuzesc. 

4, Fără zgomot şi fără izbituri. 


|! |CITLilolNIAJR! 


țiteră, s.f. — instrument muzical având coarde de metal, puse în 
vibrație prin atingerea cu o lamă de os sau de metal 

crep (satin), s.n. — țesătură cu una dintre fețe mată şi cealaltă 
lucioasă 

refectoriu, s.n. — sală de mâncare într-un internat, într-o mănăstire 
etc. 

bol, s.n. — vas de formă semisferică cu sau fără picior 

fetru, s.n. — stofă cu țesătură deasă întrebuințată în special la con- 
fecționarea pălăriilor 

landou, s.n. — cărucior pentru copii, mare şi acoperit 

contoar, s.n. — masă, tejghea 

spicheriță, s.f. — crainică la o stație de radio 


E|X|PL|OJRIAJR|EJA| 
TEJx|rjujluli 
O lume „„modermnă" 


1. Identifică, în text, detalii care să permită încadrarea acțiunii în 
anii '20 — '30 ai secolului trecut. 

2. Transcrie, pe două coloane, după modelul de mai jos, trei 
secvenţe care descriu visul de modernitate al lui Jim şi contra- 
pune-le alte trei secvenţe care surprind realitatea „casei cu 
molii”, pentru a putea compara cele două lumi. 


Voia, fireşte, o subretă în stilul|...nu putu decât să deteste 
mobilei: tunsă mărunt, cu fațalapariţia babei Chiva cu un pahar 
ovală de porțelan de Saxa, în uni-lde lapte cu cafea, pe care scria: 
ormă de satin fin negru şi cu cio-|,,Suvenir din Călimăneşti”, pus pe 
rapi negri aşa de metalici încâtlo tavă de tablă ruginită. 

mâna să alunece cu gândul pe ei 

ca pe rezemătoarea de nichel a 


otoliului. 


3. Indică, în ordine descrescătoare, primele trei dorințe ale lui Jim 
în acea dimineaţă de vară. 

4. Transcrie opt — zece neologisme și grupează-le pe câmpuri 
semantice. Ce informații asupra textului ai putea obține astfel? 

5. Selectează formulele de inițiere, de menținere şi de închidere a 
contactului verbal în dialogul telefonic dintre Jim şi Dora. 

6. Imaginează-ţi că aceeaşi convorbire ar avea loc în ziua de azi. 
Modifică formulele de iniţiere, de menţinere şi de închidere a 
contactului verbal, adaptându-le prezentului. 


E |V]A]L|UAIRIEB CU RIEINITȚA! 
A|P|LIPICIAITILIII 


1. Scrie o caracterizare a lui Jim, de douăzeci — douăzeci şi cinci 
de rânduri, valorificând doar informaţiile oferite de textul repro- 
dus mai sus. 

2. Exprimă-ţi opinia, într-un text de circa o pagină, despre viața 
modernă a Capitalei, aşa cum apare ea descrisă în paginile lui 

~ G. Călinescu. 

3. Descrie viața din localitatea ta, într-o zi de duminică. 

SCENE DIN VIAȚA DE IERI ŞI DE AZI 


N Puncte de reper 


+  Remarcă faptul că reporterul, 
informat în prealabil în legătură cu 
persoana intervievată, nu intervine 
decât atât cât este necesar ca să 
„împingă“ discuţia mai departe. 

è Rolul reporterului nu este să 
se pună pe sine în valoare, ci să 
stimuleze persoana intervievată să 
dea răspunsuri cât mai complete. 

¢ Deşi ar părea că toată discuția 
evoluează prin hazard, este evident 
că reporterul trebuie să urmărească 
un plan pregătit prealabil. 

¢ Reporterul poate marca anu- 
mite secvențe prin subtitluri, dar 
numai cu acordul persoanei inter- 
vievate. 


FICŢIUNE ŞI REALITATE 


i [NA IN T|EfoLELT|E|x|T! 


Imaginăm vacanţa ca timp al perfecțiunii noastre. Tot ce n-am 
izbutit în restul anului tocmai acum vom face, dovedind neaşteptate 
energii care, altminteri, par să nu ne fi stat în fire. În chip miraculos, 
desăvârşirea va veni de la sine, fiindcă exact în acest interval visăm 
„Să nu facem nimic“, să trăim fără grijă, dormind ca lemnul şi 
sculându-ne numai la masă. Dar de ce, dacă n-ar fi vorba decât de 
un răgaz recuperator, nu ne putem închipui „vacanța“ unui tigru Sau 
a unei vrăbii? Poate pentru că ea nu ţine numai de regulile 
supraviețuirii, odihnă între două prăzi la adăpostul lipsit de primej- 
dii. Dacă am privi-o doar astfel, riscâm să-i răpim misterul şi nos- 
talgia, s-o dezumanizăm. 

Doamna Zoe Cantacuzino, căreia o existență longevivă şi o 
bună memorie a amănuntelor îi permit opinii avizate asupra 
subiectului, a avut bunăvoința să poarte un dialog cu noi pe 
această temă; îi mulțumim. (Tita Chiper) 


Discuţia cu doamna Zoe Cantacuzino aduce în prim plan 
imaginea unei lumi şi a unei vieți „normale”, brutal întrerupte în 
anii ‘50 de comunism. Să te vezi dat afară de la cooperativa 
„Drum nou”— unde trebuia să scoată cămăşi la propria mașină 
adusă de acasă, pentru a putea supravieţui — de către „şefa de 
catedră”, după ce ai trăit o viață în preajma unor personalități ale 
secolului precum Titu Maiorescu, Simion Mehedinţi, Dimitrie 


Pompei, Dinu Lipatti şi încă alţii nu este o experiență uşor de 
trecut. Trebuie remarcat însă că această schimbare brutală şi 
profund nedreaptă a existenţei nu i-a alterat cu nimic ființa, căci 
omul adevărat îşi păstrează demnitatea şi naturalețea indiferent 
de împrejurările trecătoare ale vieţii. iar un refugiu în fața 
invaziei brutale a urâtului poate fi amintirea copilăriei şi mai 
ales a celor mai frumoase momente ale ei, zilele de vacanță. 


AMINTIRI DIN ZIUA A ŞAPTEA 


— de vorbă cu doamna Zoe Cantacuzino — 
interviu realizat de Tita Chiper 


NOSTALGIA CRICOVULUI 


Stimată doamnă Cantacuzino, de ce n-avem sentimentul 
vacanței când ne petrecem timpul liber acasă, oricât de lung ar fi 
el şi oricât de fără griji ne-am simţi? 

Zoe Cantacuzino: Acasă-i obişnuinţa, rutina, lucrurile ştiute. 
Vacanța începe când schimbi peisajul. leşi din „cunoscut“, faci ce-ţi 
trece prin cap, ce-ţi place, vezi altă lume. Pentru noi în copilărie şi 
în tinerețe vacanţa era la Cioceni, în Prahova, o moşie pe unde tre- 
cea Cricovul. Când ne-am făcut mai mari, nu prea înțelegeam de 
ce puteam să ne placă atâta „plaja “ de-acolo. Mai ales că înainte 


b Completează-ți cunoştinţele 


„..Ne duceam un timp la mare, la 
Carmen Sylva .— staţiune pe 
litoralul Mării Negre, rebotezată de 
comunişti în anii' 50 Vasile Roaită 
Astăzi se numeşte Efone. 

„noi fetele învătam acasă, 
mergeam la şcoală numai să dăm 
examenele — sistemul de 
învățământ de până la al doilea 
război mondial permitea şi 
pregătirea elevilor în particular, sin- 
gura obligație a acestora fiind 
susținerea examenelor de sfârşit de 
an la o şcoală de stat. 
profesorul Simion Mehedinţi — 
geograf renumit 


e Dimitrie Pompei — matematician 
e Titu Maiorescu (1840 — 1917) — crit- 


ic literar şi estetician, întemeietorul 
societății Junimea. 


e Ciu En Lai — conducător al Partidu- 


lui Comunist Chinez, în anii '70 A 
vizitat România şi a avut relații 
cordiale cu Nicolae Ceauşescu. 
prințul Nicolae -— fiul regelui 
Ferdinand |. 

Dinu Lipatti — pianist de renume 
european, elev al lui George 
Enescu. 

Şefa de cadre care ne-a dat 
afară... — în perioada comunista 
„serviciul de cadre“ se ocupa cu 


suprave-gherea salariaților, 
lucrând mână în mână cu securi- 
tatea şi cu partidul. 

„„„În Pnmăverii... — zonă rezi- 


dențială a Bucureştiului unde, 
după 1948, a locuit elita de partid. 
„„„Vânzătoare de ciorapi la 
„Sora“... — cunoscut magazin 
„universal'! vad comercial renumit 


în zona Gării de Nord din 


Bucureşti, în perioada comunistă 


să ajungem la Cioceni, ne duceam un timp la mare, la Carmen 
Sylva, la pensiunea Movilă. Nu mai ştiu cât stăteam acolo. Pe urmă 
mergeam la munte, la Sinaia, natural, unde-n toate vilele erau 
oameni cunoscuți. Pentru noi copiii, cea mai mare distracţie era să 
mergem la cofetăria Kalimtzachis, care făcea o înghețată teribil de 
bună. După ce stam cât stam la Sinaia, plecam la Cioceni, în ade- 
vărata vacanță. Acolo eram de capul nostru, eram fericiți. 

În sfârşit în natură, scăpaţi de zidurile oraşului, de şcoală... 

Nu, că noi, fetele, soră-mea şi cu mine, învățam acasă, mergeam 
la şcoală numai când dam examene; frații mei, da, ei se duceau zi 
de zi la liceu. Locuiam pe atunci în str. Aurel Vlaicu, într-o casă cu 
grădină mare, teren de tenis, piscină, aşa că oraşul nu-l simțeam 
prea apăsător. În familia Greceanu eram cinci copii, aveam rude şi 
prieteni, casa era veselă, mereu plină de lume. La un momet dat 
tata organiza la noi nişte conferinţe ținute de copii mai mari, prilej 
să-nveţe băieții, mai ales, dar şi fetele să vorbească-n public: 
venea Miti Gerota, venea Georges Cantacuzino, viitorul meu Soț, 
venea şi Mica Mehedinţi, fiica profesorului Simion Mehedinţi, pe 
care fraţii mei o găseau foarte frumoasă. El ne plăcea, ea mai 
puțin. Când veneau la tata, Simion Mehedinţi şi Dimitrie Pompei 
ne chemau şi ne pisau cu întrebări: unul la geografie, ălălalt cu 
matematică. Şi atunci când auzeam că o să sosească, fugeam din 
vreme, ne ascundeam, ne suiam prin pomi, era o întregă poveste 
până ne prindea şi ne aducea în fața lor. La matematică eram bună, 
dar la geografie nu mă descurcam deloc. Cine ne plăcea când 
venea la tata era Titu Maiorescu, foarte drăguţ ca om. Şi mai era 
cineva pe care-l simpatizam: Miron Cristea. Viitorul Patriarh a fost 
mult timp secretarul bunicului meu, genealogistul Ștefan Greceanu, 
şi rămăsese prietenul casei. Într-o zi mama a avut buna idee să-i 
arate o poezie de-a soră-mii (ea se ascunsese de emoție) „ Floricica 
vieții mele/ Am venit să mor cu tine“, sau aşa ceva. Miron Cristea 
ii spunea de atunci „mica poetă“; — Didi cred c-avea 6 ani — dar 
asta a rămas singura „operă“ a ei, n-a perseverat. Cum îţi spui, la 
Cioceni scăpam de program fix, de lecţii, de profesori, de regulile 
pe care le făceau cei mari, părinţii în primul rând. 

Dar acolo tot cu ei mergeaţi. E 

Acolo şi ei mi se păreau mai destinşi, mai altfel. Tata adora caii 
şi aveam foarte mulți: de călărie, de trăsură. li plăcea să mâne 4 
cai înaintaşi, uneori 6. Ne lua şi pe noi să ne-nvețe să conducem, 
dar numai doi cai înhămaţi la o cabrioletă. Grozav! Dar mult mai 
palpitante erau exercițiile de călărie. Parcă văd şi-acum tabloul: tata 
în şa, noi pe alt cal şi o curea agățată de căpăstrul calului nostru, pe 
care tata o ținea cu mână sigură, să n-o luăm razna. Pân ce-am 


..O casă cu grădină mare... 

5 Concepte operaționale 


Interviul (media) — este o con- 
vorbire între două persoane, având 
drept scop obtinerea de informație 
în beneficiul unei audiențe 
nevăzute; p. ext. text al acestei con- 
vorbiri, apărut în presă sau difuzat 
prin radio sau televiziune. 

învățat că pe urmă... Una două porneam călări la Cornu, la vecini: 
la Mircea (la Michi) Cantacuzino, căsătorit cu Ştefana Golescu 
unde ne întâlneam cu rude sau prieteni, care pe urmă, veneau şi ei 
la noi, şi era o mare distracție pentru toți. După ce-a murit tata 
şi-am plecat cu mamu la Paris, pot spune că una din nostalgiile 
noastre era „vara la țară“. 

A trăi la Paris nu se confunda cu imaginea unei vacanțe ide- 
ale? 

Acolo aveam treabă, program. Frate-meu mai mare, Radu, 
făcea Polithehnica; era o facultate serioasă, de renume, veneau 
acolo studenţi din toată lumea. Unul din colegii săi, un chinez, a 
devenit mai târziu premierul Ciu En Lai; frate-meu aşa zicea, dar 
cum în familia Greceanu umorul era la mare preţ, eu am ceva 
dubii. E drept că erau cam de-o vârstă şi unele amănunte ar cores- 
punde adevărului: mai ştii? 


NEPREVĂZUTUL FIECĂREI ZILE 


De ce ni se părea că adevăratele întâmplări pline de haz şi de 
surpriză se pot petrece numai în vacanţă? 

Cred că atuncea suntem foarte naturali şi asta ne face mai atenți 
la ce-i în jur. Altfel de ce ne-am aminti de nişte nimicuri, sau ne-ar 
amuza Chiar peripețiile neplăcute? Înainte să mă căsătoresc 
hotărâsem cu fratele meu cu Michi Cantacuzino şi cu toată 
„„Golescăria “ tânără, să facem o excursie la Istambul. Vara, cald, de 
ce să luăm noi cabine? Vacanţa înseamnă aventură. Aşa că am 
luat şezlonguri pe punte. A fost o furtună mare de-a căzut şi 
coșul vaporului; şezlongurile se închideau brusc, nouă ne era 
rău, cădeam pe punte, bietul Michi, singurul care se ținea mai 
bine, abia apuca să ne adune şi să ne aşeze pe şezlonguri, că iar 
nimeream pe jos. Tot drumul a fost un calvar. Întoarcerea însă a 
fost un vis; marea lină, căpitanul adorabil, noi — cu amintiri din 
câteva zile ca dintr-un an întreg. Asta o ţin minte, fiindcă-i o 
peripeție. Dar iți rămân în minte şi fleacuri sau întâmplări care 
doar pentru tine par vesele. La Cioceni aveam şi crescătorie de 
vaci de rasă şi de bivoliţe. Fiecare turmă ieşea cu taurul respectiv, 
totul era să nu se nimerească amândoi deodată. Pentru noi însă, o 
zi foarte norocoasă când auzeam urlete-n toată curtea: „a scăpat 
tauriiii! “... Pasionant. Lumea se agita, alerga, şi noi — adăpostiți 
pe după gard, urmăream scena: ce fac? Se-ncaieră? Care-i mai 
tare? Tot de-acolo imi amintesc de-o vânătoare de dropii, prima şi 
singura din viața mea. După multe rugăminți, probabil, fuseserăm 
luați şi noi, frate-meu Bibi şi cu mine. Vânătorii au început să 
înainteze târâş prin mirişte; o vreme ne-am chinuit şi noi, urmând 
regula. Dar cred că eram foarte curioşi să vedem misterioasele 
păsări, de care auzisem atâtea, sau ne-om fi plictisit, aşa că ne-am 
ridicat amândoi deodată. Şi când i-am văzut pe toți cei mari pe 
burtă, înaintând caraghios, ne-a bufnit râsul de nu ne mai puteam 
opri. Am fost foarte certați acasă, fiindcă din cauza noastră s-a ratat 
vânătoarea. 

Cunoşteăm mai bine pe cei din jur când suntem în vacanţă? 

Sigur. Când ne duceam la țară, ne făceam acolo o mulțime de 
prieteni noi. Duminica mergeam la biserică, după amiaza ne întâl- 
neam la horă. Îmbrăcam costum național şi dansam cu copiii din 


sat, petreceam de minune. De altfel, în vacanţă îți şi creezi prilejuri 
de petrecere, inventând evenimente. Într-un an eram în Moldova, la 
Maxut, o proprietate de-a mamei, moştenirea ei din moşia Ghica- 
Deleni. Fratele mai mare al bunicului meu primise casa impună- 
toare, palat de piatră maiestuos, dar cam sumbru. Cea a bunicului 
era o casă de cu totul alt gen: veselă, plină de flori. La Maxut 
pasiunea celor mari era vânătoarea. Într-o vară a venit şi prinţul 
Nicolae, de care eu şi sora mea eram amorezate, îl găseam foarte 
bine, rasat. Eram cam de-o vârstă cu sora lui, prințesa Ileana 
(maica Alexandra), pe care-am mai apucat s-o văd, când a venit în 
Bucureşti, după '89, şi am fost s-o întâmpin la avion, ca „ultima 
prietenă din copilărie“, de la Bucureşti. Ei, şi la Maxut, în fiecare 
dimineaţă se făcea o masă lungă, unde toată lumea lua micul 
dejun. Prinţul Nicolae mânca totdeauna mămăliguță cu lapte. Și 
noi găseam că e bună, dar chiar în fiecare dimineaţă? ... Într-o zi 
vede el că noi fetele eram cam agitate şi se interesează ce-i: 
„avem treabă că azi Didi îşi botează păpuşa“. „A, şi nu pot să 
asist şi eu? “. L-am poftit şi-a participat la botez cu toată seriozi- 
tatea. Nu mai țin minte cum se chema păpuşa, dar noi ne-am dis- 
si ee bine cu ocazia aia. 

n vacanță uităm deosebirile de vârstă, legăm prietenii 
neaşteptate, Țineţi minte vreun asemenea episod? 

Da, întâlnirea cu un băiețel palid, timid, care se juca la mare, 
la Carmen Sylva, în preajma noastră. Dar puţin, fiindcă mereu îl 
chema taică-su în casă, să exerseze la pian. Nouă ne era milă: 
înveți în cursul anului, da'n vacanţă? Să te lase-n pace! Și-ntr-o 
zi am găsit undeva un pian şi l-am chemat pe copil să vină cu noi. 
l-am pus pe scaun nişte cărţi, să stea mai bine, fiindcă arăta foarte 
mic. Eram curioşi să-l auzim: „nu vrei să ne cânți şi nouă ceva?“ 
„A, de ce nu? “. Ş-a-nceput repede şi vesel acompaniindu-se vocal: 
„La Bacău, la Bacău/ într-o mahala...“ Scăpase, pentru moment 
de exerciţiile clasice, cânta ca-n joacă, îşi „dădea drumul“. Ştii 
cine era băiejelul? Dinu Lipatti. 


„NICIODATĂ N-AM AVUT CONCEDIU* 


Aparţineţi unei categorii despre care se spunea, pe vremuri, că 
nu făcea nimic: de ce ar mai fi avut nevoie de vacanţă? 

Nu era deloc aşa. Asta se credea în anii '50, când m-au dat 
afară pe mine de la cooperativa „Drum nou“. Mă angajaseră 
fiindcă aveam maşină de cusut. Făceam cămăşi bărbăteşti. Ştefana 
Cantacuzino (Golescu) cosea nasturi, ea nu adusese de acasă 
decât scaunul de lucru. Cum să nu fi făcut nimic pe vremea noas- 
tră? Copiii învățau, tata continua lucrările de genealogie ale 
bunicului, mama se ocupa de opere de binefacere, a creat „micile 
maternități “, în diferite cartiere ale Bucureştilor, unde se puteau 
duce femeile să nască gratuit. La una era şef dr. Ascupiewschi, la 
alta dr. Bogdanovici, medici cu renume. Şefa de cadre care ne-a 
dat afară pe mine şi pe Ştefana, habar n-avea de astea — şi să-i 
fi spus nu credea — şi a zis că „destul am supt sângele poporului “, 
de mâine să nu ne mai vadă. Lucru de aşteptat pe vremurile ace- 
lea. De aia nici nu plecasem de trei ani în concediu, că mi-era 
teamă să nu vie vreo dispoziţie de dare afară în lipsa mea şi să 
pierd maşina de cusut, s-o confişte acolo. A doua zi, m-am dus de 


Hipodromul Băneasa 
(demolat la începutul anilor '60) 


cu noaptea la cooperativă cu un taxi şi am luat-o. Noroc că şi 
şeful de secţie şi muncitoarele erau persoane de treabă, fără ei n-aş 
fi putut-o căra de la etaj şi s-o-ncarc repede în maşină. Ne înţele- 
sesem bine cât lucrasem acolo. Seara târziu mi-a telefonat o fată 
din echipă şi mi-a spus ce scandal a fost după aia; deşi nimeni nu 
recunoscuse că mi-a dat ajutor, m-a Sfătuit să pitesc totuşi maşina, 
că nu se ştie... 

Cum arătau zilele dvs. de odihnă în acei ani? 

Ce să vorbim? Muncisem ici-colo vreo 10 ani, nici vorbă de pen- 
sie... Aşa că am început să dau lecţii de franceză şi de engleză; 
aveam elevi din Balta Albă şi de la Stadionul 23 August până în 
Primăverii. Când intrau ei în vacanţă pentru mine era un timp sec, 
nu mai câştigam nimic. Ne-ntâlneam când începea şcoala, ei 
regretând că s-a sfârşit vacanța, eu bucuroasă că s-a terminat. 
Aveam un elev, Radu, care-mi spunea ce frumos a fost la bunică-sa, 
la Fieni. Ce era acolo? „Acolo-i un pom mare, eu mă urc în el, 
Stau Sus-sus şi visez“. Într-un an au tăiat copacul. „Și cu el mi-au 
tăiat toate visele“ (Pricepi ce expresie la un copil de 8 ani!). 
Altădată un băiat de ştabi, mama mai ales era „mare“, imi povestea 
căt de bucuros este el când se duce într-un sat din Ialomița, la bu- 
nici, unde deshamă caii de la căruţă, încalecă şi goneşte la trap. „§a 
de unde iei?“ „Care şa? “. I-am spus că ar putea, dacă-i pasional 
de asta, să găsească în Bucureşti un manej. Aveam un alt elev care 
mergea la „Steaua“, la călărie. Le-am făcut legătura şi, spre 
neplăcerea mamei lui, care probabil îi vedea alt viitor, băiatul s-a 
specializat în echitație, a făcut şi ICEF-ul. A fost trimis şi în 
străinătate. Din prima deplasare, în Turcia, mi-a trimis o vedere să 
ştiu cât e el de fericit. 

Fiica dvs., loana, a lucrat în multe locuri — şi ca ajutor de 
electrician şi ca vopsitoare de calorifere şi ca vânzătoare de cio- 
rapi la „Sora“. („„Tanti, dă şi mie d'ăi cu sgârci“/ elastic) şi ca 
desenatoare. Şi-a făcut vreodată concediul cu bilet obținut prin 
sindicat? 

Vacanța o petreci cu rudele, cu prietenii, nu cu cei cu care 
lucrezi. Se-ntâmplă şi aşa, însă. N-a fost cazul. Când a avut zile 
libere, Ioana a plecat totdeauna fără program, pe spezele ei. 


DI! |CLTIi OINIAIRI 


cabrioletă, s.f. — trăsurică uşoară, cu două roţi, trasă de obicei de 
un singur cal; brişcă 

rasat, adj. — (livr.) de rasă 

genealogie, s.f. — disciplină auxiliară a istoriei care se ocupă cu 
studiul filiației existente între membrii unor familii marcante 
(familii domnitoare, nobiliare) pentru a stabili originea şi gradul lor 
de înrudire 

ştab, s.m. — (fam.) persoană de vază pe plan social; şef, conducător 
manej, s.n. — loc special amenajat unde se dresează sau se antrenează 
caii, unde se învață călăria etc. 

echitație, s.f. — (sport.) călărie 

speze, s.f. — cheltuieli 


E|X|PIL|OJRIAJRIE]A! 
TjE|x|rjujluli] 
Stimată doamnă... 


1. Stimată doamnă, formula de adresare oferă de la început măsura 
relației dintre reporter şi persoana intervievată. Ea nu poate fi 
însoţită decât de verbe folosite la plural şi de pronume de 
politețe. Selectează asemenea exemple pentru a putea înţelege 
mai bine relaţia dintre emițător şi receptor. 

2. Prezintă modul cum sunt aplicate regulile dialogului (despre 
care ai învățat la pag. 96) în acest interviu. 

3. Încadrează acest text într-unul dintre cele două tipuri, ficțional 
— nonficțional, şi argumentează-ți opțiunea. 

4. Alege una dintre următoarele funcții ale comunicării care ți se 
pare a fi predominantă în text, expresivă, de apel, poetică, şi 
selectează două — trei pasaje prin care să o poți ilustra. 

5. Ce alte funcții ale comunicării consideri că mai sunt prezente în 
text? 


„în anii '50 când m-au dat afară... 

1. Amintirea intervievatei urmează progresia timpului: copilărie, 
adolescență, tinerețe, maturitate. Delimitează în text aceste 
momente şi enumeră câteva dintre întâmplările fiecărei vârste, 
descrise. 

2. Identifică momentul în care cursul normal al existenţei doamnei 
Cantacuzino a fost brutal şi definitiv schimbat. 

3. Care este atitudinea sa despre această schimbare? 

4. Exprimă-ţi părerea despre „omul“ care se află în spatele acestor 
evocări, enumerând totodată câteva dintre trăsăturile pe care le-ai 
putut desprinde citindu-i interviul. 


JE |V |AJLLUJAJRLEBC]UIRIE NITA! 
porocni 


1. Formulează două întrebări pe care i le-ai fi adresat doamnei Zoe 
Cantacuzino, dacă ai fi fost reporter. 

2. Alege din interviu întâmplarea care ți s-a părut cea mai plăcută 
şi repovesteşte-o în fața clasei, încercând să aplici cunoștințele 
căpătate la capitolul despre tehnici ale monologului eficient. 

3. Viaţa oamenilor, aşa cum a fost descrisă în acest interviu, vi s-a 
părut fascinantă, normală, plicticoasă, greu de judecat de către cei 
de azi (puteţi propune şi alte variante). Discutaţi, pe grupe de 
patru — cinci colegi, despre aceste variante pentru a putea alege 
una dintre ele şi motivaţi-vă apoi opțiunea. 


Di NjclojulololE|rIE|x]7! 
1. Alege una dintre persoanele amintite în Amintiri din ziua a 
şaptea şi documentează-te în legătură cu viaţa şi activitatea sa, 
în vederea unui interviu. 
2. Formulează un set de patru — cinci întrebări pe care i le-ai fi 
adresat acestei persoane, dacă ai fi fost reporter, 
3. Imaginează şi un titlu pentru acest interviu. 


SCENE DIN VIAȚA DE IERI ŞI DE AZI 


TEXTE AUXILIARE 


ih Completează-ți cunoștințele 


De ia Poiana Țapului la Skate 
Park de Laura Vişan a fost 
reprodus din Dilema, anul IX, nr. 
425, 20-26 aprilie 2001 


Ceea ce caracterizează cu precădere textele de tip jurnalis- 

tic este amestecul de limbaje, folosirea limbii literare alături de 
formulări tipice ale limbajului cotidian şi varietatea limbajului. 
Numărul mare de neologisme, adeseori în combinaţii şi chiar 
grafii surprinzătoare, poate fi, de asemenea, o trăsătură demnă 
de menţionat. În ciuda acestor caracteristici, un asemenea text 
trebuie să fie totuşi uşor accesibil, pentru că el se adresează unui 
public-țintă divers şi, evident, neunitar. 

Toate aceste trăsături se regăsesc şi în De la Poiana 
Țapului la Skate Park în care autoarea descrie câteva ipostaze 
ale petrecerii timpului liber „azi“. De la început trebuie remar- 
cată evidenta sa antipatie pentru un anume mod de viaţă, sub- 
liniată prin ironia unor comentarii, dar mai ales prin transcrierea 
cât mai fidelă a limbajului. Nu vârsta este importantă aici (în 
fond, „domnul“ în slip ai cărui copii se zbenguie într-o Prahovă 
murdară-murdară pare a aparține aceleiaşi generaţii cu a tatălui 
lui Dinu (14, cel care l-a inițiat acum trei ani în mersul pe role), 
ci altceva, nespus direct, dar nu chiar dificil de înțeles: educaţia. 
In cazul lui Liviu (24), este uşor de ghicit care dintre cei doi ar 
fi putut să-i fie tată! Totuşi textul nu-şi propune să moralizeze, ci 
doar să constate şi, de ce nu, să pună cititorilor câte o oglindă în 
fața ochilor. TU în care dintre ele te recunoşti? 


DE LA POIANA ȚAPULUI LA SKATE PARK 
de Laura Vişan 


Plăcerea de a „pune grătarul “ nu ţine cont de vârstă 


„Propunerea postelnicului se primi de toată lumea. Se prepară 
două trăsuri pentru dame. Zoe se sui într-o trăsură cu principesa 
şi cu Ranu, în cealaltă trăsură se urcă Elena cu Caterina. 
Alexandru şi George se urcară pe capra caleştei. După două ore 
trăsurile intrară în Câmpina; de aici luară către Brebu.“ 

Cam o sută patruzeci de ani mai târziu, într-o sâmbătă 
dimineața, Liviu (24) şi prietenii lui se pregăteau şi ei de plecare, 
dar nu cu trăsura, ci cu „dinozauru' lu' tata“, o Dacie de prin 
optzeci şi ceva, şi cu Lada verde-praz a lui Lucian. Aceştia vor 
părăsi pentru o zi atmosfera prăfoasă din Drumul Taberei, căutân- 
du-şi fericirea pe Argeş în jos, pe un mal frumos, unde „ochim un 
loc bun, fără tufe sau alte necazuri d-astea, punem grătaru' şi îl 
ungem cu seu. Punem ceva iarbă uscată, nişte crăcuţe şi la urmă 
un buştean mai gros şi le dăm foc“. Acolo se vor perpeli multe şi 
frumoase fleici de porc —, aia de vită nu-i bună, că se face greu“ — 
după care se aşează la bronzat mititeii. „Dup-aia o baie în Argeş, 
un badmington, mai facem o carte, căutăm un loc ferit şi mergem 
cu gagicile...“ 


Plăcerea de a „pune grătarul“ nu ţine însă cont de vârstă. 
Ajunge să treci o singură dată, vara, pe drumul spre Cabana Gura- 
Diham din Buşteni sau spre Poiana Țapului ca să te convingi de 
acest „adevăr fundamental“. Acolo este fieful mic-burghezimii 
grobiene şi agresive, unde bărbatul în slip răcoreşte caltaboşii de 
pe grătar cu Naţionalu', iar nevastă-sa, pe care abia o mai încape 
şezlongul, stă la soare, după ce s-a uns cu ulei de plajă care o face 
să semene cu o focă sastisită. Radioului din maşina familiei, dat la 
maxim, îi pocneşte difuzorul de atâtea Andre sau L.A., spre 
încântarea copiilor care se zbenguie într-o Prahovă murdară-mur- 
dară, în care după-masă urmează ritualul spălării cu detergent a 
farfuriilor de plastic de unică folosinţă. 

Există totuşi în lumea asta şi oameni pe care perspectiva unei 
asemenea distracţii domestice îi lasă indiferenți. Aşa sunt, de 
exemplu, cei care frecventează Skate Park-ul din Herăstrău. Pe o 
tablă aşezată în fața dughenei din lemn unde se vând snaks-uri, 
floricele şi suc cineva a lipit un afiş cu „Şcoala de role“, organi- 
zată de ASAR — Aggressive Skating Association Romania. La cur- 
surile acestea înveți primii paşi pe role, mersul cu fața, apoi mer- 
sul cu spatele, opririle, iar dacă ai chef de ceva mai complicat, n-ai 
decât să te inscrii la „Aggressive Street" — curburi, sărituri, grab 
— sau „Half Pipe“ — înălțime, rotații, flipuri, grind etc. 

Dinu (14), un băiat cu ochi mari, albaştri, a învățat rolele de 
la tatăl său, acum trei ani, iar de un an şi jumătate practică roll-ul 
agresiv. Spre regretul lui, „în România nu se poate face perfor- 
manţă, şi oricum sportul ăsta există de puţin timp la noi“. Băiatul 
poate să se dea peste cap, să facă grind-uri — „adică sar şi cobor “, 
sau o grămadă de alte chestii care i-ar îngălbeni probabil de invi- 
die pe toți puștii care ies cu rolele în fața blocului. De ce preferă să 
vină aici în loc să meargă la film, la Internet sau cu grătăritul? 
„Pentru că asta mă reprezintă, ceva din mine spune că asta trebuie 
să fac“, îmi răspunde zâmbind, cu o frază desprinsă parcă dintr-un 
film american unde odrasla încearcă să-şi convingă părinţii bine 
situați, dar obtuzi, de ce preferă să intre în marină, în loc să devi- 
nă avocat, aşa cum ar dori aceştia. 

Dinu se declară fan al acestui „stil de viață“, aşa cum plin de 
importanţă îl numeşte. Îi place muzica pe care o ascultă practicanții 
„roll“-ului — el e mort după Eminem, Fugees, Dr. Dre, dar şi Limp 
Bizkit. Îi plac hainele breslei, deşi se plânge că e cam greu să găseşti 
la noi țoale adevărate, el a văzut doar la „Castel“ nişte chestii mai 
interesante, dar cel mai bine este să ți le cumperi de la cineva care 
le-a adus „de-afară“. Dinu poartă un swetwr negru şi nişte blugi 
largi şi prăfuiţi, ai căror genunchi sunt rupți, semn al nenumăratelor 
căzături pe care le-o fi luat proprietarul lor Dacă totuşi la Skate 
Park apare vreun roller cu haine made in Turkey, acesta nu este 
ironizat, cu condiția să fie de gaşcă şi să n-aibă tupeu. 

Puştiul din fața mea are şi un model în viaţă. Fireşte, nu poate fi 
vorba despre vreun român, ci despre John Elliot. „Se scrieJ o hn“, 
imi explică Dinu competent. „Mama lui a fost negresă, iar taică-su 
american, băga Biblii clandestin în Austria, ştiţi, le punea sub 
scaunul autobuzului cu care intrau în țară”. Nu ştiu ce mutră oi fi 
făcut în momentul în care admiratorul lui Elliot îmi povestea 
despre contrabanda asta originală, dar cert e că puştiul a încercat 
să-şi întărească afirmaţiile: „Dacă vă spun, am citit eu într-o 
revistă străină! “. 

„Nea Bebe, hai te rog io schimbă odată muzica aia şi pune case- 
ta aia pe care am adus-o de la Max“, strigă brusc Dinu spre băr- 
batul cu aer de tată de familie care păstoreşte căbănuța din lemn de 
vis-a-vis de Skate Park-ul propriu-zis. Difuzoarele unui radio- 
casetofon obosit, aflat pe o tejghea de lângă nea Bebe, tocmai 
încercau să-i convingă pe roller-ii din Herăstrău sau pe cei veniţi 
să caşte gura la ei că, muuuzica buuunăăă trăieşte mai muuult, 
Radio Total, aşa cum spune vocea jingle, în timp ce pierde progre- 
siv din intensitate, astfel că ultimul cuvânt pare a fi fost rostit de un 
astmatic aflat în criză de aer. 

Până să apuce nea Bebe să pună caseta cu pricina, Dinu îmi 
spune că el vine la Skate Park în fiecare week-end şi după-amiaza 
în cursul săptămânii. Ar veni mai des, dar „ştiţi, sunt la şcoală şi 
mai am şi lecţii de făcut“, ofiează el. Îl văd că s-a plictisit de vorbă, 
aşa că n-am decât să-i mulțumesc puştiului şi să-l las să se îndrepte 
spre locul lui preferat, căruia îi dăruieşte timpul său liber. 


E|X]P|LJOIRIAIRIEJA: 
UT" |E[XIT|UlLlUl! 
Liviu (24) 


1. Textul descrie ipostaze ale petrecerii timpului liber „ieri“, dar 
mai ales „azi“. Delimitează-le în text. 

2. Identifică structuri/ cuvinte pe care le consideri caracteristice 
pentru fiecare dintre ipostazele delimitate. 

3. Exprimă-ţi opinia despre sugestiile privind felul de a fi al vor- 
bitorilor, oferite de forme ale exprimării orale precum dinozau- 
ru', lu', grătaru', Naţionalu”. i 

4. Identifică situaţii în care autoarea îşi însuşeşte limbajul „per- 
sonajelor“. 

5. De ce crezi că procedează astfel? 


Dinu (14) 

1. Selectează informaţii despre Dinu care să-ți permită să-i 
creionezi un portret. 

2. Îți găseşti vreo asemănare cu felul de a fi al lui Dinu? Indiferent 
dacă răspunsul este DA sau NU, motivează. - 


E|V|AJL|ULAIRIEBCIUIRIEINITIA, 
AIPILȚIICIAITII Li] 


1. Redactează o caracterizare a lui Dinu, utilizând informaţiile 
oferite de text. 

2. Imaginează-ți următoarea situaţie: Ai aflat adresa lui Dinu şi 
doreşti să corespondezi cu el. Redactează o scrisoare adecvată 
acestui scop, de 20 — 25 de rânduri, în care să-i propui şi câteva 
teme pentru un viitor dialog. 

3, Scrie un reportaj de 250 — 300 de cuvinte despre modul de a-şi 
petrece timpul liber tinerii de vârsta ta, pe care să-l poţi publica, 
eventual, în revista liceului. 

4. Realizează un interviu cu unul dintre colegii tăi de clasă. Tema 
interviului este la alegerea ta (de exemplu: petrecerea timpului 
liber, lecturi preferate, hobby-uri etc.). 


SCENE DIN VIAȚA DE IERI ŞI DE AZI 
LITERATURĂ ȘI ALTE ARTE 


i Puncte de reper 


Nae Girimea, frizer şi subfirurg, 
este amantul Miţei Baston care, la 
rândul ei este amanta lui Mache 
Razachescu, ce-i ma zice şi 
Crăcănel. În prăvălia lui Nae, Miţa îl 
întâlneşte întâmplător pe lancu 
Pampon, venit să dea de urma unui 
oarecare  Bibicul pe care îl 
bănuieşte a fi amantul amantei 
sale, Didina Razu. Discuţia cu 
Pampon şi un bilet de amor găsit de 
acesta (Bibicule, Mangafaua pleacă 
mâine la Ploieşti, remâi singură şi 
ambetată; sunt foarte rău bolnavă: 
vino negreşit, am poftă să-i tragem 
un chef... A ta adorată, Miţa...) o 
determină pe Miţa să-l bănuiască pe 
Nae, căreia chiar ea îi scrisese bile- 
tul, că o traduce cu Didina. Vor urma 
o serie de încurcături, urmării şi 
confuzii petrecute la un hal mascat 
de mahala, în care mai sunt implicați 
lordache, calfă la Girimea şi un 
Catindat de la perceptie, totul 
sfârşindu-se cu o împăcare generală 
Şi o petrecere la frizeria lui Nae. 


Literatură şi cinematografie 


Două probleme trebuie avute în vedere cu prioritate 
atunci când este vorba despre raportul dintre literatură şi 
cinematografie. 

Prima este aceea a fidelității scenariului de film față de 
textul literar ce se vrea a fi ecranizat. Fidelitatea adaptării 
cinematografice, chiar şi a unei capodopere, nu poate con- 
stitui o garanţie a valorii artistice a filmului rezultat. Există 
suficiente exemple de cărți valoroase care, prin ecranizare, 
au generat filme mediocre, dar şi de texte „anonime” care au 
stat la baza unor filme celebre. lar cauza nu este legată 
numai de talentul regizorului sau al actorilor, ci mai cu 
seamă de tipul diferit de comunicare al celor două creaţii. 
Căci nu este vorba de o simplă transpunere a textului într-un 
alt sistem de semne (cuvântul care devine imagine), ci, mai 
întâi, de o decodare a mesajului şi, apoi, de o recodare, ceea 
ce implică, în fond, o recreare a operei literare. Filmul poate 
propune astfel un cu totul alt mesaj decât cel al cărții. 

Cea de a doua problemă este legată de alegerea şi de 
jocul actorilor. Mai ales în cazul creațiilor dramatice cunos- 
cute, cum este şi cazul celei de care ne vom ocupa în conti- 
nuare, poate exista adeseori un model mental al spectatorului, 
legat de interpreții personajelor, care să acționeze oprimant 
chiar şi asupra regizorului. De exemplu, în cazul comediilor 
lui Caragiale, putem vorbi de adevărați actori-cult precum 
Radu Beligan, Grigore Vasiliu-Birlic, Alexandru Giugaru, 
Niki Atanasiu, Ştefan Bănică sau Toma Caragiu, care, în timp, 
au ajuns să se confunde în imaginaţia spectatorilor cu 
personajele pe care le-au încarnat, dar şi de regizori celebri ca 
Jean Georgescu, Liviu Ciulei sau Lucian Pintilie care vor 
rămâne multă vreme etaloane în aprecierea valorică a noilor 
spectacole, fie ele de teatru, fie cinematografice. 


D-ALE CARNAVALULUI 


(fragment) 
_ de I.L. Caragiale 
Actul II 
Scena IX 
PAMPON, CRĂCĂNEL 


CRĂCĂNEL (din fund, dreapta): Nu pot să dau de nenea Iancu, şi 
l-am pierdut şi pe frate-său...(văzând pe Pampon) Pe ăsta nu l-am 
cercetat... Acuma îl văz întâi. (Pampon bate iar în masă; Crăcănel 
coboară doi paşi, tare şi cu ton de sfidare melodramatică) Eu sunt 
Bi-bi-cul... 

PAMPON (tresărind): Bibicul! 


„„„Al care va să zică mă căutai, 
Bibicule? 


È Completează-ți cunoştinţele 


e å la carte — a comanda la 
alegere, un meniu fix (de obicei 


la restaurante) 


..mMiercuri?... Ploieşti?... Man- 
gafaua?...- 


CRĂCĂNEL: Da, Bibicul, nene lancule! (îşi scoate masca) nu mai 
pofieşii? 

PAMPON (îşi scoate masca, fioros, gata să se repează): A! care va 
să zică mă căutai, Bibicule? 

CRĂCĂNEL (potrivindu-se să-şi ia avânt de scăpare): Da, nene 
Iancule... 

PAMPON (acelaşi joc crescendo): Și eu te căutam, Bibicule (se 
repede) 

CRĂCĂNEL (dându-se după o masă): Să nu dai! să nu dai! fac 
scandal... Chem poliţia... stai să ne desluşim! 

PAMPON: Mişelule, să ne desluşim, 'ai? După ce mă ataci la 
sacrul meu amor; amăgeşii o fiinţă nevinovată... o femeie... 
femeie! ochi alunecoşi, inimă zburdalnică! ... 

CRĂCĂNEL (urmându-şi jocul): Eu? amăgesc o femeie? ... Eu nu 
am amăgit nici o femeie; ele m-a amăgit pe mine... şi multe; nu ştiu 
nimic la sufletul meu. 

PAMPON: Minţi! 

CRĂCĂNEL: Nu minţ... Nu da! nu da! că fac scandal. Să ne 
desluşim, e încurcătură la mijloc... Spune care femeie... 
PAMPON: O ştii bine, Didina... 

CRĂCĂNEL: Nu cunosc nici o Didină. Pe amanta mea o cheamă 
Miţa... 

PAMPON: Da, pe amanta ta o cheamă Miţa; dar, ca un mişel ce 
eşti, nu te-ai mulțumit cu o amantă... Ai atacat şi pe amanta mea 
Didina... Ai nenorocit-o! 

CRĂCĂNEL: Nu-i adevărat! 

PAMPON: Am dovezi: ai uitat la Didina un bilet de abonament la 
frizerie. 

CRĂCĂNEL: Nu-i adevărat! eu nu mă raz cu abonament, eu mă raz 
â la carte. 

PAMPON: Și un bilet de la amanta ta... 

CRĂCĂNEL: De la amanta mea? Îţi spui eu că e încurcătură. 
PAMPON: Nu e nici o încurcătură, mişelule! Amanta ta, Miţa, îţi 
scrisese de miercuri că te aşteaptă, că Mangafaua pleacă la 
Ploieşti. 

CRĂCĂNEL: Miercuri?... Ploieşti?... Mangafaua? ... 

PAMPON: Da, şi tu, Bibicule, în loc să te duci la ea, o părăseşti şi 
te dai pe furiş la amanta mea, la Didina. (se repede) O să-ţi rup 
oasele... Oasele am să ţi le rup! 

CRĂCĂNEL (apărându-se) Stai! să nu dai, că fac scandal! Mi-e 
frică de o nenorocire! ... (îşi pune mâna la inimă să o astâmpere) 
PAMPON: Da! să-ți fie frică de o nenorocire; pentru că precum ai 
vrut tu să nenoroceşti pe Didina... o femeie! ochi alunecoşi, inimă 
zburdalnică!... asemenea să ştii că o să te nenorocesc eu pe tine. (se 
repede) 

CRĂCĂNEL (acelaşi joc): Stăi! stăi, omule, pentru Dumnezeu! ... 
Miţa? miercuri? Ploieşti? Mangafaua?... Dumnezeule! am o 
bănuială... Arată-mi biletul... Eu am fost miercuri la Ploieş. `... 
PAMPON: La Ploieşti? 

CRĂCĂNEL: Da, la Ploieşti... Să fie cu putință?... Miţa” . 
opta?... Arată biletul! 

PAMPO™I: /acătă-l biletul (Crăcănel se apropie să vază biletul; 
Pampon îl apucă cu mâna stângă, şi cu dreapta-i arată hârtia) A! 
vrei sii r ^ înşeli? (îl zguduie) 


„„femeiel ochi alunecoşi... 


e fiindcă eu eram de la început 


pentru convenție ..— Convenţia 
rusă - română semnată la 
Bucureşti la 4 aprilie 1877, prin 
care se permitea trupelor ruseşti 
să treacă prin România către 
Balcani,  garantându-se în 
schimb respectarea drepturilor 
politice ale statului român şi păs- 
trarea integrității sale teritoriale. 


-şi m-am înrolat de bunăvoie... 
in garda naţională — instituţie 
paramilitară înființată în 1848, 
reorganizată oficial în 1866 şi 
desființată în 1884. 


Inimă zburdalnică.l... 


CRĂCĂNEL (sfârşindu-se de la inimă, se moaie din balamale şi 
cade pe scaun): Miţa! m-a tradus! Apă! Apă!... Mangafaua... eu... 
eu sunt! 

PAMPON: Mangafaua? 

CRĂCĂNEL: Da, Mangafaua!... eu... A opta oară tradus! 
(ridicând mâinile la cer) Este cu putință, domnule? 

PAMPON: A opta oară? (şade lângă el) 

CRĂCĂNEL (dezolat): Nu ți le mai spui p-alelalie, că sunt hali- 
male, domnule, numai una să ţi-o spui, al şaptelea caz de traduce- 
re... în vremea războiului... 

PAMPON: Cu un muscal? 

CRĂCĂNEL (plin de obidă): Nu m-ar fi costisit atâta să fi fost cu 
un muscal, fiindcă eu eram de la început pentru convenţie... ştii, 
muscalii luptau pentru cauza sfântă a eliberării popoarelor de sub 
jugul semilunii barbare... Dar cu un neamţ, domnule! ... 
PAMPON: Cu un neamţ? 

CRĂCĂNEL: Fă-ţi idee, domnule, ce traducere! 

PAMPON: Ei şi? 

CRĂCĂNEL (plângând): Am plâns, cum plâng şi acuma, căci eu 
țin mult la amor; am plâns şi am iertat-o... pe urmă am prins-o iar, 
şi iar am plâns, şi iar am iertat-o; nu de multe ori, dar cam des... 
aşa cam de vreo cinci, şase ori... Ce-mi ziceam eu? Vorba dumi- 
tale: femeie! ochi alunecoşi... 

PAMPON: Inimă zburdalnică! ... 

CRĂCĂNEL: Până când, într-o seară, mă duc, domnule, ca de 
obicei acasă; intru în sală, deşchiz uşa iatacului... întunerec...,, Te-ai 
culcat?” nu răspunde nimini. Inima începe să bată rău; aprinz 
lumânarea, şi ce găsesc pe masă, domnule? 

PAMPON: Ce? 

CRĂCĂNEL: Un răvăşel: „Mache, m-am plictisit să mai trăiesc 
cu o rublă ştearsă ca dumneatale. Nu mă căuta; am trecut cu 
nemțul meu în Bulgaria...” 

PAMPON: În Bulgaria? Ce căuta nemţul în Bulgaria? 
CRĂCĂNEL (dezolat): Nu ştiu! Ei! ce te faci, Mache?... de des- 
perare, ce am zis eu? daca n-am avut parte de ce mi-a fost drag pe 
lume, încai să mă fac martiriu al independenţii... şi m-am înrolat 
de bunăvoie... 

PAMPON: Volintir?... 

CRĂCĂNEL: În garda naţională... Ştii, pentru ca să-mi mai ui, 
focul... (plânge) Și închipuieşte-ţi d-ta acum şi Miţa! (plânge) şi 
garda naţională s-a desfiinţat! ... 

PAMPON: Care va să zică este un Bibicul... 

CRĂCĂNEL: Se-nţelege; n-ai văzut biletul? 

PAMPON: Care va să zică este un Bibicul, care devine în chestie 
de traducere şi pentru mine şi pentru d-ta... 

CRĂCĂNEL: Fireşte... 

PAMPON (cu tărie): Nu mai plânge, nu şade frumos, un volintir ca d-ta... 
CRĂCĂNEL: Dacă nu pot să mă stăpânesc! mi-e naturelul simţitor... 
PAMPON: Trebuie să-l găsim! Nu plânge, nu-i frumos! un volintir! 
Trebuie să-l regulăm pe Bibicul... Auzi d-ta? Două! 

CRĂCĂNEL: Cum să-l găsim? 

PAMPON: Îl găsesc eu, n-ai grije: eu ştiu politica poliției. Nu 
plânge: eşti volintir! Bibicul nostri e aici în bal... Didina mea este 
aici în bal... 


Mă recomand! Miţa Baston. 


CRĂCĂNEL: Poate şi Miţa mea... 

PAMPON: Da... 

CRĂCĂNEL: Da? : 

PAMPON (repede): Adică nu! În sfârşit, ce-ţi pasă! vino cu mine... 
Nici o vorbă să nu zici. Lasă-mă pe mine, să vezi cum îl înhaț eu. 
‘Aide... nu plânge: eşti volintir! pune-ți masca, şi 'aide! (îşi pune 
masca) 

CRĂCĂNEL: Miţa? Miţa?... (hotărât) Nu/... o mai iert acum, dar 
daca s-o mai întâmpla încă o dată... hotărât mă însor! (îşi pune masca) 
PAMPON: Haide... nu, nu plânge, eşti volintir|... şi nici un cuvânt! 
A! Bibicule! (ies amândoi în bal) 


ACTUL III 
Scena V 
MIŢA, singură în costumul de la bal, apoi DIDINA asemenea 


[...] MIŢA: A! (aparte) O femeie! dama de verde! (tare) A! în 
Sfârşit! 

DIDINA (dând un țipăt de surprindere, se întoarce): A! (aparte) O 
femeie! e republicana! 

MIŢA  (fierbând): V-aţi speriat? pardon! Mă recomand! Miţa 
Baston. 

DIDINA (cu contenenţă): Mersi! şi eu Didina Mazu. 

MIŢA (jocul crescendo): Ce cauţi aici, madamă? 

DIDINA (cu un ton mai sus): Da’ d-ta ce cauţi aici, madamo? 
MIŢA (jocul crescendo): Eu sunt la amantul meu! 

DIDINA (foarte de sus): Și eu sunt la amantul meu! 

MIŢA (izbucnind): La amantul d-tale? ... Amantul d-tale... a fost... 
era... este... amantul meu! D-ta, ca o imfamă, mi l-ai răpit! (luând 
o poză de atac şi cu tonul tragic) Una din noi două trebuie să 
moară! 

DIDINA (pregătindu-se de luptă): Să vedem care... Poftim! 

(Miţa se repede turbată la Didina, care se repede şi ea şi o întâmpi- 
nă. Amândouă ţipă şi se încleştează, spumând, una de alta) 


DI! [CITI LOINLAIR! 


mangafa, s.f. — (fam.) om care nu merită nici o considerație; om 
mărginit, bleg, prost, nătâng 

halimă, s.f. — povestire, întâmplare complicată, încurcată, extraor- 
dinară, cu multe peripeții. (fig.) situație încurcată, amestecătură, 
confuzie 

a traduce, vb. — (fig.) a înşela 

muscal, s.m. — rus 


E|XP |LJOIRJAIRIE[A) 
TEXTU elu 


+ Literatură 
Eu sunt Bi-bi-cul... 

1. Numeşte câte două trăsături ale fiecărui personaj, ce pot fi 
deduse folosind numai informaţiile oferite de fragmentul repro- 
dus mai sus. 

2. Imaginează-ţi şi descrie înfăţişarea lui Pampon şi a lui Crăcănel, 
în scena de mai sus, ghidându-te după indicaţiile scenice şi după 
replicile celor două personaje. 

3, Imaginează-ţi că eşti regizor. 

Descrie decorul şi costumele care ţi s-ar părea potrivite pentru 
această scenă. 

4. Crezi că ar fi necesar şi un fond muzical? Motivează-ţi răspun- 
sul, oricare ar fi acesta. 

5. Impreună cu un coleg, interpretați următoarea pereche de repli- 
ci, folosind tonul şi gestica pe care le consideraţi adecvate: 
CRĂCĂNEL: Miercuri?... Ploieşti?... Mangafaua? ... 
PAMPON: Da, şi tu, Bibicule, în loc să te duci la ea, o părăseşti 
şi te dai pe furiş la amanta mea, la Didina. (se repede) O să-ţi 
rup oasele... Oasele am să ți le rup! 


Nu mai plânge, nu şade frumos, un volintir ca d-ta... 

1. În scena LX, relaţia dintre cele două personaje se schimbă de mai 
multe ori. Identifică, în text, momentele când se produc aceste 
schimbări şi indică motivele, pentru fiecare caz în parte. 

2. De fapt, atât Pampon cât şi Crăcănel descoperă că au fost traduşi 
de amante. Şi totuşi, pentru spectator situaţia este în mod cert 
comică. Dacă ai fi regizor, ce indicaţii ai da actorilor care ar 
interpreta această secvență? 

3. Căror colegi le-ai propune să interpreteze rolurile lui Pampon, 
al lui Crăcănel şi al Miţei? 

4. Dintre actorii pe care îi cunoşti, cui ai încredința rolurile lui 
Pampon şi Crăcănel? Dar al Miţei? 


+ Film 

Pentru acest capitol folosim secvenţe, însumând 6 minute şi 40 
de secunde din filmul D-ale carnavalului (1958). Ele au ca punct 
de plecare scena IX, actul II şi scena V, actul III. 

Regia: Gheorghe Naghi 

În rolurile principale: Alexandru Giugaru, Grigore 
Vasiliu-Birlic, Vasilica Tastaman, lon Lucian şi Aurel Cioranu. 

Ar fi util să consulți şi Micul dicționar pentru uzul cinefililor, 
de la pag. 37-38. 


Se înțelege c-a fost o 
încurcătură... 


Să nu dai! să nu dai! 

1. O'sală de o parte a unui bufet într-un bal mascat de mahala 
(secundele 1 — 250). Fii atent la interpretarea lui Giugarw 
Pampon din primele secunde ale secvenţei: e nervos, soarbe 
furios, mută bastonul din stânga în dreapta, pentru a-i fi mai la 
îndemână. Toate aceste detalii țin de interpretarea actoricească, 
dar şi de modul specific în care se realizează transpunerea unui 
text literar într-un alt limbaj, în acest caz, cel cinematografic, 
prin intermediul scenariului. Camera îl urmăreşte acum doar pe 
el, folosind un plan apropiat de filmare, iar coloana sonoră sub- 
liniază nervozitatea personajului. 

2. Fii atent şi la interpretarea lui Birlic/ Crăcănel, între secundele 
50 şi 55 ale secvenţei: fuge în jurul mesei pentru a se pune la 
adăpost de furia lui Pampon, dar mută şi paharul de pe masă 
pentru a nu-l vărsa! Se obține în acest mod o variaţie în mişcarea 
altfel previzibilă a personajelor. Remarcă şi faptul că, deşi 
întreaga secvență este filmată dintr-un plan apropiat, există şi 
un planul îndepărtat în care descoperim pe câţiva dintre partici- 
panţii la bal, pentru ca spectatorul să îşi dea seama mai lesne de 
locul unde se petrece scena. 

3. Între secundele 60 şi 66, Pampon este filmat din spate, iar 
Crăcănel din față, pentru că, deşi nu vorbeşte, mimica lui este 
mai importantă în aceste momente decât replicile partenerului. 
Se foloseşte însă planul apropiat şi nu prim-planul pentru a 

utea fi observată simultan mişcarea ambelor personaje. 

4. În secunda 70 se produce trecerea bruscă de la filmarea de 
ansamblu la focalizarea pe chipul lui Pampon. Modalitatea este 
tăietura de montaj, astfel încât, deşi camera se mişcă puţin, 
scena este totuşi dinamică. Este momentul când Giugaru 
rosteşte amenințător: O să-ți rup oasele... Oasele am să ți le 
rup! Urmărește prim-planul cu mimica personajului pentru a 
constata dacă este în acord cu replica rostită. Observă totodată 
şi că prim-planul cuprinde atât fața, cât şi linia umerilor. 

5. După mai multe planuri generale, în secundele 108 — 111 ca- 
mera se apropie iarăşi brusc pentru a da spectatorilor posibili- 
tatea să urmărească jocul actorilor, în prim-plan. 

6. Din secunda 120 până la finalul secvenței (secunda 190), ca- 
mera de filmat este mai puțin mobilă, întrucât cei doi s-au împă- 
cat şi hotărăsc să se coalizeze împotriva Bibicului. Scena nu 
este totuşi statică, dar dinamismul se obține prin montaj: se trece 
rapid de la un prim-plan la altul, iar coloana sonoră cuprinde 
atât rumoarea balului, cât şi muzică, aceasta având drept scop să 
sublinieze starea de spirit a personajelor. Remarcă însă faptul 
că, deşi în planul îndepărtat se află o sală de bal, în majoritatea 
timpului ceea ce se aude nu este muzica balului, ci un acompa- 
niament sonor al cărui rol este să sublinieze starea de spirit a 
personajelor. În această ultimă secvență importante sunt totuşi 
mimica şi tonalitatea vocilor actorilor. 


O femeie! dama de verde! 

1. În fața frizeriei lui Nae Girimea şi apoi în salon (secundele 250 
— 260). Se aude cântecul greierilor. Observă că este prima oară 
până acum când în film îşi fac apariția sunete „naturale”. 

2. Din momentul în care cele două rivale s-au recunoscut (secun- 
da 268), coloana sonoră încearcă să subliniază tensiunea. 


Secvența nu este însă deloc dramatică, iar muzica, voit teatrală, 
are rolul de a accentua comicul situaţiei. 

3. Preludiul încleştării (între secundele 310 şi 322) este filmat cu 
o cameră mobilă conferind scenei dinamism. Muzica devine 
mai teatrală. Şi pe această cale regizorul amplifică efectul 
comic. 


Ev IA LULALSȚE [CJURJEINIT LA] 
API ICIATII [1 


1. În grupe de câte patru — cinci colegi, discutaţi și întocmiţi o listă 
de două — trei opere literare care au stat la baza unor creaţii cine- 
matografice pe care le-aţi vizionat. 

2. Extindeţi discuţia la nivelul întregii clase. Care dintre cele două 
creații o considerați mai reuşită, pentru fiecare caz în parte: 
cartea sau filmul? 

3. Motivaţi-vă opțiunea, indiferent care a fost aceasta, prin argu- 
mente care să aibă în vedere, în cazul creaţiei literare, tema, 
motivul, viziunea despre lume, elementele de construcție a 
subiectului şi a personajelor, iar în cazul creaţiei cine- 
matografice, scenariul, regia, imaginea, coloana sonoră şi jocul 
actorilor. 

4, Scrieţi o cronică cinematografică de maximum 30 de rânduri 
despre un film vizionat în ultima lună, care să poată fi eventual 
publicată în revista liceului vostru/ sau despre filmul D-ale car- 
navalului (1958). 

5. Orele, un film cu Nicole Kidman, Julianne Moore, Meryl Streep, 
Ed Harris, Jeff Daniels. 

Palmaresul filmului este impresionant: şapte nominalizări şi 
două Globuri de Aur, pentru cel mai bun film-dramă şi pentru cea 
mai bună actriţă în rol principal (Nicole Kidman). Nominalizat de 
nouă ori la Oscar, a câştigat tot pentru cea mai bună interpretare 
a rolului principal feminin (Nicole Kidman). Printr-un bine condus 
montaj paralel, asistăm la întâmplările petrecute în câte o singură 
zi din viața a trei femei care trăiesc în epoci diferite. Această zi este 
definitorie pentru destinul celor trei protagoniste, evenimentele 
trăite oferind revelaţia motivului pentru care, într-o societate do- 
minată de prejudecăţi şi false principii morale, le lipseşte capaci- 
tatea să se bucure de dragostea soților şi copiilor lor. Un joc 
actoricesc de cea mai înaltă clasă, un scenariu de excepţie (adap- 
tat după romanul de succes, Orele al lui Michael Cunningham, 
publicat în România de Editura Polirom) fac din acest film o 
delectare pentru orice cinefil şi un eveniment cultural care nu tre- 
buie ratat. 

a, Identifică două informații pe care le consideri a fi importante, 
din punctul de vedere al unui spectator, şi justifică-ți alegerea 
pentru fiecare caz în parte. 

b. Indică două motive pentru care ai dori să vizionezi/ nu ai dori 
să vizionezi filmul Orele, utilizând numai informaţii oferite de 
textul de mai sus. 

Afişul filmului Face/ Off 


6. În căutarea lui Nemo, un nou succes de animaţie al stu- 
diourilor Pixar/ Disney, un film care a avut încasări mai mari 
decât Matrix Reloaded. Povestea unui peştişor care ajunge 
într-un acvariu şi care va face tot posibilul să se întoarcă acasă. 
SUA 2003. Regia: Andrew Stanton. Voci: Albert Brooks, Ellen 
DeGeneres, Geoffrey Rush. Animaţie. Durata: 101 minute. 

a. Identifică două informaţii pe care le consideri a fi impor- 
tante, din punctul de vedere al unui spectator, şi justifică-ți 
alegerea pentru fiecare caz în parte. 

b. Indică două motive pentru care ai dori să vizionezi/ nu ai 
dori să vizionezi filmul În căutarea lui Nemo, utilizând 
numai informaţii oferite de textul de mai sus. 


CRONICA DE FILM 


Titlu original: FACE/ OFF 
Gen: acţiune/ thriller 
Regia: John Woo 

Durata: 138 minute 
Producţie: USA, 1997 

Face/ Off are ca punct de plecare ideea unei operaţii estetice 
radicale prin care fața agentului FBI Sean Archer (John Travolta) 
este schimbată la propriu cu aceea a lui Castor Troy (Nicolas 
Cage), terorist internaţional imprevizibil şi sofisticat, amator de 
puneri baroce in scenă ale propriilor atentate. Transferul de 
chipuri creează însă o situaţie insuportabilă: cei doi sunt nevoiţi să 
trăiască purtând fiecare chipul dușmanului său de moarte. De unde 
şi titlul original, echivalat în româneşte printr-un nefericit Faţă în 
față, mai potrivit pentru afişul unei producţii cu Lorenzo Lamas 
decât pentru un film al hongkonghezului Woo. 

Dincolo de această premisă cam elucubrantă, Woo demon- 
strează însă că filmul „de artă” şi blockbusterul nu sunt tocmai 
ireconciliabile şi că explozia roşie a unei bărci cu motor pe fondul 
unui cer azuriu poate declanşa şi alt tip de emoții decât cele provo- 
cate de creşterea nivelului de adrenalină. În ultimii ani o asemenea 
performanță n-a mai reuşit decât Brian de Palma cu al său 
Mission: Impossibile, în care neverosimilul scenariului era în per- 
manenţă compensat de formalismul estetizant al scenelor de acți- 
une. 

Dar ceea ce izbutea de Palma printr-o rigoare elegantă şi pe 
alocuri impersonală, Woo reuşeşte prin teatralism voit. Cele mai 
bune momente ale filmului sunt acelea în care imaginaţia sa flam- 
boaiantă pare să uite de orice convenţii, dând naştere unor 
ingemănări delirante de situaţii. O confruntare sângeroasă are loc 
intr-o biserică plină de porumbei, o șalupă în flăcări plonjează 
vertical în apă, iar Cage/ Troy e „supt într-un tunel metalic de 
paletele unui uriaş ventilator. Ceva mai târziu acelaşi Cage, 
devenit între timp Sean Archer, protejează un băieţel de infernul 
unui violent schimb de focuri, punându-i pe urechi căştile unui 
casetofon; copilul se plimbă printre gloanțe şi cadavre mutilate, 
ascultând Somewhere over the Rainbow, iar melodia se substituie 
treptat zgomotului asurzitor al pistoalelor. 


Woo mizează de altfel foarte mult pe teatralismul voit al situați- 
ilor, dar reuşeşte mereu să se mențină pe acea linie greu sesizabilă 
care desparte drama de melodramă şi arta de clişeu. Ritmul este şi 
ei riguros controlat. Filmul este construit dintr-o serie de acu- 
mulări progresive de tensiune rezolvate prin reprize de acţiune 
explozivă (la propriu şi la figurat!), desfăşurate de fiecare dată, cu 
excepția confruntării finale, în spaţii închise şi labirintice. lar 
rezultatul este absolut remarcabil. Supravegherea riguroasă a 
mişcărilor camerei şi montajul devin astfel esenţiale. 

Marele merit al lui Woo rămâne totuşi alegerea actorilor (dintr-un 
interviu al său aflăm că producătorii se gândiseră inițial la ...Alec 
Baldwin, ideea de a-l folosi pe Cage aparținându-i). Scăpaţi, unul 
din dramoletele subțirele şi comedioarele insipide gen 
Phenomenon şi Michael, celălalt din uniforma „„maieu-mulat-pe- 
muşchi-de-oțel”, obligatorie în închisorile lui Jerry 
Bruckenheimer, Travolta şi Cage fac aici două dintre cele mai bune 
roluri ale lor. În unul dintre cele mai frumoase momente, Cage/ 
Archer repetă obsedan(n)t sintagma-titlu; privirea lui halucinată şi 
teatralitatea elegantă a mâinii cu care încearcă parcă să-și scoată 
o mască de pe față concentrează într-o scenă de câteva secunde 
întregul spirit al filmului. Prin contrast, Travolta/ Troy preferă 
registrul ironiei fine, pe linia Pulp Fiction şi Get Shorty. Pandant 
al suferinței înnăbuşite a lui Cage, Răul n-a fost niciodată atât de 

fermecător (vezi scena dezamorsării bombei în pas de dans); cu 
atât mai mult cu cât Travolta îşi deconstruieşte permanent propria 
imagine de star (căci marile dezavantaje ale lui Troy sunt... bărbia 
insuportabilă şi vocea!). 

În fond, filmul mizează nu atât pe simpla schimbare a regis- 
trelor, eroul pozitiv care devine negativ şi viceversa , ci mai ales pe 
amestecul lor. Căci Archer/ Cage descoperă cruzimea lui Castor 
Troy, dar şi ataşamentul acestuia pentru fratele retardat, în vreme 
ce Travolta/ Troy are prilejul să experimenteze dragostea paternă. 
Astfel, Face/ Off ar putea fi modelul ideal al unei pelicule å tiroirs: 
un film care să vină în întâmpinarea „orizonturilor de aşteptare” 
ale fiecărui spectator, fie că ele cuprind acțiunea pură sau analiza 
de caracter cu accente metafizice. (M. I., Cotidianul, Anul VIII, Nr. 
53 (2005), vineri 6 martie, 1998, p. 6) 


Di |Njcloj.loloLE!] 
După vizionarea secvențelor filmate, discutați între voi, pe 
grupe, pentru a vedea câte dintre răspunsurile la întrebările de la 
pagina 121 au fost confirmate de montarea lui Gheorghe Naghi. 
Veţi putea astfel constata mai uşor că nu există o modalitate unică 
de transpunere a literaturii în film, esențială fiind, de fiecare dată, 
viziunea regizorală. Puteţi face o comparaţie şi cu De ce trag 
clopotele, Mitică?, filmul lui Lucian Pintilie care are ca punct de 
plecare aceeaşi comedie a lui I.L. Caragiale. 


EJVAJLJUJAIRLE E s|ulmlA|r i |v|A) 
Compară, într-un eseu structurat de două — trei pagini, modalitățile de petrecere a timpului liber 
descrise de Nicolae Filimon în Scene din viața socială şi de I.L. Caragiale în Repausul dominical. 
Vei avea în vedere: 

— descrierea contextului istoric în care sunt plasate întâmplările din cele două texte şi evidenţierea 
diferențelor dintre lumile înfăţişate; 

— prezentarea a cel puţin patru situaţii concrete de viață care să ilustreze aceste diferențe; 

— evidențierea atitudinii naratorilor față de cele povestite; 

— exprimarea propriului tău punct de vedere despre cele citite; 

— integrarea adecvată, în conținutul eseului, a minimum patru concepte operaționale/ structuri, 
selectate din următoarea listă, pe care să le evidențiezi prin subliniere: comic, conversație cotidiană, dia- 
log, ficțiune, locutor, monolog, monolog interior, replică (verbală, nonverbală, mixtă), schiță, verosimil. 

Notă! Se recomandă ca eseul să se încadreze în două — trei pagini. Ordinea integrării reperelor în 
cuprinsul lucrării este la alegere. Pentru conţinutul eseului, vei primi 20 de puncte (câte 4 puncte pen- 
tru fiecare cerință/ reper); pentru redactarea eseului, vei primi 20 de puncte (organizarea ideilor în 
scris — 4 puncte; utilizarea limbii literare — 4 puncte; abilităţi de analiză şi de argumentare — 4 puncte; 
ortografia — 3 puncte; punctuația — 3 puncte; aşezarea în pagină, lizibilitatea — 2 puncte). 

n vederea acordării punctajului pentru redactare, eseul trebuie să aibă minimum două pagini. 


(7 Sugestii pentru lectură suplimentară 


> Ion Ghica — O călătorie de la Bucureşti la Iaşi înainte de 1848 (orice ediție) 
Text de factură memorialisitcă, Călătoria... este o scrisoare către Vasile Alecsandri, în care se care 
povesteşte într-un mod agreabil, despre „comunicațiile” dificile ca o robinsonadă de acum un veac 
şi jumătate. 

> I.L.Caragiale — D-ale carnavalului (orice ediţie) 
Considerată la început o simplă farsă de carnaval, cu un exces de încurcături amoroase şi de qQuipro- 
quo-uri, piesa şi-a dezvăluit cu timpul nu numai însuşirile tehnice neobişnuite, dar şi gravitatea, căci 
semnificaţia întregului este şi aici una morală, vizând promiscuitatea sufletească, minciuna şi împă- 
carea lamentabilă, ca forme generale de a trăi. (Florin Manolescu) Filmul lui Lucian Pintilie De ce 
trag clopotele, Mitică are ca punct de plecare acest text al lui Caragiale. 

> Ion Marin Sadoveanu — Sfârşit de veac în Bucureşti (orice ediție) 
Roman al decedenței unei clase, boierimea, şi al ascensiunii burgheze, cartea aduce în prim-plan, prin 
personajul lancu Urmatecu, un tip uman, parvenjtul, care a făcut o carieră deosebită în literatura 
română. 

> loan Groşan — Caravana cinematografică (orice ediție) 
Volumul cuprinde patru proze scurte dintre care cel puţin două, Caravana cinematografică şi Marea 
amărăciune sunt direct legate de tema discutată în acest capitol. Prima descrie, pe nu ton amar-ironic, 
scene din anii *50, cu mărunți activişti de partid care cutreieră satele pentru a „culturaliza masele” cu 
ajutorul filmelor de propagandă, „oficilităţi locale” şi oameni obişnuiţi care încearcă să se adapteze 
la schimbările lumii, deşi nu înțeleg nimic din ce se întâmplă în jurul lor. A doua, având aparent 
iubirea ca temă, descrie, pe acelaşi ton amar-ironic, lumea mohorâtă a ultimului deceniu de comu- 
nism, la oraş. 

> Paul Cernat, Ion Manolescu, Angelo Mitchievici, loan Stanomir — O lume dispărută, Editura 
Polirom, laşi, Bucureşti, 2004 
Cei patru tineri autori îşi povestesc, fiecare, copilăria şi adolescența petrecute înainte de '89. Este o 
carte de factură memorialistică, de recuperare nonficțională a unei lumi ai cărei „zei” se numeau 
Brifcor şi Cico şi ale cărei repere, uitate azi, au fost reviste precum Cutezătorii şi Luminiţa, blugii 
româneşti şi, rar, cei „originali”, şoimii patriei, pionierii şi UTC-iştii, televiziunea bulgară şi sârbă la 
care se privea Campionatul mondial de fotbal, bomboanele Tic-Tac, d şi demolările de coşmar, 
„ defilările de 23 August şi cozile. 

AVENTURĂ, CĂLĂTORIE 


Moto: În orice călătorie, mai important decât toate priveliştile, peisagiile şi minunile 
naturii, rămâne omul. 
(Liviu Rebreanu) 


FICȚIUNEA LITERARĂ 

1. Atracția Orientului 

Balta-Albă de Vasile Alecsandri 

LIMBĂ ŞI COMUNICARE 

Receptarea diverselor tipuri de mesaje: schema comunicării concepută de Roman Jakobson, 
factori care înlesnesc sau perturbă receptarea, principiile ascultării active 

Povestirea 


2. Fascinaţia trecutului 

Fraţii Jderi, vol. |, Ucenicia lui lonuţ, cap. XI de Mihail Sadoveanu 
LIMBĂ ŞI COMUNICARE 

Arhaisme şi regionalisme 

Rezumatul 


FICȚIUNE ŞI REALITATE 
3. Mirajul Occidentului 


Metropole — Paris de Liviu Rebreanu (texte memorialistice: memorialul) 
Jurnal de Liviu Rebreanu (texte memorialistice: jurnalul de călătorie) 


TEXTE AUXILIARE 
Relația cultură - ficțiune - publicitate (texte jurnalistice: anunţul) 
Marea ca factor spiritual de Nicolae Manolescu (texte argumentative: eseul) 


AVENTURĂ, CĂLĂTORIE 


FICȚIUNEA LITERARĂ 


b Completează-ți cunoștințele 
Texte ficționale şi nonficționale 
pe tema călătoriei: 

- roman de aventuri 

- povestire 

- povestire S.F./ roman S.F. 

- călătorie parodică 

- jurnal (note) de călătorie 

- jurnal de bord 

- memorial (amintiri) de călătorie 

- reportaj 

- itinerar 

- ghid turistic 


1. 


4. 


Atracția Orientului 


UNDUNuE QE 


Cuvintele din lista de mai jos aparțin câmpului semantic al călă- 
toriei. Asociază verbul corespunzător fiecăruia dintre ele, pen- 
tru a descoperi scopul călătoriei. 

- explorare - ......... 

- căutare - ......... ` 

- cucerire - ......... 

- distracţie - ......... 

- aventură = ......... 

- cunoaştere - ......... 


. Descrie oral locul (real sau imaginar), timpul şi scopul unei 


călătorii pe care ţi-ai dori să o realizezi. 


„ In funcție de scopul călătoriei pe care o doreşti, plasează-te într-una 


dintre categoriile: exploratorul, savantul, cuceritorul, căutătorul 
de comori, justițiarul, misionarul, novicele, solul/ diplomatul, 
negustorul, vânătorul, navigatorul, jurnalistul, turistul, hoinarul. 
Alcătuiţi echipe de 6 elevi; consultați-vă pentru a completa 
spaţiile libere de mai jos, pe baza experienței personale, a 
cărților sau a filmelor de aventuri și de călătorie cunoscute de 
voi. Comparaţi rezultatele obținute de fiecare echipă. 


Vasile Alecsandri  (18187/ 
1821-1890), poet, prozator şi dra- 
maturg. Personalitatea sa domină 
perioada paşoptistă, în plan literar 
şi cultural. Prin varietatea temelor 
abordate, prin diversificarea speci- 
ilor în toate genurile literare, el a 
contribuit nu numai la dezvoltarea 
literaturii române, ci şi la educarea 
publicului ce urma să o recepteze. 
Poate fi considerat un precursor în 
diferite domenii ale literaturii 

Deşi a fost considerat, în 
epocă, poet reprezentativ al ge- 
nerației paşoptiste şi unul dintre 
întemeietorii teatrului românesc, 
ulterior, G Călinescu apreciază 
proza drept cea mai durabilă parte 
a operei lui Alecsandri. De aseme- 
nea, criticul observă că în sub- 
stanță toate naraţțiunile sale sunt 
jurnale de călătone, gen la modă 
pe atunci, în care îşi revarsă toate 
darurile: umor, pictură, înlesnire ori- 
entală de povestitor 

Călător pasionat, Alecsandri îşi 
transpune impresiile în jurnale sau 
memorii de călătorie despre spațiul 
românesc (O primblare la munți) 
sau despre ținuturile exotice 
(Călătorie în Africa); chiar şi proza 
de ficțiune are un punct de plecare 
memorialistic şi turistic (nuvelele 
Buchetiera de la Florența, 
Borsec, povestirea Balta-Albă, 
începutul de roman Dridri etc.). 


Povestirea Balta-Albă este istoria voiajului de 24 de cea- 
suri al unui zugrav! pictor francez, la Balta-Albă, în Valahia, 
la mijlocul secolului al XIX-lea, ținut plin de contrasturi 
originale. „Aventura” are două părți: drumul parcurs până la 
Balta-Albă (fragmentul reprodus în manual) şi descrierea 
societăţii pe care personajul-narator o descoperă acolo. 


Cititorul contemporan al povestirii realizează, împreună 
cu tânărul francez, o călătorie într-un spațiu necunoscut. În 
plus, lectura povestirii îi oferă şi posibilitatea de a călători în 
timp. La diferenţele de ordin cultural evidenţiate în poves- 
tire, se adaugă diferenţele de ordin istoric, dintre aspectele 
lumii înfăţişate în text şi ale lumii cunoscute de cititor, 


BALTA-ALBĂ 
(1847) 


(fragment) 
de Vasile Alecsandri 


Într-o sară din luna trecută eram adunaţi mai mulți prietini, toți 
lungiţi pe divanuri, după obiceiul oriental, şi înarmaţi cu ciubuce 
mari, carele producea o atmosferă de fum vrednică de sala selam- 
licului a unui paşă. Afară cerul era învălit de nori vineți, care se 
spărgea deasupra Iaşului [...]. 

Pintre noi se găsea un tânăr zugrav franțez, care pentru întâia 
dată ieşise din țara lui spre a face un voiaj în Orient. 

— Domnilor, ne zise el, vă mărturisesc cu ruşine, că, păn-a nu 
veni în țările d-voastre, nici nu prepuneam că se afla în Evropa o 
Moldavie şi o Valahie. Dar nu mă plâng nicidecum, de vreme ce, ca 
un nou Columb, am avut plăcere a descoperi eu însumi aceste fru- 
moase părți a lumei şi a mă încredința că, departe de a fi locuite de 
antropofagi, ele cuprind în sânul lor o societate foarte plăcută. 

— Domnule, răspunse unul din noi, nu te încrede aşa lesne în 
descoperirea d-tale, pentru că cine ştie dacă păn-în sfârşit nu-i fi 
pus în frigare şi ospătat de sălbaticii acestor țări? 

—  [...] Cu toate aceste, păn-a nu mă face jertfa descoperirei 
mele, daţi-mi voie să vă istorisesc şi eu partea cea mai curioasă din 
călătoria mea. 

Plecând din Paris spre a întreprinde un voiaj în Orient, lucru ce, 
precum Ştiţi, s-au făcut astăzi de modă, am agiuns bun sănătos la 
Viena; şi de aici m-am îmbarcat pe un vas de vapor cu gând de a 
cobori Dunărea păn-în Marea Neagră, făr-a mă opri nicăire. [...] 

Voi mărturisi însă că, cu cât mă depărtam de centrul Europei şi 
mă apropiam de țările d-voastre, curiozitatea mea creştea. În toate 
părțile videam o altă lume pe care nici o visasem. Din toate părțile 
auzeam răsunând pe podul vaporului cuvintele: valah, Valahia şi, în 
neştiința mea vrednică de veacul de aur, nu înțălegeam ce însămna 
acele enigme, pentru că eu eram încredințat că, de la granița 
nemțască şi pănă în Marea Neagră, se întindea numai Turcia 
Evropei. 

În sfârşit căpitanul, ce vorbea puţin franțuzeşte, îmi tălmăci că 
pământul ce se videa de-a stânga noastră se numea Valahia şi că 
era locuit de un neam de oamini cu totul străini de naţia otomană... 


Oprindu-se vaporul la 
Brălia... 

5 Puncte de reper 


Pentru scriitorii romantici din 
prima jumătate a secolului al XIX-lea, 
tema călătoriei redă dorința de 
evadare din cotidian şi o modalitate 
de căutare a noului. Atracția 
Orientului reflectă curiozitatea pen- 
tru teritorii necunoscute, îndepăr- 
tate, pline de mister şi de pitoresc. 

Povestirea Balta-Albă este un 
text ficțional, scris în 1847 şi inspirat 
din impresiile pe care i le lasă penoa- 
da de odihnă petrecută în acest loc 
autorului, întors recent dintr-o călăto- 
ne în Occident. În povestire, rolul 
naratorului este conferit unui călător 
străin, zugravul (veche denumire 
pentru pictor) francez. 

Pnn utilizarea motivului literar al 
„călătorului străin”, impus în scrierile 
iluminiştilor francezi din secolul al 
XVIII-lea (Montesquieu, Scrisori per- 
sane), Alecsandri atribuie observarea 
critică şi satirică a propnei lumi (onen- 
tale) unei perspective exterioare şi 
prin comparație cu altă lume (occi- 
dentală). 

Călătorul francez, ieşit din tinu- 
turile natale, traversează spații 
necunoscute, întâlneşte o altă civi- 
lizație ale cărei caracteristici (identi- 
tate) le recunoaşte ca diferite (alte- 
ntate) în raport cu ale propriei civi- 
lizații. 

Personajul complementar 
„călătorului străin” este „bunul săl- 
batic”, pereche ce proiectează o 
imagine a alterității în universul 


ficțional. 


Să vă spun mirarea mea la această descoperire e peste putință! 
Atâta numai voi mărturisi că, de-aş fi avut atunci sub mână pe pro- 
fesorul meu de gografie, l-aş fi aruncat în Dunăre! 

Din ceasul acela mă sâmţii cuprins de un dor nemărginit de 
ştiinţă şi hotărâi a studia cu de-amăruntul această țară necunoscută 
mie şi acel neam de oamini atât de nou pentru mine.[...] 

Oprindu-se vaporul la Brăila, mă hotărâi a mă cobori pe uscat 
şi a întrerupe călătoria mea în Orient, pentru a mă rătăci cătăva 
vreme în câmpiile Valahiei. Speram să întru într-o viaţă nouă şi 
plină de întâmplări originale. Mă pregăteam a-mi apăra zilele 
impotriva fearelor primejdioase şi a cetelor de hoți ce gândeam că 
aş întâlni în calea mea. Imi încărcai deci pistoalele şi sării din cora- 
bie pe pământ, cu gând de a răsturna gios pe cel dintâi Valah ce s-ar 
inainta spre mine... Nici unul din oaminii adunaţi pe mal nu mă 
băgă în samă şi, în loc de duşmani, mă trezii faţă-n faţă cu consulul 
franţez din Brăila, carele, cunoscându-mă de compatriot, mă pofti 
la dânsul acasă. 

La consulat se afla adunaţi mai mulți străini care vorbea cu 
mare entuziasm de o baltă făcătoare de minuni ce se descoperise în 
Valahia, de vro câțiva ani, şi care se numea Balta-Albă. 

După zisa acelor prietini a domnului consul, peste zece mii de 
oamini se găsea acum împregiurul acelei bălți şi se lecuia, văzându-i 
cu ochii, de tot soiul de patimi. În acel izvor de tămăduire orbii câştigau 
vederile, surzii auzul, ologii picioarele, bătrânii puterile! ş. c. |. 

Cum auzii pomenind de o asemine minune, rugai pe d. consul să-mi 
înlesnească vreun chip de a mă duce îndată la Balta-Albă şi, peste o 
giumătate de ceas, un arnăut întră în salon vestindu-mi că trăsura 
era gata. Îmi luai un sac de drum şi mă coborăi iute în uliţă. 

Când acole, ce să văd?... În loc de malpost', sau de diligență, o 
cutioară plină de fân, pe patru roți de lemn cu schiţile stricate. 
Patru cai mici, numai oasele şi pelea, pe care erau săpate urme 
adânci de bici, şi un om sălbatic, bărbos, strențeros şi înarmat cu un 
harapnic lung de un stânjin!... Acesta era echipajul meu! Rămăsei 
încremenit la o aşa ciudată privelişte, dar consulul ce se coborăse 
după mine începu a râde şi, încredințându-mă că acela era chipul 
de a călători în Valahia, mă îndemnă a mă sui în căruță. 

— N-ai grijă, adăugă el, cu trăsura aceasta primitivă şi cu caii 
aceştia care samănă mai mult a nişte măţe postite, îi face un drum 
de care fi-i aduce aminte căt îi trăi. Ține-te bine, insă! 

Primii aceste sfaturi ca o glumă din partea compatriotului meu 
şi, clătinând din cap, drept sămn de îndoială, mă aruncai în cutie, 
strigând la postaş: Allons’! 

Deodată căruţa fugi de sub mine ca un şerpe! iar eu, făcând în 
aer o tumbă neaşieptată, mă trezii pe pave. Ce se întâmplase? nu 
ştiu. Atâta numai îmi aduc aminte că, în vreme cât m-am sculat din 
colb, amețit şi zdruncinat, echipajul meu se făcuse nevăzut. 

Consulul îşi ținea şoldurile de râs, şi oamenii din uliţă, care fuseseră 
faţă la această întâmplare comică, ziceau hohotind: neamţo” dracoli. 

Peste zece minute căruţa veni înapoi că să mă ieie de a doua 
oară. Postaşul se zbuciuma de râs pe cal, iar eu, astfel eram de tul- 
burat, încât mi se părea că şi roțile râdea scârțâind de mine! 

Mă urcai în sfârşit de iznoavă pe cuibul acel de fân; dar de astă 
dată mă apucai cu mânile țapăn de căruță: Allons! 

— Alon, domnule! strigă postașul şi, înțepenindu-se în scări, şi chiuind 
ca un furios, şi pocnind grozav din harapnic, el porni ca o bombă. 


„„„săltând din hopuri în hopuri... 


A Concepte operaţionale 


Povestirea — specie a genului 
epic în proză. Este o narațiune 
subiectivizată (făcută din unghiul 
povestitorului, implicat ca martor 
sau ca protagonist al întâmplării), 
care se limitează la relatarea unui 
singur fapt epic. În povestire, se 
acordă importanță naratorului şi 
actului narării. Întâmplările şi situaţiile 
(uneori neobişnuite), în care sunt 
implicate puține personaje, sunt situ- 
ate într-un plan al trecutului, princi- 
pala caracteristică a povestirii fiind 
evocarea. 

Relaţia narator-receptor este 
strânsă şi presupune: 

- oralitate — aparența de dialog între 
narator — receptor ascultător, narați- 
unea la persoana |; importanța ele- 
mentelor nonverbale şi paraverbale; 

- ceremonial — dialogul este 
susținut de un sistem de convenții 
(apariția povestitorului, împrejurările 
care declanşează povestirea, for- 
mulele de adresare etc.); 

- atmosferă — naratorul „regi- 
zează” o anumită tensiune, întreține 
suspansul pe tot parcursul poves- 
tirii, pentru a capta atenţia şi intere- 
sul receptorului (ascultătorului, citi- 
torului). zi 


T Puncte de reper 


1. identifică, în primul paragraf 
(descrierea inițială), elemente care 
sugerează atmosfera favorabilă 
povestirii unei întâmplări 
neobişnuite. 

2. Observă în secvența dialogată 
formule de adresare (de inițiere sau 
de menținere a contactului verbal) uti- 
lizate de francez. Explică rolul lor în 
ceremonialul povestirii. 

— Ce să vă spun domnilor?... De când sunt nu mi-am închipuit o 
alergare așa de infernală, un lucru atât de original! 

Într-un nor de colb ce sbura pe fața pământului, caii alerga ca 
şi când a fi întrat dracul într-înşii; căruța fugea incât nu mai avea 
vreme să scârție; roțile se alunga, săltând din hopuri în hopuri şi 
azvârlindu-mă în sus ca pe o minge; surugiul fipa, vorbea, pocnea 
de asurzea câmpii; iar eu... dacă mi-ar fi fost cu putinţă să mă las 
cu mâna de trăsură şi s-o bag în buzunariul cu pistoalele, aş fi întrat 
într-un păcat, negreşit. Un vârtej grozav mă cuprinsese în sânul 
acelui steple-chasse“ diavolesc; ochii îmi ieşea din cap, crierii mi se 
clătina ca o apă într-o garafă, şoldurile mă durea, dinţii îmi 
clănțănea, urechile îmi țiuia; şi de câte ori mă văitam la vreun hop 
mai adânc, de câte ori strigam: ai, ai! postaşul îmi răspundea: hai, 
hai, domnule! şi bătea caii din nou, şi chiuia încă mai sălbatic, şi 
căruța fugea încă mai iute, şi eu ameţeam încă mai tare. [...] 

Soarele acum asfinţise, şi luna împreună cu stelele se arătaseră 
pe cer, întocmai ca nişte privitori pe băncile unui teatru. Mi se părea 
că toate planetele se uita cu ochii strălucitori la mine şi asista la 
epizodul voiajului meu ca la cea mai poznaşă comedie de pe fața 
pământului. Şi astfel îmi vuia capul din pricina zdruncinărilor ce 
sufeream, că mi se părea că aud din vreme în vreme un hohot lung 
şi răsunător deasupra capului meu! 

Cu toate aceste, târziu, pe la vro zece ceasuri de noapte, am 
agiuns pe malurile unei bălți late, care steclea ca o tabla de argint 
la razele lunii. Postașul mă întrebă prin sămne unde să mă ducă? 
Eu, care credeam că Balta-Albă era numele unui târg, precum 
Marienbad, sau Ems, sau Baden, îi răspunsei: à Balta-Albă. Și măr- 
turisesc că în acest răspuns erau cuprinse toate sperările mele: 
sperarea de a scăpa de salturile mortale a căruţii; sperarea de a 
mânca un bifiec la tractir şi mai ales dulcea sperare de a mă odih- 
ni o noapte întreagă pe un pat elastic ş. c. l. Uitasem acum că mă 
găseam într-o parte a lumii în care, cu câteva ceasuri mai înainte, 
visasem lupte cu sălbatici şi cu feare răpitoare. 

Încă o fugă bună de cal şi am sosit într-un sat alcătuit de bordeie 
coperite cu stuh şi coronate de cuiburi de cocostârci. Forma bizară 
a acelor locuinţi, pintre care se înălța o mulțime de cumpene de fån- 
tâni, ca nişte gâturi de cucoare urieşe; urletul cânilor ce alerga pe 
sub garduri; ciocănitul barzelor care-şi da capul pe spate la razele 
lunii şi, într-un cuvânt, amestecul acel de umbră şi de lumină, care 
da lucrurilor o privire fantastică, mă făcură să mă cred în altă lume. 
Când mă trezii însă din acea uimire plăcută, mă văzui sângur în 
mijlocul unei pieţe neregulate şi plină de schini. Postaşul îmi 
descărcase bagajul lângă mine şi se făcu nevăzut cu căruță cu tot. 


== Inchipuiţi-vă, domnilor, poziția mea. Străin, într-un colț de pământ 


necunoscut mie, rătăcit într-un sat unde nu se zărea nici țipenie de om, 
încungiurat de vro douăzeci de câni care voia numaidecât să afle ce 
gust are carnea de franțez, neștiind nici limba, nici obiceiurile locului! 
Inchipuiți-vă toate aceste împrejurări pe capul unui om şi mă veți crede 
lesne dacă v-oi spune că admirarea poetică ce mă cuprinsese deocam- 
dată, se prefăcu într-o grijă, vară primară cu spaima. 

Fiind însă că țălul meu, viind la Balta-Albă, nu era de a petrece 
noaptea în convorbire sufletească cu stelele, îmi făcui drum cu bățul 
pintre claia de câni ce îmi aţinea calea şi mă hotărâi a-mi căuta, eu 
sângur, vreo ospeție. Pornii deci pin sat, țiindu-mi sacul de drum într-o 
mână şi având drept tovărăşie un escadron de câni ce-mi arăta dinții 
lor ascuţiţi, ca dovadă de plăcerea ce ar fi avut a-i înfige în mine. 


„Îmi făcul drum cu bățul pintre 
clala de câni... 


Un ceas întreg am umblat ca o nălucă pintre gardurile satului, 
când sărind peste o vacă culcată în mijlocul uliţii, când trezind 
vreun Cucoş adormit, care sărea spăriet de pe gard pe casă, când 
împedecându-mă de giugul unui car lăsat în drum, când ferindu-mă 
de a pica într-o fântână, pentru că am păcatul de a nu videa prea 
bine noaptea. Dar în zădar! nici una din acele case nu avea 
înfățoşare de tractir; şi, după o lungă primblare, rămăsei încredin- 
țat că ceea ce căutam nu se afla în Balta-Albă! 

„Diable!* ziceam în mine, se vede că sunt osândit a împlini, în 
astă noapte, rolul lui Acteon din mitologie!” Şi de ciudă începusem 
a-mi descărca mânia asupra cânilor ce se obrăznicea mai mult în 
privirea persoanei mele, când deodată zării o caleaşcă cu şese cai 
şi întovărăşită de un călăreț care venea în partea mea. 

Abie avui vreme a mă da în lături, şi echipajul şi omul cel călare 
trecură ca un fulger pe lângă mine, lasând în văzduh câteva note 
armonioase de glasuri femeeşti şi căteva fragmente de o veselă con- 
vorbire ce mă pătrunseră de mirare şi de bucurie... Acele cuvinte ce 
auzisem în treacătul trăsurii erau franţeze! 

Ah, domnilor! nu poate cineva să-şi închipuiască fericirea ce 
umple inima unui om rătăcit într-o țară străină, când el aude deo- 
dată limba patriei sale!... Eu am nebunit când am auzit fără veste: 
„ah, c'est charmant! c'est adorable! c'est original! ” și, în exaltarea 
mea, am început a alerga după caleaşcă, răcnind: „arretez! "* 

Echipajul nu se opri, dar cavalerul se întoarse înapoi şi, 
alergând spre mine, strigă: „qui appele?” 

— Un compatriote, îi răspunsei, un français! 

Cavalerul se apropie. 

— Ce pofieşti? mă întrebă el. 

— Iubite compatriotule, îi zisei, fiindcă Dumnezău au binevoit ca 
să ne întâlnim în fundul Evropei şi într-un pustiu ca acesta, îndreap- 
tă-mă, te rog, la vreun tractir, pentru că de vro două ceasuri, de 
când am sosit aici, nu am întâlnit altă zidire însuflețită decăt cânii 
de care mă vezi încungiuralt. 

— Domnule, nu am onor a fi compatriotul d-tale şi totodată nu 
pot să te duc la tractir, după cum doreşti, pentru că nu s-au râdicat 
nici unul păn-acum la Balta-Albă; dar dacă vrei să găzduieşti într-o 
casă țărănească, ca toată lumea, pot să te slujesc. 

— Cum nu, domnule? îţi voi rămânea prea recunoscător. mai ales 
că m-am săturat de stele. 

Tânărul cavaler puse atunci mânile la gură în formă de trombă şi 
strigă: „străjer! ” La răcnitul lui cânii lătrară din toate părțile, cocostăr- 
cii spărieți ciocăniră în toate cuiburile şi un om se ivi de după un gard; 
dar ce om! o matahală naltă, groasă, spătoasă, bărboasă, fioroasă! 

Acea nălucă, înarmată cu un ciomag cu care ar fi turtit un buhai, 
işi scoase căciula dinaintea noastră şi ascultă poroncile călărețului 
cu un aer de supunere, aruncând din vreme în vreme o căutătură 
sălbatică în partea mea. 

Ce vorbeau amândoi împreună? Ce puneau ei la cale pentru 
mine? Nu ştiu; dar căutăturile posomorăte a străjerului deşteptară 
în inima mea oarecare sămţiri de îndoială şi mă siliră a băga mâna 
în buzunariul cu pistoalele. 

Peste căteva minute, călăreţul îmi zise: „Domnule, altă casă 
neocupată nu se află acum aici decât bordeiul acestui străjer; mergi 
cu dânsul şi noapte bună”. După aceste, el se închină zâmbind, 
răpezi calul în galop şi se depărtă în câmpii, fără a-mi da măcar 
vreme de a-i mulțămi. : 


h Concepte operaționale 


ironia — formă a comicului; con- 
stă în contrastul dintre ceea ce 
spune aparent un enunț şi ade- 
văratul lui sens pe care destinatarul 
mesajului îl descifrează cu ajutorul 
contextului şi al tonului; 

- Simularea acordului cu un 
punct de vedere al cărui ridicol este 
astfel mai pregnant scos în evi- 
denţă; 

- prin ironie, vorbitorul lasă să 
se subințeleagă contrariul a ceea 
ce spune; atitudinea ironică este 
critică. 

Autoironia — formă a ironiei în 
care vorbitorul, conştient de propriile 
defecte, le ia în derâdere, dar sati- 
rizează indirect şi defectele altora. 


„„uşa fiind prea jos şi fruntea 
mea prea sus... 


lată-mă-s de a doua oară într-o poziţie destul de critică; față-n 
față cu un soi de urieş îngrozitor, care căta la mine, pare că ar fi 
vroit să mă înghiţă dintr-o îmbucătură. Dar nu-mi perdui cumpătul 
astă dată, căci, făcând două pasuri îndărăpt, mă pusei într-o poză 
teatrală şi-l măsurai cu ochii de câteva ori, vroind a-l face să 
înțăleagă că nu-mi era frică de dânsul. El, însă, nebăgând în samă 
pantomima ce făceam, se porni cu mare linişte cătră casa lui, zicân- 
du-mi ca postaşul: „hai, domnule! ” 

> „Hai, domnule! ” îi răspunsei dârz şi cu un glas pe care căutam 
a-l face cât se putea mai gros, şi mă dusei pe urma lui. Agiunserăm 
curând la un bordei a cărui descriere nu voi face-o, pentru că, din- 
tăi, mi-ar fi peste putinţă, şi, al doile, fiindcă pentru d-voastă ea ar 
fi de prisos. Cât în privirea impresiilor ce-mi făcu acea locuință 
primitivă, vi le pot lesne tălmăci, fiindcă şi acum păstrez suvenire 
proaspete de ele. Şi spre dovadă vă rog, domnilor, să priviți sămnul 
roş care imi decorează fruntea. 

Această impresie am primit-o când am intrat înlăuntrul casei 
străjerului. Uşa fiind prea gios şi fruntea mea prea sus, amândouă 
s-au ciocnit ca două bile pe un biliard, făcând un carambol, care, 
prin efectul său retrograd, m-au trimis să cad în ogradă, cu zece 
pasuri în urmă. 

Amețit de această lovire neașteptată, am întrat şovăind în sân- 
gura carheră ce alcătuia apartamentul străjerului şi bojbăind pin 
întuneric, m-am aruncat cu desperare pe sângurul pat ce-i slujea de 
mobile; dar îndată am şi răcnit aşa de tare, încât străjerul au aler- 
gat lângă mine, spăriet şi cu un tăciune aprins în mână... Îmi sfăr- 
masem toate ciolanele din trup, căci patul era din lemn, fără aşter- 
nut, fără perne, fără nimic! 

Străjerul, însă, înțălegând pricina văitărilor mele, începu a râde 
ca un urs, zicând: „nu-i nimic, nu-i nimic ”, aduse din tindă un fol 
şi o cergă, pe care le aşternu pe scândurile patului. Pe urmă ieşi din 
casă, adăugând iar: „„Neamţo dracoli!” şi se depărtă în sat. El îşi 
făcuse datoria de gazdă; îmi dase tot ce avea: casă, pat, aşternut şi 
noapte bună! Ce-mi trebuia mai mult? 

Această de pe urmă gândire şi mai ales truda ce păţisem toată 
ziua mă făcură să mă liniştesc peste câteva minute; şi dar, înar- 
mându-mă cu răbdare, stălcit, flămând, năcăjit, îmi aşezai sacul de 
voiaj drept pernă şi mă culcai încet, ca şi când aş fi fost de sticlă. 
Un somn adânc mă şi cuprinse îndată şi mă prefăcu într-un butuc 
păn-a doua zi. [...) 

Iată, domnilor, istoria voiajului meu la Balta-Albă. În 24 de cea- 
suri am văzut atâtea lucruri nepotrivite, atâtea contrasturi origi- 
nale, că nu ştiu nici acum dacă Valahia este o parte a lumii civilizat 
sau de este o provincie sălbatică! 


1. malpost (în fi.) — trăsură de cursă, obişnuită în epocă, în țările din Apus 
2. allons! (în franceză) — haidem! 

3. neamj — denumire dată occidentalilor în secolul al XIX-lea, în țările române 
4. steple-chasse (în engleză, steeple-chase) — cursă cu obstacole 

5, Diable! — drace! 

6. arretez! — opriţi! 

7. qui appele? — cine strigă? 


ă Completează-ți cunoştinţele 


Cristofor Columb (1451-1506) — 
navigator celebru, născut în 
Genova, stabilit inițial în Portugalia, 
trece în slujba regelui Spaniei; 
porneşte în căutarea Indiilor şi 
descoperă America, la 12 
octombrie 1492, fără a avea 
conştiinţa descoperirii sale. Între 
1492-1504, întreprinde patru călă- 
torii, în urma cărora descoperă 
majoritatea insulelor din America 
Centrala şi din America de Sud 
(Bahamas, Cuba, Haiti, Guadalupe, 
Jamaica). 

veacul de aur — epocă de 
înflorire a civilizaţiei spaniole, în 
secolul al XVI-lea, un factor favora- 
bil fiind descoperirile geografice. 

Marienbad, Ems, Baden -= 
localități cu ape termale, stațiuni de 
tratament în Germania. 

Acteon — personaj din mitologia 
greacă; plecat la vânătoare, este trans- 
format de Artemis în cerb şi sfâşiat de 
câinii săi, drept pedeapsă pentru 
îndrăzneala de a o fi privit pe zeiță. 


[i Completează-ţi cunoştinţele 


alteritate (din lat. alteritas, răd. 
alter — altul); identitate şi alteritate — 
noi şi ceilalți 

exotic, adj. — care se află într-o 
regiune foarte îndepărtată şi care 
impresionează prin aspectele 
neobişnuite, ciudate 

exotism, s.n. — tendinţă în arta şi 
în literatura europeană, mai ales 
romantică, de a descrie privelişti şi 
obiceiuri din tări exotice 


pli |c|r|! Jo|NJAIRI 


divan, divane, s.n. — 1. canapea fără spătar 

ciubuc, ciubuce, s. n. — 1. pipă (orientală) cu țeava lungă 
selamlic/ selamlâc, selamlâcuri, s.n. (înv.) — parte rezervată băr- 
baților şi musafirilor în casele turceşti 

zugrav, s.m. (înv.) — pictor (de biserici) 

antropofag, s.m. — canibal 

enigmă, s.f. — taină, mister 

diligență, diligenţe, s.f. — trăsură mare, acoperită, cu care se făcea 
în trecut transportul regulat de poștă și de călători pe distanțe mai 
lungi; poştalion 

harapnic, s.n. (reg.) -bici mare împletit din cânepă sau din curele, 
cu codiriștea scurtă și cu șfichi de mătase la vârf 

stânjen, stânjeni, s.m. — unitate de măsură pentru lungime, folosită 
înainte de introducerea sistemului metric, de aproximativ 2 m 
surugiu, s.m. — vizitiu care conducea (călare pe unul dintre cai) 
diligențele, poştalioanele sau trăsurile boiereşti 

comâdie, comèdii, s.f. (pop. și fam.) — 1. întâmplare ciudată și 
hazlie. 2. Spectacol public cu numere de circ , căluşei etc. 

biftec, biftecuri, s.n. — felie de carne de vacă friptă 

tractir, tractire, s.n. (înv.) — han; birt 

escadron, s.n. — subunitate a unui regiment de cavalerie, corespun- 
zând unei companii de infanterie 

buhai, s. m. (reg.) — taur 

pantomimă, s.f. — gen de reprezentație teatrală în care actorii 
exprimă diverse acțiuni dramatice prin gesturi sau mimică 


E |X|PILIOIRIAJRIEJA| 
TJE|XTlulluli 


Plecând din Paris spre a întreprinde un voiaj în Orient... 

1. Dovedeşte că ai fost atent la prima lectură a textului, răspun- 
zând corect la cel puţin trei dintre următoarele întrebări: cine 
povesteşte călătoria, cine călătorește, când călătorește, în ce 
scop, de unde pleacă, în ce direcţie (destinaţia și itinerarul), 
unde ajunge de fapt, cu ce mijloace de transport călătorește. 

2. Prezintă oral un motiv pentru care ți-ar fi plăcut şi un motiv pen- 
tru care nu ţi-ar fi plăcut să te găsești în locul călătorului din 
narațiunea citită. 

3. Consideri că prin întreruperea la Brăila a voiajului spre Orient, 
tânărul se dovedeşte un călător cu metodă sau cu fantezie? 
Motivează-ţi opțiunea. 

Precizează cărui moment al subiectului îi corespunde secvența 
debarcării la Brăila. À 

4. Precizează cele trei părți ale itinerarului parcurs de zugravul 
francez, în călătoria sa din Occident spre ținuturile „exotice”. 

5. Modificarea treptată a scopului călătoriei în Orient, de la 
„modă” (snobism, plictiseală), la căutarea aventurii, este redată 
în text prin cuvinte sau sintagme care exprimă atitudinile străi- 
nului față Valahia, unde hotărăște să facă o oprire neprevăzută 
inițial. Recitește prima pagină a narațiunii și selectează patru 
asemenea sintagme, adecvate unor atitudini diferite. 

6. Delimitează în textul citit episoadele relatării tânărului călător. 

7. Stabileşte ideile principale pentru episoadele delimitate. 

8. Rezumă în scris, în 20-25 de rânduri, fragmentul din manual. 


È Concepte operaționale 


Povestire în ramă 

- Formă de încadrare a uneia sau 
a mai multor narațiuni de sine stătă- 
toare într-o situație de comunicare 
sau în altă narațiune, care constituie 
rama acestora; inserția/ includerea 
unei narațiuni în alta (rama) este 
anunțată prin formule de adresare 
specifice (daţi-mi voie să vă istorisesc 
şi eu partea cea mai curioasă din 
călătoria mea). 

- Tehnică narativă utilizată în 
culegerea de basme orientale O mie şi 
una de nopți sau, în spațiul occidental, 
în Decameronul de G. Boccaccio. 


„„„Căutăturile posomorâte ale 
străjerului... 


Speram să intru într-o viață nouă şi plină de întâmplări originale. 

1. Narațiunea este construită pe contrastul comic dintre ceea ce 
„speră” eroul aventurilor că va descoperi în noul spațiu în care 
pătrunde şi ceea ce întâlneşte aici. Selectează sintagme care 
exprimă stările sufleteşti contradictorii încercate de călătorul 
francez în diferite situaţii. 

2. Precizează tipul uman căruia îi aparține călătorul din punctul de 
vedere al ocupaţiei, al vârstei şi al originii sale. Explică în ce fel 
perspectiva sa asupra călătoriei este influențată de aceste trăsă- 
turi. 


„dați-mi voie să vă istorisesc şi eu partea cea mai curioasă din 
călătoria mea 
1. Precizează modul de expunere predominant în povestirea citită. 
2. Discutaţi în perechi despre ceea ce credeți că face farmecul poves- 
tirii citite: întâmplările în sine (subiectul) sau modul în care sunt 
vestite (actul narării). Motivaţi-vă alegerea prin exemple din text. 
3. In povestirea Balta-Albă există doi naratori. Primul este un local- 
nic cu identitate neprecizată (noi), în timp ce al doilea este un 
tânăr francez, personaj-narator al experiențelor sale în Valahia. 
Primul narator fixează cadrul favorabil (timp, loc, atmosferă, 
ascultători) pentru ca al doilea narator să relateze la persoana I o 
întâmplare neobişnuită, la care a participat ca protagonist. 
Consideri că personajul-narator oferă o perspectivă subiectivă sau 
obiectivă asupra întâmplării derulate în trecutul său apropiat? 
Motivează-ţi opțiunea prin exemple din text. 
4. Rolul descrierii într-un text epic poate fi de; 
- a crea atmosferă (descrierea inițială); 
- a crea suspans (pauza descriptivă, în interiorul unei narațiuni); 
- a portretiza un personaj (în interiorul unei narațiuni). 
Selectează, din text, câte un pasaj descriptiv pentru a ilustra 
fiecare rol şi găseşte câte un titlu potrivit. 
5. Explică rolul procedeelor artistice (personificarea, hiperbola) în 
tabloul nocturn. 
6. Selectează fragmente în care sunt evidenţiate elementele ver- 
bale, nonverbale şi paraverbale, cu rol în susținerea oralității. 


„„„îi face un drum de care ți-i aduce aminte căt îi trăi. Ține-te bine, însă! 

1. Comicul presupune atitudinea critică a autorului față de un 
defect uman sau de moravuri sociale. Precizează un defect uman 
şi un aspect al societăţii a căror critică se realizează în povestire 
în mod indirect. 

2. Precizează, în ordine, situaţiile comice la care participă persona- 
jul-narator şi reacţiile acestuia în fiecare situaţie. 

3. Comentează oral fragmentul de descriere a „echipajului”, având 
în vedere rolul expresiv al adjectivelor şi comicul de situaţie. 

4. Prezintă efectul expresiv al verbelor în descrierea goanei noc- 
turne în căruță. 

5. Selectează din descrierea satului Balta-Albă două pasaje în care 
este prezentă ironia sau autoironia. 

6. Scrie patru sinonime ale cuvântului /oca/nic. 

7. Identifică figurile de stil utilizate în portretul unuia dintre localnici 
(vizitiul, străjerul). 


8. Selectează, din text, scurte fragmente sau sintagme care exprimă opinia „călătorului străin” față de 
„sălbatici” şi invers. 

9. Enumeră câteva trăsături ale tânărului călător, evidenţiate în diferite momente ale subiectului sau 
etape ale „aventurii”. 

10. Pornind de la afirmaţia inițială a zugravului francez (ca un nou Columb am avut plăcere a 
descoperi eu însumi aceste frumoase părți ale lumii), precizează tipul de călător în care el se 
plasează. Reciteşte contextul afirmației pentru a înţelege dacă personajul exprimă ideea sau contra- 
riul ideii în care crede de fapt. 

1. Replica pe care un localnic o adresează călătorului francez confirmă opinia acestuia față de origi- 
` nalitatea lumii descoperite, care constă în coexistența civilizației şi a sălbăticiei. 

— Iată, domnule, o lume nouă, vrednică de a deştepta închipuirea d-tale de artist. [...] Iată o lume ce 
în ochii d-tale pare a fi sălbatică, dar care are soiul ei de civilizație deosebită. Aici ne găsim în 
împărăția contrasturilor celor mai originale; aici luxul şi sărăcia, durerea şi veselia, ideile noi şi ideile 
vechi, costumele Europei şi costumele româneşti, toate sunt [...] mestecate la un loc şi produc un efect 
neînchipuit atât ochilor cât şi minţii. 

Exemplifică, pe baza textului, relaţia dintre civilizaţie şi sălbăticie în Valahia secolului al XIX-lea, 
dintre prejudecata străinului şi realitățile locului. 

12. Găseşte un alt titlu potrivit povestirii citite, din punctul de vedere: 

- al întâmplărilor relatate; 
- al tipologiei personajului principal; 
- al propriilor impresii de lectură. 


Li |MIS|A IS! GOUONUCOCE 


Povestirea 

1. mod subiectiv de comunicare, de transmitere a unei experienţe, a unei întâmplări 
2. povestire/ naraţiune — mod de expunere specific genului epic 

3. specie literară 


Povestirea — nararea unor fapte sau întâmplări care s-au petrecut deja, în succesiunea lor, prin- 
cipala caracteristică a povestirii fiind evocarea; naratorul povesteşte viu, colorat, pentru ca recep- 
torul să-şi poată reprezenta faptele. 


Povestirea orală 


Imaginează-ți următearea situaţie: 
Eşti provocat de colegi la o întrecere. Fiecare dintre voi trebuie să povestească o călătorie cu 
peripeții, pornind de la o experiență personală (reală sau imaginară) neobişnuită. 


Înainte de povestirea ta, pregăteşte-te reflectând câteva minute la următoarele aspecte: 
- Ce vei povesti? (evenimentul ales, succesiunea întâmplărilor, urmările întâmplării în planul experienţei 
personale) 

Când şi unde are loc evenimentul? (locul şi timpul acțiunii) 
- Care este rolul tău? (protagonist, narator, narator — personaj sau martor) 
- Cine participă la acțiune? (persoanele, relaţiile dintre ele) 
- Cum vei povesti? (punctul de vedere; dispunerea secvențelor narative, descriptive sau dialogate; corecti- 
tudinea exprimării şi claritatea enunțurilor, alegerea unui registru stilistic adecvat întâmplării: comic, sobru, 
macabru, detaşat etc.; utilizarea elementelor de comunicare nonverbală — gesturi, mimică şi paraverbală — ton, 
intonaţie, accent, pauze. 


Pentru a impresiona auditorul, trebuie să urmezi o serie de reguli — chei ale succesului unui 
povestitor; 

- să alegi o situație corespunzătoare (o călătorie neobişnuită) şi să o plasezi într-un cadru adecvat; 

- să captezi atenţia ascultătorilor prin modul în care vei începe (o glumă, un proverb, o afir- 
maţie incitantă, o întrebare, negarea unui fapt unanim acceptat; de exemplu: N-am crezut vreo- 
dată că ...; Credeţi că ceea ce vedem în filmele S.F. este exagerat? Ei bine, vă voi povesti ce mi 
s-a întâmplat şi veți vedea că... etc.); 

- să ordonezi logic şi cronologic întâmplările narate, astfel încât ascultătorii să poată urmări 
firul epic; 

- să respecţi echilibrul între părțile unei povestirii (relația introducere — cuprins — încheiere: 
începutul şi finalul sunt reduse, în favoarea derulării evenimentelor); 

- să marchezi trecerea de la un moment la altul prin cuvinte cu valoare temporală (la început, 
deodată, pe neaşteptate, tocmai când, apoi, atunci, după un timp, chiar atunci, în cele din urmă 
etc.), care întreţin şi atenţia ascultătorilor; 

- să utilizezi adecvat timpurile verbale (imperfectul este folosit în evocare, în prezentarea 
cadrului sau a personajelor; perfectul compus sau prezentul indică momente precise ale întâm- 
plării; perfectul simplu redă rapiditatea cu care se petrece evenimentul; mai mult ca perfectul 
indică o acţiune trecută petrecută înaintea altei acțiuni trecute etc.), dar să optezi pentru predomi- 
narea unui timp trecut; 

- să eviţi repetițiile, pauzele prelungite de gândire şi sunetele parazite asociate (ă, f) sau cuvin- 
tele parazite (deci, adică, şi); 

- să optezi pentru un stil narativ adecvat întâmplării şi personalității tale (comic, sobru, 
macabru, detaşat etc.), dar reține că umorul este cel mai potrivit când scopul comunicării este 
divertismentul (ca în povestirea Balta-Albă); 

- în povestire, ca tip al monologului oral, trebuie să respecţi regulile acestuia (păstrarea con- 
tactului vizual cu ascultătorii, raportarea la reacţiile auditoriului), pentru a-ți autoregla/ adapta pe 
parcurs discursul. 


Ai avut succes cu povestirea ta? Care a fost cheia succesului tău? 
Ascultarea povestirii 


Fii atent când așculți povestirile orale ale colegilor tăi! Urmăreşte ideile expuse şi în ce 
măsură regulile de mai sus sunt respectate. Bifează aceste reguli pe marginea paginii. Reţine alte 
„formule” de succes/ strategii de comunicare orală utilizate de colegi, pentru a le prelua şi tu. 


Dacă povestirea colegilor nu i-a trezit interesul sau nu ţi-a plăcut, identifică în lista de mai sus reg- 
ulile de care nu s-a ținut cont. Identifică şi alte posibile cauze ale insuccesului lor. 


Fi! un ascultător activ! 

1, Pnveşte-l cu interes şi bunăvoință pe cel cu care vorbeşti sau pe care îl asculți povestind. 

2. Taci! Nu întrerupe vorbitorul! Gândeşte-te ce ţi s-ar întâmpla dacă ai fi întrerupt de un ascultător Poţi comenta 
sau pune întrebări la sfârşitul prezentăni colegului 

„ Ai răbdare! Evită să tragi concluzu, ascultă-l pe cel care vorbeşte; formulează-ți răspunsul doar după ce ești 
sigur că ai auzit întregul mesaj 

. Caută ideile principale! Evită să fii distras de detalii, concentrează-te pe problemele-cheie 

. Lămureşte ce crezi că al auzit: pune întrebări; obține de la vorbitor confirmarea a ceea ce a spus de fapt, refor- 
mulează ceea ce crezi că a spus vorbitorul, pentru a te asigura că ai interpretat corect. 

. Fă abstractie de orice bruiaj (exterior — zgomote sau intenor — propnile atitudini, prejudecăți şi reacții emoționale 

la mesaj) 
Ascultă” simultan la cele trei nivelun. verbal, paraverbal, nonverbal. Un zâmbet, un gest pot „spune” altceva 

decăt comunicarea verbală 

8. Invață să ascult auzea este pasă; ascultarea este activă, cerând efort intelectuali şi atenție. 

Povestirea scrisă 


Scrie o povestire cu titlul O călătorie cu peripeții despre o experiență personală (reală sau imagi- 
nară), care aparține senzaționalului. 
În realizarea povestirii, vei avea în vedere: 
- prezentarea cadrului, a întâmplării propriu-zise, a urmărilor întâmplării; 
- îmbinarea cele trei moduri de expunere: narațiunea, descrierea, dialogul; 
- utilizarea stilului şi a limbajului adecvate. 


Pentru a reda în scris povestirea expusă mai întâi oral, trebuie să urmezi alte reguli şi etape: 

- Pregăteşte-ţi redactarea (alegerea evenimentului senzațional despre care urmează să povesteşti şi a tonului 
povestirii; locul, timpul, participanții, rolul tău în povestire: personaj, narator etc., semnificația întâmplării) 

- Alcătuieşte planul de idei conform părților unei compuneri: ordonarea întâmplărilor, introducerea (cadrul), 
cuprinsul (succesiunea întâmplărilor), încheierea (finalul întâmplărilor şi efectul lor asupra ta). 

- Redactează prima formă a povestirii (ciorna), având în vedere cerințele şi relația dintre conţinut (prezentarea 
cadrului, a întâmplării propriu-zise, a urmărilor întâmplării) şi expnmare (imbinarea cele trei moduri de 
expunere: narațiunea, descrierea, dialogul; utilizarea stilului şi a limbajului adecvate). 

- Verifică/ reciteşte textul, urmărind: claritatea expunerii ideilor, înlănțuirea lor logică, marcată prin paragrafe, 
efectul incitant al primului paragraf, mentinerea suspansului, semnificația finalului; corectarea exprimării, a 
ortografiei şi a punctuației (dacă sunt abateri de la normă). 

- Elaborează forma finală (definitivarea şi transcrierea în caiet a ultimei forme a textului). 


Receptarea diverselor tipuri de mesaje 


A. Schema comunicării (Roman Jakobson) 
Componentele şi funcțiile actului de comunicare 


Explicația etimologică a termenului: comunicare provine din limba latină -,,communis”, care înseamnă „a pune 
de acord”, „a fi în legatură cu” sau „a fi în relație”, deşi termenul circula în vocabularul anticilor cu sensul de „a 
transmite şi celorlalți”, „a împărtăşi ceva celorlalți". 
1. Realizează o listă de 10 cuvinte (substantive, verbe, adjective şi adverbe) pe care le asociezi ter- 
menului comunicare. 


Comunicarea este procesul de transmitere a unui mesaj (informaţii, idei, opinii, păreri, sen- 
timente) de la emițător (individ sau grup) spre receptor (individ sau grup), cu ajutorul unui cod 
(limbaj verbal sau nonverbal) şi utilizând un canal (comunicare orală sau scrisă). 

Actul de comunicare se realizează în prezența a şase factori: emițător, receptor, mesaj, cod, 
canal, context. 

Emiţătorul este cel care transmite un mesaj către receptor, destinatarul acelui mesaj. 

Mesajul reprezintă o unitate între conținut şi formă de expresie. El constă în gânduri, senti- 
mente, idei desprinse din realitate sau rod al imaginaţiei emițătorului, care pentru a ajunge la 
receptor, sunt codificate, adică transformate în semnale verbale sau/ şi nonverbale, organizate 
într-un cod. Receptorul trebuie să facă operaţia inversă, de decodare, pentru a înțelege mesajul. 
Codul trebuie să fie cunoscut celor doi participanți la procesul de comunicare. 

Pentru a ajunge de la emițător la receptor, mesajul este transmis pe un canal (mediu). 

Situaţia de comunicare reprezintă contextul (fizic, temporal, social, psihologic, cultural etc.) 
în care se stabileşte interacțiunea dintre participanți, cadrul comunicării: 

e relaţia dintre vorbitori este influențată de identitatea lor socială: rolul şi statutul social, 
norme, obiceiuri, reprezentări, mentalități, aşteptări, experiență de viaţă; š 

e iocul şi momentul comunicării. 


2. Grupaţi-vă câte doi. Alegeţi-vă rolurile adecvate unei situaţii din viață (şcoala, familia, vizitarea unei 
expoziţii, călătoria cu autobuzul etc.) şi purtați o conversaţie pe o temă adecvată contextului. 
De exemplu: situația — în familie; rolurile — mama, fiul de 15 ani; tema de discuție — pregătirea 
aniversării fiului. 


Comunicarea interpersonală presupune doi participanţi (emițătorul şi receptorul), care îşi pot 

schimba rolurile (comunicare bilaterală, reversibilă). 
Din punctul de vedere al codului, ei utilizează elemente de comunicare: 

- verbală - cuvântul, limba cunoscută de participanţii la actul de comunicare; 

- nonverbală (gesturi, mimică, priviri, atitudine) şi paraverbală (intonaţie, ton, timbru, intensi- 
tate, accent, pauze, tăcere); 

- mixtă - combinarea elementelor de comunicare verbală cu elemente de comunicare nonverbală; 
între comunicarea nonverbală şi comunicarea verbală pot exista următoarele raporturi: accen- 
tuarea, întărirea, repetarea, contrazicerea, substituirea. 


3. „Tradu” răspunsul din dialogul următor prin alte patru enunţuri, în funcție de tonul posibil adoptat 
de vorbitor: 
— Mă ajuţi ? 
— Bineînţeles! 
De exemplu: Nu văd cum te-ai descurca fără mine!, Nici nu mă gândesc! etc. 


Scopul comunicării interpersonale poate fi: 

- transmiterea sau schimbul de informaţii, opinii; 

- persuadarea (convingerea) interlocutorului; schimbarea atitudinilor, convingerilor, credințelor 
celuilalt; 

- descoperirea lumii exterioare; 

- autocunoaşterea; 

- stabilirea şi menţinerea de relații sociale; 

- ajutorarea semenilor; 

- jocul (de exemplu: jocul de cuvinte). 


4. Grupaţi-vă în perechi şi purtaţi o scurtă conversaţie al cărei scop să fie unul dintre cele de mai sus. 


Potrivit lingvistului Roman Jakobson, cele şase funcţii ale comunicării se asociază compo- 
nentelor actului de comunicare. În orice act de comunicare, funcţiile coexistă, dar importanţa lor 
diferă după scopul comunicării (de exemplu: informativ, persuasiv etc.). Structura verbală a unui 
mesaj depinde de funcția predominantă. 


CONTEXT 
Funcţia referenţială 


EMIŢĂTOR 
Funcția emotivă 


Funcţia poetică RECEPTOR 


Funcţia conativă 
CANAL 
Funcţia fatică 


COD 
Funcția metalingvistică 


Schema comunicării verbale — R. Jakobson 


Funcţia emotivă (expresivă) a comunicării constă în evidenţierea stărilor afective sau a reacţi- 
ilor sufleteşti ale emițătorului la contactul cu o anumită realitate. Mărcile lingvistice sunt: inter- 
jecţii, unele forme verbale, expresii, adjective cu valoare de epitet, mijloace stilistice. 

Funcţia conativă (persuasivă/ retorică) se referă la efectul de convingere pe care mesajul tre- 
buie să-l aibă asupra destinatarului, de la care se intenționează să se obțină un anumit tip de 
răspuns (verbal, comportamental). Modul imperativ este specific funcției conative. 

Funcţia poetică este centrată asupra formei mesajului, şi nu asupra conținutului comunicării. 
Spre deosebire de limbajul ştiinţific, pentru care contează cu precădere conţinutul mesajului, lim- 
bajul poetic pune accentul pe expresie. 

Funcţia referențială este axată pe: 

- referentul mesajului (obiectul comunicării: despre ce element al realității se vorbeşte); 

- contextul (situaţia) în care are loc transmiterea mesajului. 

Funcţia metalingvistică se manifestă când apare necesitatea de a se atrage atenţia asupra codu- 
lui utilizat în cadrul comunicării. Utilizarea explicaţiilor, a gesturilor sau a tonului indică recep- 
torului sensul în care trebuie decodificat mesajul. 

Funcţia fatică are în vedere stabilirea şi menținerea contactului între emițător şi receptor, 
controlul bunei funcționări a canalului. La începutul unei convorbiri telefonice se rosteşte acel 
„Alo!”, prin care se deschide comunicarea, iar pe parcurs se verifică menţinerea contactului prin 
întrebări precum: „Inţelegi?”, „Mă auzi?”, „Ai înţeles?”. O funcție asemănătoare au formulele de 
salut sau gesturile, confirmări vebale sau mişcări ale capului. Jocul privirilor confirmă păstrarea 
contactului, acordul — dezacordul, interesul — dezinteresul, atenția — neatenţia, dorința de partic- 


ipare sau plictiseala, oferindu-i vorbitorului posibilitatea de a-şi regla „din mers” discursul. 


$, Asociază fiecărui enunț de mai jos funcţia comunicării adecvată mesajului, ducând o săgeată: 


— Mă auzi? e funcția emotivă 
— Despre ce vei vorbi? e funcția conativă 
— Scrie aşa cum îţi spun! . : 

— Ah! ce fericit sunt! Îmi pare foarte bine! i dea poyan : 
trăsură — vehicul cu patru roți, pe arcuri, tras de ° funcția referenpalā f 
cai şi folosit pentru transportul persoanelor e funcția metalingvistică 
Primăvară — o pictură parfumată cu vibrări de e funcţia fatică 

violet... (G. Bacovia) 


6. Ţi s-a întâmplat vreodată să „traduci” greşit sensul unui comportament nonverbal? Descrie situaţia. 
7. Identifică elementele de comunicare nonverbală din următorul fragment şi explică semnificaţia lor: 
Ce vorbeau amândoi împreună? Ce puneau ei la cale pentru mine? Nu ştiu; dar căutăturile poso- 
morâte a străjerului deşteptară în inima mea oarecare sâmțiri de îndoială şi mă siliră a băga mâna 
în buzunariul cu pistoalele. (Vasile Alecsandri, Balta-Albă) 


B. Relația emițător — receptor în textul epic 


Textul epic presupune un act de comunicare complex care se instituie între emițător (autorul) 


şi receptor (cititorul), mesajul fiind transpus în textul literar. Comunicarea nu se realizează în 
mod direct, ci indirect, prin textul scris, fiind mediată de instanțele comunicării narative: narator, 
personaje. În povestire, specie epică bazată pe convenţia narațiunii adresate unor ascultători, 
actul de comunicare este dublu. 

În planul realității: autor — cititori (relație unilaterală/ ireversibilă); mesajul se transmite într-un 
sens; receptorul nu poate deveni emiţător. 

In planul ficţiunii: narator — ascultători (relaţie bilaterală/ reversibilă); rolurile emițător-recep- 
tor se pot schimba în secvenţa dialogată. 


MESAJ: povestirea Balta-Albă 


EMIȚĂTOR —> MESAJ: relatarea călătoriei străinului  |—» RECEPTOR 
AUTOR | NARATOR() —» ASCULTĂTORI | CITITOR 


1. NOI -æ „mai mulţi prietini” 
2, EU (STRĂINUL) -» „domnilor” 
CANAL: relatare orală 


CANAL: comunicare scrisă 


C. Factorii care înlesnesc sau perturbă receptarea 


Zgomotu/ bruiajul se referă la factorii perturbatori ai mesajelor care pot interveni în orice 
proces de comunicare, pe traseul de la emițător la receptor. Perturbarea poate avea o asemenea 
intensitate, încât între mesajul transmis şi mesajul primit să existe diferențe vizibile. 

Cauzele pot fi de natură: 

- internă — factori fiziologici (percepție alterată), factori semantici (din cauza necunoaşterii 
sensurilor cuvintelor), factori personali (emoții, reprezentări, prejudecăţi, experiență, vârstă); 

- externă — mediul fizic în care are loc comunicarea (acustica sălii, caracteristicile vocale ale vor- 
bitorilor, poluarea fonică puternică, întreruperile succesive ale procesului de comunicare). 


Factorii care perturbă receptarea mesajelor se grupează în funcție de cod, canal şi context. 
Cod — Pentru a înțelege mesajul, receptorul trebuie să utilizeze acelaşi cod ca emițătorul. 
Neînţelegerile survenite ca urmare a codurilor diferite cu care operează cei doi participanți la 
actul de comunicare pot aparține domeniului: 
% verbal (de la necunoașterea unei limbi comune, până la atribuirea de sensuri diferite aceloraşi 
cuvinte); 
*% nonverbal (gesturi, mimică, poziţii ale corpului, semnale sonore în alfabetul Morse, simboluri 
grafice cum sunt semnele de circulație). 


1. Reciteşte fragmentul de mai jos pentru a observa modul în care confuzia determinată de utilizarea unor 
coduri lingvistice diferite constituie cauza goanei infernale din povestirea Balta-Albă de V. Alecsandri. 
„„„şi de câte ori strigam: ai, ai, postaşul îmi răspundea: hai, hai, domnule! şi bătea caii din nou şi 
chiuia încă mai sălbatic şi căruța fugea încă mai iute şi eu amețeam încă mai tare. 

2. identifică în următorul fragment sintagma prin care francezul traduce expresia Neamțo dracoli! ros- 

tită de străjer: 
Străjerul însă, înțelegând pricina văitărilor mele, incepu a râde ca un urs şi zicând: Nu-i nimic, nu-i 
nimic! aduse un ţol şi o cergă pe care le aşternu pe scândurile patului. Pe urmă ieşi din casă 
adăugând iar: Neamţo dracoli! şi se depărtă în sat. El îşi făcuse datoria de gazdă; îmi dase tot ce 
avea: casă, pat, aşternut şi noapte bună! Ce-mi trebuia mai mult? 

3. Confuziile la nivelul codului lingvistic pot avea efect comic. Precizează sensul corect, respectiv, sen- 
sul atribuit de vorbitor cuvântului subliniat din enunţul de mai jos: 

Noi... eu... nu recunosc, nu voi să recunosc epitropia bucureştenilor, capitaliştilor, asupra noastră. 
(I.L. Caragiale, O scrisoare pierdută) 

4. În general, exprimarea negaţiei se face prin mișcări orizontale din cap. Excepţia o reprezintă 
popoarele din zona balcanică (bulgarii, turcii europeni, grecii din Macedonia). Imaginează-ți şi 
povesteşte o situație comică determinată de o asemenea confuzie. 


Canal — Indiferent de distanța fizică dintre emițător şi receptor, mesajul se transmite printr-un 
mediu. 

Comunicarea directă (față în față), pe cale orală, poate fi împiedicată de zgomote diferite 
(gălăgia din clasă, tumultul mulțimii pe stadion, vuietul furtunii, muzica dată prea tare, tusea 
intenţionată, fâşâitul aparatului telefonic) sau, dimpotrivă, de linişte (vorbirea în şoaptă, căciula 
trasă pe urechi, surzenia). 

Comunicarea indirectă (la distanţă), în scris, este îngreunată de pete, ştersături, scris ilizibil, 
greşeli de tipar, de scriere sau de exprimare. În comunicarea indirectă, canalele de comunicare cu 
suport tehnic (calculator, mijloace audio-video, internet) asigură rapiditatea transmiterii infor- 
maţiei, dar au dezavantajul că în cazul unei pene de curent comunicarea se întrerupe. 


Stratagema utilizată de Ulise, eroul din epopeea Odiseea de Homer, pentru ca tovarăşii săi să 
nu cadă pradă cântecului sirenelor este bruiajul canalului: marinarii îşi pun ceară în urechi, ca să 
nu audă. Ulise se lasă legat de catargul corăbiei, încât, chiar dacă ascultă cântecul minunat, nu se 
poate arunca în valuri (nu „bruiază” canalul, dar împiedică „răspunsul” la mesaj). 

Apoi când noi trecurăm mai departe de n-auzeam nici cântecul, nici viersul 
Sirenelor, iubiții mei tovarăşi şi-au destupat urechile de ceară 
Cu care le-astupasem, iar pe mine mă desfăcură şi mă sloboziră. 
(Homer, Odiseea, Cântul XII) 
„ Citeşte textul următor. Identifică şi explică rolul din text al unuia dintre factorii sau funcțiile comunicării. 

Începu să se plimbe prin cameră, încet, tacticos, aşa cum obişnuia întotdeauna, punând inâna pe 
toate lucrurile mele de pe birou sau de pe scrin şi uitându-se la ele. Întotdeauna făcea aşa. Mamă, 
ce mă călca pe nervi. 

— Cum a fost la scrimă? m-a întrebat. 

Voia cu tot dinadinsul să mă împiedice să citesc şi să-mi strice tot cheful. De scrimă nici nu-i 
păsa! 

— Cine a câştigat, noi sau ceilalți? 

— Nimeni! i-am răspuns fără să ridic capul. 

— Cee? 

Întotdeauna te silea să repeți lucrurile. 

— N-a câştigat nimeni, i-am spus, aruncându-i o privire pe furiş, ca să văd tot ce făcea în drep- 
tul scrinului. 

Se uita la poza fetei cu care umblam la New York, Sally Hayes. De când o primisem, cred că se 
uitase la nenorocita aia de fotografie de cel puţin cinci mii de ori. Şi de câte ori o punea la loc, 
greşea şi o punea într-altă parte. O făcea dinadins. Se vedea cât de colo. 

— N-a câştigat nimeni? Cum asta? 

— Am uitat blestematele alea de florete şi echipamentul în metrou. Continuam să stau cu ochii pe carte. 

— În metrou, Dumnezeule! Vrei să spui că le-ai pierdut? 

— Ne-am urcat greşit în alt metrou şi a trebuit să mă scol mereu şi să mă tot uit la o hartă 
nenorocită de pe perete! 

Se apropie de mine şi se aşeză în dreptul ferestrei, luându-mi lumina. 

— Ascultă, i-am zis. De când ai intrat am citit de douăzeci de ori aceeaşi frază. 

Oricine, în afară de Ackley, ar fi înţeles aluzia. Oricine, dar el nu. 

— Crezi c-o să te pună să plăteşti? 

— Nu ştiu, şi nu-mi pasă! Dar ce-ar fi să te aşezi, pe un scaun sau undeva, Ackley, puştiule? Îmi 
iei toată lumina. 

Nu-i plăcea când i se spunea „puştiule ”. Mie mereu îmi spunea că sunt un puşti nenorocit, fiind- 
că aveam şaisprezece ani, şi el avea optsprezece. Dar când îi spuneam eu „puştiule”, se înfuria 
îngrozitor. 

Rămăsese țintuit în mijlocul camerei. Era exact genul de om care nu se dădea la o parte din 
lumină, când îl rugai. Până la urmă tot se dădea, dar când îl rugai se lăsa mult mai greu. 

— Ce naiba citeşti acolo? mă întrebă el. 

— Nu vezi? O carte! 

(J. D. Sallinger, De veghe în lanul de secară) 

1. Redactează o scrisoare de circa 25 de rânduri adresată călătorului francez din secolul al XIX-lea, în 
care să descrii contraste ale lumii de astăzi, din spațiul autohton. 

2. Realizează o descriere, de 10-20 de rânduri, în stil ştiinţific, a unei o stațiuni balneo-climaterice. 
Pentru aceasta, vei respecta etapele redactării unui text cu scop informativ: 

a. pregătirea redactării (documentarea): culegerea informaţiilor, prin consultarea unor lucrări (cărți, 
articole) de specialitate; 

b, alcătuirea planului de idei: aşezare, relief, tipul de lac, exploatarea turistică a zonei etc.; 

c. redactarea: ordonarea informaţiilor; utilizarea termenilor de specialitate, a cuvintelor cu sens pro- 
priu; stilul obiectiv, impersonal (de exemplu: Situat pe malul stâng al râului Buzău, Balta-Albă 
este un liman fluviatil, cu apă salmastră şi mâl cu valoare terapeutică.); 

d. verificarea şi corectarea: recitirea textului redactat, urmărind corectitudinea informaţiilor ştiinți- 
fice, a exprimării, dispunerea ideilor şi a informaţiilor; corectarea eventualelor erori ştiinţifice sau 
abateri de la normele de exprimare, ortografie sau punctuație; 

e. elaborarea formei finale. 

3. Referirea la profesorul de geografie sugerează cauza ignoranței personajului-narator şi susține rolul 
educativ al călătoriei. Ce fel de „„şcoală” consideri că îi oferă călătoria unui tânăr? 

4. Exprimă-ți opinia despre dorul de aventură în spaţii exotice, respectiv, despre dorul de locurile 
natale. Poţi avea în vedere experiența personală sau povestirea francezului şi afirmația sa: Ah, dom- 
nilor! nu poate cineva să-şi închipuiască fericirea ce umple inima unui om rătăcit într-o țară 
străină, când el aude deodată limba patriei sale!... . 


D|!|njcjojjojolEJr|E|x|T| 
1. Se dă textul: 


Adevăratul călător e acela care, când porneşte la un drum, îşi propune să meargă unde l-a duce 
fantezia lui, astăzi spre răsărit, mâine spre apus, astăzi pe mare, mâine pe uscat. lar cât pe acela 
care se jertfeşte de bună voie unui fel intocmit după harta geografică, acela îl socot un curier însăr- 
cinat de a se purta pe sineşi ca pe un pachet dintr-un loc într-altul. 

Pentru ca să nu intru şi eu în categoria plicurilor de poştă, dă-mi voie să urmez după placul 
meu şi să mă rătăcesc pe unde m-a duce condeiul. La aceasta mi-i zice că un bun călăreț trebuie să 
ştie a stăpâni zburdările calului său; dar oi răspunde şi eu că din toate lighioanele lumii, condeiul 
este cel mai greu de cârmuit şi că ades e răsturnat cine vrea să-l înfrâneze. 

(Vasile Alecsandri, Jaşii în 1844) 

a. Scrie, în coloane diferite, însuşiri ale „adevăratului călător” în opinia lui Vasile Alecsandri, 
respectiv, în opinia ta. Ce asemănări sau deosebiri observi? 

b. Fragmentul dat este un text argumentativ, deoarece conține exprimarea unei opinii despre „ade- 
văratul călător” şi un argument. Formulează alt argument potrivit pentru susținerea opiniei expri- 
mate, ` 

c. Explică semnificația comparației dintre scriitor şi călăreț. 

2. Realizează, pe o pagină, un text cu scop informativ, despre evoluția mijloacelor de transport; com- 
pletează-l cu ilustrații potrivite. 


Mihail Sadoveanu  (1880- 
1961), prozator. Autor al unei opere 
care cuprinde toate speciile epice şi 
se desfăşoară de-a lungul primelor 
şase decenii din secolul XX, este 
contemporan cu marii reprezentanti 
ai romanului modern: Thomas 
Mann, Hermann Hesse, André 
Malraux, Albert Camus. Deşi opera 
sa merge spre alte formule epice, 
neliniştile spintului modern (Eugen 
Simion) nu-i sunt străine 

Originalitatea creatiei sadove- 
niene constă în maniera de 
zugrăvire a sufletului românesc, 
ceea ce presupune: diversitatea 
tematică, proiectia epopeică, mitică 
şi tragică a epicului, farmecul limba- 
jului, de o ceremonie şi ingenuitate 
arhaică (G. Călinescu). 

Coordonatele tematice pe care 
se înscriu cărțile sadoveniene sunt: 
evocarea trecutului istoric, natura, 
aspectele sociale, de la universul 
rural (viața agrară, viața pastorală), 
până la universul închis al târgurilor 
de provincie. Niciodată însă o carte 
nu e construită pe o singură temă, 
ci pe două sau trei, ca, de exemplu, 
romanul Baltagul. Alături de coordo- 
natele tematice ale operei, pot fi 
identificate şi teme precum: familia, 
iubirea, adolescența, călătoria, 
înțelepciunea, războiul. 


Fascinația trecutului 


ünpunug oc unnu 


1. Numeşte trei trăsături pe care le consideri definitorii pentru 
vârsta maturității. 

2. Optează pentru una dintre afirmațiile de mai jos şi expune oral 
propriul punct de vedere în legătură cu aceasta: Doresc să devin 
matur(ă) pentru că astfel aş putea să...; Doresc să devin 
matur(ă), chiar dacă astfel nu voi mai putea să... 

3. Dă exemplu de personaje, din textele epice studiate în gimnaziu 
sau din lectura personală, pentru care parcurgerea unui drum (0 
călătorie) constituie şi un mijloc de maturizare. Grupează per- 
sonajele în funcţie de o trăsătură comună (de exemplu: ocupaţie, 
vârstă, categorie socială, nume). 

4. Citeşte listele de mai jos. Grupează în perechi numele autorului 
şi titlurile romanelor istorice de aventuri (de capă şi spadă) 
scrise de acesta, ducând săgeți: 


@ Walter Scott e Regii blestemaţi (Crinul şi leul, 
(1771-1832) Când un rege pierde Franţa) 

e Al. Dumas — tatăl e Prin foc şi sabie, Potopul, 
(1802-1870) Cavalerii teutoni 

e Henryk Sienkiewicz e Regina Margot, 
(1846-1916) După douăzeci de ani 

e Maurice Druon e Ivanhoe, Rob Roy, 

(n. 1918) Quentin Durward 


Mihail Sadoveanu este creatorul romanului românesc de 
evocare istorică, în care documentul se îmbină cu elemente 
de ficțiune. 

Deşi purtător al unor semnificaţii profunde, romanul 
istoric sadovenian nu exclude aventura sau călătoria. 

Romanul Frații Jderi, a cărui acțiune este plasată în tim- 
pul domniei lui Ştefan cel Mare, oferă modele de comporta- 
ment, iar personajele au calități excepţionale, ce reflectă 
idealul cavaleresc, punându-şi loialitatea, curajul şi 
noblețea în slujba domniei. Fraţii Jderi sunt cei cinci fii ai 
comisului de la Timiş, Manole Păr-Negru, zis Jder. Comisul 
este marele dregător în a cărui sarcină sunt caii şi grajdurile 
domneşti. Simion, fiul cel mai mare, este oştean şi moştenitor al 
funcţiei tatălui. Dămian este neguțător şi, umblând după mărfuri 
pe drumurile Europei, este şi spion al domnului. Cristea este 
vistiernic şi abil diplomat. Nicodim este numele monahal al lui 
Nicoară, călugăr învăţat, care consemnează în cronică faptele 
domnitorului, dar ştie să mânuiască şi sabia, luptând în bătălia 
de la Vaslui. Cel mai mic dintre frați este Ionuț Jder. 


O particularitate a prozei 
sadoveniene o constituie distincția 
între: 

- romanele istorice care evocă 
imaginea Moldovei în evul mediu 
românesc — secolele XV, XVI, XVII 
(romanele vârstei de aur: Nunta 
domniţei Ruxandra, Fraţii Jderi; 
romanele decăderii Şoimii, Nea- 
mul Şoimăreştilor, Zodia Cance- 
rului, Nicoară Potcoavă); 

- suita cărților de călătorie, 
vânătoare şi pescuit (Țara de din- 
colo de negură, Împărăția apelor, 
Nopțile de Sânziene, Valea Fru- 
moasei, Ochi de urs). 


Primul volum al trilogiei Fraţii Jderi, intitulat Ucenicia 
lui lonuţ, este un roman istoric de aventuri, asemănător cu 
Cei trei muschetari de Al. Dumas-tatăl. Ucenicia lui Ionuț 
este şi bildungsroman (roman al formării unei personalități), 
deoarece surprinde modalitățile specifice epocii, de educare 
şi de formare a unui tânăr boier. Fiind ales de domnitor să-l 


însoțească, slujitor şi prieten, pe coconul (fiul) domnesc 
Alexăndrel, Ionuț Jder străbate drumul maturizării, devenind 
din adolescent, oştean. Drumul deschide calea inițierii pentru 
acest erou sadovenian, ca o adevărată şcoală a vieții. Roman 
de iniţiere, probele prin care trece Ionuț par a avea un model 
mitic: muncile lui Hercule. 


FRAȚII JDERI 
Capitolul XI 


Ionuț Jder află o capcană gătită stăpânului său 
(fragment) 
de Mihail Sadoveanu 


După cel dintăi avânt al cailor în drumul mare, Jder rândui lui 
Coman să fie călauză înainte şi lui Botezatu să rămâie pază 
îndărăt. Curgerea ploii aproape contenise şi rămăsese numai negu- 
ra, plutind peste fânaţuri, peste iazuri şi dumbrăvi. O lumină 
palidă de lună se cernea prin påclă. 

Era poate cătră a treia strajă a nopții, după socoteala pe care 
o făcea Ionuţ timpului. Pe când umbla în preajma stăpânului său şi 
era cu urechea aţintită cătră zvonurile dindărăt, înţelese că vine cu 
grabă dintr-acolo Tatarul. Işi grăbi calul înainte, spre călăuză. 
Când Botezatu îl ajunse, îl opri. aşteptând vestea rea. 

— Ne caută călăreți din urmă, îi zise slujitorul. Le-am auzit 
tropotele şi chemările. Par a fi mai mulți decât noi. 

Jder fluieră încet — ca şi cum pierdea în acea clipă toate: nădejde, 
dragoste şi viață. Acum întăia oară se afla intr-o primejdie adevărată 
şi-şi mărturisea cu umilință că fiica lui e fără cusur, cu mult mai 
aspră decât atunci când văzuse iepurele de o sută de ani'. Cu toată 
această frică, pe care o simţea ca pe o arşiță a trupului, judecata 
îi rămânea întreagă şi lucra cu hărnicie. Privind în dreapta şi 
văzând locurile prin lucirea slabă a negurii, cunoscu unde se află; 
căci toate acele încântare privelişti din preajma dragostei lui îi 
rămăseseră întipărite în fundul ochilor, ca să le poată avea în el şi-n 
ceasul morții. Ştia că are în dreapta un rediu prăpăstios, lângă o 
baltă fără stuh. In acel rediu era o curmătură de ape de ploi, pe 
unde se hrănea balta aceea. Nu putea fi în altă parte şi mai grab- 
nic o altă apărare mai sprijinită dindărăt şi din laturi. Deci ocoli 
în dreapta, călăuzind într-acolo slujitorii cu Domnul său. 

Porunci celor doi slujitori: 

— Lepădați grabnic cuvânt la oameni că avem o primejdie 
asupra noastră şi să-şi gătească armele. Ne aşezăm în curmătura 
dealului; şi hotărăsc lui Coman să treacă pe alăturea înainte, ca să 
caute ajutor la cel dintăi sat. 

lonuţ se întoarse spre stăpânul său. Găsi şi pe Crivăţ medel- 
nicer lângă Alexăndrel-Vodă. Amândoi aceştia înțelegeau ceva, 
dar nu desluşeau bine ce putea să fie. 


h Puncte de reper 


În capitolul XI Ionuț Jder află o 
capcană gătită stăpânului său, 
adolescenții Alexändrel-Vodă şi 
lonuț Jder se află într-o situație-imi- 
tă: duşmanii domnitorului Ştefan cel 
Mare întind o cursă pentru a-l 
prinde pe fiul acestuia, moştenitorul 
tronului. Cum misiunea lui lonuţ 
este de a-l apăra cu once preț pe 
coconul domnesc, confruntarea cu 
adversarii devine o probă a cali- 
tăților sale de oştean în devenire. 
Aflând de capcana pregătită, el 
organizează apărarea fiului de 
domn şi participă la luptă 

Narațiunea se realizează la per- 
soana a lll-a, iar naratorul este 
omniscient şi omniprezent. Nara- 
țiunea se îmbină cu dialogul şi cu 
descrierea. 


— Ne caută altă poruncă a măriei sale? întrebă coconul. De ce 
ne ferim de dânsa? Căci eu vreau să mărturisesc părintelui meu tot 
ce-am săvârşit fără ştirea măriei sale. 

— Of! şi iar of! măria ta, se tângui Jder cel mititel. Dacă ar fi 
numai asta, am da pinteni cailor şi ne-am tot duce. Insă află 
acuma, măria ta, că de la hotarul leşesc vin asupra noastră 
duşmani. Dumnealui Crivăţ medelnicer ar putea înțelege mai bine, 
dacă şi-ar aduce aminte mai bine de raiul nostru de la târgul 
Sucevii şi de ispita şarpelui de acolo’. Aşa ar spune bădița meu 
Nicodim monahul. 

— Care rai şi care şarpe? îşi încrucişă ochii cu o nemaipomenită 
uimire medelnicerul. 

— Şi pan lohan şi pana Mina, cinstite medelnicer. stau în 
popreală la Cetate şi au să-şi deie samă de vina lor. Ne-om da şi 
noi samă de slăbiciunile noastre. Căci de la noi, şi mai vârtos de la 
domnia ta, S-a ştiut de umbletele măriei sale. Duşmanii lui Vodă 
vor fi oblicit şi mi-i frică tare că urmările au să se vădească 
numaidecâlt. 

Coconul se miră cu semeție: 

— Ce spui domnia ta, lonuţ? Cine poate indrăzni să se atingă de mine? 

— Se găsesc, măria ta, oameni fără de ruşine, de asta să nu te 
îndoieşti. Cum am aflat, am venit într-o întinsoare, să te înlătur de 
la pierzare. 

— Cum? atuncea nu-i porunca măriei sale părintelui meu? 

— E tot o poruncă, măria ta, pe care nu se poate s-o lepăd de la mine. 

— Cum se poate una ca asta, Jder? se răsuci în şa, jignit, 
coconul Alexăndrel. Pentru asta ai cutezat să mă tragi de picioare? 
şi să mă mâi de spate afară? Ai să dai samă de cele săvârşite. 

— Mustră-mă, măria ta, îi întoarse cu îndărătnicie cuvânt lonuţ. 
Să nu-mi iei însă capul, deoarece am acuma nevoie de el. Poate că 
nu mult va trece şi am să-l pun pentru viața măriei tale. 

In vremea acestui schimb de vorbe, jumătate glumeţe, jumătate 
intărâtate, slujitorii intrau în curmătura dealului, descălecând şi 
gătindu-şi armele. 

Cel mai umilit medelnicer Dumitru Crivăţ izbuti să se rupă din 
mişelnica sa mirare; işi smulse sabia şi făcu doi paşi împotriva 
primejdiei încă necunoscute. Avu un rânjet mânios. 

— Socol eu acuma, mărite stăpâne şi pretine lonuj, că mi s-a 
încheiat veleatul aici, plătind prostia de care sunt vinovat. Se mai 
dovedeşte încă odată lumii, care-i pricina nenorocirii bărbaților. 

Coconul domnesc se frământa încă în şa, cu supărare. 

— ți poruncesc, lonuj, strigă el, lămurire deplină. 

În acea clipă sună un corn cătră şosea. 

— Pofteşte, măria ta, şi ascultă, şopti Jder, dintr-o dată liniştit. 
Lovită de acel sunet, frica lui fu înlocuită de o luare-aminte ageră. 

După corn, se înălță glasul gros al unui crainic. Striga leşeşte. 
Jder nu înțelegea. Dar coconul Alexăndrel şi Dumitru Crivăţ 
medelnicerul înțelegeau. 

— Poftim pe măria sa Alexăndrel-Vodă să se deie prins. Avem 
poruncă să nu i se pricinuiască nici o stricăciune; dar dacă nu se 
supune, noi nu putem răspunde de viaţa măriei sale. 

Jder se roti cu braţele în jurul lui, ţistuind şi poruncind tăcere. 

Nimene nu răspunse crainicului. 

Jupân Dumitru Crivăţ lămuri în şoaptă lui Ionuț înţelesul vor- 
belor strigate şi se miră cătră sine însuşi. 

— 7! cum a putut înţelege şi cunoaşte ce are să se întâmple un 
fecioraş ca acesta, mai bine decât oameni în vârstă şi înţelepţi! 

f: Completeazä-ți cunoştinţele 

Alexăndrel-Vodă — fiul din prima 
căsătorie a domnitorului Ştefan cel 
Mare; consemnat în istorie pentru 
legătura dinastică realizată între 
Moldova şi Transilvania, în 1489, 
prin căsătoria cu fiica voievodului 
Bartolomeu Dragffy; nu domneşte 
în -Moldova, deoarece moare în 
1496, înaintea lui Ştefan. 

Preasfinţitul Amfilohie Şendrea 
— sfetnicul lui Ştefan cel Mare. 


"pi Concepte operaţionale 
Relaţia realitate istorică — ficțiune 
în literatură 

e textul literar se distanțează de 
realitatea istorică prin apelul la ficți- 
une şi prin viziunea autorului; 

9 are ca temă evocarea artis- 
tică a unei perioade din istoria 
națională, locul şi timpul acțiunii 
fiind precizate; 

e subiectul prezintă întâmplări 
care au ca punct de plecare eveni- 
mente consemnate de istorie 
(cronici, lucrări ştiinţifice); 

e unele personaje împrumută 
numele, unele trăsături şi acțiuni 
ale unor personalităţi istorice, dar 
elaborarea lor se realizează prin 
transfigurare artistică, în conformi- 
tate cu viziunea autorului; 

e reconstituirea artistică a 
epocii se realizează ipín s 
culoarea locală (mentalități, com- 
portamente, relații sociale, obi- 
ceiuri, vestimentație, limbaj) în 
narațiune şi descriere. 


Deoarece bătrânii sunt nevredhnici, Sunt nevrednici şi păcătoşi! 

— Jupâne medelnicer, se mărturisi cu îndrăzneală Jder, înălțând 
fruntea; cei tineri sunt şi ei păcătoşi, căci au fraţi monahi împotri- 
va cărora au pus prefăcătorie şi minciună! 

Străpuns de înfrângere, mezinul comisului se închină făcându-și 
cruce şi îngenunche, având în toată fiinţa un cutremur de rugăciune 
tăcută. Cum se umili astfel, închizând ochii, i se arătă în întunericul 
pleoapei maică-sa comisoaia. 

Deci va vedea pe jupâneasa Ilisafia şi-l va mustra pentru 
fărădelegile lui! Dintr-o dată se simţi alinat şi, săltând în picioare, 
îşi cercetă la coburi armele şi uneltele. Trase săgeți din cucură şi 
cercă struna arcului. Găsi lemnuşe muiate în pucioasă topită, cu 
care avea el meşteşug să aprindă foc. Cercetă toate cu luare-aminte, 
pândind pieziş cătră partea de unde se auziseră vrăjmaşii. 

— Măria ta, se răsuci el deodată către stăpânul său, cuprinzându-i 
mâna şi ducând-o la fruntea sa, iartă-mă dacă ţi-am greşit cu ceva! 

Alexăndrel- Vodă îl trase lângă sine imbrăţişându-l. Jder sus- 
pină. Apoi se închină spre cocon. 

— Măria ta, şopti el cu îndrăzneală, dă-ne poruncă. Să iasă 
înainte cei şase arcaşi pe care-i avem. Aici e loc strâmt, nu se poate 
cățăra nimeni la spatele nostru în pisc; nici pe laturi nu poate răzbi 
nimeni spre noi. Din față, orice imbulzeală ar fi cu suferință şi 
pagubă. Dacă întârzie ei, ne vine nouă ajutor. Nu pot eu deocam- 
dată înțelege ce au să facă; se cuvine să fim cu băgare de samă la 
orice scornitură a lor. Dacă totuşi dau cumva năvală şi nu se 
opresc la săgeți, îi putem bate cu sabia. 

Toate socotelile acestea murmurate ale lui Jder, medelnicerul le 
asculta cu mirare, aducându-și aminte de vorbele şi pildele prea- 
sfințitului Amfilohie Şendrea. În vremea asta deasupra oamenilor 
de jos, care se pândeau unii pe alții în tăcere, începură a se mişca 
negurile, măturând luciul iezerului. Luna începu a se desluşi ca 
prin nişte perdele străvezii. Atunci coconul domnesc şi slujitorii lui 
văzură cea dintăi înaintare furişată a urmăritorilor lor. Erau zece 
ori doisprezece oameni care înaintau ghemuiţi pe brânci, prin 
fânaţ. În urma lor, înnegreau alte mogăldeţe, gata să sară şi să 
sprijine pe cei dinainte. 

În această repede luminare a locului, lonuţ îşi încordă arcul şi 
trimese o săgeată. După întăia, urmă îndată a doua. La treizeci de paşi, 
oamenii loviți se zvârcoliră, înăbuşindu-şi cu obrazul în pământ vaietele. 
Alte săgeți văjâiră de la arcaşi. Vrăjmaşii se tupilară în fugă îndărăpt. 

Jder rânji cătră Crivăţ: 

— Spune-le, jupâne medelnicer, să-şi cruţe viețile, până ce vin 
oameni din sat şi oşteni, în sprijinul nostru. 

Dumitru Crivăţ strigă spre joimiri această veste, c-un glas gros, 
cu mult mai ameninţător decât al crainicului leah. 

— Aşteptăm şi noi ajutor! răspunse dintr-acolo acelaşi crainic. Dacă nu 
poftiți să vă supuneți de bunăvoie, suntem nevoiţi să vă înşirăm în suliţi 

Ionuț ascultă cu ațâțare tălmăcirea vorbelor. În acest timp 
Alexăndrel-Vodă lepăda dulama şi primea de la un slujitor sabia; 
se întorsese cătră ameninţări zâmbind cu nepăsare. Dintr-o dată în 
înfăţişare i se arătă semeția şi-i sclipeau în aburul lunii ochii, 
pândind vânătoreşte şi pieziş. 

Jder se jinea cu mult mai umilit în fața unei primejdii viitoare. 
Îşi ferise calul în tufe, îşi descânta uneltele aplecându-se asupra 
lor. Ca şi oştenii de meserie, se dosise după un copac al dumbrăvii. 
Însă voievozii au altă rânduială în lume, se gândi el, şi trebuie să 
se ție în orice împrejurare cu multă fală! 


È Completează-ți cunoştinţele 


lonut Păr-Negru zis Jder cel mic, 
fiu al unui comis din vremea lui Ștefan- 
vodă cel Mare, se îndrăgosteşte de o 
jupâniță căreia îi dă târcoale, fără gân- 
duri adânci, însoțit de Alexandru, fiul 
domnului. Băratul e fiul unui viteaz cu 
alți fecion tot atât de aprigi în credința 
pentru domn. Tatăl are în paza lu caii 
lui vodă şi indeosebi pe unul alb din 
seminția căruia ies năzdrăvani pe care 
încalecă Ştefan şi fără de care n-ar fi 
ferit de soartă. Vin furi să ucidă acest 
cal şi toți Jderii se apără cu multă 
chibzuinţă. Duşmani ai domniei 
chitesc să-l fure şi pe Alexandru, 
coconul domnesc, care bate impru- 
dent drumurile la jupâniţă. Jder cel mic 
se luptă vitejeşte şi scapă pe 
Alexandru. Apoi afiă că pe jupânita (pe 
nume Nasta) au luat-o în robie tătarii. 
Ca orice tânăr indrăgostit, Jder cel mic 
nu-şi găseşte locul de dorința de a-şi 
scăpa iubita, şi în ciuda sfaturilor 
chibzuite, aleargă cu un slujitor credin- 
cios pe urmele ei. Nu mai pulin 
inimoşi, toți ceilalți Jderi îi vin în urmă, 
cu învoirea lui vodă. Din nefericire vite- 
jia  desfăşurală este zadamică, 
deoarece Nasta se aruncase în mare 
din corabia care o ducea. 
(G. Călinescu, Istoria litera- 
turii române de la origini 
până în prezent ) 


La răsărit începu a creşte geană 
de ziuă... 


După o aşteptare neclintită de jumătate de ceas, oamenii 
podgheazului îşi dovediră iar hotărârea de a-şi lua prada de care 
aveau nevoie înainte de revărsarea zorilor. Mult nu mai puteau 
întârzia. Fiinţa lor nu se mai vedea în noaptea limpezită. Veneau 
totuşi mişcându-se domol în dosul unui car încărcat cu snopi, pe 
care-l întorseseră şi îl împingeau din oiște. Astfel se adăposteau de 
săgeți, şi puteau înainta până în ruptura malului. De-acolo nu le 
rămânea decât să deie un iurăş grabnic cu sulițile. Fiind astfel în 
putere, nădăjduiau să audă cu mult înainte de a ieşi la năvală 
strigătele de supunere ale oştenilor domneşti. Căci lotrii 
podgheazurilor, ca şi tatarii, nu mai cruțau după aceea nici un suflet 
de om. Crainicul mai porunci o dată supunere din depărtare, pe când 
căruța încărcată cu snopi îşi făcea încet, pas cu pas, înaintarea. 

Atunci Jder îşi trase scăpărătorile şi zbătu oţelul în cremene, 
aprinzând iasca. De la cărbunaşul de iască aprinse un lemnuş cu 
pucioasă. Legă de săgeată acest lemnuş de pucioasă c-un fir uscat de 
iarbă. Trimise din arc în snopi acea flacără albăstrie, care trecu abia 
văzută, ca un licurici zburător. Aceeaşi lucrare o săvărşi cu al doilea 
lemnuş. Aşteptă căteva clipe să vadă aprinzându-se snopii. 

— Treaba asta, jupâne Ionuț, îi dădu sfat râzând şi crişcând de 
mânie cel mai umilit medelnicer, e mai bună pe vreme uscată decât 
pe ploaie. Dacă nu s-aprind snopii a treia oară, atuncea să ştii că 
blăstămaţii ne răzbesc. Binevoieşte, te rog, a-mi da mie aceste bețe 
cu pucioasă, căci am şi eu un meşteşug mai bun decât arcul. Se 
cuvine să-mi plătesc pe loc datoriile mele pentru pacatul ce am 
săvârşit împotriva stăpânului meu. 

Jupân Dumitru Crivăţ medelnicerul prinse liniştit între degetele 
mânii stângi un mănunchi de lemnuşe aprinse. Îşi lepădă de pe 
plete cuşma. Îşi cumpăni în dreapta sabia şi-şi făcu cu ea cruce. 
Păşi repede în linie dreaptă şi în salturi asupra căruţii mişcătoare 
şi înfundă adânc în snopi, la uscăciune, seminţele focului. 

Lotrii podgheazului simțiră zguduitura carului. leşiră dindărăt 
şi cunoscură că le-a venit duşman. Îşi sclipiră asupra lui penele 
săbiilor. Când izbucni dintr-o dată focul în vălvătăi, glasurile lor 
se înălțară şi ele cu mânie. Băteau în medelnicer. care se retrăgea 
pas cu pas apărându-se. Pătrunsese între ei săgeți de la Jder şi de 
la arcaşi. Pojarul se risipea în sus şi în laturi ca o cunună uriaşă. 
Cei care înaintau adăpostiţi se risipiră retrăgându-se cu grăbire. 
Cel mai umilit medelnicer rămase rănit de moarte lângă foc. Un 
timp pojarul fu o oprelişte cu limbi şi Sfic chiuiri vii, prin care lotrii 
nu mai puteau pătrunde. 

La răsărit începu a creşte geană de ziuă. 


1. Copil fiind, Ionuț se speriase pe întuneric de un măgar pe care îl 

crezuse, din cauza urechilor lungi, un iepure de o sută de ani. 

2. Aluzia biblică, în exprimare metaforică, se referă la faptul că, la 

Suceava, medelnicerul Dumitru Crivăţ cedase ispitei exercitate de fru- 

moasa polonă Mina. Mai ales el, dar şi Ionuț dăduse informații 

prețioase celor doi spioni polonezi, pan lohan şi pana Mina, despre 

vizitele lui Alexăndrel-Vodă la lonăşeni. Ti 
149 


Secvenţă din filmul Fraţii Jderi 


fte Concepte operaționale 


În textele narative, adverbele de 
timp şi de loc, timpurile verbale, 
verbele de mişcare sunt modali- 
tățile lingvistice prin care se sta- 
bilesc relațiile spațiale şi tempo- 
rale, semnificative în realizarea 
cadrului şi a succesiunii întâm- 
plărilor. 


DH Clt! |OINJAIRI 


strajă, s.f. (înv.) — fiecare dintre cele patru unități de timp în care 
se împărțea noaptea (potrivit cu schimbarea străjerilor); interval de 
timp cât făcea de strajă un ostaş 

pan, pani, s.m. (din pol. pan) — denumire dată (în evul mediu) 
nobililor polonezi; aici, domn, doamnă 

medelnicer s.m. — titlu dat în evul mediu, în Țara Românească şi 
Moldova, boierului care turna domnului apă ca să se spele pe mâini, 
punea sarea și servea bucatele; boier care avea acest titlu 

rediu, rediuri, s.n. (reg.) — pădure mică şi tânără 

a oblici, vb. (înv. şi pop.) — 1. a dibui, a descoperi, a găsi; 2. a afla, 
a prinde de veste, a auzi 

a vădi, vb. — 1. a face să fie evident, a dovedi, a demonstra, a arăta; 
2. a da pe faţă, a denunța, a demasca 

văleat/ veleat, veleaturi, s.m. (înv. şi pop.) — 1. timp fixat, hotărât pen- 
tru realizarea a ceva; dată, termen; expr. a-i trece/ a i se încheia (cuiva) 
veleatul — a-i trece (cuiva) vremea, timpul; 2. durată a vieții, trai 
crainic — s.m. (înv.) persoană care anunța mulțimii poruncile suver- 
anului sau ale autorităților, vestitor 

leah, leşi, s.m. şi f. (înv.) — polonez 

leşeşte adv. (înv.) — ca polonezii, ca leşii, în felul polonezilor 
cobur, s.m. (pop.) — toc de piele atârnat de şa, în care se purta de 
obicei pistolul 

cucură, s.f. (înv.) — tolbă de săgeți 

scornitură, s.f. — 2. (pop.) ceea ce plăsmuieşte, inventează, con- 
cepe cineva 

joimir, s.m. (înv.) — mercenar polonez 

podgheaz/ podghiaz, poghiaz, poghiazuri, s.n. (înv. şi reg.) — unitate 
militară trimisă într-o țară străină ca să prade; ceată de jefuitori 

lotru, s.m. (înv. şi pop.) — hoț, tâlhar 

a crâşca, vb. (reg.) — a scrâşni din dinți de ciudă, de mânie etc. 

Despre ce se povesteşte? 


1. Drumul pe care îl parcurge Ionuţ are drept scop salvarea 
coconului domnesc din capcana întinsă de polonezi (leşi). Alege 
din listă elementele care configurează rolul popasului: 

- odihna călătorilor; 

- probarea virtuţilor războinice; 
- atacarea adversarilor; 

- adoptarea unei tactici militare; 
- întâlnirea cu prietenii; 

- schimbarea cailor; 

- apărarea stăpânului; 

- lupta cu atacatorii. 

2. Reciteşte prima pagină a naraţiunii pentru a selecta cuvintele 
care desemnează locul şi timpul derulării evenimentelor. 
Consideri că elementele cadrului natural sunt favorabile celor 
atacați sau atacatorilor? 

3. Selectează, din întregul fragment, cuvintele (adverbe sau locuţiuni adver- 
biale) cu valoare temporală, care marchează trecerea de la un moment la 
altul al narațiunii. Explică efectul utilizării lor asupra cititorului. 

4. Delimitează secvențele „aventurii” celor doi adolescenți. 


i Completeazä-ți cunoştinţele 


Pentru fiii nobililor, un centru de 
educație îl constituia curtea regelui 
(sau a principelui): dar nu de edu- 
cație intelectuală, ci de instruire mi- 
litară cavalerească, de inițiere în 
practicile administrative şi de con- 
duită mondenă. Când li se dădea, 
totuşi, şi o instrucție (elementară), 
textele după care învățau să 
citească erau — la fel ca pentru 
clerici şi călugări — cartea de rugă- 
ciuni sau o culegere de psalmi. 

(Ovidiu Drimba, Istoria culturii 

şi a civilizaţiei, 3) 


k Concepte operaționale 


** Mijloace de caracterizare a 
unui personaj: 
- paracțerizare directă 
- caracterizare nreciă 


> Procedee de caracterizare a 
unui personaj: 
- de către narator, de alte per- 
sonaje, autocaracterizarea; 
- prin: fapte, limbaj, atitudini, 
comportament, relații cu alte 
personaje, gesturi, atitudine, 
vestimentație. statut social, 
nume. 


5. 
6. 


Asociază fiecărei secvenţe narative un titlu potrivit. 
Rezumă în scris scena de luptă, respectând ordinea evenimentelor. 


Despre cine se povesteşte? 


l. 
2. 


3; 


4. 


S, 


9. 


Narațiunea este construită în jurul conflictului dintre două grupuri de 
personaje. Precizează cele două grupuri implicate şi natura conflictului. 
Transcrie termenii care desemnează statutul social pe care îl au 
personajele individuale sau colective. Observă ponderea arhais- 
melor sau a regionalismelor şi rolul lor în evocarea istorică. 
Precizează care dintre personaje, fiul domnitorului sau tânărul 
oştean însărcinat cu misiunea de a-l apăra, are rolul principal în 
fragmentul citit. Motivează-ți opțiunea. 

Numeşte modul de formare a substantivelor proprii Jonuț şi 
Alexăndrel. Dă o explicaţie pentru utilizarea acestor forme în 
context, şi nu a formelor de bază. 

În basm, lupta eroului cu adversarii are rolul unei probe, iar tre- 

cerea acesteia constituie o etapă în metamorfoza interioară a 
protagonistului. 

Alcătuiţi grupe de patru-cinci colegi, pentru a căuta asemănări, 
respectiv, deosebiri între modul în care eroul unui basm studiat 
în gimnaziu şi Ionuț Jder trec proba de curaj şi de îndemânare în 
folosirea armelor. Veţi avea în vedere: scopul luptei, participanți 
direcţi, ajutoare, calități dovedite. 

Reciteşte paragraful în care Jder înțelege că întâia oară se află 
într-o primejdie adevărată. Discutaţi în perechi despre faptul că 
acesta marchează începutul maturizării personajului, argumen- 
tând sub două aspecte: 

- maturizarea ca despărțire de copilărie; 

- maturizarea ca transformare a tânărului într-un oștean responsabil. 

Selectează, din fragmentul citat, cuvinte şi sintagme care exprimă 

evoluţia stărilor sufleteşti ale lui Ionuț în situația-limită prezentată. 

Formaţi şase grupe, în care să discutaţi unul dintre elementele 

necesare pentru caracterizarea personajului Ionuț Jder: 

- încadrarea personajului într-o tipologie (vârstă, statut social, 
importanţa în acţiune); 

- calităţile care ies în evidenţă în situația prezentată; 

- diversitatea trăirilor sufleteşti încercate în diferite momente 
ale narațiunii; 

- mijloace şi procedee de caracterizare — exemplificarea lor 
prin citate sau prin referire la întâmplări care evidențiază 
trăsăturile personajului; 

- evoluţia personajului de la naivitate la asumarea responsa- 
bilității (maturizarea într-o situație-limită). 

Prezentaţi concluziile discuţiilor (oral sau pe tablă). 

Realizează în scris, pe baza fragmentului citit, caracterizarea persona- 

jului Ionuț Jder, având în vedere elementele de la exercițiul anterior. 


10. Reciteşte paragrafele de mai jos: 


In acest timp Alexăndrel- Vodă lepăda dulama şi primea de 
la un slujitor sabia; se întorsese cătră ameninţări zâmbind cu 
nepăsare. Dintrodată în înfăţişare i se arătă semeția şi-i scli- 
peau în aburul lunii ochii, pândind vânătorește şi pieziș. 

Jder se ținea cu mult mai umilit în fața unei primejdii 
viitoare. Îşi ferise calul în tufe, îşi descânta uneltele aplecându-se 
asupra lor. Ca şi oştenii de meserie se dosise după un copac al 
dumbrăvii. Insă voievozii au altă rânduială în lume, se gândi el, 
şi trebuie să se fie în orice împrejurare cu multă fală! 


Compară atitudinea lui Alexăndrel-Vodă, respectiv, a lui Ionuț în 
fața primejdiei, referindu-te la unul dintre următoarele aspecte: 

- statutul social pe care îl reflectă fiecare portret 

- trăsătura morală evidenţiată (pentru fiecare personaj) 

- procedeele de caracterizare (gesturile şi mimica fiecăruia) 

- figuri de stil utilizate pentru fiecare portret 

- semnificaţia reflecției lui Ionuț (monologul interior) 

11. În următorul capitol al romanului (XII), un lotru/ un adversar îi 
caracterizează în mod direct pe cei doi adolescenţi: 

„„„Dici n-am crezut noi vreodată să avem asemenea nacaz cu 
nişte fecioraşi nebuni. Este mai cu samă unul la care am stat şi 
ne-am uitat ca la Belzebut. Vrednic şi cu semeție se ține coconul, 
iar noi nu-i putem face nici o stricăciune. Însă tovarăşul său are 
într-însul jaratic şi piper. 

Având în vedere această mărturie, precizează trăsătura domi- 
nantă a fiecăruia dintre cei doi adolescenți. Cine crezi că a 
învins în luptă: tinerii moldoveni sau adversarii lor? 

12. Plasaţi-vă în două tabere şi căutați argumente pentru una din- 
tre cele două ipostaze implicate de comportamentul medel- 
nicerului în evenimentele la care ia parte: trădător sau erou. 
Veţi avea în vedere explicaţiile date pe marginea textului şi afir- 
maţia personajului: Se cuvine să plătesc pe loc datoriile mele 
pentru pacatul ce am săvârşit impotriva stăpânului meu. Găsiţi 
o concluzie comună. 

13. Selectează dintre elementele de mai jos, prezente în textul 
ficțional citit (text literar de inspiraţie istorică), numai pe acelea 
care ar putea să figureze într-un text nonficțional (text ştiinţific 
din domeniul istorie): 

- Alexăndrel, fiul lui Ştefan cel Mare; 

- dialogurile din text; 

- conflictul dintre domnitor şi boierii moldoveni refugiați în Polonia; 
- încercarea de răpire a moştenitorului tronului; 

- acțiuni ale unor spioni polonezi (leşi) în Moldova, în secolul al XV-lea; 
- Ionuţ Jder, Coman, Botezatu, pana Mina, jupâneasa Ilisafta. 

Cum se povesteşte? 

1. Narațiunea se îmbină cu dialogul şi descrierea, în fragmentul 
citit. Exprimă-ţi opinia despre rolul fiecărui mod de expunere în 
prezentarea acțiunii din acest fragment. 

2. Ritmul alert al naraţiunii este susținut de timpul verbal predominant. 

Kiri directa în vorbire indirectă Care este acesta: imperfect, perfect simplu sau perfect compus? 

- păstrarea sensului fiecărui 3. Transcrie, dintr-un fragment descriptiv (tablou), pe trei coloane, 
enunţ; comparații, epitete, metafore. 

4. Transformă vorbirea directă, din schimbul de replici dintre 


Reguli de transformare a vor- 


- utilizarea exclusivă a persoanei 


a lil-a; 

utilizarea propoziţiilor subordo- 
nate, urmând verbelor dicendi (a 
spune, a răspunde, a întreba); 
absența citatelor, a cuvintelor 
specifice  adresării directe 
(vocative, interjecţii, pronume şi 
verbe la persoana | şi a Il-a), a 
semnelor de punctuație (linie de 
dialog, două puncte, semnul 
întrebării şi al exclamării). 


Ionuț Jder şi Alexăndrel-Vodă, în vorbire indirectă, respectând 
regulile specifice. 


5. G. Călinescu consideră că savoarea limbajului sadovenian con- 


stă în ceremonia şi ingenuitatea arhaică. Selectează formulele 
de adresare ceremonioasă folosite în dialog de Alexăndrel, Ionuț 
şi Dumitru Crivăţ, prin care se evidenţiază relaţiile dintre per- 
sonaje şi statutul lor social. 


6. Explică diferența de sens dintre expresiile a lua capul şi a-şi 


pune capul, din răspunsul dat de Ionuț coconului domnesc. Dă 
exemple alte două perechi de expresii/ locuţiuni care presupun 
un joc de cuvinte asemănător. 

Arhaismele sunt cuvinte vechi, ieşite din uzul limbii literare actuale fie pentru că noţiunile, insti- 
tuţiile, funcţiile denumite au dispărut (de exemplu: agă, arnăut, medelnicer, hatman), fie pentru că 
au fost înlăturate de sinonimele lor mai noi (de exemplu: din seria făcaş, lotru, hoț se păstrează numai 
ultimul; buche a fost înlocuit prin literă, iscoadă cu spion, slobozenie cu libertate). 

Categorii de arhaisme 

1. fonetice: a îmbla (a umbla), părete (perete), samă (seamă) 

2. lexicale: argat, bir, grămătie, stolnic 

3. sematice: a tăbări — sensul vechi — a-și instala tabăra; sensul actual: a da năvală asupra cuiva 

mândru — sensul vechi — înțelept; sensul actual: trufaş, falnic 

4. gramaticale: inime (inimi), ruinuri (ruine), văzum (văzurăm); 

dativ cu valoare atributivă — „preot deşteptării noastre” (M. Eminescu) 


Regionalismele sunt cuvinte cu o răspândire geografică limitată, specifice graiului dintr-o anu- 
mită zonă. În limba română există cinci graiuri corespunzătoare unor regiuni ale țării: muntenesc, 
moldovenesc, maramureşean, crişean, bănățean. 

Categorii de regionalisme 

1. fonetice — frunce (frunte), srânge (stinge), cătră (către); 

2. lexicale — curechi (varză), păpuşoi (porumb), ai (usturoi); 

3. semantice — gazdă (gospodar, om bogat); 

4. gramaticale — o fost (a fost), fusei (am fost). z 


1. În textul citit, narațiunea se realizează la persoana a III-a. Limbajul naratorului nu se diferențiază de 
al personajelor, fiind caracterizat de acelaşi amestec de limbă cronicărească şi bisericească, de pre- 
dominarea registrului arhaic şi popular, cu elemente regionale, ceea ce conferă culoarea locală, 
atmosfera de epocă în romanul de inspirație istorică. 

a. Precizează registrele stilistice valorificate în textul sadovenian, pornind de la lista de cuvinte 
explicate la dicționar. 
b. Extrage din ultima pagină de text (ultimele cinci paragrafe), pe coloane, cuvinte arhaice şi, respec- 
tiv, regionale, grupându-le după nivelul lingvistic: fonetic, gramatical, lexico-semantic. 
c. Comentează observaţiile asupra categoriilor care predomină. 
2. Transcrie, din secvenţa luptei: 
a. termenii prin care sunt desemnaţi adversarii moldovenilor; 
b. termenii care aparțin câmpului semantic al cuvântului arme. 
3. Alege una dintre variantele de mai jos despre rolul arhaismelor în text şi motivează-ţi alegerea: 
- arhaismele îngreunează înțelegerea mesajului; 
- arhaismele contribuie la reconstituirea atmosferei de epocă. 

4. Scrie forma literară a cuvintelor din următoarea listă, consultând DOOM: cel dintăi, cătră, ai să dai 
samă, cercă, trimese, îndărăpt, să deie, iurăş, (asupra) căruții. 

5. La alegere: 

a. Alcătuieşte trei propoziții pentru a ilustra polisemantismul cuvântului strună, în urma consultării DEX. 
b. Scrie trei locuţiuni car€ au în componenţa lor cuvântul strună. 


Rezumatul — tip de text, oral sau scris, în care se prezintă succint şi obiectiv, datele csenpials ale 
unor fapte sau din conținutul unui text dat. 


Se pot rezuma: 

- întâmplări din propria experiență; 

- emisiuni radio sau de televiziune; 

- filme, spectacole de teatru; 

- texte ştiinţifice, jurnalistice, administrative, argumentative; 
- texte literare (epice şi dramatice). 


În cazul textului literar epic, rezumarea este o activitate esențială, pregătitoare în vederea rea- 
lizării altor tipuri de compuneri şcolare (analiza literară, caracterizarea personajelor, eseu struc- 
turat pe o temă dată), deoarece ea are în vedere înțelegerea conţinutului operei literare 
(prezentarea pe scurt a faptelor). 


Rezumatul scris 


1. Reciteşte fragmentul reprodus în manual din capitolul XI, Ionuț Jder află o capcană gătită stăpânu- 
lui său, pentru a-l rezuma în scris,-în maximum 25 de rânduri. Vei respecta etapele şi regulile de mai 
jos. 


Etapele şi regulile rezumatului 


1. Pregătirea rezumatului 

a. Citeşte textul dat spre rezumare, încercând: 

- să identifici, la prima lectură, tema acestuia (ideea centrală), locul, timpul, personajele prezente; 

- să segmentezi textul în fragmente (secvențele importante, corespunzătoare ideilor principale). 

b. Reciteşte fiecare secvență identificată de tine pentru a formula ideea principală şi ideile 
secundare; poți reveni asupra segmentării inițiale, în cazul în care observi la a doua lectură 
că o idee este dezvoltată în mai multe paragrafe. 

c. Scrie planul de idei principale şi secundare; formularea lor se poate face în enunţuri sau sub 
formă de titlu (cuvinte-cheie). 

d. Verifică planul de idei, în vederea eliminării informaţiilor mai puţin importante şi a păstrării 
ideilor necesare pentru înțelegerea conținutului textului citit. 


2, Redactarea rezumatului t E 
Scrie rezumatul, pe baza planului alcătuit, respectând următoarele reguli: 

- concentrarea informațiilor într-un spațiu restrâns, în raport cu dimensiunea textului citit sau 
respectarea limitei de spațiu impuse prin cerință; 

- dispunerea, în paragrafe, a informațiilor esențiale, în ordinea din planul de idei (respectarea 
ordinii desfăşurării evenimentelor); 

- corectitudinea asocierii dintre numele personajelor şi faptele lor, în ordinea apariției în textul citit; 

- exprimarea ideilor în cuvinte proprii; 

- relatarea (exclusiv) la persoana a III-a, la timpul prezent al modului indicativ sau la perfect 
compus (evitarea perfectului simplu şi a imperfectului, timpuri verbale specifice povestirii); 

- relatarea obiectivă presupune absența următoarelor aspecte: exprimarea opiniilor personale, 
calificarea acțiunilor sau a personajelor, mărcile afective, formulări precum „autorul ne pre- 
zintă”, „acţiunea începe cu”, arhaisme sau regionalisme din textul citit; 

- eliminarea citatelor, a figurilor de stil, a elementelor retorice sau expresive, a descrierilor; 

- transformarea vorbirii directe în vorbire indirectă (absenţa dialogului); 

- unitatea compoziţiei prin dispunerea ideilor/ organizarea paragrafelor în introducere, cuprins, 
încheiere; aşezarea corectă a textului în pagină; 

- asigurarea coerenței textului; respectarea normelor de exprimare, de ortografie şi de punctuație, 


3. Autoverificarea și corectarea rezumatului 
„Citeşte rezumatul scris de tine, având în vedere următoarele întrebări: 
- Întâmplările sunt prezentate clar, coerent şi logic, încât pot fi înțelese de cineva care nu a citit textul de bază? 
- Am arătat numai ce se povesteşte, nu şi cum se povesteşte? 
- Comparativ cu textul de bază, am prezentat esenţialul, dar nu am omisiuni sau confuzii? 
- Am respectat regulile de redactare în totalitate/ parţial? 
- Ce trebuie să corectez, să elimin sau să adaug? 


4. Definitivarea rezumatului. 

Transcrie rezumatul. Schimbă-l cu un coleg. Citiţi rezumatele individual, dar urmăriţi între- 
bările de la autoverificare şi notaţi-vă observaţiile. Discutaţi observaţiile; rețineţi ce ar fi trebuit 
să existe în fiecare dintre rezumate pentru a fi corecte şi de ce mai trebuie să ţineţi cont în scrierea 
altor rezumate. i 

Citeşte în clasă rezumatul tău. Notează-ţi observaţiile pe care ţi le fac colegii în legătură cu 
respectarea regulilor de alcătuire a rezumatului. Discută cu ei despre valabilitatea observațiilor 
făcute. 


1. Citeşte prezentarea primului volum al trilogiei Frații Jderi de Mihail Sadoveanu, Ucenicia lui 
Ionuţ, aflată în manual la pagina 149. 
Observă în ce măsură sunt respectate regulile de redactare a rezumatului. Există abateri la nivelul 
exprimării, faţă de lista de reguli date? 
Selectează, din rezumatul citat, enunțurile corespunzătoare capitolului din care face parte fragmen- 
tul reprodus în manual. 

2. Citeşte prezentarea filmului Prizonierii timpului (S.F.), ecranizare a best-seller-ului Timeline de 
Michael Crichton, realizată în 2003 de regizorul american Richard Donner. 


p4 T Iy [A Prizonierii timpului e povestea misterioasă a unei echipe de stu- 

„sia denţi arheologi care, împreună cu profesorul lor, fac săpături într-un 
vechi oraş medieval. În mod subit, profesorul dispare, întorcându-se 
în secolul al XIV-lea , ceea ce-i determină pe elevii săi să pornească 
într-o călătorie periculoasă. În încercarea lor de a-și salva 
îndrumătorul din mijlocul luptelor feudale, nu numai că redescope- 
ră trecutul, dar îl şi retrăiesc, fiind aruncaţi exact în vâltoarea 
evenimentelor. (Şapte seri) 


Transformă prezentarea dată (text cu scop persuasiv) în rezumat 
(text cu scop informativ). Vei avea în vedere informaţiile esenţiale, 
marcate în text, şi respectarea regulilor rezumatului. 
PRIZONIERII TIMPULUI Compară rezumatul realizat de tine cu exemplul de mai jos: 


O echipă de studenţi arheologi face săpături intr-un oraş medieval. 
întorcându-se în secolul al XIV-lea. Pentru a-l salva, studenţii pornesc într-o călătorie în trecut, 


unde trăiesc evenimentele din epocă. 


Rezumatul oral 


— 
. 


Prezintă oral (la alegere) rezumatul fragmentului reprodus în manual din romanul Frații Jderi de 
Mihail Sadoveanu sau din Cei trei muschetari de Al. Dumas-tatăl, de la pag. 156-158 . 

Pentru a rezuma oral un text sau un eveniment, vei avea în vedere: 

- clarificarea răspunsurilor la următoarele întrebări: cine? când? unde? ce face?; 

- selectarea elementelor importante, eliminarea detaliilor; 

- realizarea unui plan al ideilor (al întâmplărilor); 

- respectarea cronologiei; 

- exprimarea corectă; precizia, claritatea, concizia, obiectivitatea stilului (absența mărcilor afective). 
2. Rezumă oral, în 5 minute, ultimul roman citit. 

3. Prezintă oral rezumatul unui articol din ziar sau al unui eveniment aflat de la televizor, indiferent de 
domeniu: social, politic, economic, cultural, sportiv. 


Fii atent la modul (ideal) de transmitere a unei ştiri la radio sau la televizor: conţinut esenţializat, prezentat 
obiectiv, cu o exprimare corectă gramatical şi fluentă, fără bruiaj sonor. 

În exprimarea orală, evită, pe cât posibil, sunetele (ă, 1) şi cuvintele parazite (deci, adică, şi) a căror utilizare 
excesivă bruiază receptarea mesajului, întocmai ca fâşâitul în transmiterea la distanță a unei comunicări ver- 
bale (la radio, la televizor sau prin telefon). Ascultătorul va fi mai atent la frecvenţa factorilor de bruiaj decât la 


sensul mesajului. 


4. Exprimă-ţi opinia despre rolul rezumatului în pregătirea individuală pentru diferite discipline: litera- 
tura română, istorie, geografie, biologie. 

5. Consideri că dovedeşti buna înțelegere a unei cărţi de literatură: 
- prin realizarea unui rezumat corect? 
- prin memorarea unor opinii critice despre această carte? Motivează-ţi opțiunea. 


E|VAJLLULAJRLEBCIUIRIE NITA] 
AJPLLijclAlTII [1] 


1. Scrie, pornind de la o experienţă personală, un text (scrisoare familială sau pagină de jurnal) despre 
Întâmplarea care m-a făcut să devin mai matur(ă). Vei avea în vedere: 

- cadrul, întâmplarea propriu-zisă, urmările întâmplării; 

- stilul, limbajul, modurile de expunere. 

2. Imaginează-ţi că eşti Ionuț Jder. Redactează o scrisoare, de maximum 25 de rânduri, adresată mamei, 
căreia să îi relatezi la persoana I întâmplările la care ai participat. Încearcă să utilizezi elemente de 
limbaj arhaic şi figurat, din textul citit. 

Etapele redactării unei scrisori: 

a. pregătirea redactării (documentarea): alegerea întâmplărilor pe care le vei povesti şi a cuvintelor pe care le 
vei integra; 

b. alcătuirea planului de idei, distribuirea ideilor conform planului unei compuneri/ părților scrisorii; 

c. redactarea: ordonarea informaţiilor; utilizarea elementelor de limbaj arhaic şi figurat; respectarea conventi- 
ilor specifice scrisorii (data, locul, semnătura, formula de adresare şi formula de încheiere, dispunerea în 
pagină); utilizarea registrului familial; 

d. verificarea şi corectarea: recitirea textului redactat, urmărind ordinea logică şi cronologică a ideilor, corecti- 
tudinea exprimării, corectarea eventualelor erori sau abateri de la normele de exprimare, de ortografie sau 
de punctuație; 

e. elaborarea formei finale. 


|! |njclollofolEjrlE x Ir! 
1. Citeşte fragmentul, de mai jos, din romanul Cei trei muschetari de Al. Dumas-tatăl, pentru a-l com- 
para cu fragmentul din Frații Jderi, reprodus în manual. 

a. Identifică o temă comună celor două fragmente. 

\ b. Alcătuiţi grupuri de patru elevi. Alegeţi unul dintre aspectele de mai jos pentru a discuta com- 

\ parativ (asemănări şi deosebiri) modul în care este înfăţişată tema comună, în fiecare dintre cele 

două fragmente aparținând unor romane istorice de aventuri: 

- elementele realității istorice şi elemente de ficţiune în fiecare dintre cele două texte; 

- personajele implicate (grupurile adverse); grupul de partea căruia luptă tânărul aflat într-o 

situație-limită; 

- descrierea luptei în care tânărul își dovedeşte calitățile de războinic conform codului cavaleresc al țării sale; 

- discutarea importanţei spiritului de echipă pentru izbânda grupului; relația erou — grup/ echipă; 

- mijloacele de expresie specifice fiecărei creaţii; stilul (puteţi valorifica afirmaţia lui G. Călinescu: 
Romanele lui Al. Dumas-tatăl nu au nevoie de stil. E foarte cu putință ca străinul care ar citi numai 
ideile textului să rămână oarecum mirat de sărăcia lor epică şi chiar cu un sentiment de monotonie. 
Limbajul e aici în parte chiar conținutul operei, ca la Creangă, ca la Caragiale, o conduită a oame- 
nilor. Descărcat de savoarea lingvistică, fondul se împuținează, căci ceremonia şi ingenuilatea 
arhaică sunt în bună măsură figurate prin limbă.) 

c. Prezentaţi oral observaţiile voastre asupra aspectului discutat şi punctul vostru de vedere asupra 

particularităților de realizare a temei în fiecare dintre cele două fragmente de romane. 

Într-o clipă, Athos, Porthos şi Aramis se apropiară unul de celălalt, în vreme ce Jussac îşi alinia soldaţii. 

Acea singură clipă îi ajunse lui d'Artagnan ca să ia o hotărâre. Era una din acele întâmplări de care 
atârnă viața unui om; trebuia să aleagă între rege şi cardinal, şi odată alegerea făcută trebuia să meargă 
înainte. A se bate însemna a călca legea, însemna a-şi pune viaţa în primejdie, însemna a şi-l face dintr-o 
dată duşman pe un ministru mai puternic decât însuşi regele, iată ce întrezări tânărul; totuşi, s-o spunem 
spre lauda lui, nu şovăi nici o singură clipă. Întorcându-se spre Athos şi prietenii lui, le şopti: 

— Domnilor, îngăduiți-mi să îndrept ceva în cuvintele dumneavoastră. Aţi spus adineauri că nu sun- 
teți decât trei, mie mi se pare însă că suntem patru. 


— Dar dumneata nu eşti de-ai noştri, răspunse Porthos. 

— E adevărat, — stărui d'Artagnan, — nu am haina, dar am sufletul dumneavoastră; inima mea e de 
muschetar, aşa simt eu, domnule, şi ăsta-i un imbold pentru mine. 

— Dă-te la o parte, tinere! îi strigă Jussac lui d'Artagnan. După gesturi şi căutătură, îi înțelesese 
gândul. Poţi să te retragi, iți dau voie. Scapă-ţi pielea. Haide, mai repede! 

D'Artagnan nu se mişcă din loc. 

— Hotărât lucru, eşti un băiat de inimă, şopti Athos, strângând mâna tânărului. 

— Haide, haide, hotărâţi-vă odată! se răsti Jussac. 

— Trebuie să facem într-un fel, şoptiră Porthos şi Aramis. 

— Domnul e plin de mărinimie, rosti Athos. 

Toţi trei se gândeau însă la tinereţea lui d'Artagnan şi la lipsa lui de experiență. 

— N-am fi decăt trei, dintre care unul rănit, plus un copil, — socoti Athos, — şi se va spune Totuşi că 
am fost patru bărbați. 

— Dar şi să dăm îndărăt! adăugă Porthos. 

— Cam greu, încuviință Athos. 

D'Artagnan le pricepu nehotărărea: 

— Domnilor, puneţi-mă la incercare, şi vă jur pe cinstea mea mea că nu plec de aici dacă suntem învinși. 

— Cum te numeşti, viteazule? întrebă Athos. 

— D 'Artagnan, domnule. 

— Ei bine! Athos, Porthos, Aramis şi d'Artagnan, inainte! strigă Athos. 

— Ce faceţi, domnilor? Nu vă hotărâți oare să vă hotărâți? strigă a treia oară Jussac. 

— S-a făcut, domnule, zise Athos. 

— Şi ce hotărâre ați luat? întrebă Jussac. 

— Vom avea cinstea să şarjăm, răspunse Aramis, scoțându-şi pălăria cu o mână şi spada cu cealaltă. 

— Va să zică vă împotriviţi, răcni Jussac. 

— Mii de draci! Asta vă miră? strigă şi Porthos. 

Cei nouă luptători se năpustiră unii asupra celorlalți cu o furie care nu înlătura însă o oarecare metodă. 

Athos luă în primire pe un oarecare Cahusac, favoritul cardinalului; Porthos, pe unul Bicarat, iar 
Aramis se văzu în fața a doi adversari. Cât priveşte pe d'Artagnan, se trezi luptând cu însuşi Jussac. 

Inima tânărului gascon bătea de parcă ar fi vrut să-i iasă din piept, nu de frică, ferească sfântul, 
căci nu-i era câtuşi de puţin frică, ci din dorinţa de a fi la înălțimea celorlalți; se bătea ca un tigru înfu- 
riat, învârtindu-se de zece ori în jurul adversarului, schimbându-și de douăzeci de ori poziţia şi locul. 
Jussac era — cum se spunea atunci — îndrăgostit de spadă şi o mânuise adesea, totuşi îi venea grozav 
de greu să se apere împotriva unui adversar care, uşor şi săltăreţ, se îndepărta în fiecare clipă de la 
regulile obişnuite, atacând din toate părțile şi ferindu-se totodată, ca unul ce păstrează mare respect 
pielii sale. 

In cele din urmă, această luptă îl scoase pe Jussac din răbdări. Furios de a fi ținut pe loc de acela 
pe care-l socotea drept un copil, se înfierbântă şi începu să facă greşeli. D'Artagnan, care în lipsa lui 
de experienţă avea temeinice cunoştinţe teoretice, îşi îndoi iuțeala. Jussac vru să sfârșească odată, se 
năpusti cu o lovitură groaznică asupra adversarului, atacând în plin; d'Artagnan pară însă lovitura, şi 
în vreme ce Jussac îşi lua din nou poziția inițială, d 'Artagnan strecurându-se ca un şarpe sub spada 
lui, i-o înfipse pe a sa în corp. Jussac se prăbuşi grămadă la pământ. 

D'Artagnan aruncă atunci la repezeală o privire îngrijorată asupra câmpului de luptă. 

Aramis omorâse pe unul din cei doi potrivnici ai lui, dar celălalt nu-i dădea răgaz o clipă. Totuşi, 
era într-o situație bună şi putea să se apere încă. 

Biscarat şi Porthos îşi dăduseră unul altuia lovituri. Porthos primise o lovitură în braţ şi Biscarat una 
în coapsă. Dar nici una din răni nu era gravă, aşa că se băteau mai departe, şi mai înverşunat încă. 

Rănit a doua oară de Cahusac, Athos pălea văzând cu ochii, dar nu dădea înapoi un singur pas; 
schimbase doar spada dintr-o mână în alta şi se bătea cu mâna stângă. 

Potrivit legilor duelului în acea vreme, d'Artagnan putea să vină în ajutorul unuia dintre luptători; 
în vreme ce căuta cu ochii care dintre camarazi avea nevoie de ajutorul lui, surprinse o privire a lui 
Athos. Această privire era mai mult decât îngrijorătoare. Athos ar fi murit mai curând decât să cheme 
în ajutor; totuşi, îi era îngăduit să privească, şi cu privirea să ceară un sprijin. D'Artgnan îl înţelese, 
făcu o săritură grozavă şi îi căzu in coastă lui Cahusac, strigând: 

— Spre mine, domnule, că te omor! 


Cahusac se întoarse; tocmai la vreme, căci Athos, pe care numai curajul lui neasemuit îl sustinea, 
căzu într-un genunchi. 

- La naiba! — îi strigă lui d'Artagnan, — nu-l ucide, te rog! Am eu ceva de împărțit cu el când m-oi 
vindeca și-oi fi sănătos. Presează-l, dezarmează-l! Așa! Bine! Foarte bine! 

Strigătele acestea le smulse spada lui Cahusac, care sărise la douăzeci de paşi de el. D'Artagnan și 
Cahusac se repeziră amândoi într-un Suflet, unul ca s-o ţie, celălalt ca s-o ridice; dar d 'Artagnan, mai 
sprinten, sosi cel dintâi și puse piciorul pe desupra. 

(Al. Dumas-tatăl, Cei trei muschetari, |, cap. V. Muscherarii regelui şi gărzile domnului cardinal) 


2. Realizează un referat științific, de una-două pagini, despre o personalitate istorică pe care o admiri. 
Completează textul documentar cu o listă bibliografică (numele şi prenumele autorului, titlul 
lucrării, editura, anul publicării) şi cu o ilustrație adecvată (de exemplu: hartă, portret, arbore 
genealogic etc.). 


Etapele redactării unui referat ştiinţific: 

a. pregătirea redactării (documentarea): alegerea personalității istorice, consultarea unei bibliografii cores- 
punzătoare, selectarea datelor şi a informațiilor istorice; 

b. alcătuirea planului de idei: ordonarea informaţiilor şi distribuirea ideilor conform planului unei compuneri ; 

c. redactarea: prezentarea informaţiilor în ordine logică; utilizarea terminologiei de specialitate; respectarea 
caracteristicilor stilului ştiinţific (corectitudine, obiectivitate); 

d. verificarea şi corectarea: recitirea textului redactat, urmărind ordinea logică a ideilor, corectitudinea 
exprimării, corectarea eventualelor abateri de la normele de exprimare, de ortografie sau de punctuație; 

e. elaborarea formei finale. 


3. Dezbatere orală (la alegere): 
a. Exprimaţi-vă punctul de vedere despre nevoia de eroi a omului contemporan, reflectată în 
romanele, filmele de inspirație istorică sau în mesajele publicitare. 
b. Trecutul exercită o fascinație asupra omului contemporan, reflectată în diferite forme de expre- 
sie: romane, filme de inspiraţie istorică, muzică, texte publicitare. Grupaţi-vă câte patru şi iden- 
tificaţi posibile motive ale fascinaţiei pentru trecut. 


AVENTURĂ, CĂLĂTORIE 
ACŢIUNE ȘI REALITATE 


Liviu Rebreanu (1885 - 1944), 
prozator şi dramaturg, academi- 
cian, preşedinte al Societăți senito- 
rilor români, director al Teatrului 
Naţional din Bucureşti. Debutează 
cu nuvele de atmosferă, de obser- 
vație socială şi de analiză psiholo- 
gică, reliefând aspecte din viata 
satului şi a perniferiei bucureştene 
(Frământări, Golanii, Răfuiala) 
sau tragice situații generate de 
război (Catastrofa, Ițic Ştrul de- 
zertor) Excelent creator de tipuri, 
stăpân pe arta compoziției, s-a 
remarcat însă ca romancier poliva- 
lent: romanul obiectiv de inspirație 
rurală Jon, romanul de analiză 
psihologică Pădurea spânzura- 
ților, romanul-frescă al revoltei 
Răscoala, romanul metafizic Adam 
şi Eva, romanul obsesiei patologice 
Ciuleandra, romanul istoric Crăi- 
şorul, romanul polițist Amândoi. 

Scrierile cu caracter publicistic 
completează opera acestui mare 
autor din perioada interbelică 
cronici dramatice, articole literare şi 
social-politice, interviuri, corespon- 
dență, memoriale de călătorie, jur- 
nale. 


Mirajul Occidentului 


UNQONUG OG UELH 


1. Găseşte două motive posibile pentrų atracția pe care mirajului 
Occidentului o are asupra românilor. 

2. Descrie oral oraşul occidental pe care doreşti să-l vizitezi. 
Precizează motivul pentru care l-ai ales şi sursele informaţiilor 
tale (lecturi, filme, relatări ale unor vizitatori sau localnici). 

3. Alege, din lista de mai jos, una dintre cauzele consemnării unor 
informaţii, întâmplări sau impresii despre locuri vizitate, sub 
forma notelor de călătorie. Motivează-ţi alegerea. 

- util pentru alţii; 

- necesar pentru cel care vizitează; 

- important pentru alții; 

- important pentru cel care vizitează. 


METROPOLE 
PARIS 
1927 
de Liviu Rebreanu 


Un vagon de români 


Românii călătoresc puţin, iar când pornesc peste graniţă, se 
duc negreşit la Paris. Mirajul Parisului de altfel ademeneşte pe toți 
oamenii dornici de mai multă civilizație din toate colțurile globu- 
lui pământesc. Printr-un consens universal, Parisul este ceea ce a 
fost Roma în culmea gloriei ei. Capitala lumii. Fără să fie „cel 
mai” în nici o privinţă specială, e totuşi oraşul visat de toți în toate 
privinţele, metropola luminii şi a civilizaţiei. 

Vagonul nostru porneşte tixit. Îmi închipuiam că ne vom rări pe 
drum. La frontieră însă am văzut că toți mergem la Paris. Un 
vagon întreg de români! 

Din clipa când am observat că avem aceeaşi ţintă, ne-am 
apropiat ca pelerinii. Eram de toate categoriile. [...] E 

Cel mai taciturn a fost toată vremea un aprod care mergea la 
Paris cu nevastă-sa, să facă avere. l-a spus lui un prieten că la 
Paris un om muncitor ca el, în câțiva ani, se îmbogățește sigur. Și-a 
lăsat deci slujba ce-o avea la un minister, şi-a vândut căsuţa de 
zestre şi ce mai agonisise şi a pornit să-şi încerce norocul cel mare. 
Pentru chestie de obraz a luat bilete de clasa a doua până la Viena. 
Nevastă-sa, înfricoșată de boierimea din compartiment şi mai cu 
seamă de strâmbările din nas ale celor două nemulțumite aristo- 
crate, şedea zgulită în colțul ei şi nu scotea nici un cuvânt. Până 
am ieşit din țară, aprodul se dădea jos în fiecare gară mai mare să 
cumpere când de mâncare, când de băutură. Merindea o păstra 
pentru străinătate, unde n-are să mai poată cumpăra aşa fiindcă nu 
cunoştea nici o limbă străină. 

Puncte de reper 

Liviu Rebreanu călătoreşte la 
Paris în 1927, 1928 şi 1929, din 
mative familiale sau oficiale. 
Cunoscut în prealabil pe cale 
livrescă, Parisul este descoperit, cu 
aceste ocazii, pe baza unei 
temeinice documentări. 

Notele de călătorie consemnate 
zilnic, în jurnal (1927), au fost prelu- 
crate ulterior în memorialul de călă- 
torie Metropole (Berlin — Roma — 
Paris), publicat în 1931. 


interesul Metropole-lor este 
căutarea în paginile lor a romancie- 
rul Liviu Rebreanu În descrierea 
unui pasagiu sau a unei situații, 
Livu Rebreanu apare viguros şi 
realist, creând viață cu minunat 
meşieşug, aşa ca în lon sau în 
Pădurea spânzuraților Exerciţiul 
de căulare şi descoperire a ro- 
mancierului în materialul de notații 
ŞI impresii not este de un deosebit 
interes (Octav Şuluţiu, 1931) 


Pentru a realiza un volum bun 
de impresii de călători, trebuie cali- 
tăi de reporter. Marii călători ai lite- 
ralurii unwersale actuale (Paul 
Morand, între alții) aplică rețetele 
clasice ale unui bun reportaj. viziune 
rapidă, simţ al detaliilor celor mai 
caracteristice, stil sobru, vioi, colo- 
ral. Este loc, în aplicarea acestor 
rețele, pentru aprecieri şi considera- 
tii cât de personale şi originale. E 
nevoie, numai să fii capabil de astfel 
de apreciri şi considerații. Ca on- 
unde, trebuie să ai ceva de spus. DI. 
Rebreanu are multe lucruri de spus. 
lată de ce Metropole este o carte 
mereu vie şi interesantă. 

(A! A. Philippide, 1931) 


È Concepte operaționale 


Literatura de frontieră contine: 

- literatura mărturisirilor: memo- 
rii, amintiri, corespondenta, jurnalul 
intim, confesiunile; 

- literatura de călătorie: jurnalul 
de bord, însemnănle de călătorie, 
memonalul de călătorie, reportajul 


- Dacă vreai câştig bun mai bine ai merge la America unde 
oamenii isteţi pot face bani mai repede! 

Îndemnul acesta venea de la un român american care fusese în 
țară să-şi vază neamurile şi acum se întorcea la New-York. Era 
pantofar de lux şi tocmai povestise că se agoniseşte bine cu mese- 
ria lui în America şi că a adunat părăluțe. 

Aprodul însă nu părea deloc isteţ. Fără să se uite la americanul 
binevoitor, a continuat un răstimp să molfăie tacticos halca de câr- 
nat, apoi a înghițit ajutându-se şi cu o întindere a gâtului, a mai 
tras o duşcă de şpriţ din sticla de rezervă ca să-i alunece mânca- 
rea, şi tocmai pe urmă a mormăit ursuz: 

- Lasă că ştiu eu mai bine... [...] 


Paris! 


S-a întunecat. Trenul goneşte vertiginos. Gări mari, pete de 
lumină şi de zgomot, rămân în urmă. Mai sunt două ceasuri. Mai 
este un ceas. Douăzeci de minute. Un conductor blajin, discret, se 
strecoară pe coridor, murmurând în fiecare compartiment: 

- Paris, messieurs!... Paris... 

Am o strângere de inimă. Aş vrea să-l văd de departe. Aplecat pe 
fereastra vagonului, cu ochii lacomi, scrutez mereu zarea. Întunerecul, 
punctat de sclipirea stelelor, nu scoate în relief decât vacarmul metalic 
al trenului care parcă niciodată n-a fost atât de aprig. În zare, în stân- 
ga, apar câteva pâlpâiri de lumină şi se sting îndată. 

Trenul apoi îşi încetinează mersul. Trecem un răstimp printre 
schele şi mormane de fier şi de piatră. Mai aleargă grăbit câteva 
minute peste încrucișări de şine pe lângă semafoare multe şi deo- 
dată zgomotul devine mai asurzitor: am intrat sub bolta uriaşă, 
înnegrită de fum, a gării. 

Cobor uluit, uitându-mă în toate părțile. Mă ţin aproape de 
hamalul care mi-a luat bagajul. Un şir lung de taximetre într-o 
piață animată. Hamalul profită că sunt străin şi-mi cere o taxă 
inzecită. Maşina porneşte în goana mare spre Bd. de Sebastopol. 
Privirile mele curioase şi avide aşteaptă minuni şi întâlnesc numai 
un bulevard ca toate, cu palate şi prăvălii ca pretutindeni, cu o 
mişcare obişnuită. La încrucişarea cu Rue de Rivoli întâlnesc în 
sfârşit o cunoştinţă, turnul St. Jacques, retras modest în întunerecul 
unui scuar. Apoi, puțin mai înainte, pline de lumină, teatrele 
Châtelet şi Sarah Bernhardt. Înainte de-a trece Sena, de pe Pont au 
Change, văd conturul greu al. Palatului de Justiție cu turnul 
Orologiului şi mai ales cu Conciergerie. De pe Bd. du Palais, din- 
colo de intrarea principală a palatului, se zăreşte turnul ascuțit al 
Capelei Sfinte, iar de pe Pont St. Michel, în stânga, departe, do- 
mină ca o stăpână bătrâna Notre-Dame. 

Și totuşi eram decepţionat. Nu ştiu ce aşteptam, ce speram. 
Poate prea mult. Poate o impresie strivitoare cu lumini orbitoare 
şi furnicar de oameni neobişnuiţi sau cu străzi şi case rânduite alt- 
fel decât în alte oraşe? 

Am stat îndelung la fereastra deschisă a camerei de hotel, dând 
spre Bd. St. Michel, nedumerit, murmurând mereu: 

- Paris... Paris...[...] 


i Concepte operaționale 


Memorialistică — gen literar de 
graniță, prin interesul documentar şi 
caracterul delectabil; consemnarea 
unei experiențe personale în decur- 
sul unei perioade istorice, într-o 
relatare coerentă, adeseon cu valoa- 
re estetică, punând în evidență sem- 
nificaţiile morale. (de exemplu N. 
Steinhardt, Jurnalul fericirii) 


Notele de călătorie — con- 
semnarea zilnică şi cronologică a 
observaţiilor şi a evenimentelor 
dintr-o călătorie, pe parcursul 
desfăşurării ei; notații rapide. 


Reportaj — specie de graniță, 
intre document şi literatură, descinde 
din literatura memorialistică, din jumal 
şi din notele de călătorie; formă de pu- 
blicistică strict documentară, apelând 
adesea la modalități literare de expre- 
sie, are scop informativ în legătură cu 
situații, evenimente de interes general 
sau ocazional, realități geografice, 
etnografice, economice etc., culese de 
la fața locului şi înregistrate obiectiv, 
asemenea instantaneelor fotografice; 
una dintre cele mai populare specii 
publicistice, dobândeşte valoare litera- 
ră sub condeiul unor autori valoroşi 
(Geo Bogza, Brunea-Fox), tehnica 
reportajului influențează literatura se- 
colului al XX-lea, în sensul tendinței de 
autenticitate (Hemingway, Malraux, E. 
M. Remarque, Camil Petrescu). 


Confesiune — scriere literară 
care conține mărturisirea unor gân- 
dun şi sentimente legate de viața 
intimă a autorului; relatări personale 
şi subiective ale unor experiențe, 
sentimente sau idei. 


A doua zi, dis-de-dmineaţă, am pornit să descopăr Parisul. Pe 
jos, cu itinerarul întocmit în grabă, să pot cuprinde căt mai repede 
şi cât mai mult. Nu mă las la voia întâmplării. Întâi să mă 
lămuresc şi pe urmă să caut surprize. 

Plec pe Bd. St. Germain, liniştit, nobil, pe lângă statuia lui 
Danton, până la Sena, în fața Palatului Bourbon, sediul Camerei 
Deputaţilor. Mă strecor prin vălmăşagul de maşini şi de oameni, 
peste Pont de la Concorde, în cea mai frumoasă, mai armonioasă 
şi mai impresionantă piaţă, desigur, din lume, a Concordiei, în 
mijlocul căreia superbul obelisc pare a indica respect şi admiraţie. 
Dincolo de un scuar, în stânga, se ridică cupolele celor două palate 
colosale. Intru, puține minute numai, în grădina Tuileriilor, până 
aproape de aripile Luvrului parcă ostenit de glorie; mă întorc 
înapoi pe lângă grațiosul Jeu de Paume unde tocmai e o expoziție 
de artă românească. Arunc o privire pe Champs-Elysées în fundul 
căruia se zăreşte conturul masiv al Arcului deTriumf. Trec anevoie 
printre miile de maşini neastâmpărate, dincolo, pe trotuarul ani- 
matei Rue de Rivoli pe care o urmez, cu ochii prin galantarele 
chemătoare, până la Place du Palais Royal, în fața pasagiului 
Luvrului. Pe lângă magazinul Louvre şi pe dinaintea cunoscutului 
Palais Royal, ocolesc la Comedia Franceză. Pe afiş nemeresc două 
nume româneşti: Ventura şi Yonnel. În colțul pieței, Comediei, sta- 
tuia lui Musset; de ce n-o fi a lui Molière lângă casa lui?.... 
Traversez piața, aruncând o privire pe Avenue de l'Opéra, şi o iau 
pe Rue St. Honore, pe care au făcut ultimul lor drum pământesc toți 
eroii marei revoluţii. Mă opresc la no. 308, la casa tâmplarului 
Duplay, unde a stat Robespierre până la sfârşit; caut zadarnic vreo 
placă, vreo lămurire. Robespierre, incoruptibilul, încă n-a fost 
reabilitat, încă n-a redevenit popular ca Danton. Pe Rue de 
Castiglione ies în Place Vendôme, octogonală, înconjurată cu 
clădiri uniforme, având în mijloc faimoasa coloană pe care se 
înalță statuia împăratului. Continui plimbarea pe Rue de la Paix, 
după care oftează toate cochetele universului. Place de l'Opera, în 
care sfârşeşte strada eleganţelor feminine, te copleşeşte întâi prin 
circulația permanent vertiginoasă, cea mai mare aglomeraţie 
mişcătoare de pietoni şi vehicule din câte am văzut în toată Europa. 
Palatul Operei Mari constituie un fundal de artă în faţa căruia se 
agită veşnic o mulțime savant regizată de cerberii circulaţiei 
pariziene. Mă uit puţin pe Bd. de Capucines spre Madeleine şi apoi 
trec pe Bd. des Italiens, Montmartre, Poissonniere, Bonne 
Nouvelle, St. Martin, cu mici opriri pe terasele nenumăratelor 
cafenele de unde ai o privelişte pitorească a animației bule- 
vardiere. Mai înaintez puţin să văd cele două arcuri de triumf ale 
Regelui Soare, întâi Porte St. Martin, pe urmă Porte St. Denis. 

Ziua s-a sfârşit, cu tramvaiul din Bd. de Sebastopol ajung acasă 
mai obosit de câte înregistrasem în suflet decât de forțările fizice. 

Acuma descoperisem Parisul. Acuma simțeam farmecul lui spe- 
cial. Acuma, după ce o zi întreagă am hoinărit pe străzile lui, care 
nici una nu seamănă cu cealaltă, după ce m-am pierdut prin 
mulțimea grăbită, zgomotoasă care e cea mai eterogenă şi totuşi 
cea mai simpatică dintre toate mulțimile orăşeneşti, după ce am 
respirat aerul deosebit, după ce am căscat gura în fața surprizelor 
care fi se oferă la fiece pas... 


Începutul e un loc strategic al 
textului, a cărui importanţă n-o 
'gnoră nici autorii, nici cititorii. Cei 
dintâi, conştienţi că pnmul contact e 
adesea hotărâtor, urmăresc să 
convingă prin ceea ce anunță. 
Ceilalţi ştiu că pentru a-şi amortiza 
şocul instalăni într-o lume modelată 
altfel decât cea cotidiană, trebuie să 
inspecteze cu cea mai mare luare- 
aminte pnmele fraze: ele constituie 
cartea de vizită a autorului şi sunt 
creditate cu prestigiul momentului 
inaugural. Un soi de contract tacit le 
impune unora să-şi elaboreze îngri- 
jit frazele şi să-şi premediteze atent 
efectele, celorlalți să se apropie de 
text cu bunăvoință, Într-un spint de 
venitabilă cooperare. 

Dacă, în diverse tipuri de texte 
non-literare, secvența inițială 
îndeplineşte de obicei o sarcină 
mediatoare sau introductivă („cap- 
tatio benevolentiae", expunerea 
condensală a temei sau a idei prin- 
cipale, tranziția de la cunoştinţele 
cititorului prezumat către necunos- 
cutele textului), în literatură, în spe- 
cial cea epică, funcțiile ei se diversi- 
fică. 

(Paul Cornea, Introducere în 
teoria lecturii) 


ia Concepte operaționale 


Memorialul (de călătorie) — 
specie literară în care autorul 
consemnează retrospectiv obser- 
vații, amintiri ori impresii asupra 
evenimentelor sau faptelor la 
care a fost martor în viața sa, 
descrieri de călătorie (de exem- 
plu: Dinicu Golescu, Însemnare a 
călătoriei mele, Gr. Alexan- 
drescu, Memorial de călătorie, 
N. lorga, Privelişti din ţară). 


E|X|P|LJOJR|E|RIEJA] 
TJEJx|rluleluli 
Un vagon de români 


1. Identifică, în primul paragraf, două sintagme prin care se susține 
afirmaţia: Printr-un consens universal, Parisul este ceea ce a 
fost Roma în culmea gloriei ei. Capitala lumii. 

2. Explică rolul primului paragraf pentru ansamblul textului, 
alegând dintre următoarele: 

- susţine autenticitatea celor relatate în continuare 
- indică motivul călătoriei la Paris 

- expune tema textului 

- urmăreşte să câştige atenția cititorilor. 

3. Precizează motivul pentru care aprodul merge la Paris şi două 
trăsături pe care comportamentul acestuia, în tren, le pune în 
evidenţă. 

4. Citeşte replica românului american şi comentariul autorului 
despre acesta. Atitudinea autorului față de acest emigrant este: 
aprobare, ironie, respect, milă sau simpatie? Motivează-ţi opți- 
unea, pe baza textului. 

5. Găseşte alt titlu potrivit fragmentului citit. 


Paris! 

1. Reciteşte fragmentele reproduse în manual din capitolul intitu- 
lat Un vagon de români, respectiv, din capitolul Paris?, pentru 
a completa spaţiile libere din următorul tabel: 

2. Observă în care capitol implicarea afectivă a memorialistului 
este mai puternică şi oferă o explicaţie pentru acest lucru. 


3. Transcrie, din primul fragment al capitolului Paris, sintagme 
sau scurte enunțuri care exprimă stările sufleteşti ale călătorului 
la primul contact cu Parisul. 

4. Precizează identitatea socială a primilor francezi întâlniți de 
călătorul străin şi o trăsătură morală asociată lor. 

5. Precizează trăsăturile şi stările călătorului, sugerate de sintagme 
utilizate în confesiunea lui: 

6. Realizează itinerarul primei zile de călătorie în Paris, pe baza 
consemnărilor din text. Care consideri că este motivul unui 


dis-de-dimineaţă 
am pornit să descopăr Parisul 
pe jos 


cu itinerarul întocmit în grabă 
nu mă las la voia întâmplării  |călător „cu metodă” 


= Jx. 


Întâi să mă lămuresc şi pe urmă 
să caut surprize. 


Frecvența verbelor şi utilizarea 
lor la timpul prezent susțin ritmul 
alert al relatării 


Palatul Operei Mari din Paris 


ik Concepte operaționale 


Caracteristici ale memorialisticii: 
- modalități literare de expresie; 

- scop informativ; 

- aspecte ale civilizației/ realități, 
informații culese de la fața locului şi 
înregistrate obiectiv; 

- consemnări retrospective ale unor 
observații, amintiri ori impresii de 
călătorie; 

- autorul a fost martor al eveni- 
mentelor sau faptelor consemnate 
(confesiunea), 

- narativizarea amintirilor; 

- text de interes documentar şi li- 
terar, în acelaşi timp; 

- relatarea pune în evidență sem- 
nificații generale ale elementelor 
spațiului prezentat. 


itinerar atât de încărcat? 

7. Precizează şi exemplifică patru figuri de stil valorificate în 
descrierea călătoriei din prima zi la Paris. 

8. Explică semnificația enumeraţiei în prezentarea plimbării 
pariziene. 

9. Selectează zece verbe la persoana I singular care exprimă acțiu- 
nile călătorului român prin Paris. 

10. Precizează care dintre caracteristicile memorialisticii există în 

următorul fragment: 
Place de l'Opéra, în care sfârşeşte strada eleganțelor feminine, 
te copleşeşte întâi prin circulaţia permanent vertiginoasă, cea 
mai mare aglomeraţie mişcătoare de pietoni şi vehicule din câte 
am văzut în toată Europa. Palatul Operei Mari constituie un 
fundal de artă în faţa căruia se agită veşnic o mulțime savant 
regizată de cerberii circulaţiei pariziene. 

11. Menţionează două argumente menite a susține apartenenţa tex- 
tului dat de un memorial de călătorie. 

12. Exprimăţi opinia despre descoperirea la Paris a unor prezențe 
ale culturii româneşti. 

13. Bifează, în lista de mai jos, funcţiile comunicării care coexistă 
în fragmentul citit. Incercuieşte funcția predominantă în raport 
cu scopul comunicării în acest text. 

- funcţia emotivă; - funcţia conativă; 
- funcţia poetică; - funcţia referențială; 
- funcția metalingvistică;  - funcţia fatică. 


E |V]A|LIUJAJRIEBCIUIRIE INI T LA! 
Aleit ijela Ti 


1. Reciteşte mărturisirea călătorului la întâlnirea cu Parisul: 

Și totuşi eram decepționat. Nu ştiu ce aşteptam, ce speram. 
Poate prea mult. Poate o impresie strivitoare cu lumini 
orbitoare şi furnicar de oameni neobişnuiţi sau cu Străzi şi case 
rânduite altfel decât în alte oraşe? 

Relatează o experienţă din viaţa ta, care a confirmat diferența 
dintre aspectele imaginate despre un fapt, un loc sau o persoană 
şi realitatea descoperită. 


D|! Nclol|ojolEITiElXI?! 


1. Alege un substantiv propriu (nume de stradă, instituție, monu- 
ment sau muzeu), menționat în itinerarul parizian al călătorului 
român. Scrie un referat de o pagină (aproximativ 25 de rânduri) 
despre acest loc, utilizând informații obținute: 

- prin accesarea unei adrese (unui site) de pe internet (de exem- 
plu: www.paris.org, www.louvre.fr); 

- prin consultarea unui ghid turistic (de exemplu: ghidul 
Michelin). 

2. Descrie parcurgerea unui itinerar prin oraşul în care locuieşti sau 
pe care-l iubeşti, cu precizarea numelor de străzi şi de instituții. 


d Concepte operaţionale 


Jurnal — specie a memorialisticii 
care constă în însemnările zilnice 
ale unei persoane despre anumite 
evenimente legate, de obicei, de 
viața sa (caracter confesiv). Nota 
distinctivă a jurnalului este autentici- 
tatea trăirilor, înregistrarea eveni- 
mentelor în momentul producerii lor 
(concomitenta dintre trăirea faptului 
şi consemnarea lui), spre deosebire 
de amintiri sau memorii, în care 
evenimentele sunt rememorate în 
timp, implicând selecția şi aproxi- 
matia. 

Li [NJAL! ÎN|TLERDJEDTIE|XIT) 


1. Citeşte următoarele opinii despre jurnal: 
Dacă există o experienţă la îndemână, aceea e recitirea pro- 
priului jurnal, Cu condiția să fi trecut ceva timp, ai toate şanse- 
le să faci descoperiri şi să ai surprize — decepții, mai ales. Sunt 
lucruri pe care le-ai uitat — altele, dimpotrivă, pe care le ţii 
minte precis, dar asupra cărora n-ai suflat o vorbă. Jurnalul 
intim aruncă asupra trecutului nostru o lumină neaşteptată. El 
lasă în umbră ceea ce ai fi vrut să revezi şi pune sub lupă detalii 
ciudate, pe care nu le căutai. (Norbert Dodille) 


Cineva mi-a zis odată că eu nu mă iubesc pe mine. [...] Oare din 
cauza asta nu ţin un jurnal? Oricum, ideea de consemnare a 
vieții mele de zi cu zi, ordonat, cu tenacitate, ca semnarea unei 
condici, îmi repugnă. Mă încurcă, aş zice, şi faptul că sint 
conştientă că acest frumos, cîndva, obicei al vremurilor jur- 
nalelor intime s-a convertit într-o industrie a subiectivităţii [...] 
Nu înseamnă că nu notez din cînd în cînd tot felul de lucruri 
care-mi trec prin minte şi care nici nu ştiu dacă vor folosi vreo- 
dată la ceva. O fac dezordonat, nu pun nicăieri data, nici măcar 
nu elaborez fraze „frumoase ”, uneori nici nu îmi înțeleg scrisul. 
Ele se cer, totuşi, notate sub impulsul unor senzații extrem de 
puternice, care cred că au legătură cu viața mea adevărată şi pe 
care le numesc micile iluminări. (Simona Popescu) 


a. Precizează conţinutul unui jurnal intim, în opinia autorilor celor 
două texte. 
b. Formulează o posibilă definiţie a jurnalului, valorificând infor- 
maţiile din texte. 
c. Exprimă-ți opinia despre necesitatea sau despre inutilitatea 
scrierii unui jurnal. 
JURNAL 


de Liviu Rebreanu 
Paris 
1927 


Paris, joi, 3 noiembrie 1927 


Aseară, miercuri, la ora 10 precis (ora franceză), am sosit în 
sfârşit în Oraşul-lumină, în Gara de Est, după un drum de 59 de ore 
cu trenul, destul de obositor şi totuşi suportabil. Itinerarul a fost: 
Bucureşti, Teiuş, Arad, Curtici, Lökösháza, Szolnok, Budapesta, 
Györ, Hergyeshalom, Viena, Amstetten, Hieflau, Zellam-See, 
Bischofshofen, Innsbruck, Landeck, Bludenz, Feldkirch, Lustenau, 
St. Margerit, Sankt Gallen, Verwusth, Zürich, Basel, Mulhouse, 
Altkirch, Belfort, Vesoul, Langres, Troyes, Paris. [...] 

Românii mei s-au mai risipit, dar în vagonul meu au rămas 
încă destui, iar ceilalți se plimbă mereu pe coridor dintr-un vagon 
într-altul, parcă ei ar fi stăpâni. 

Parisul se înfăţişează întâi sub formă de lumini în întunerec 
care se multiplică mereu, fără totuşi a face impresia de ceva 
nemaivăzut. Gara de Est sobră, dimensiuni potrivite, fără ceva 


Caracteristicile jurnalului: 

- consemnări zilnice (calendarul 
evenimentelor); 

- timpul consemnării: prezentul; 

- exprimare spontană, rapidă, nee- 
laborată; 

- sinceritate şi subiectivitate; 

- de obicei, caracter intim (fără 
destinatar extern). 


Ceea ce primează este: 

- în jurnalul de călătorie — interesul 
pentru consemnarea informați- 
ilor şi a trăirilor autentice, în 
momentul producerii lor (funcția 
referențială şi emotivă); 

- în memorial — rememorarea eveni- 
mentelor, distanțarea temporală, 
exprimarea literară (funcția emo- 
tivă, expresivă). 


monumental deosebit. Hamalul, fireşte, mă înşeală: în loc de 2 fi. 
îmi cere 20 şi de-abia se mulţumeşte cu 15; mă vede străin; ca la 
noi. Taxiul aleargă pe Bd. Sebastopol, soseşte în Place du Châtelet, 
trece Sena şi L'Ile St. Louis; în beznă apar turnurile NGtre-Dame, 
nonumentul des Victories îşi arată sfincşii; Place St. Michel cu 
faimoasa fântână, Bd. St. Michel, Bd. St. Germain şi „Hotel des 
Etrangers”. 

Hotelierul mă înşeală, ca la noi: deşi hotelul e aproape gol, îmi 
închiriază camera cea mai scumpă. . 

Ne-am culcat însă, frânţi de osteneală. 

Şi m-am sculat azi dis-de-dimineaţă. 

Primul drum pe Rue des Ecoles: intrarea în Sorbona. Apoi înapoi în 
Bd. St. Michel pe jos înainte până în Rue de Rivoli. Vedem mai bine 
Notre-Dame, şi Palatul de Justiţie, şi Prefectura Poliţiei, şi Place du 
Châtelet cu cele două teatre față-n faţă, şi monumentul Victoriilor 

Pe rue de Rivoli: „La Samaritaine”, Luvrul, Ministerul de 
Finanţe, magazinul „Luvru”, Place du Palais Royal, până la rue 
de Castiglione, unde mergem până la Place Vendôme, cu coloana 
pe care comunarzii au răsturnat-o şi în vârful căreia Napoleon face 
mai bună figură ca împărații romani. Apoi pe Rue de la Paix, până 
la Place de l'Opera [...]. 


EX] P|LJOJR|AJRIEJA! 
(TEX Tululi 

1. Exprimarea spontană, rapidă, neelaborată şi consemnarea zilnică a 
evenimentelor, cu precizarea datei, este specifică jurnalului. 

a. Precizează tipul de informaţii înregistrate în primul paragraf 
al jurnalului de călătorie. Compară cu tipul de informaţii din 
primul paragraf al memorialului. 

b. Precizează particularitățile lingvistice, din fragmentul referi- 
tor la intrarea în Paris sau la descrierea Gării de Est, prin care 
sunt realizate funcţiile comunicării, în jurnal, respectiv, în 
memorial. 

2. Citeşte portretul colectiv al românilor din tren şi identifică trăsă- 
tura pe care o înregistrează autorul jurnalului. Compară acest 
portret cu portretele românilor din memorialul de călătorie 
Metropole, urmărind: amploarea descrierii, detaliile, trăsăturile 
fizice sau morale. 

3. Enumeră ocupațiile primilor parizieni cu care vine în contact 
călătorul străin. Ce fel de informaţii notează autorul în jurnal 
despre aceşti primi localnici ? 


Di |N[cloj-lofolE|T|EX|T) 


1. Alcătuieşte propriul itinerar al unei călătorii realizate deja sau 
pe care intenţionezi să o faci. 

2. Redactează un jurnal (la alegere: intim, anecdotic, de călătorie), 
în care să consemnezi succint, timp de o săptămână, întâmplări 
semnificative sau impresii. 


AVENTURĂ, CĂLĂTORIE 


TEXTE AUXILIARE 


Relaţia cultură — ficţiune — publicitate 


h Puncte de reper 


Acest document publicitar pentru o 
colecție de cărți a editurii Time-Life 
îşi abordează cititorul sub forma 
unei scrisori şi caută să-l seducă 
făcând apel la ficțiune, exotism, 
fascinația trecutului şi chiar la 
aspectul însuşi al cărții. 


È Concepte operaționale 


Anunțul publicitar este un text 
jurnalistic, cu particularități speci- 
fice: combinarea componentelor 
intelectuală şi afectivă, utilizarea 
unui lexic figurat, însoțirea textului 
de mijloace extralingvistice. 

Textul şi structura anunţului 
publicitar se realizează în funcție de 
canal: scris, radio, tv. 


Dragă cititorule, 


Ai putea să-ți imaginezi că îţi rişti viața pentru câteva kilo- 
grame de ceai, nişte nucşoară şi nişte vaze de porțelan chinezesc? 

Și totuşi pentru mărfuri, considerate astăzi banale, timp de trei 
secole, cei mai buni marinari englezi, francezi, olandezi şi por- 
tughezi au dus o luptă crâncenă pe toate oceanele lumii. 

Cu Drumul către Indii, vei retrăi această epocă de expansiune 
şi de îmbogăţire fabuloasă. Vei aplauda _isprăvile de vitejie de la 
Surcouf, vei asista la naşterea celebrei Companii a Indiilor, vei fi 
martorul multor bătălii şi al multor naufragii, apoi... te vei 
întoarce în port, având o singură dorinţă: să pleci din nou! 

După ce vei face o pasiune pentru Drumul către Indii, primul 
volum al colecţiei MAREA AVENTURĂ A MĂRII, vei putea să 
descoperi şi să examinezi, gratuit, la tine acasă, celelalte opere ale 
colecţiei, care te vor încânta. 

Cu ajutorul Epopeii Viking vei vedea oameni uriaşi şi păroşi 
sărind din vapoarele lor lungi şi negre pentru a omori, jefui, incen- 
dia... dar aceşti combatanți neînfricaţi au fost şi cei care au pus 
bazele unei noi civilizaţii. 

Marii navigatori cuprinde povestirea aventurilor incredibile 
ale lui Cristofor Columb, Magellan, Vasco da Gama. 

Dacă deschizi Regina pachebotului, te vei urca la bordul 
luxoaselor transatlantice, vei participa la concursurile de eleganță 
de pe punte. 

Apoi vei citi, cu inima la gură, Piraţii şi corsarii, Vase de linie, 
Cliperele, Yahturi de cursă etc. şi fiecare te va face să trăieşti 
emoții noi şi descoperiri bogate. 

Dar MAREA AVENTURĂ A MĂRII este de asemenea o colecție 
de opere superbe! 

Vei fi mai întâi uimit de eleganța formatului: 23, 5 X 28,5 cm. Şi 
apoi, la privirea şi la atingerea cărților, te va cuceri modul în care 


Fiotila lui Cristofor Columb 
a. caravela Pinta; 

b. nava amiral Santa Maria; 
c. mica navă Nina 


Eficiența unu! text publicitar de 
tip scrisoare de vânzare constă în 
respectarea celor patru principii: 
atenţie, interes, dorinţă, acţiune, 
dezvoltate la nivelul textului şi al 
ilustrației. Efectul persuasiv al textu- 
lui: receptorul să treacă la acţiune, 
adică să cumpere produsul. 

Textul publicitar conține ele- 
mente care pun în evidenţă: 

- scopul informativ: detalii de 
calitate, elemente de noutate, loc 
de desfacere, acces la surse de 
distribuție, modalități de plată, faci- 
lități de cumpărare, performanțe, 
preț, renumele firmei ofertante, 
avantaje față de concurenţă; 

- scopul persuasiv: structura 
textului argumentativ, argumentele 
aduse în sprijinul ofertei, apelul la 
componenta emoțională (speranțe, 
dorințe, aspiraţiile publicului). 


sunt legate: materialul granulos precum pielea şi fineţea titlurilor 
aurite te vor face să te gândeşti la vechile jurnale de bord. Paginile 
de gardă reproduc hărți vechi şi fiecare carte abundă în ilustraţii 
de epocă, portrete, fotografii ale unor vapoare superbe, scene 
navale, cea mai mare parte în culori. În sfârşit, lucrările se termină 
printr-o bibliografie şi un index, absolut indispensabile. 

Pentru fiecare volum, vei dispune de 10 zile de examinare gra- 
tuită. Vei consulta fiecare lucrare din colecția MAREA AVENTURĂ 
A MĂRII, le vei păstra numai pe cele pe care doreşti să le ai în bi- 
bliotecă şi vei avea 10 zile de gândire. 


Atunci, nimic mai uşor decât să descoperi cât mai 
repede Drumul către Indii: trimite chiar azi cartea poştală 
de examinare gratuită. Noi iți vom trimite Drumul către Indii 
pentru a-ți da timp de examinare gratuită timp de 10 zile. Vei 
citi cartea. O vei judeca. Dacă nu îți va conveni, ne-o vei 
înapoia, fără nici o problemă, înainte de expirarea termenu- 
lui de gândire. Dacă decizi să o păstrezi, va fi suficient să 


achiţi factura care însoţeşte cartea. 

Dacă păstrezi Drumul către Indii, noi îți vom trimite 
volumele următoare pe măsura apariţiei lor, adică o carte 
la şase săptămâni. Vom respecta bineînţeles aceleaşi condiţii 
de examen gratuit timp de zece zile, fără obligaţia de 
cumpărare. 


Vei avea aceleaşi drepturi de a ne înapoia fiecare volum după 
ce l-ai consultat şi vei putea oricând opri livrarea cărților prin 
trimiterea unei simple scrisori. Nu rezista la chemarea aventurii: 
nu vei regreta! Pe curând. 


Jean Michel Latour 
P.S. O dată cu exemplarul tău din Drumul către Indii, vei primi şi 
un cadou: o superbă mapă conținând 4 reproduceri ale unor minu- 
nate bărci cu pânze. Şi dacă ne răspunzi înainte de 10 zile, vei primi 
în plus un cadou suplimentar: 4 minunate facsimile de hărți vechi. 


EJX|PL|OIRIA|RLEȚA! 
LT |EJx|rjujeluli 

1. Menţionează elementele prin care anunțul publicitar te-a con- 
vins să cumperi colecția MAREA AVENTURĂ A MARII. 
Precizează factorul care te-ar împiedica să cumperi aceste cărți. 

2. Identifică cuvintele care desemnează emițătorul și receptorul 
mesajului în textul dat. 

3. Având în vedere conținutul mesajului, precizează caracteristicile 
(personalitate, nivel de educaţie, vârstă, venit) potenţialilor 
cumpărători (publicul — țintă). 

4. De obicei, textul publicitar presupune o comunicare unilaterală: 
receptorul nu poate deveni emițător, mesajul transmițându-se 
într-un singur sens. Selectează, din text, modalitățile prin care 
poate răspunde receptorul la mesajul textului publicitar de tip 
scrisoare de vânzare. 

5. Alege, din listă, scopul mesajului citit: a influența, a distra, a 
crea interes, a stimula dorința de a avea un obiect, a determina 
o acțiune de cumpărare. Motivează-ți alegerea, pe baza textului. 


În textele jurnalistice, funcția 
fatică este fundamentală: alegerea 
canalului, stabilirea şi menținerea 
contactului emițător-receptor, ela- 
borarea anunţului publicitar în 
funcție de canal. 

În presa scrisă, mesajul publici- 
tar conține: titlul, sloganul, textul, 
concluzia. 

În funcţie de canal (producţie 
de carte, presă scrisă, transmisii de 
radio sau de televiziune), textul 
publicitar poate interacționa cu 
imaginea, muzica, gesturile, într-un 
mesaj complex, caracterizat prin 
sineretism (simultaneitatea limba- 
jelor într-un act de comunicare). 


Procedeele oralităţii în textul 
publicitar: 

- adresarea la persoana a |l-a 
singular (stil familiar) sau plural, 
pronumele de politețe (stil reve- 
rențios); construcțiile exclamative 
(uneori eliptice) sau imperative, 
destinate infiuenţării receptorului; 

- structura dialogului (perechea 
întrebare - răspuns); simularea dia- 
logului prin folosirea interogației 
retorice inițiale, care problema- 
tizează, fiind urmată de o descriere 
a produsului promovat. 


+ 


6. În textul publicitar, o condiție a succesului comunicării este uti- 


lizarea unor concepte-cheie. Identifică produsul promovat şi 
conceptele-cheie asociate, în textul dat. 


7. Grupaţi-vă în perechi şi selectaţi din text elementele corespun- 


zătoare scopului informativ sau celui persuasiv. 


8. Grupaţi-vă câte patru, alegeţi una dintre funcţiile comunicării şi 


discutaţi prin ce elemente se realizează aceasta în anunţul publi- 

citar dat: 

- funcţia referenţială — care este referentul mesajului/ despre ce 
vorbeşte mesajul? 

- funcția emotivă — ce comunică despre sine emițătorul mesajului? 

- funcţia persuasivă — la ce idei şi sentimente ale cititorului face 
apel textul publicitar? 

- funcția poetică — cum se exprimă ideile mesajului (particulari- 
tăți de limbaj, stil)? 

- funcția fatică — cum se stabileşte şi se menţine comunicarea, 
pe ce canal? 

Comparaţi observaţiile voastre, pentru a identifica funcţia prin- 

cipală, cele subordonate si funcţiile care lipsesc în mesajul citit. 


9. Exemplifică două procedee ale oralității existente în textul dat. 
10. Prezintă relaţia dintre text şi ilustrație. Exprimă-ţi opinia despre 


importanța ilustraţiei în acest anunț publicitar. 


11. Structura anunţului publicitar este a unui text argumentativ. Alege, din 


lista de mai jos, elementele existente în anunțul publicitar dat: 

- punctul de plecare (pentru a atrage atenţia receptorului): struc- 
tura interogaţie retorică — răspuns exclamativ; 

- argumente prezentate unitar, decurgând unul din altul; 

- expunerea îl incită pe receptor, determinându-l să urmărească 
firul ei; 

- repetarea ideilor, dar în mod diferit; 

- utilizarea figurilor de stil: personificarea, antiteza etc.; 

- apel la experiența personală a destinatarului; 

- argumentele raționale se bazează în permanenţă pe cele emoționale; 
- există unitate logică între părţile textului; 

- se asigură claritatea şi înțelegerea mesajului; 

- apel la elemente cunoscute şi dragi tuturor. 


Nicolae Manolescu (n. 1939), critic 
şi istoric literar, eseist. Comentarii 
asupra fenomenului literar contem- 
poran, atât în volume (Lecturi infi- 
dele, Teme I-VII), cât şi în peste 
treizeci de ani de cronică literară în 
reviste (Contemporanul, apoi 
România literară). Lucrări de refe- 
rință- Arca lui Noe, Istoria critică a 
literaturii române, monografii 
(Contradicţia lui Maiorescu, 
Sadoveanu sau utopia cărții). 


Ò Puncte de reper 


Eseul Marea ca factor spiritual 
face parte din volumul O uşă abia 
întredeschisă (Teme 6) (1986). 


„Uun pescar bătrân prinde un 
peşte colosal... 


MAREA CA FACTOR SPIRITUAL 
de Nicolae Manolescu 

Nu vreau să mă refer la mare ca determinant aşa zicând 
geografic, în opera unor scriitori născuţi în vecinătatea ei; nici la 
mare ca temă, în sensul comun al cuvântului, în poezii, povestiri 
sau romane. Problema însemnărilor de față este aceea pe care o 
arată titlul lor cam pretenţios [...]. 

Când eram student, am citit nuvela care i-a adus lui Hemingway 
premiul Nobel: Bătrânul şi Marea. Am văzut mai târziu şi filmul cu 
Spencer Tracy bazat pe această nuvelă. Nuvela mi-a plăcut şi nu 
mi-a plăcut. [...] I! socoteam foarte modern, prin aceea că se 
mulțumea să sugereze ce se petrece în sufletul oamenilor, cu 
oamenii, interesându-se exclusiv de gesturile şi cuvintele lor. Era şi 
cel mai aproape de imagine, de cinematograf, pe care un adoles- 
cent din anii 50 nu se putea să nu le aprecieze ca pe cele mai 
potrivite forme de exprimare artistică. Nuvela Zăpezile de pe 
Kilimanjaro, tradusă prin 1954 în vechea colecţie „Meridiane ”, 
mi se părea o culme a artei narative, pe cât de simplă, pe atât de 
emoţionantă. Bătrânul şi Marea m-a dezamăgit puțintel. Astăzi 
ştiu că ea depăşea nivelul percepţiei mele literare, propunând o 
simbolistică prea abstractă pentru nevoile mele spirituale din acea 
vreme. Nu mai eram — îmi place să cred — un cititor chiar atât de 
naiv, încât să caut în proză doar partea de aventură, dar probabil 
că lipsa completă de dinamism exterior din aventurile marine ale 
pescarului lui Hemingway a jucat un oarecare rol, mai mult 
inconştient, în nemulțumirea mea. Aventura eroului hemingwayan 
se petrecea în alt plan decât acela la care mă aşteptam eu, se petre- 
cea într-un plan spiritual profund, şi avea un sens care îmi scăpa 
în cea mai mare parte. Am recitit Bătrânul şi Marea după vreo 
douăzeci de ani, stimulat de Moby Dick, celebrul roman al lui 
Melville. Şi mi s-a părut o nuvelă extraordinară. 

Motivul acestei prefaceri a gustului meu, mai bine spus, justifi- 
carea lui se află în centrul acestor însemnări. 

Experienţa m-a învățat că marea a produs în general două 
feluri de literatură, diferite ca importanţă şi chiar ca natură. Pe o 
treaptă estetică inferioară, se află acele cărți pe care, cu o anumită 
condescență, le numim exotice. Literatura lumii este plină de ele. 
Pe mare şi sub ea se întâmplă toate extraordinarele pățanii cu 
marinari, cu pirați, cu submarine (Dox e cel mai faimos, iar 
Nautilius al căpitanului Nemo cel mai adânc scufundat în fantezia 
noastră), care ne-au încântat copilăria. [...] 

Imitând pe Jules Verne, am scris şi eu în adolescență câteva 
povestiri de acest fel, folosind un atlas geografic — pe care bunicul 
meu mi l-a cumpărat prin 1953 cu imensa, pe atunci, sumă de 40 
de lei — şi un vocabular de împrumut, care mi se părea că ține loc 
de orice imaginaţie, căci era suficient să aud cuvinte precum 
provă, nord, catarg sau bastingaj ca să cad în cea mai voluptoasă 
euforie din câte mi-a procurat vreodată scrisul. Marea a reprezen- 
tat pentru mine, la început, o pură realitate lingvistică. Înainte de 
a o vedea, am stăbătut-o în lung şi-n lat, măsurând distanţele şi 
fixându-mi reperele de care aveam nevoie cu ajutorul paralelelor 
şi meridianelor. Ca fenicienii, mă orientam după steaua polară: 
ieşeam seara în grădina casei bunicilor mei de pe strada Ștefan 


ia Completează-ți cunoştinţele 


Ernest Hemingway  (1898- 
1961), prozator american, persona- 
litate majoră a literaturii interbelice 
Într-o proză energică, dură, susținu- 
tă de un stil de o mare simplitate, 
personajele, oameni obişnuiţi îşi 
relevă dimensiunea eroică, gustul 
riscului, curajul. 

Romane: Adio arme!, Pentru 
cine bat clopotele, Fiesta. Nuvele 
şi povestiri: Bătrânul şi marea, 
Zăpezile de pe Kilimanjaro, 
Câştigătorul nu ia nimic. 

Premiul Nobel (1954). 


Herman Melville (1819-1891), 
prozator şi poet american. 

Creator al unor tipuri umane de 
puternică vitalitate, într-o proză de 
aventură şi călătorie, înfățişând 
peisajul marin şi exotic, în care fap- 
tul de viaţă atinge dimensiuni sim- 
bolice sau alegorice. 

Romane: Redburn, Prima lui 
călătorie, Mardi şi o călătorie 
până acolo, Moby Dick. 


Jules Verne (1828-1905), pro- 
zator francez. 

Romane de aventuri şi de anti- 
cipație ştiinţifică, rod al unei unei 
imaginaţii fantastice vizionare fără 
egal în epocă: Călătorie spre cen- 
trul pământului, De la Pământ la 
Lună, 20 000 de leghe sub mări, 
Ocolul pământului în 80 de zile, 
Insula misterioasă. 


Gheorghiu (fostă Carol, viitoare Argeş), din Râmnicu Vâlcea şi mă 
uitam pe cer în căutarea ei. Cu vârsta, pasiunea aceasta m-a 
părăsit şi nu m-am mai întors niciodată la ea. Am încuiat într-un 
sertar manuscrisele şi am renunțat să mai răsfoiesc 20.000 de 
leghe sub mări, Insula misterioasă şi celelalte adorabile ficțiuni 
legate de exotica mare. 

Dar literatura mării nu se limitează la acestea. Nuvela lui 
Hemingway a fost cea dintâi carte citită de mine în care marea 
avea altă înfăţişare şi alte rosturi decât cele ştiute înainte. Nu mi-am 
dat seama dintr-o dată de acest fapt. Să reamintesc subiectul? Un 
pescar bătrân prinde un peşte colosal, cu care se luptă ore şi zile 
în şir, fără a reuşi să-l captureze, dar de care nici nu se lasă învins. 
Se intoarce la țărm cu scheletul preţios al peştelui, preţios nu pen- 
tru că i-ar mai putea sluji drept hrană, în sensul propriu, ci fiind- 
că reprezintă dovada luptei lui pe viaţă şi pe moarte cu fabuloasa 
ființă a apei. Ce concluzie putem desprinde de aici? Una singură: 
că Hemingway a interpretat întâlnirea dintre om şi peşte ca pe o 
înfruntare dintre om şi natură. Peştele este simbolul naturii care nu 
poate fi biruită, dar merită să fie infruntată, iar pescarul sim- 
bolizează condiția omului care dă bărbăteşte piept cu ea. 

Ce simplu! Şi, totodată, ce profundă este această intuiţie a scri- 
itorului american! El a simţit, ca şi Melville scriindu-şi capodo- 
pera, că, pe treapta de sus, dincolo de exotismul superficial, marea 
apare în literatură ca unul dintre cele mai uriaşe şi profunde sim- 
boluri ale extra-umanului. [...] 

Marea îndrumă imaginaţia spre exterior şi spre acțiune. Din 
acțiune s-au născut operele aventurilor exotice. lar celelalte, 
operele aventurilor spirituale, au văzut în mare tărâmul extra- 
uman absolut, care poate simboliza tot ce omul întâlneşte mai 
deosebit de el însuşi în natura înconjurătoare, termenul celui mai 
deplin contrast, alteritatea desăvârşită. [...] 

Moby Dick, Bătrânul şi Marea sunt operele fundamentale ale 
acestei confruntări, în care marea şi peştele colosal sunt simboluri 
ale celui mai străin şi mai cutremurător element din câte i-au fost 


date omului să cunoască. 
E|X|PL|OJRIAȚRLE A) 

1. Care erau „cele mai potrivite forme de exprimare artistică” pen- 
tru un adolescent din anii 50? Dar pentru adolescentul de astăzi? 

2. Precizează ce căuta cititorul naiv în nuvela Bătrânul şi Marea 
şi ce a găsit cititorul matur în aceeaşi nuvelă. 

3. Care sunt, potrivit opiniei autorului, cele două feluri de literatură 
pe care le-a produs marea? 

4. Adolescentul evocat îl imita pe Jules Verne, scriind ficțiuni 
despre mare. Relatează oral despre efectul pe care lectura unei 
cărți l-a avut asupra comportamentului tău. 

5, Motivează, pe baza textului citit şi a experienței personale, una 
dintre ideile de mai jos. Pentru a înțelege sensul unor cărți în 
planul „spiritual, cititorul trebuie să aibă: 

- o anumită vârstă; - o anumită experiență de lectură; 
- o anumită cultură; - plăcerea de a citi; 
- talent de scriitor; - dorința de a cunoaşte lucruri noi. 

7. Delimitează textul citit potrivit părților unui text argumentativ: 
ipoteză, argumente, concluzie. 

8. Formulează un argument pentru a susține ideea că este necesar 
să citeşti o carte care a fost ecranizată. 


JEVJAILLUJA RILE Su IMA Ti |vA] 


Citeşte textul de mai jos, fragment din partea introductivă a volumului Metropole (Berlin — 
Roma — Paris), pentru a rezolva următoarele cerințe: 


1. Formulează ideile principale din text. 

2. Realizează rezumatul textului dat. 

3. Alege una dintre ideile textului. Exprimă-ţi opinia față de aceasta, prin prezentarea unui argument 
pro şi a unui argument contra. 

4. Explică sensul afirmației: Prin vălmășagul unei metropole, în mijlocul necunoscut și al noutăţii se 
lărgește perspectiva spre tine însuţi. 

5. Alcătuieşte o listă de cinci întrebări despre conținutul textului citit. 

6. Selectează, din text, denumirile mijloacelor de comunicare la distanţă a informaţiilor, în secolul XX. 

7. Exprimă-ţi opinia despre actualitatea observaţiilor din text. 


În orice călătorie, mai important decât toate priveliștile, peisagiile şi minunile naturii, rămâne 
omul. Natura în sine nu e nici frumoasă, nici urâtă, nici măcar interesantă. Numai sufletul omului îi 
împrumută viaţă. [...] 

Când avem manuale de călătorie, făcute cu minuţiozitate științifică, şi când cinematograful, repro- 
ducerile tipografice pun la dispoziţia oricui tot ce e vrednic de-a fi văzut pe cuprinsul civilizat al globu- 
lui, călătorul cu impresii nu mai poate fi ispitit să descrie pentru alții minunile văzute prin țări străine. 
De aceea amatorii de exotisme trebuie să umble pe drumuri pe care Baedeker încă nu le-a sistemati- 
zat: Sumatra, Congo, Polul Nord...[...] 

Acest nou exotism a stârnit o avalanșă de însemnări ale tuturor călătorilor prin țări străine. Dar 
însemnările călătorilor de azi nu se prea aseamănă cu ale celor de odinioară. Firește, cele într-adevăr 
de azi. Frumuseţile naturii nu mai interesează decât strict în măsura în care ar putea explica taina omu- 
lui. Se înregistrează cu predilecție lucrurile ce nu se pot cunoaște nici citind ziarele, nici din fotografii, 
nici prin radiofonie şi nici din statistici ori alte cărți savante, adică lucrurile mărunte, momentele fugi- 
tive mai mult sau mai puţin caracteristice pentru felul de a gândi şi a simţi al oamenilor și în care se 
manifestă mai plastic sufletul oricărui popor [...] 

Stăm cu ochii mereu ţintiți spre Apus, spre civilizația cea cristalizată în tipare pe care le râvnim și 
chiar le imităm cu frenezie. Și cu cât izbutim să ne însuşim, măcar superficial, mai multe „rezultate ” 
ale altora, cu atăt ne simțim mai îndreptăţiţi a privi cu milă, dacă nu și cu dispreț, toate străduințele 
noastre de acasă. 

Călătorul român vede în general în culori trandafirii tot ce e străin și în negru tot ce are aparență 
românească. Și, făcând așa, se crede foarte occidental și foarte civilizat. Ceea ce însă nu l-a împiedicat, 
toată vremea cât a umblat printre minunăţiile civilizaţiei străine, să ofieze adânc după naționalii mititei. 

Excesivul nostru autocriticism în toate domeniile e cel mai inofensiv verbalism. De aceea nici nu e 
luat în serios de nimeni, nici măcar de criticii respectivi. 

Totuși, călătoria, chiar fără voinţa călătorului, devine o explorare. La Berlin, la Roma, la Paris duci 
cu tine toată țara ta cuprinsă în sufletul tău. În vălmășagul unei metropole, în mijlocul necunoscutului 
și al noutăţii ţi se lărgeşte perspectiva spre tine însuți. 

(Liviu Rebreanu, Metropole Berlin — Roma — Paris) 


i Sugestii pentru lectură suplimentară 


> Homer (secolul al VIII-lea î.Hr.) — Odiseea 
Capodoperă a literaturii antice greceşti, epopeea este alcătuită din XXIV de cânturi, care înfăţişează 
călătoriile şi aventurile pe mare ale eroului Odiseu (Ulise), de la cucerirea Troiei şi până la 
întoarcerea în patria sa, insula Itaca. Drumul spre patrie are semnificația drumului spre centru, dar 
valoarea literară a epopeii nu este legată numai de înțelegerea simbolurilor încifrate în text, ci de forța 
morală a personajelor şi de fantasticul aventurilor. 


> Dante Alighieri (1265-1321) — Divina comedie 
Capodoperă a literaturii medievale, Divina comedie prezintă călătoria lui Dante prin Infern și prin 
Purgatoriu, unde este condus de umbra poetului latin Vergiliu, simbol al rațiunii, iar în Paradis, de 
sufletul Beatricei, care simbolizează iubirea pură şi realizează mântuirea supremă. Fiecare dintre cele 
tărâmuri ale lumii de dincolo de moarte este constituit din zece părți, simbol al perfecțiunii în evul 
mediu. Sensul alegoric al operei este purificarea sufletului poetului prin călătoria în lumea de dincolo. 

> Miguel de Cervantes Saavedra (1547-1616) — Don Quijote de la Mancha 
Un mic nobil de ţară sărac, un „hidalgo”, cititor pasionat de romane cavalerești, își propune să reîn- 
vie instituția „cavalerilor rătăcitori” de odinioară. Pe calul Rocinante și însoțit de mucalitul țăran 
Sancho Panza ca scutier, Don Quijote pornește într-o călătorie „în ajutorul celor slabi şi năpăstuiţi“, 
visând la castelana închipuită de el, Dulcineea. După o serie de aventuri din care iese înfrânt, cum ar 
fi lupta cu morile de vânt, revine acasă. 

> Antoine de Saint-Exupery (1900-1944) — Micul Prinţ 
Micul Prinţ parcurge o călătorie fabuloasă pe şapte planete, ultima fiind Pământul. Sensul inițiatic şi 
simbolic al călătoriei se referă la înțelegerea valorilor vieţii, la diferențele dintre copil și adult, la 
aulocunoaştere. 


PERSONALITĂȚI, EXEMPLE, MODELE 


FICȚIUNEA LITERARĂ 

A. Letopiseţul Țării Moldovei de Grigore Ureche 

B. Aici se arată un voievod mare şi un jder mititel 

(fragment din Capitolul II al romanului Frații Jderi, 1) de Mihail Sadoveanu 
LIMBĂ ŞI COMUNICARE 

Folosirea pluralului în locul singularului 

Scrierea cu majusculă 


Alexandru refuzând apa de Ştefan Augustin Doinaş 
LIMBĂ ŞI COMUNICARE 
Rolul semnelor ortografice şi de punctuație în înțelegerea mesajelor scrise 


TEXTE AUXILIARE 
O samă de cuvinte de loan Neculce 


FICȚIUNE ŞI REALITATE 

Mihai Eminescu — Titu Maiorescu (texte epistolare: corespondență privată) 
LIMBĂ ŞI COMUNICARE 

Corespondența privată şi oficială 


TEXTE AUXILIARE 

Discurs rostit la asociaţia britanică de boli neuro-motorii din Birmingham în 
octombrie 1987 de Stephen W. Hawking (texte argumentative: discursul oratoric) 
LIMBĂ ŞI COMUNICARE 

Discursul oratoric 


PERSONALITĂȚI 


FICŢIUNEA LITERARĂ 


Moto: Voiţi să cunoaşteţi un om? Puneţi-l într-un rang mare, cu puteri mari. 


Grigore Ureche (c. 1590 — 1647), 
cronicar moldovean. Descendent al 
unei vechi familii boiereşti, este fiul 
marelui logofăt Nestor Ureche. 
Studiază în Polonia artele liberale. 
latina, gramatica, retorica şi poeti- 
ca. În țară este succesiv logofăt, 
spătar, mare spătar şi, în timpul 
domniei lui Vasile Lupu, al cărui 
apropiat a fost, mare vornic al Ţării 
de Jos. În ultimii ani ai vieţii scrie 
Letopiseţul Țării Moldovei, singu- 
ra sa lucrare, rămasă neterminată, 


A Puncte de reper 

De obicei, portretele voievozilor — 
singurele existente în cronica lui 
Grigore Ureche — sunt realizate indi- 
rect, din acumulări de informații. În 
cazul lui Ştefan cel Mare însă, aces- 
tea culminează cu o imagine-efigie 
care fixează, în doar câteva linii, infor- 
maţia anterioară Paginile cronicii 
narează în principal necontenitele 
lupte ale acestui om războinic şi de-a 
pururea trăgându-l inima spre vărsare 
de sânge: Cându au prădat Ştefan 
vodă Țara Săcuiască; Cându au luat 
Ştefan vodă Chila şi cetatea Albă de 
la păgâni; Războiul ce au făcut Ştefan 
vodă cu Mateiaş crai ungurescu la 
Bac; Războiul de la Soci, cându s-au 
bătut Ştefan vodă cu Radul vodă 


(Pittacus, 650 — 569 î. Hr.) 


|| [NLALIIN[TLEJOLERTIE x[i! 


1. Pe grupe de trei — patru, discutați şi exprimaţi-vă opinia despre 
cugetarea lui Pittacus, reprodusă mai sus. 

2. Numiţi câte două — trei personalități ale vieţii culturale, respectiv, 
politice, militare şi sportive româneşti. 

3. Ce criterii au stat la baza opțiunilor voastre? 

4. Povestiţi fiecare colegilor câteva dintre realizările uneia dintre 
personalitățile numite. 


Letopiseţul lui Grigore Ureche, rămas în manuscris până 
spre jumătatea sec. al XIX-lea, povesteşte cronologic eveni- 
mente din viața Moldovei de la descălecat până la domnia lui 
Aron Vodă (1594). Scopul scrierii, mărturisit de autor chiar 
din debutul cărţii, este în principal educativ: Mulţi scriitori 
au nevoit de au scris rândul şi povestea țărâlor, de au lăsat 
pă urmă, şi bune şi rele, să rămâie feciorilor şi nepoților, să 
le fie de învăţătură, despre cele rele să să ferească şi să să 
socotească, iar dupre cele bune să urmeze şi să să înveţe şi 
să să îndirepteze. Puţinătatea surselor a făcut însă ca primul 
secol de istorie al tânărului principat să fie tratai fugar. Abia 
odată cu domnia lui Ştefan cel Mare narațiunea se amplifică 
şi capătă cu adevărat relief. Rămas neterminat, Letopiseţul 
va fi continuat de Miron Costin care îl duce până la Dabija 
Vodă (1661), şi terminat de lon Neculce. 


A. LETOPISEŢȚUL ȚĂRII MOLDOVEI 
de Grigore Ureche 


1. Deciia Ștefan vodă strâns-au boierii țărâi şi mari şi mici şi altă 
curte măruntă dimpreună cu mitropolitul Teoctist şi cu mulți 
călugări, la locul ce să chiamă Direptatea şi i-au întrebat pre 
toți: ieste-le voie tuturor să le fie domnu? Ei cu toții au strigat 
într-un glas: „Întru mulți ani de la Dumnezeu să domneşti“. Şi 
decii cu toții l-au rădicat domnu şi l-au pomăzuit spre domnie 
mitropolitul Teoctist. Şi de acolea luo Ștefan vodă steagul țărăi 
Moldovei şi să duse la scaunul Sucevii. Decii Ștefan vodă gătin- 
du-să de mai mari lucruri să facă, nu cerca să aşeze țara, ci de 
război să gătiia, că au împărțit oştii sale steaguri şi au pus 
hotnogi şi căpitani, carile toate cu noroc i-au venit. 

domnul muntenescu, 6979 martie 7 
dni Al doilea războiu al lui Ştefan 
vodă cu radul vodă la Izvorul Apei, 
leatul 6981 noemvne 8... Atitudinea 
cronicarului oscilează între con- 
semnarea neutră a evenimentului 
(Tăle Ştefan vodă pre Isaiia vornicul 
şi pre Negrilă păhamicul şi pre 
Alexa stolnicul în târgul Vasluiului) 
şi comentariul moralizator (Vă leato 
6978, într-aceia vreme întră zavistia 
intre Ştefan vodă şi intre Radul 
vodă, domnul muntenesc, pre obi- 
ceiul firei omeneşti de ce are, de 
acela pofteşte mai mult, de nu-i 
ajunse lui Ştefan vodă ale sale să le 
te şi să le sprijinească, ci de 
lăcomie, ce nu era al lui, încă vrea 
să coprinză). Victoriile sunt con- 
semnate însă cu evidentă plăcere, 
căci ele corespund în mare măsură 
propriului punct de vedere despre 
cum trebuie să fie un domn exem- 
plar. Tocmai de aceea, excesele, 
inutila vărsare de sânge a acestui 
voievod infierbântat de război, nu 
sunt trecute cu vederea, pentru că îi 
contrazic de prea multe ori autorului 
modelul de voievod ideal pe care 
încearcă să-l construiască. 


f Completează-ți cunoştinţele 


e u final (statu, neleneşu etc.) nu 
se citeşte. 

e .../eatul 6981 — veche modalitate 
de numărare a anilor, de la 
Facerea lumii, considerată a se 
fi produs cu 5508 ani înainte de 
naşterea lui Hristos. 


5 Concepte operaționale 


Letopiseț (v. sl. letopisici, a 
scne anii) — este un tip de scriere 
veche, având conținut istoric, care 
prezintă evenimentele în mod 
cronologic; cronică. 

Portret — descriere de trăsături 
morale şi fizice ale unei ființe reale 
sau imaginare. Portretul îmbină 
descrierea unor moravuri, vicii; vir- 
tuți, defecte, calități ale persorfajului 
cu descrierea particularităților fi- 
zice: corp. figură, trăsături, mişcare, 
ținută etc. 


2. Fost-au acestu Ştefan vodă om nu mare de statu, mânios şi 
degrabu vărsătoriu de sânge nevinovat, de multe ori la ospețe 
omorâia fără judeţu. Amintrilea era om întreg la fire, neleneşu 
şi lucrul său îl ştiia a-l acoperi şi unde nu gândiiai, acolo îl 
aflai. La lucruri de războaie meşter, unde era nevoie însuşi să 
vârâia, ca văzându-l ai săi, să nu să îndărăpteze şi pentru aceia 
raru război de nu biruia. Şi unde-l biruia alții, nu pierdea nă- 
dejdea, că ştiindu-să căzut jos, să rădica deasupra biruitorilor. 


ID] i CIT i JOINJAIRI 


a pomăzui, vb. — a conduce, a însoți 
hotnog, s.m. — comandant peste o sută de ostaşi; sutaş 


judeţ, s.n. — judecată 
EJX|P|LJOJR|AJRLEJA! 
TJE|x|rjujluli 


Deciia Ştefan vodă strâns-au boierii țărâi şi mari şi mici... 

1. Secvența 1. descrie momentul urcării lui Ştefan pe tron. 
Identifică trăsăturile firii voievodului, care se desprind din 
această descriere. i 

2. Explică sintagmele: a aşeza fara, a se găti de război. 

3. Încearcă să descifrezi, „citind printre rânduri“, care este punctul 
de vedere al cronicarului despre evenimentul narat. 


Fost-au acestu Ștefan vodă... 

1. Separă, în secvența 2., trăsăturile fizice de cele morale. Vei con- 
stata că Grigore Ureche îşi construieşte portretul, surprinzând o 
trăsătură fizică dominantă şi, obiectiv, enumeră atât calitățile cât 
şi defectele, argumentându-le pe fiecare în parte. 

2. Identifică în portretul din secvența 2. structuri/ cuvinte specifice 
unei argumentări. 

3. Care crezi că este părerea cronicarului despre Ştefan, având în 
vedere informaţiile oferite de portretul-efigie cuprins în 
secvența 2? Incearcă să găseşti şi o explicație pentru formularea 
om nu mare de statu, în locul uneia mai „normale“ de genul 
„mic“, „mărunt“ etc. 

4. Descrie părerea contemporanilor despre voievod. 

5. Care sunt calităţile lui Ştefan rămase în amintirea urmaşilor? 


„„carile niminea din domni, nici mai nainte, nici după aceia 
l-au ajunsu. 

1. Limba română, atât cea scrisă, cât şi cea vorbită în sec. al XVII-lea, 
era diferită de limba actuală. Identifică, în cele două texte, 
asemenea deosebiri şi grupează-le pe următoarele niveluri: 
fonetic, morfosintactic şi lexico-semantic. 

2. Ca şi în naraţiunea de tip popular, în basme, de exemplu, 
vechimea conferă acestor structuri o expresivitate la care cu si- 
guranță că autorul nu s-a gândit. Selectează câteva asemenea 
exemple. 


UUDUNUG ODG UGK 


1. Te-ai aflat vreodată în preajma unei personalități (culturale, 
sportive, politice)? 

2. Dacă DA, încearcă sa-ţi aminteşti şi să descrii colegilor ce ai 
simţit în acele momente, 

3. Dacă NU, imaginează-ţi că te-ai afla într-o asemenea situaţie şi 
că ai putea discuta cu acea persoană. Pe cine ai vrea să întâlneşti 
şi ce întrebări i-ai pune? 


B. AICI SE ARATA UN VOIEVOD MARE ȘI 
UN JDER MITITEL 
(fragment din capitolul II al romanului Fraţii Jderi, I) 
de Mihail Sadoveanu 

Sunară trâmbiți. 

În prund, în dreptul sfintei mănăstiri, era un loc unde apa 
Nemţişorului fugea pe dedesubt. La acea trecătoare prea sfinţitul 
Iosif se opri ca să primească alaiul măriei sale. 

Călăreţii îşi struniră caii, scânteind din coifuri şi platoşe. Măria 
sa privi o clipă imprejurimile. Copiii de casă grăbiră să coboare, ca 
să-i apuce frâiele şi scările. Când descălecă Domnu, într-o singură 
mişcare călăreţii puseră piciorul la pământ. Alexăndrel- Voievod, 
feciorul bălan al Domniei, sări de-a dreptul din şa. Purta, ca şi 
părintele său, brocart de Veneţia, gugiuman de samur şi marochi- 
nuri. Trei boieri dintre cei mari, care însoțeau pe stăpân, adică por- 
tarul Sucevei, Bodea, Toma logofătul şi luga postelnicul, îşi lăsară 
caii în mâna slujitorilor şi grăbiră la trecerea părăului. 

Cântăreții soborului începeau, cu glasuri destul de aspre, axion 
pentru Slava măriei sale: „„Cade-se să te fericim..." 

Vodă Ștefan, călcând atunci în al patruzecilea an al vârstei, avea 
obrazul ars proaspăt de vântul de primăvară. Se purta ras, cu mus- 
fața uşor cărunțită, avea o puternică strângere a buzelor şi o privire 
verde tăioasă. Deşi scund de statură, cei dinaintea sa, opriți la zece 
paşi, păreau că se uită la el de jos în sus. 

e când suna încă axionul, vlădica Iosif înaintă, cădelnițând 
intre făcliile diaconilor, apoi, primind sfânta Evanghelie de la cei 
care i-o purtau, o înfăţişă măriei sale ca să-i sărute icoanele de 
smalt, aşezate în chip de cruce. 

Vodă făcu semnul creştinesc şi sărută Evanghelia, apoi îndemnă 
printr-un mic semn, din ochi, pe coconul său, să săvârşească 
același lucru. Poporul şi dregătorii se aplecară adânc în fața 
slăvitei fețe a măriei sale. Prea sfințitul sărută mâna cu pecetea de 
aur; Vodă işi împlini aceeaşi datorie cătră bătrânul stareț. Îndată 
medelnicerul sfântului locaş păşi înainte, înfățișând pânea şi sarea. 
Domnul frânse o viță a colacului. Abia o atinse de buze şi se puse 
în mişcare cu pas viu. Prundul începu să sune de paşii cailor. Cum 
presfințitul Iosif umbla greu în odăjdii, Vodă se opri zâmbind o 
clipă, şi porni iar mai domol, alături de călugăr. 

Vlădica are barba învierşunată şi trup încalat, se gândea Jderul cel 
mititel, râzând în soare şi iscodind cu ochii toate. Ar vrea să grăiască, 
dar găfâie şi nu poate. A băgat de seamă şi Alexăndrel- Vodă asta şi, ca 
un dezmierdat ce este, îşi îngăduie să zâmbească, înturnând fruntea şi 
privind soarele şi împrejurimile. A dat cu ochii de Jderul cel mititel, care 


Ştefan cel Mare a S Fes prea Vi ip ai s aA 
râde fără sfială. Şi-au legat o clipă privirile. Ionuț înțelege că Sândrel 
acuta at cupa NES îşi aminteşte de el. „Îi pare bine, îşi urmează el gândurile. Suntem de-o 


vârstă. Am să-i arăt eu meteşugurile mele vânătoreşti. ” 


ka Completează-ţi cunoştinţele 


Jderul cel mitite! — mezinul fam- 
iliei comisului Manole, protagonistul 
primului volum al trilogiei Fraţii 
Jderi 


NPuncte de reper 
Textul descrie momentul sosirii 
lui Ştefan la Mănăstirea Neamţ. În 
ansamblul Capitolului Il, această 
secvenţă are rolul unei pauze nara- 
tive, o întrerupere în suita relatării 
menită să ofere cititorului informații 
despre personaje precum şi despre 
spaţiul şi timpul care vor configura 
desfăşurarea acțiuni! viitoare. 

Deşi narațiunea presupune o 
desfăşurare temporală, dinamică, 
în timp ce descrierea este o struc- 
tură spațială, statică, descrierea de 
față, alcătuită din fragmente succe- 
sive, dă totuşi cititorului senzaţia de 
mişcare alertă. 

Suntem în plin ev mediu şi ce- 
remonialul întâmpinării Domnului 
este plin de fast. Dar dacă la 
Grigore Ureche portretul voievodu- 
lui apare abia în final, ca o con- 
cluzie a secvențelor narative ante- 
rioare, fixându-i chipul asemenea 
unei efigii, la Sadoveanu el pre- 
fațează narațiunea, impunându-i de 
la început solemnitate. Veneraţia şi 
teama nu pot împiedica însă curio- 
zitatea celor prezenţi să-l 
privească, fie şi pe funş. Asemeni 
unui conducător feudal absolut, 
Ştefan domină mulțimea ca un 
stăpânitor ce este. Şi tot ca un 
stăpânitor atoateştiutor, pare a-şi 
cunoaşte toți supuşi. Starostelui 
Căliman, de exemplu, îi spune pe 
nume, ceea ce îl face pe acesta a 
se fuduli cu umilință, băgând de 
seamă uimirea celor din juru-i. 
Chiar şi celor abia sosiți pe lume le 
hotărăşte un nume şi un destin. 
Promptitudinea hotărârilor, grija față 
de soarta supuşilor se dovedesc a fi 
astfel două dintre modalităţile prin 
care îi face devotați pe toți cei aflați 
sub puterea sa 


Cu mişcare domoală, alaiul domnesc ajunse la porțile sfintei 
cetățui. Acolo Vodă se opri c-o uşoară mişcare de nerăbdare, pipăin- 
du-şi locul sabiei la coapsa stângă şi jungherul cu mănunchi de fildeş 
din dreapta cingătoarei. Spătarul al treilea Chiriac Sturza, care purta 
spata măriei sale, înaintă grabnic, infățişându-i-o. Era o spată dreap- 
tă, cu strajă înflorită cu rubinuri, în chip de cruce. 

- Prea sfinţite, grăi Domnul apropiindu-se de vlădica Iosif; intră 
prea sfinția ta cu clerul în biserică, până ce eu mă voi arăta noro- 
dului. Vin şi eu îndată după asta, pentru cele de cuviință. 

Fără a aştepta răspuns, măria sa făcu semn cătră paicii care purtau 
de dârlogi caii. Inălțându-se în şa, Domnul primi spata în mâna dreap- 
fă, ridicând-o o clipă asupra poporului îngenunchiat şi tăcut. Şiragurile 
dintăi păreau a nu cuteza să ridice frunțile cătră strălucitul chip al 
Dommniei. După năravurile viclene ale moldovenilor, însă, toți se sileau 
să-l vadă pe furiş, strâmbându-şi grumazurile. 

Domnul îndemnă din zăbală calul alb, purtându-l câțiva paşi. 
Privi mulțimea îmbulzită şi supusă, în medean, până cătră bolniţă 
şi la intrările tuturor hudiților. Erau mai mult de douăzeci de mii. 
Clopotele conteniră; vibrările mai plutiră un timp peste tăcere. 

- Să se rădice norodul, porunci măria sa, ca să privească pe 
Domnul său şi pe fiul nostru Alexandru- Vodă. 

Oştenii descălecaţi, care stăpâneau îmbulzelile, repetară porun- 
ca; un murmur Scurt se împrăştie în mişcări neregulate de vârtej; 
poporul se sui în sus c-o mişcare de val. Bărbaţii îşi scuturară îndărăt 
pletele, femeile îşi potriviră ştergarele. Câteva neveste fipară de sfi- 
ală, văzând pe Vodă în asemenea înălțime şi săgetări de lumină. 

- Noroadelor şi creştinilor, zise iarăşi stăpânitorul, înălțând din 
nou până lângă tâmpla sa dreaptă straja cu rubine a spatei; 
cunoaşteţi semnul Domniei mele carele se arată pentru legea lui 
Hristos-Dumnezeu şi pentru rânduiala acestui pământ al Domniei 
mele. Poftesc tuturor bine şi bielşug; să ştie şi cei de jos că județul 
nostru nu se va clăti niciodinioară din cumpăna dreaptă poruncită 
nouă de Cel care stă deasupra vieţii şi a morții. 

Îmbulzelile apropiate ascultau cu uimire şi înfricoşare aceste vorbe, 
trecându-le îndărăt în păraie de murmure. Trei ţipete înfricoşate izbuc- 
niră dintrodată, în acel loc, mulțimea se zvârcoli grăbit. Erau țipete de 

femeie. Se dădu îndată lămurire măriei sale că, de mare sfială, în acea 
clipă o muiere a slobozit din măruntaiele ei un prunc. 

Vodă zâmbi. 

- De unde e acea muiere? 

Oamenii se feriră, lăsând pårtie până acolo. Babe cu conci înalt şi 
cu şterzare o ocroteau; una din ele ridică în soare pruncul înfăşurat în 
broboadele maicei lui. Alexandru-Vodă râse, auzindu-i orăcăitul. 
Ştefan- Vodă privi pe coconul său cu asprime, însă numai o clipă, căci se 
întoarse iarăşi zâmbind, spre norod, aşteptând răspuns. 

- E de la Drăguşeni, măria ta, dădu lămurire un bătrân nalt şi 
ciolănos, făcându-şi loc cu coatele. 

Vodă, aplecându-şi ochii spre el, îl cunoscu numaidecât. 

- Îţi mulțămesc de răspuns, staroste Căliman. Văd că ai venit să- 
ți cunoşti dreptatea. 

- Am venit la porunca stăpânului nostru, se fuduli cu multă umi- 
lință Nechifor Căliman, băgând de seamă uimirea celor din juru-i. 

- Ai făcut bine, staroste. Mai dă-mi o lămurire. După țipet nu pot 
cunoaşte dacă e prunc sau fată. 

- E flăcău, măria ta. : 

- Atunci să fie finul nostru şi numele lui să fie Inălțare, după sfân- 
ta zi de azi. Să mi-l înfăţişezi, staroste, la patruzeci de zile, cu tot cu 
mama lui şi cu omul ei. Şi pe acest prunc cu numele Inălțare i-l 
hărăzesc învățăcel, să-l faci vânător domnesc. 


Di jClTI+LOINIAIRI 


brocart, s.n. — țesătură de mătase de calitate superioară, înflorată 
sau ornamentată cu fire de aur sau de argint 

gugiuman, s.n. — căciulă de samur purtată de domnitori şi de 
boieri, ca semn al demnităţii lor 

samur, s.m. — mamifer cu blana prețioasă, de culoare sură cu o pată 
albă pe piept; zibelină 

marochin, s.n. — piele de capră sau, rar, de oaie sau de vițel, tăbăci- 
tă vegetal pentru a căpăta lustru şi finețe 

postelnic, s.m. — mare boier, membru al sfatului domnesc, care 
avea în grijă camera de dormit a domnului şi organiza audienţele la 
domn 

logofăt, s.m. — mare boier, membru al sfatului domnesc, şeful can- 
celariei domneşti; marele logofăt era întâiul boier din divan care, în 
lipsa domnului sau a mitropolitului, prezida divanul 

portar (al Sucevei), s.m. — mare dregător însărcinat cu apărarea 
capitalei şi a curții domneşti; comandant suprem al oştirii 
moldovene 

axion, s.n. — imn de slavă 

cocon, s.m. — fecior domnesc 

medelnicer, s.m. — boier care turna domnului apă ca să se spele pe 
mâini, punea sarea şi servea bucatele 

odăjdii, s.f., pl. — veşminte bisericeşti pe care le îmbracă preoții la 
oficierea slujbei religioase sau în împrejurări solemne 

spătar, s.m. — înalt demnitar la curtea domnească din evul mediu 
care purta la festivități sabia şi buzduganul domnului, iar mai târ- 
ziu avea să comande cavaleria 

spată, s.f. — sabie cu lamă lungă, dreaptă şi lată, cu două tăişuri 
paic, s.m. — soldat din garda personală a domnitorului 

medean, s.n. — platou, câmp, suprafață plată de teren 

bolniță, s.f. — (înv.) spital (pe lângă o mănăstire sau un aşezământ 
de binefacere) 

conci, s.n. — cerc de lemn, de lână împletită etc., învelit în pânză 
Sau într-o împletitură de păr, pe care, în unele regiuni de la țară, îl 
poartă femeile măritate pe creştetul capului, sub basma 

staroste, s.m. — conducător, şef, fruntaş 


E|X]P|LJO|RJAJR|E A! 

Sunară trâmbiți. 

1. Apariţia Domnului este precedată de un număr de scurte 
secvenţe descriptive al căror rost este de a pregăti acest moment: 
identifică-le. 

2. Fără a fi precizat direct, este evident că privirile tuturor sunt 
îndreptate spre voievod. Mişcările tuturor trădează graba: copiii 
de casă grăbiră să coboare, într-o singură mişcare călăreții 
puseră piciorul la pământ, cei trei boieri grăbiră la trecerea 
pârăului. Domnul în schimb s-a oprit şi priveşte o clipă împre- 
jurimile înainte de a descăleca. În acest moment cititorul încă nu 
i-a „văzut“ înfăţişarea. Descrie impresia pe care ţi-o provoacă 
această succesiune rapidă de notații ce prefațează secvența care 
va conţine portretul lui Ştefan. 


i Concepte operaționale 


Tablou — tip de descriere, 
având caracter de instantaneu, a 
unor acțiuni, fenomene fizice sau 
morale, scene de luptă sau de ce- 
remonial etc 


3. Este clar că întregul ceremonial al întâmpinării Domnului a fost 
pregătit în detaliu. Descrie-l până în momentul când Ştefan se 
adresează mulțimii. 

4. Rangurile boiereşti nu erau pur decorative în acele timpuri. 
Fiecare boier avea atribuţii precise la curtea domnească. 
Evident, nici prezenţa celor trei boieri în alaiul domnesc, Bodea, 
portarul Sucevei, Toma logofătul şi luga postelnicul, nu putea fi 
întâmplătoare. Exprimă-ţi opinia despre rostul lor alături de 
domn. 


„„„călcând atunci în cel de-al patnizecilea an al vârstei. 

1. Identifică secvenţa care conţine portretul Domnului şi numeşte 
trăsăturile voievodului. Pe care o consideri a fi cea mai impor- 
tantă şi de ce? 

2. Comportamentul Domnului în aceste momente confirmă fiecare 
trăsătură a portretului. Completează tabelul de mai jos, astfel 
încât în dreptul fiecărui detaliu al portretului să adaugi, acolo 
unde este posibil, secvenţa/ secvențele care să îl confirme. Vei 
constata astfel că portretul este conturat mai cu seamă indirect, 
din acumulări de informații şi din descrierea reacției celorlalţi. 


„„călcând atunci în cel de-al 
truzecilea an al vârstei... 
Se purta ras, cu mustața uşor 


a x 


încărunțită. 


vântul de primăvară. 

vea o puternică strângerea | 4 
hei şi o privire verde tăioasă. 
Deşi scund de statură, cei dinain- 
tea sa, opriți la zece paşi, păreau 


[că se uită la el de jos în sus. | 


3. Descrie, cu ajutorul extraselor din text, atitudinea supușilor față 
de voievod. 

4. Care este impresia de ansamblu pe care ar trebui să o producă scena 
de mai sus? 

5, Dar ție ce impresie ţi-a produs? 

6. Selectează toate formulele de adresare şi de referire. Ce infor- 
maţii oferă cititorului, fiecare dintre acestea, despre persoana 
care le rosteşte şi despre relaţia cu persoana la care se referă? 


„se gândea Jderul cel mititel.. 

1. Tabloul sosirii voievodului este descris din două perspective. 
Una este a naratorului, neutră, obiectivă. Cea de a doua, prezen- 
tă sub forma unui monolog interior, este a unuia dintre personaje 
şi are rolul de a oferi cititorului şi un alt unghi al privirii. 
Identifică în text, această secvență. 

2. Enumeră caracteristici ale monologului interior pe care le poți 
identifica în această secvenţă. 

3. Ionuț observă detalii pe care naratorul pare să nu le fi remarcat. 
Compară portretul sfințitului Iosif, aşa cum apare în descrierea 
naratorului şi aşa cum îl vede /derul cel mititel. 


cougo S0 COUOQNUGCOQCE 


Folosirea pluralului în locul singularului 

e Pluralul autorității sau al maiestății: folosit în vechile acte. 

e Pluralul autorului: folosit în opere ştiinţifice, publicistice sau oratorice. 

e Pluralul politeţii: folosit ca formă de adresare politicoasă. 

e Pluralul modestiei: folosit ca referire la propria persoană în discuţia cu un superior. 

Atenţie! În cazul formelor unipersonale ale verbului a trebui acordul este admis doar în situațiile când 
subiectul este exprimat printr-un substantiv sau printr-un pronume personal de persoana a II-a. Când 
subiectul este un pronume de persoana I sau a II-a, acordul este greşit. Sunt greşite, de asemenea, con- 
strucţiile de tipul eram să cad, în care a fi verb de modalitate este folosit ca verb personal. 


1. Identifică în text exemple de plural al majestății.. 
2. Scrie câte un scurt text prin care să ilustrezi întrebuințarea celorlalte trei situaţii de folosire a plu- 
ralului în locul singularului. 
3. Corectează exemplele în care formele de plural au fost întrebuințate greşit. 
> Musafirii trebuiau să sosească din clipă în clipă. 
> Am trebuit să mă supun dorinţei părinţilor şi să renunţ să mai plec în excursie. 
> Era să ajungă rău, dacă nu er fi fost opriți la timp. 
> Hoţii erau gata să scape de urmărirea poliţiştilor, dar până la urmă au fost prinşi. 
> Până la urmă ei trebuiră să-i facă pe plac. 
4. Exprimă-ți opinia despre motivul folosirii formei nearticulate, Domnu, în locul celei articulate, 
„corecte“, Domnul, 


Aminteşte-ți despre Scrierea cu majusculă 

Se scriu cu inițială majusculă: 

e Primul cuvânt al oricărui text şi cuvântul care urmează după punct sau după un alt semn de punctua- 
ție, când acesta este plasat la sfârşitul unei comunicări. 

@ Nume de persoane. 

e Nume proprii mitologice şi religioase. 

e Nume proprii date animalelor. 

@ Numele aştrilor şi al constelațiilor. 

e Toate cuvintele, cu excepția celor neajutătoare aşezate pe primul loc, care alcătuiesc titlurile 
oficiale şi onorifice, numele ordinelor şi medaliilor de stat. 

e Denumirile evenimentelor. 

e Denumirile instituţiilor şi al întreprinderilor (la toți termenii cu excepţia cuvintelor ajutătoare). 

e Nume geografice şi administrativ-teritoriale. 

e Denumirea sărbătorilor calendaristice, religioase, naționale sau internaționale. 

e Primul cuvânt din componența numelor periodicelor. 

e Primul cuvânt care intră în componența numelor mărcilor de produse industriale. 

e Unele simboluri şi abrevieri pentru cuvinte comune (simboluri chimice, ale unităților de măsură, ale 
punctelor cardinale, abrevierile unor cuvinte sau ale unor expresii din limbi străine, abrevierile unor for- 
mule de politețe). 


Când descălecă Domnu... 

1. În tabelul de mai sus au fost extrase din Dicţionarul ortografic, ortoepic şi morfologic al limbii 
române (DOOM) editat de Academia Română toate situaţiile în care folosirea majusculei este obli- 
gatorie. Vei constata că, deşi frecventă în textul lui Sadoveanu, situația de mai sus nu este înregis- 
trată în DOOM. Motivează scrierea cu majusculă a substantivului Domnu(7). 

2. Scrie un enunţ în care majuscula să fie folosită cu acelaşi scop ca în textul lui Sadoveanu. 

3. Identifică în Capitolul JI situaţii de folosire a majusculei şi explică-le, folosind informaţiile din tabel. 


Limbajul naratorului, limbajul personajelor 

1. Adecvarea registrelor stilistice la situația de comunicare este esențială atât în producerea mesajelor 
scrise cât şi a celor orale şi trebuie să țină seama nu numai de partener ci şi de context. Compară 
limbajul naratorului cu acela al personajelor, urmărind cu precădere nivelurile fonetic, morfosintac- 
tic şi lexical-semantic. Vei observa că nu există diferențe semnificative între cele două limbaje. Care 
crezi că ar putea fi motivul asemănării lor? 

2. Între particularitățile scrierilor având caracter descriptiv trebuie amintite ritmul lent datorat carac- 
terului de enumerare al acestui tip de text, frecvența adjectivelor, folosirea cu precădere a verbelor 
la indicativ prezent şi imperfect precum şi frecvența numelor proprii. Verifică, în textul lui 


Sadoveanu, valabilitatea acestor afirmaţii. 
E|V|AJL|UJAJREBC|UJR|E NITA] 

1. Selectează din text arhaisme şi regionalisme şi grupează-le pe două coloane: fonetice şi lexicale. Vei 
constata că, deşi este vorba de un text de inspiraţie istorică, numărul lor este relativ mic şi, în plus, 
nu prezintă dificultăți majore în ceea ce priveşte înțelegerea. 

2. Scrie o compunere de cincisprezece — douăzeci de rânduri în care majuscula să fie folosită în cel 
puţin cinci situații diferite. Motivează apoi întrebuințarea majusculei în fiecare caz în parte. 

3. Realizează o paralelă între portretul lui Ştefan cel Mare, aşa cum apare în Capitolul II al romanului 
Fraţii Jderi şi portretul-efigie din Letopiseţul Ţării Moldovei de Grigore Ureche. 

4. Exprimă-ți opinia, într-un eseu liber de una — două pagini, în legătură cu următoarea maximă, 
punând-o în relaţie cu fragmentele din Letopiseţul lui Grigore Ureche, reproduse la pag. 175-176: 
Greşelile marilor personalităţi sunt ca eclipsele la soare, care străluceşte totuşi prin părțile 
acoperite vederii noastre. (Montaigne, 1533 — 1592). Poţi avea în vedere şi cele două legende 
istorice ale lui Ion Neculce, reproduse la pag. 192. 


D|i|NjclojvlofolE! 
1. Ștefan, Ştefan Domn cel mare 
Seamăn pe lume nu are 


Decât numai mândrul soare. 


Din Suceava când el sare, 
Pune pieptul la hotare 
Ca un zid de apărare! 


Braţul lui fără-ncetare 
Bate oardele tătare, 
Bate cetele maghiare. 


Bate leşi din fuga mare, 
Bate turci pe zmei călare 
Şi-i scuteşte de-ngropare. 


Lumea-ntreagă Stă-n mirare 
Țara-i mică, țara-i tare 
Și duşmanul spor nu are. (***, Cântecul lui Ştefan vodă) 


Textul de mai sus a fost cules de Vasile Alecsandri şi se află reprodus în volumul Poezii populare 
ale românilor. Compară, într-un eseu de circa o pagină, viziunea populară despre Ștefan, din aceste 
versuri, cu aceea a lui Grigore Ureche şi Mihail Sadoveanu. 


2. Alcătuieşte o bibliografie tematică de patru — cinci titluri (de texte literare sau nonliterare) despre 
viața lui Ştefan cel Mare. Informaţiile obligatorii în alcătuirea unei bibliografii sunt: numele autoru- 
lui, titlul cărții, editura şi anul apariţiei. Se pot adăuga numele localității unde se află editura şi 
numărul de pagini al volumului. 

3, Caută, împreună cu alți colegi, fotografii, ilustraţii, reproduceri ale unor documente istorice cu aju- 
torul cărora ați putea să reconstituiți, fie şi sumar, epoca lui Ştefan cel Mare. 


EXEMPLE 


FICŢIUNEA LITERARA 


Ştefan Augustin Doinaş (1922 
— 2003), poet, eseist şi traducător, 
membru al Academiei Române din 
1990. În anii războiului, alături de alţi 
colegi de generație, a inițiat Cercul 
Literar de la Sibiu. A fost atras la 
debut, cu precădere, de balada 
cultă. Între volumele sale se pot 
aminti Cartea mareelor, Omul cu 
compasul, Seminţia lui Laokoon 
etc. 


Alexandru cel Mare (356-323), 
rege al Macedoniei (336-323), fiul lui 
Filip al lHea şi al Olimpiei, elev al lui 
Anstotel, străbate în cei 13 ani de dom- 
nie, în fruntea unei armate care l-a urmat 
cu fanatism, un drum de 20.000 de km, 
spulberând imperiul Persan pentu a 
constitui, pe cuprinsul a trei continente, 
un nou imperiu având hotare Marea 
Adriatică şi Oceanul Indian, Dunărea, 
Munţi Caucaz şi deșertul Nubiei. 


Moto: Nu uita niciodată că eşti om. 
(Philemon, 361 — 262 î. Hr.) 

1. Alcătuiți grupe de câte patru — cinci colegi şi căutați exemple de 
comportament uman deosebit al unor personalități sau al unor 
oameni obişnuiţi aflați în situații neobişnuite. Vă puteţi referi la 
personaje literare, la eroi de film, puteţi lua exemple din viaţa de 
ieri sau de azi. 

2. Alegeţi situația şi persoana care v-au impresionat cel mai mult 
şi motivaţi-vă opțiunea. 

3. Câte un raportor din fiecare grup va prezenta, pe rând, în fața 
clasei, exemplul ales precum şi motivul opțiunii. 

4. Discutaţi întreaga clasă şi stabiliți punctele comune ale opțiu- 
nilor voastre. 


Alexandru refuzând apa 
de Ștefan Augustin Doinaş 


Sub cerul persan, Alexandru cel Mare 
umbla prin pustiu, pe sub streşini de stânci. 
Când iată: soldaţi aduceau de-a călare 
burdufuri de apă din văile-adânci. 

5 Şi unul, ghicindu-i privirile-aprinse, 
umplu cu licoare un coif şi-l întinse. 
Dar el întrebându-i: — Cui duceți această? ... 
şi coiful dorit abia atingându-l, 
soldații răspunseră-n liniştea vastă: 

10 — Copiilor noştri o ducem, dar bea... 
Și toți îl priveau cu tristețe şi plini 
de-un chin uriaş, bântuit de lumini. 
Atunci, obosit şi setos, Alexandru 
întoarse privirea în jur prin deşert. 

15 Un soare imens, fioros policandru, 
rănea alburiul zenitului fiert, 
cu câteva sute de lămpi arămii, 
urcate de scuturi la câteva mii. 
Văzduhul topit clocotea ca o lavă, 

20 sorbit de vântoase cu suflu de jar. 

Sub coifuri fluide, respinse de slavă, 
soldaţii boleau de-un amarnic pojar, 
ținând, cu cercei şi cu bumbi, în alai 
superbele hamuri de flăcări pe cai. 

25 Văpaia țâşnea din căldări şi din zale, 
din stânci şi vulcani cu bogat zăcământ, 
al căror cuptor cu comori minerale 
o umbră de foc arunca pe pământ. 
Nisipul mărunt al acestui pustiu 


h Puncte de reper 

Alexandru refuzând apa este o 
baladă cultă, având ca punct de ple- 
care un episod relatat de Plutarh în 
Vieţi paralele. Ea celebrează, într-o 
formă narativ-dialogată, impregnată 
de lirism, un gest, eroic şi generos în 
acelaşi timp, elogiind voința omului 
de a-şi depăşi limitele. Este acel tip 
de comportament care, producând 
un impuls irezistibil, poate electriza şi 
fanatiza mulțimea. Lirismul se con- 
centrează mai cu seamă în 
descrierea arşiței, ucigătoare şi toto- 
dată fascinante, care creează imagi- 
nea de infern a deşertului. lar în 
mijlocul acestui coşmar bântuit de 
lumini, Alexandru. zeu torturat, dar 
triumfător 


30 în ultimul fir era roşu şi viu. 

Prin gropi luminoase ca-n mistice racle 
soldații muriseră linşi de văpăi, 

alături cu sulițe roşii ca facle 

ce până târziu privegheau printre văi; 

35 iar alții, muşcaţi de cumplite arsuri, 
căzuseră-n corturi subțiri, în trăsuri. 
Cu coiful în mână, cu apa visată, 
el sta neguratic, privindu-i abia. 
Soldaţii strigau în tăcerea lăsată: 

40 — Copiilor noştri o ducem, dar bea. 

Și dacă-i vom pierde prin locuri pustii, 
vom face acasă mai mândri copii... 
Aşa, ridicat de pe şea, în văzduhuri, 
părea în văpaie un zeu torturat 

45 scăpând dintr-o turmă informă de duhuri 
în mână cu apa şi coiful furat. 

Dar el se întoarse deodată, şi-apoi 
comoara din coif le-o dădu înapoi. 
Atunci, călăreţii strigară în cete, 

50 şi stânci licărind repetară: — De-acum 
noi nu mai cunoaştem nici foame, nici sete 
şi nici oboseala de luptă sau drum. 

Şi du-ne, Stăpâne, de-acum unde vrei: 
cu tine noi nu suntem oameni, ci zei! 


Pt ICIT |! LOINJAIRI 


policandru, s.n. — candelabru cu mai multe braţe 
zenit s.n. — (fig.) culme, apogeu, înălțime 
pojar, s.n. — căldură mare, arşiţă 


EX P|LJOIRIAIRIEJA| 
|Y|E|X|Tlult [utt] 


Sub cerul persan... 

1. Precizează tema baladei. 

2. Specie narativă, balada Alexandru refuzând apa conţine toate 
etapele unei acţiuni. Identifică în text situația inițială, cauza 
care modifică situaţia inițială, desfăşurarea acțiunii, depăşirea 
situaţiei dificile şi situația finală. 

3. Trecerea de la o secvenţă la alta se realizează prin intermediul 
unor elemente de relaţie care stabilesc anumite raporturi între 
aceste etape sau au rolul unor indici de spaţiu şi de timp. 
Precizează informaţiile oferite de următoarele cuvinte/ structuri: 
Sub cerul persan..., Când iată..., Şi (unul)..., Dar (el întrebân- 
du-i)..., Şi (toți)..., Atunci..., Aşa, (ridicat de pe şea)..., Dar (el 
se întoarse)..., Atunci, (călăreţii)... In stabilirea răspunsului este 
util să ai în vedere şi valoarea gramaticală a termenilor selectați. 

4, Stabileşte cine priveşte şi a cui voce este auzită în această baladă. 
Vei constata că, spre deosebire de textul liric, aici perspectiva nu 
mai este doar interioară, a eului, ci şi exterioară, a naratorului. 


È Completează-ți cunoştinţele 


La urmărirea lui Darius, care 
era lungă şi grea (Alexandru a 
străbătut cãlare trei mii trei sute de 
stadn* în timp de unsprezece zile), 
s-au ferit foarte mulți să ia parte, 
temându-se mai ales de lipsa de 
apă Atunci, nişte macedoneni care 
aduceau apă de la râu în burdufuri 
aşezate pe calân, l-au întâlnit din 
întâmplare şi văzând că îi e rău din 
pricina setei — deoarece era pe vre- 
mea arşiței de la prânz — au umplut 
repede un coif cu apă şi i-au dus-o. 
Alexandru i-a întrebat cui duc apa, 
iar ei I-au răspuns „Copiilor noştn. 
Dar numai lu să trăieşti, că noi om 
face alții, dacă-i vom pierde pe 
aceia”. Auzind aceste vorbe, 
Alexandru a luat coiful în mână şi, 
rotindu-şi ochii în jurul său şi 
văzând pe toți călăreții care-l 
însoțeau cu capetele aplecale de 
sete şi privind spre el, le-a dat lor să 
bea şi, mulțumind macedonenilor, 
le-a zis: „Dacă voi bea eu singur, 
ăştia se vor descuraja“. Călăreții, 
văzând însă putera de stăpânire şi 
mărinima hu, au început să stnge 
să-i ducă la luptă, fără teamă, şi 
dâdeau bice cailor, zicând că nu 
simt oboseală, nici sete şi nici nu 
mai socotesc că sunt muntori, atât 
timp cât el va fi regele lor. 

(Plutarh, Vieți paralele) 


* stadiu — măsură de lungime 
de aproximativ 187 de metrii 

** Plutarh (c. 46 — 125 d. Hr), 
filosof, moralist și istoric grec. 
Cartea sa capitală, Vieţi paralele, 
conține o suită de comparații ale 
biografiilor unor personalități 
politice greceşti ṣi romane. 


„„„Obosit şi setos... 

1. Prima imagine a vestitului Alexandru nu are nimic impresionant în 
ea. Vedem un om chinuit de căldură, care caută fie şi o cât de firavă 
undă de răcoarea (umbla... pe sub streşini de stânci), mistuit de setea 
pe care cu greu şi-o mai poate ascunde față de oamenii săi, unul 
[chiar] ghicindu-i privirile-aprinse. Comentează, în acest context, 
gestul său de a atinge coiful cu apă întins de soldați, urmat imediat 
de comentariul explicativ: (afingându-l) abia. 

2. Remarcă faptul că Alexandru, obosit şi setos, nu rosteşte totuşi 
cuvântul apă în momentul când se adresează soldaţilor. Care 
crezi că este motivul acestei omisiuni? 

3. Descrie atitudinea soldaţilor față de Alexandru, având în vedere 
răspunsul lor la întrebarea — Cui duceți această?.... Ai în vedere 
mai ales versurile 11 şi 12. 

4. Explică rolul, în context, al conjuncției coordonatoare adversa- 
tive dar: — Copiilor noştri o ducem, dar bea!... 


Un soare imens... 

1. În prima sa parte, v. 1 — 12, textul este predominant narativ, format 
dintr-un număr de secvenţe dinamice, realizate cu ajutorul verbelor 
de mişcare şi al adverbelor predicative: umbla, iată, umplu, întinse 
etc. Secvența narativă este întreruptă însă de o amplă pauză descrip- 
tivă, anunțată de adverbul de timp atunci care sugerează simultane- 
itatea celor două momente: în timp ce Alexandru umbla prin pustiu, 
soarele rănea alburiul zenitului fiert... Textul trebuie așadar înțeles 
ca o unitate epico-lirică şi nu ca o simplă narațiune punctată de ele- 
mente descriptive. Identifică versurile care compun secvența 
descriptivă, folosind numerotarea de pe banda laterală. 

2, ldentifică în text următoarele figuri de stil: comparaţie, epitet, 
hiperbolă, metaforă, inversiune. 

3. Explică rolul fiecăreia dintre aceste figuri în ansamblul textului. 

4. Selectează termeni/ structuri aparținând câmpului semantic al căldurii. 

5. Comentează versurile: 

Un soare imens, fioros policandru, 
rănea alburiul zenitului fiert, 
cu câteva sute de lămpi arămii, 
urcate de scuturi la câteva mii. 
6. Exprimă-ţi opinia despre motivul reluării versului 10, — Copiilor 
noştri o ducem, dar bea!... în partea finală a textului. 


Și du-ne, Stăpâne, de-acum unde vrei... 

1. Adevăratul chip al eroului se dezvăluie abia în clipa când el se 
dovedeşte capabil să-şi învingă setea. Selectează versurile care 
descriu acest moment. 

2. Exemplul lui Alexandru, care a putut să-şi domine slăbiciunea, 
în fond omenească, pentru a se solidariza cu soldaţii le dă aces- 
tora puterea să se autodepăşească, îi înalță. Citeşte cu voce tare 
şi cu intonația adecvată cuvintele soldaților, din final. Crezi că 
în cazul lecturii cu voce tare intonaţia are vreun rol în 
înțelegerea textului? Argumentează-ți răspunsul. 

3. Lumina intensă, soarele imens, fioros policandru accentuează în ba- 
ladă senzația de suferință cumplită, datorată căldurii. Există în text o 
relaţie directă între lumina intensă şi arşiță. În final însă, în clipa 
când călăreții strigară în cete, stâncile doar licăriră. Care crezi că 
este motivul diminuării intensității luminii, în acest moment? 

4. Comentează finalul baladei, punându-l în relație cu tema. fe 

CUOU S0 GOUONUCOCE 


Rolul semnelor ortografice şi de punctuație în înțelegerea mesajelor scrise 
> Punctele de suspensie: indică o pauză mare în cursul vorbirii. Ele nu marchează sfârşitul unui 
enunţ, ci indică doar întreruperea fluxului vorbirii. 


1. Explică rolul punctelor de suspensie în fiecare dintre cele trei situaţii în care ele sunt folosite în text. 
Ai în vedere şi semnificaţia lor în plan stilistic. 

2. Replica soldaților, — Copiilor noştri o ducem, dar bea!..., apare în text de două ori, în versurile 10 şi 
40, prima dată însoțită de puncte de suspensie, a doua oară, fără ele. Motivează această schimbare, 
având în vedere şi contextul în care s-a produs. 

3. În tabelul de mai jos se află, pe prima coloană, fragmente de text care conțin puncte de suspensie. 
Motivează-le întrebuinţarea, în cea de-a doua coloană. 


„adică vreau să zic, da, ca să fie moderați... adică nu 
zagarațini! „ Într-o chestiune politică... şi care, de la care 
atârnă viitorul şi prezentul şi trecutul țării... să fie ori prea- 
prea, ori foarte-foarte... încât vine aci ocazia să întrebăm 


când cada mama Să smrskao oalele, smake 
Snarndă dacă ai ce... 
(lon Creangă, Amintiri din copilărie) 


Mă!... asta încă-i una! 
(lon Creangă, Dănilă Prepeleac) 
Iară noi? noi, epigonii? ... simţiri reci, harfe zdrobite 
(Mihai Eminescu, Epigonii) 


> Linia de pauză, ca semn de punctuație, serveşte, în interiorul propoziției sau al frazei, la 
delimitarea cuvintelor şi construcţiilor incidente, a unor părţi de propoziţie sau a unor propoziţii 
întregi, în aceste cazuri suprapunându-se funcţiilor virgulei şi ale parantezelor. Ca semn ortografic, 
se foloseşte la scrierea unor cuvinte compuse formate dintr-un termen simplu şi altul compus sau 
din doi termeni compuşi, în cazurile în care termenii componenți se scriu cu cratimă. 


4. În tabelul de mai jos se află, pe prima coloană, fragmente de text care conțin linii de pauză. 
Motivează-le întrebuințarea, în cea de-a doua coloană. 


Atunci iedul de sub chersin, să nu tacă? — îl păştea 
păcatul şi-l mânca spinatea, sărăcuțul! 

(Ion Creangă, Capra cu trei iezi) 
.. văzând că îi e rău din pricina setei — deoarece era pe vre- 
mea arşiței de la prânz — au umplut repede un coif cu apă şi 


(Plutarh, Viei paralele) 
— Doamnele mele — zic eu — iertaţi-mă dacă îndrăznesc... 
(LL. Caragiale, O conferinţă) 


i-au dus-o, 


> Punctul este semn de punctuație când marchează pauza care se face între propoziţiile sau 
frazele independente ale unui text, precum şi încheierea unei unităţi lexicale. Ca semn ortogra- 
fic, marchează o abreviere. 


5. În tabelul de mai jos se află, pe prima coloană, fragmente de text care conțin puncte. Motivează-le 
întrebuințarea, în cea de-a doua coloană, indicând totodată şi natura lor (ortografică sau de punctuație). 


Ștefan Augustin Doinaş a mai scris baladele Acela-care- 
nu-se-teme-de-nimic, Sf. Gheorghe cel Fals, Crai de 
Ghindă etc. 


Atunci, obosit şi setos, Al'curdu/ întoarse privirea în jur prin deşert. 
(Ştefan Augustin Doinaș, Alexandru refuzând apa) 


> Paranteza marchează, în general, un adaos în interiorul unei propoziţii sau al unei fraze. Fiind 
vorba de un adaos explicativ, parantezele îndeplinesc uneori funcțiile liniei de pauză sau ale vir- 
gulei. Cele mai des întrebuințate sunt parantezele rotunde ( ) şi cele drepte [ ]. Se mai folosesc şi 
cele unghiulare < >. Uneori funcția parantezelor este preluată de bare / /. ? 


6. Explică, în coloana a doua, rolul parantezelor din text. 


In descrierea unui voiaj în țările române, germanul K. 
povestește legenda luceafărului. Aceasta e povestea, iar 
înțelesul alegoric ce i-am dat-o (Sic) este că dacă geniul 
nu cunoaşte moarte şi nume[le] lui scapă de noaptea 
uitării, pe de altă parte aici, pe pământ, nici e capabil a 
erici pe cineva, nici capabil a fi fericit. El n-are moarte, 
dar n-are nici noroc. (Mihai Eminescu) 
Văzduhul topit clocotea [...]/ sorbit de vântoase cu 
suflu de jar. 
(Ştefan Augustin Doinaș, Alexandru refuzând apa) 


> Apostroful este un semn de ortografie care marchează căderea accidentală în rostire a unor 
sunete sau absența primelor cifre ale notației unui an. 


7. Explică, în coloana a doua, rolul tuturor semnelor grafice din text, indicând şi natura lor. 


> Ghilimelele (semnele citării) se folosesc, de obicei, pentru a marca reproducerea întocmai a 
unui enunţ scris de altcineva. In punctuaţia românească se folosesc două tipuri de ghilimele: „...“ 
şi <<...>>, acestea din urmă numite şi ghilimele franceze sau ascuţite. 


8. Explică, în coloana a doua, rolul ghilimelelor. 


p Asoniițele ca mahola i rio o, ascunzând 
(Paul Zarifopol, Introducere la Opere — LL. Carugiule) 


E|VJAJLLULAJRLEBCIUIRIEINIT IA] 
APleji[clalrii lt] 


1. După modelul exerciţiului 3. de la pag. 187, completează tabelul cu scurte texte care să conţină 
puncte de suspensie şi motivează întrebuințarea lor pentru fiecare caz în parte. 


2. Indică, prin încercuirea literei corespunzătoare, răspunsul corect: 

L. În fraza După numai zece-cincisprezece zile de antrenament, sportivul a fost gata-gata să-și 
depăşească propriul record., cratima este: 
a. numai semn de ortografie; 
b. numai semn de punctuație; 
c. o dată semn de ortografie şi de două ori semn de punctuație; 
d. de două ori semn de ortografie şi o dată semn de punctuație. 

2. În fraza Cere-i să-ţi dea repede adresa redactorului-şef, căci în două-trei minute trebuie să ă pleci 
de-acasă., cratima este: 
a. o dată semn de ortografie şi de patru ori semn de punctuație; 
b. o dată semn de punctuație şi de patru ori semn de ortografie; 
c. numai semn de ortografie; 
d. numai semn de punctuație. 

3. Indică seria corect scrisă: 
a. Podişul-Transilvaniei, Statu-Palmă-Barbă-Cot, Poiana Țapului, Alba-lulia; 
b. Podişul Transilvaniei, Statu-Palmă-Barbă-Cot, Poiana Țapului, Alba-lulia; 
c. Podişul Transilvaniei, Statu-Palmă-Barbă-Cot, Poiana-Ţapului, Alba Iulia; 
d. Podişul-Transilvaniei, Statu Palmă Barbă Cot, Poiana-Ţapului, Alba Iulia. 


4. Indică seria corect scrisă: 
a. secolul al XIX-lea, America-de-Nord, Ploieşti-Sud, Făt-Frumos; 
b. secolul al-XIX-lea, America de Nord, Ploieşti-Sud, Făt Frumos; 
c. secolul al XIX lea, America-de-Nord, Ploieşti Sud, Făt-Frumos; 
d. secolul al XIX-lea, America de Nord, Ploieşti-Sud, Făt-Frumos. 

5. — Spune-i, domn'e, să mă lase-n pace, că nu-mi văd capul de treabă! 
În textul de mai sus există: = 
a. trei semne de punctuație; 
b. patru semne de punctuație; 
c. cinci semne de punctuație; 
d. şase semne de punctuație. 

6. Indică enunţul corect scris: 
a. Mai bine mira-vaţi de frumuseţe-vă! 
b. Mai bine mira-v-aţi de frumuseţe-v-ă! 
c. Mai bine mira-v-aţi de frumuseţe-vă! 
d. Mai bine mira-va-ţi de frumuseţe-v-ă! 

7. Virgula din enunţul Era o tăcere adâncă, ca într-o biserică. (Mihail Sadoveanu) este întrebuițată 
pentru: 

a. coordonarea a două părți de propoziţie; 
b. coordonarea a două părţi de vorbire; 

c. evitarea unei cacofonii; 

d. a despărți atributul de substantiv, 

8. În perioada 2 septembrie — 7 septembrie, pe tronsonul de cale ferată Feteşti — Constanţa, din 
sud-estul țării, SNCFR-ul anunţă restricții de viteză în circulaţia trenurilor. 
În enunţul de mai sus, cratima este: 

a. numai semn de ortografie; 

b. numai semn de punctuație; 

c. de două ori semn de ortografie şi de două ori semn de punctuație; 
d. o dată semn de ortografie şi de trei ori semn de punctuație. 

9. Prietena mea locuieşte în nord-vestul oraşului, pe str. Zorilor, la nr. 101, într-o casă înconjurată 

de copaci bătrâni, umbroși şi foşnitori. 

fraza de mai sus există: 
a. trei semne de ortografie şi şase semne de punctuație; 
b. patru semne de ortografie şi cinci semne de punctuație; 
c. cinci semne de ortografie şi patru semne de punctuație; 
d. şase semne de ortografie şi trei semne de punctuație. 

10. Indică, indiferent de natura lor, numărul de greşeli din fraza: Trebuiam să transcriem lista de 
cărți necesare pentru pregătirea fazei pe şcoală a Concursului naţional Mihai Eminescu. 
a. două; 

b. trei; 
c. patru; 
d. cinci. 


3. Scrie un text de şase — opt rânduri în care să întrebuințezi cel puțin două dintre cele trei tipuri de 


paranteze. Explică apoi rolul fiecăreia. 


4. Scrie un dialog, de opt replici, în care un adolescent se adresează prietenului său de aceeaşi vârstă, 


încercând să-l convingă să meargă împreună pe stadion pentru a asista la un meci de rugbi, deşi afară 
plouă şi este foarte frig. Vei folosi minimum şase semne ortografice şi de punctuație diferite şi vei 
explica apoi rolul fiecăruia, în text. 

D|i]NjclolvlojolELTIE|x 7) 
1. Textul de mai jos a fost reprodus dintr-un roman popular despre viața lui Alexandru cel Mare cu 
mare circulaţie în secolul al XVIII-lea, în țările române. Compară, într-un eseu de circa o pagină, 


viziunea populară despre regele macedonean, cu aceea din balada lui Doinaş precum şi cu descrierea 
din Vieți paralele a lui Plutarh, de la pag. 186. 


Într-o noapte se înfățişă comisul lui Filip şi zise: 

— Împărate Filip, astăzi a fătat o iapă un mânz minunat, este roşu şi cu un corn între urechi de un 
cot de lung. 

Filip-craiul, auzind aceasta, se miră de aşa cal minunat şi frumos, şi porunci să facă grajd de fier. 
Și făcu grajd de fier şi băgară iapa cu mânzul în grajd; şi mânzul crescu frumos şi se făcu foarte rău. 
Şi pe cine judecau de moarte acolo îl băgau, şi calul cu rea moarte îl omora; şi nimeni nu cuteza să se 
apropie de cal, fără numai comisul lui. 

Iară într-o zi se apropie Alexandru de grajd şi băgă mâna pe fereastră; şi calul veni la el şi se plecă 
ca un junc şi râncheză încetinel, cu blândeţă, ca la domnul său; şi Alexandru apucă pe Ducipal de corn 
şi de ureche, şi calul nimic nu-i făcu. Şi de multe ori s-a dus la fereastră. 

Într-altă zi merse Alexandru şi, stricând lacătul de la grajd, puse frâul în capul calului şi aşeză şaua 
şi-l scoase afară. Şi, încălecând pe Ducipal neînvăţat, ieşi afară pe poartă. Filip văzu aceasta din foişor 
şi se spăimântă foarte, văzând cocon mic pe cal rău şi neinvăţat; şi porunci să incalece toți boierii 
degrab să meargă după Alexandru. Şi incălecară pe cai buni şi ageri, şi alergară la poarta cetăţii, ce 
se cheamă „cursul cailor“, şi se opriră acolo, şi Alexandru zise: 

— Acum boieri, să alergăm caii! 

Și Alexandru ieşi înaintea boierilor şi nu-l mai zărea nimenea; numai praful se vedea învăluind. Și 
sosiră la poartă, şi era acolo un pârâu adunc, de cincisprezece coți de larg; şi-l sări Alexandru. Şi se 
sperie Filip şi zise: 

— Căutaţi în râu, că va fi pierit coconul! 

Şi căutară şi nu-l găsiră; ci îl văzură viind din cealaltă parte ca un viteaz; şi intră în cetate, şi boierii 
toți descălecară, şi se închinară ca unui împăral. 

Filip zise: 

— Boieri! Cum vi se pare fiul meu șezând pe cal? Samănă cu Eraclie-impăratul, viteaz peste toți vite- 
jii. 

Și se mirau cu toţii de cocon mic pe cal neînvățat şi sperios să şadă! Zise Filip: 

— Să ştiţi, boieri, că va fi vai de acela ce va veni de acum înainte cu sabia spre macedoneni, că de 
mâna lui Alexandru pieri-va şi de macedoneni gonit va fi! 

Filip-craiul dintr-acea zi strânse o mie de voinici de vârsta lui Alexandru, să fie cu el, să-i învețe a 
săgeta şi să umble cu el la vânat. (***, Alexandria) 


2. Alcătuieşte o bibliografie tematică de două — trei titluri, despre viața lui Alexandru cel Mare. 


3. Caută, împreună cu alți colegi, fotografii, ilustrații despre locurile pe unde a trecut Alexandru în 
campaniile sale pentru a alcătui un portofoliu tematic. 

PERSONALITĂȚI 


loan Neculce (c. 1672 — 1745), 
cronicar moldovean. Hatman în tim- 


pul scurtei domnii a lui Dimitrie 
Cantemir, se refugiază alături de 
acesta în Rusia, apoi în Polonia. 
Revine în țară după nouă ani. 
Opera sa capitală, Letopisețul 
Ţării Moldovei de la Dabija Vodă 
până la a doua domnie a lui 
Constantin Mavrocordat, prece- 
dată de 42 de legende istorice 
cunoscute sub numele de O samă 
de cuvinte, incepe să o scrie după 
1733 


TEXTE AUXILIARE 


O SAMĂ DE CUVINTE 
(fragmente) 
de Ion Neculce 


A. IV. Ștefan-vodă cel Bun, când s-au apucat să fucă mănăstirea 
Putna, au tras cu arcul Ștefan-vodă dintr-un vârvu de munte ce 
iaste lângă mănăstire. Şi unde au agiunsu săgiata, acolo au făcut 
prestolul, în oltariu. Și iaste mult locu de unde au tras până la 
mănăstire. Pus-au şi pre trii boernaşi de au tras, pre vătavul de 
copii din casă şi pre doi copii de casă. Decii unde au căzut săgia- 
ta vătavului de copii au făcut poarta, iar unde au căzut săgiata 
unui copil din casă au făcut clopotniţa. lar un copil din casă zicu 
să fie întrecut pe Ştefan-vodă şi să-i fie căzut săgiata într-un 
deluşel ce se chiamă Sion, ce iaste lângă mănăstire. Și iaste sămnu 
un stâlp de piiatră. Şi zic să-i fie tăiat capul acolo. Dar întru ade- 
văr nu se ştie, numai oamenii aşia povestescu. 


B. VI. Ștefan-vodă cel Bun, când s-au bătut cu Hroit ungurul, pre- 
cum zicu unii la Caşen, iar letopiseţul scrie că s-au bătut la Scheia 
pe Siretiu, au fost căzut calul cu Ștefan-vodă în războiu. lară un 
Purice aprodul i-au dat calul lui. Şi nu putea în grabă încăleca 
Ștefan-vodă, fiind om micu. Şi au zis Purice aprodul: „Doamne, 
eu mă voi face o moviliţă, şi vino de te sui pe mine şi încalecă “. 
Și s-au suit pe dânsul Ştefan-vodă şi au încălecat pre cal. Şi 
atuncea au zis Ștefan-vodă: „Sărace Purece, de oi scăpa eu şi tu, 
atuncea fi-i schimba numeli din Purece, Movilă“. Și au dat 
Dumnezeu şi au scăpat amândoi. Și l-au şi făcut boiar, armaş mare, 
pre Purece. Şi dintru acel Pureci aprodul s-au tras niamul 
Movileştilor, de au agiunsu de au fost şi domni dintru acel niam. 
Dar şi aprozii atuncea nu era din oameni proşti, cum sînt acum, ce 
era tot ficiori de boiari. Şi portul lor: era îmbrăcaţi cu şarvanale, 
cu cabanițe. Aşea trebuia şi acum să să afle slugi, să slujască 
stăpânului, şi stăpânul să miluiască pre sluga aşea. 


C. Într-acesta an venit-au Hroit cu oaste de la unguri asupra lui 
Ștefan vodă, căruia i-au ieşitu Ştefan vodă înainte cu oaste pre 
Siretiu la Şchei şi dându războiu vitejeşte despre amândouă părțile, 
într-o luni, martie 6 zile, pierdu Hroit războiul şi oastea, mai apoi 
şi capul, însă cu mare primejdie lui Ştefan vodă, că s-au pomenit 
cu calul jos, puțin de n-au încăput în mîinile vrăjmaşului său. Mai 
apoi Hroit fiindu prins viu de Ştefan vodă, i-au tăiat capul. 
(Grigore Ureche, Letopiseţul Ţării Moldovei) 

h Puncte de reper 


Cele trei texte scot în evidență 
câteva trăsături ale personalităţii lui 
Ştefan cel Mare 

Textul A. aduce în prim-plan 
firea violent-orgolioasă a voievodu- 
lui, supărat că a fost întrecut la 
tragerea cu arcul de unul dintre 
supuşi şi confirmând astfel afirmația 
din portretul lui Ureche — mânios şi 
degrabu vărsătoriu de sânge nevi- 
noval, de multe ori la ospele 
omorăia fără județu - forma verbală 
zic (să-i fie tăiat capul acolo) trans- 
ferând totuşi responsabilitatea pen- 
tru veridicitatea informației asupra 
sursei populare de la care croni- 
carul a preluat-o 

Textele B. şi C. relatează 
acelaşi eveniment. Pe Grigore 
Ureche îl interesează însă doar 
întâmplarea ca atare, singurul 
detaliu care iese din „ramë“ fiind 
căderea de pe cal a domnului, 
peste care trece totuşi repede, câtă 
vreme lupta se va fi terminat cu 
bine. La Neculce în schimb, eveni- 
mentul central este tocmai 
pierderea calului, întâmplare agra- 
vată de statura măruntă a voievo- 
dului, care nu-i permite să încalece 
uşor în iureşul luptei. Pentru 
povestitor amănuntul devine 
esențial, deoarece îi permite să con- 
struiască un portret „în mişcare“, în 
care fiecare gest şi fiecare cuvânt al 
celor două personaje contribuie la 
conturarea caracterelor. Nu mai 
este doar o efigie, ci imaginea vie a 
unui om energic şi nestăpânit, capa- 
bil să ia hotărâri rapide în situații- 
limită, gata să răsplătească pe 
măsură curajul. Se poate observa în 
acest caz cum povestitorul prelu- 
crează realitatea transformând-o în 
ficțiune şi conferindu-i astfel 
atributele operei de artă. 


DETERE 


prestol, s.n. — masă din mijlocul altarului unei biserici, pe care se 
țin obiectele necesare oficierii liturghiei 

oltariu, s.n. — altar 

vătav, s.m. — conducător al unui anumit grup de curteni, de slujbaşi 
sau de oşteni ai domniei 

copil de casă — tânăr slujitor domnesc 

aprod, s.m. — slujbaş mărunt de curte, însărcinat cu transmiterea 
unor porunci 

armaş, s.m. — dregător însărcinat cu aplicarea pedepselor, inclusiv 
a celor capitale 

(om) prost, adj. — (om) de rând, fără rang 

şarvana, s.f. — haină de paradă purtată de slujbaşii domneşti 
cabaniță, s.f. — mantie de ceremonie a domnilor români îmblănită 
cu samur și cusută cu fireturi 


E|XP|LJOJRIARIEJA] 
ucguUEung 


1. Remarcă modul abrupt în care încep şi se termină textele. Cei 
doi cronicari ignoră tehnicile de captare a atenţiei cititorului, 
deşi, intuitiv, folosesc câteva dintre procedeele specifice ale 
povestirii. Identifică asemenea procedee. 

2. Fii atent la schimbarea formulei de referire, Ștefan-vodă — la 
Grigore Ureche, Ștefan-vodă cel Bun — la Ion Neculce, semn al 
felului în care se modifică, în timp, viziunea asupra domnului. 

3. Grigore Ureche îl descrie pe Ştefan ca fiind om nu mare de stat; 
Neculce îl numeşte om micu. Fără îndoială că felul diferit de a-i 
descrie statura nu este întâmplător; încearcă să găseşti o expli- 
caţie pentru această diferență. 

4. „„.ți-i schimba numeli din Purece, Movilă nu reprezintă doar o 
problemă de onomastică; schimbarea numelui implică totodată 
o schimbare a statutului social, în cazul de față o înălțare spec- 
taculoasă în rang. 

5. Ce trăsături ale lui Ştefan, evidenţiate de Ureche în portre- 
tul-rezumat, se regăsesc în legenda lui Neculce despre aprodul 
Purece? 

6. Dar în relatarea lui Ureche despre aceeaşi bătălie? 


E|VJA|L|ULARIEBCIUIRIEINIT JA] 
AjPlulijclATi]i 


1. Rezumă legenda despre aprodul Purece, în maximum trei rân- 
duri. 

2. Scrie o caracterizare a lui Ştefan, de douăzeci — treizeci de rân- 
duri, valorificând doar informaţiile oferite de textul reprodus 
mai sus. 

3. Compară informaţiile cronicarilor despre Ştefan cel Mare cu 
ceea ce ai aflat din manualul tău de istorie. Este util să ai în 
vedere şi explicaţiile de la pag. 9 şi 80 despre textele ficționale 
şi cele nonficționale, cu precădere pe acelea despre scopul 
comunicării. 


MODELE 


FICȚIUNE ŞI REALITATE 


Moto: Aurul îl cercăm în foc, iar pe prieteni în vremi de restriște. 


Titu Maiorescu (1840 — 1917), 
critic şi estetician. Obține, la 19 ani, 
în 1859, un doctorat în filozofie la 
Giessen, în Germania şi, doi ani mai 
târziu, la Pans, o licentă în drept şi 
una în litere. Întemeiază la laşi, în 
1863, alături de alți câțiva tineri veniţi 
şi ei de la studii din străinătate, 
societatea Junimea care va reuni 
mari valori culturale româneşti din 
ultimele decenii ale sec. al XIX-lea, 
precum Mihai Eminescu, loan 
Slavici, lon Creangă, I.L.Caragiale. 
Din anul 1867 este membru al 
Societăţii Academice. 


f Completează-ți cunoştinţele 
4/ 16 februane — stil vechi/ stil nou. 
„volumul de poezii ce ți l-a 

publicat Socec — este vorba de 

primul volum de poezii al lui 

Eminescu, apărut prin grija lui Titu 

Maiorescu la Editura Socecu & 

Comp. în ultimele zile ale anului 

1883, dar care are înscris pe pagi- 

na de gardă anul 1884. 


(Isocrate, 436 — 338 î. Hr.) 


LI ÎNJAL i ÎNLT|EIDLEATIE|X|T] 


1. Gândiţi-vă fiecare şi numiţi două — trei calități pe care ați dori 
să le aibă prietenul vostru cel mai bun. 

2. Formaţi apoi grupe de câte patru — cinci colegi şi discutaţi pen- 
tru a cădea de acord asupra calităților unui prieten adevărat. 

3. Extindeţi discuţia pe această temă la întreaga clasă pentru a sta- 
bili punctele comune. 


MIHAI EMINESCU - TITU MAIORESCU 
— epistolar — 


Viena 4/ 16 februarie 1884 


Stimabile domnule Maiorescu, 


Astăzi, ieşind din casa de sănătate pentru vreo două ore, mă 
folosesc de vizita ce o fac nepotului D-voastră, d-lui Popasu, pen- 
tru a Vă adresa aceste şiruri. Sunt mai bine de trei săptămâni de 
când au încetat toate simptomele boalei de care am suferit, încât, 
dacă ar fi Stat în putinţa mea, aş fi părăsit institutul, fie pentru a 
schimba mediul în care mă aflu, fie pentru a mă întoarce în țară. 
Cu toate acestea nu ştiu dacă, pentru un asemenea sfârşit, va fi cu 
putință a se realiza mijloacele necesare. 

Amintirea stării mele trecute e foarte slabă, încât pe mine în- 
sumi mă miră lungimea timpului, în decursul căruia nu mi-am 
putut da seama de nimic. Punând în socoteala acelei stări toate 
neajunsurile şi supărările pe care le-am putut cauza atât D-voas- 
tră cât şi altor amici binevoitori, cutez a solicita din nou îngă- 
duința D-voastră şi a vă cere ca, prin câteva şiruri, să mă lămuriți 
dacă am perspectiva de-a mă întoarce curând în țară. În aşteptarea 
unui răspuns, rămân al D-voastre 

cu toată supunerea şi stima, 
M. Eminescu 


Domnului Eminescu 
WIEN, Ober-Dăbling 
in der Heilanstalt Leidesdorf-Obersteiner 


Iubite domnule Eminescu, 


Și scrisoarea D-tale cătră mine şi scrisoarea de mai nainte 
cătră Chibici le-am cetit eu cu familia mea şi cu toți amicii D-tale 
cu nespusă bucurie. Căci ne-au fost dovada sigură despre deplina 
D-tale însănătoşire. Nu te mira că-ți vorbesc mai întâi de bucurie, 


Popi e m be 


„„„al dumitale supus servitor, 
M. Eminescu 


POESII 


MIHAIL EMINESCU 


camu Liar 


eomus me ce 


Mihai Eminescu — Poesii (ediția 
princeps publicată de Titu 
Maiorescu) 


deşi amândouă scrisorile sunt triste şi concepute sub un fel de 
„deprimare a moralului", cum ar zice galomanii noştri. Căci eu 
cred că tristețea D-tale trecătoare şi desigur neintemeiată, pentru 
noi rămâne dar bucurie curată. 

Vezi, D-le Eminescu, diagnoza stării D-tale trecute este astăzi cu 
putință şi este absolut favorabilă. Se vede că din cauza căldurilor 
mari, ce erau pe la noi în iunie 1883, D-ta ai început să suferi de o 
meningită sau inflamație. a pieliței creierilor, mai întâi acută, apoi 
cronică, din care cauză ai avut un delir continuu de peste 5 luni, 
până când s-a terminat procesul inflamaţiunii. În tot timpul acestui 
vis îndelungat ai fost de o veselie exuberantă, încât e păcat că nu ai 
păstrat nici o aducere aminte a trecutului imediat. Ei, acum ai ieşit 
din vis, precum trebuiai să ieşi, şi ţi-ai recâștigat conştiinţa. De-aci 
nu poți lua motiv pentru atâta greutate sufletească, cu tot pesimismul 
D-tale. Nici griji materiale nu trebuie să ai. În privința aceasta iată 
cum Stau lucrurile. Chibici pleacă poimâine duminică la Viena şi va 
fi dar luni la 4 ore la D-ta la Ober-Dăbling, precum ţi-am telegrafi- 
at alaltăieri. El vine pentru ca, în înţelegere cu dr. Obersteiner şi 
după sfatul lui, să te scoată din Institut şi să facă împreună cu D-ta 
o excursiune de vreo 6 săptămâni spre sudul Alpilor, poate până la 
Venezia, Padua sau Florenţa. Are mijloace băneşti pentru aceasta 
precum şi — se-nțelege — pentru împrospătarea garderobei D-tale, 
care va fi stat şi ea ca-n vis în aceste 7 luni. 

După aceasta, dacă nu va fi indicată vreo cură de băi, la Hall 
de exemplu, vă veți întoarce împreună în țară unde trebuie să te 
mai odihneşti câteva luni, pentru a te întrema fiziceşte deplin. 
Teodor Rosetti te invită să petreci aceste luni la moşia lui Soleştii, 
unde iți va pregăti primirea în modul cum vei dori D-ta. 

După aceasta, aşadar pe la august, în urma intervenirei Reginei 
(Carmen Sylva), care iți poartă cel mai sincer interes, vei fi numit 
în vreo funcţie care să-ți convină, de exemplu bibliotecar al 
Universităţii. De aici înţelegi că despre vreo îngrijire pentru exis- 
tența D-tale materială, în viitor, nu poate fi vorba. 

De vreai să ştii cu ce mijloace eşti susținut deocamdată? 

Bine, Domnule Eminescu, suntem noi aşa de străini unii cu 
alții? Nu ştii D-ta iubirea şi (dacă-mi dai voie să întrebuinţez acest 
cuvânt exact, deşi este mai tare) admiraţia adeseori entuziastă ce o 
am şi eu şi tot cercul nostru literar pentru D-ta, pentru poeziile 
D-tale, pentru toată lucrarea D-tale literară şi politică? Dar a fost 
o adevărată explosiune de iubire cu cari noi toţi prieteni D-tale şi 
nu numai aceştia am contribuit pentru puţinele trebuințe materiale 
ce le reclamă situaţia. Și n-ai fi făcut şi D-ta tot aşa din mult puţi- 
nul ce l-ai fi avut când ar fi fost vorba de orice amic, necum de un 
amic de valoarea D-tale? 

Acum trebuie să ştii că volumul de poezii ce ţi l-a publicat 
Socec, după îndemnul meu, în Dechemvrie anul trecut, a avut cel 
mai mare succes, aşa încât Socec stă încă uimit. În aceste 7 săp- 
tămâni de la aparițiunea lui, s-au vândut 700 de exemplare; o mie 
este toată ediția şi de pe acum trebuie să te gândeşti la ediția a 
doua, care va fi reclamată pe la toamnă şi în care vei putea face 
toate îndreptările ce le crezi de trebuinţă. Poeziile D-tale sunt azi 
cetite de toate cucoanele, de la Palat până la mahalaua Tirchileşti, 
şi la întoarcerea în țară te vei trezi cel mai popular scriitor al 
României. Aşa cam este, dar tot nu este rău, când te simţi primit cu 
atăta iubire de compatrioții tăi. 


ý Puncte de reper 


Cele două scnsori sunt legate 
de o perioadă dificilă a vieţii poetu- 
lui, pe când se afla internat la 
Viena, în clinica doctorului 
Obersteiner, după ce fusese tratat 
fără succes, vreme de aproape trei 
luni, în vara anului 1883, la Bu- 
cureşti, în Sanatoriul „Caritas“. 
Corespondenta lui Eminescu din 
acea perioadă, când abia se trezise 
din lunga rătăcire, trădează, cum 
scria G. Călinescu, o chibzuinţă în- 
delungală asupra tuturor punctelor, 
o grijă caligrafică deosebită, o 
ovăire şi o teamere ca nu cumva un 
fir rupt al frazei să dea de gândit 
asupra sănătății sale mintale. 
Răspunsul lui Maiorescu este tot 
aşa de calculat în privința nuanţelor, 
dar din motive diferite. El încearcă 
să  menajeze  susceptibilitatea 
îndreptățită a poetului care se 
vedea pus în situația de a fi 
dependent de bani străini, chiar 
dacă ai unor prieteni, dar şi să mini- 
malizeze efectele bolii înseşi, pen- 
tru a-i ridica moralul. Nici o frază nu 
este scrisă la întâmplare, totul este 
gândit minuţios: afirmarea bucuriei 
tuturor, la citirea unor veşti, în fond, 
atât de triste, descrierea cu accente 
uşor glumețe a cauzelor şi simp- 
tomelor bolii, itinerariul excursiei în 
Italia şi apoi vacanța la moşia 
Soleşti, interesul Reginei, slujba 
sigură de bibliotecar, informaţia 
despre succesul de public, dar şi 
financiar al volumului său de 
poezii. lar între atâtea informații 
liniştitoare,  strecurată aparent 
întâmplător, mărturisirea admirației 
sale pentru poet şi mimalizarea 
eforturilor financiare ale prietenilor, 
mai ales că, se arată sigur 
Maiorescu, n-ai fi făcut şi D-ta tot 
aşa din mult puţinul ce l-ai fi avut 
când ar fi fost vorba de orice amic, 
necum de un amic de valoarea 
D-tale? 


Aşadar, fii fără grijă, redobândeşte-ți acea filozofie impersona- 
lă ce o aveai întotdeauna, adaugă-i ceva veselie şi petrece în excur- 
sia prin frumoasa Italie şi, la întoarcere, mai încălzeşte-ne mintea 
cu o rază din geniul D-tale poetic, care este şi va rămâne cea mai 
înaltă încorporare a inteligenței române. 

La revedere cu bine şi o caldă strângere de mână de la toți, de 
la toţi prietenii şi mai ales de la 

al D-tale devotat 
T. Maiorescu 

Mai scrie-mi câte un rând din Italia, dacă ai vreme în mijlocul 

impresiilor de acolo. 


DUGHOUQOUOG 


galoman, s.m. — persoană care admiră fără rezerve (şi fără spirit 
critic) tot ceea ce aparține francezilor sau vine de la ei 


EJX|P|L|OJRIAJRLEA! 
TJE|x|rjujluli! 
Stimabile domnule Maiorescu 


1. Identifică, în prima scrisoare, convenții ale stilului epistolar. 

2. Formula de adresare depinde de partener şi de context. Emiţătorul 
este necesar să-şi aleagă cu grijă limbajul care trebuie să fie în acord 
cu formula iniţială. În acest caz, formula de adresare este extrem de 
protocolară. Identifică, în cuprinsul primei scrisori, cuvinte/ struc- 
turi, grafii care să demonstreze consecvența emiţătorului în ceea ce 
priveşte comunicarea cu receptorul. 

3. Care crezi că este scopul scrisorii lui Mihai Eminescu? 


Iubite domnule Eminescu 


1. Observă că formula de adresare folosită de Maiorescu în scrisoarea 
sa este diferită de cea din scrisoarea lui Eminescu. Şi tonul este altul, 
în acord cu formula inițială. Alege dintre următoarele explicaţii 
motivul/ motivele potrivit! e şi justifică-ți opțiunea: 

- diferenţa de vârstă dintre expeditor şi destinatar 
- respectul 

- prietenia 

- dorinţa de a-l încuraja pe poet după lunga boală 
- diferența de statut social 

- familiaritatea. 

2. ldentifică, în cuprinsul celei de a doua scrisori, cuvinte/ structuri 
care să demonstreze consecvența emițătorului în ceea ce 
priveşte comunicarea cu receptorul. 

3. Explică rostul ultimului rând al scrisorii, cel care urmează după 
semnătură. 


Să citim printre rânduri 

1. În fond, ambele texte comunică mai mult decât o fac cuvintele. 
Ce ai putea deduce din acest schimb epistolar, despre fiecare 
dintre cei doi parteneri? Dar despre relaţiile dintre ei? 

2. Crezi că publicarea corespondenţei private a oamenilor de 
seamă este un lucru benefic pentru posteritatea acestora? 
Discutaţi pe grupe de câte patru — cinci colegi. Extindeţi apoi 
discuţia la nivelul întregii clase. 

L |! 1M8| AISI! BăclolMlUINIi |CIAȚRLE 


Corespondenţă privată și oficială 
Corespondenţa este un schimb de scrisori între două sau mai multe persoane. 


> Telegrama este o comunicare (scurtă) la distanță transmisă prin mijloacele cele mai rapide 
(telegraf, telefon). Dacă este expediată de la un oficiu poştal, este necesară completarea unui for- 
mular. Dacă este transmisă prin telefon, prin intermediul unui serviciu special, se dictează. 


> E-mail (poşta electronică) este cel mai nou mod de a coresponda. Pentru aceasta este însă 
necesară o conexiune la Internet. „Formularul“ este în limba engleză şi are următoarele rubrici: 
To: [adresa destinatarului] 
From: [adresa expeditorului: se imprimă automat] 
Subject: [completarea nu este obligatorie; reprezintă o formulare scurtă despre conținutul mesajului) 
Ce: [se completează în cazul în care acelaşi mesaj se doreşte a fi expediat şi altui destinatar] 
Bcc: [se completează în cazul în care se doreşte ca mesajul să fie expediat unui al treilea, al 
patrulea etc. destinatar] 
Attached: [oferă posibilitatea ataşării unui document aflat într-un fişier al computerului] 
> În scrierea mesajului se foloseşte alfabetul limbii engleze (fără diacritice). 


> SMS este abrevierea pentru „short message sent“, prin care se desemnează scurte mesaje 
transmise prin intermediul telefonului mobil. 


> Biletul este o scrisoare de câteva rânduri prin care se transmit, de obicei într-un limbaj infor- 
mal, scurte comunicări (informaţii, întrebări, rugăminți etc.). 


> Cartea poştală (vederea) este un tip de corespondenţă realizat pe un suport de carton care 
are pe una dintre fețe imprimată o imagine, iar pe verso, un spațiu pentru adresă şi timbru şi un 
alt spaţiu, mai restrâns, rezervat pentru scrierea textului. Cartea poştală nu se pune în plic. 


> Scrisoarea este un text prin care un emițător comunică unui destinatar informaţii, exprimă 
sentimente, opinii, atitudini, mulţumeşte pentru ceva, face o invitaţie etc. 

Corespondenţa privată poate fi familială, de dragoste, amicală. 

Corespondenţa oficială este cea adresată unor instituții sau unui partener de afaceri. 
Convenţiile unei scrisori presupun, în ordine: indicarea datei şi a locului, formula de adresare, 
[introducerea], cuprinsul, formula de încheiere, semnătura, [post-scriptum/ P.S.]. 


> Atenție! la aşezarea în pagină a textului şi, nu în ultimul rând, la alegerea tipul de hârtie: 
data şi locul se scriu, de regulă, în colțul din dreapta, sus; formula de adresare este coborâtă cu 
cel puţin doi — trei centimetri față de marginea de sus a paginii şi se scrie, de regulă, la mijlocul 
rândului; între formula de adresare şi [introducere]/ cuprins se lasă tot un spațiu de doi — trei cen- 
timetri şi se foloseşte alineatul; formula de încheiere se plasează în dreapta paginii şi se desparte 
de semnătură prin virgulă; semnătura se aşază un rând mai jos; post-scriptum-ul poate fi marcat 
distinct prin abrevierea P.S. sau printr-un rând liber, după semnătură. Pentru corespondenţa ofi- 
cială este necesară obligatoriu o coală albă, de format A4 (ministerială). În cazul corespondenței 
private, alegerea hârtiei (format, culoare etc.) este dependentă de partener și context. 


A. Cluj, 8 decembrie 1952 
Dragă Radule, 


De-abia am parcurs epistola ta — şi vestea că veți veni de revelion m-a făcut atât de bucuros, încât 
îți răspund imediat, deşi ştiu că nu-mi vei citi acest răspuns până la reîntoarcerea de la Braşov. (Dar 
cum oare nu poți întreprinde o Hangiţă la Cluj? — mai ales acum, după evenimentul menit să-ți spo- 
rească atu-ul.) 

Sâmbătă a avut loc sărbătorirea lui Agârbiceanu. Toasturile lui Enescu, subsemnatul, Sârbu, 
Todoran şi Balotă (al meu: Schiţă la istoria romanului românesc) — şi apoi răspunsul bătrânului 
admirabil de vitalitate. Şi ca în Concertul bengescian, toată lumea, plus Blaga etc. ...până la Regman, 
— azi, la înmormântarea bietului Dumitru Popovici, surpat brusc. M-am înţeles extraordinar de bine cu 
el şi ne-ar fi fost — academic — de mare folos. Recent de tot, mi-a adus de la Bucureşti Fabulele lui 
Krilov — Arghezi, ca o curiozitate (mi s-a părut foarte interesant la bătrânul Agârbiceanu mărturisirea 
că-i place Arghezi!). 

M-am ocupat de istoria românilor, paralel cu reluarea studiului filozofiei lui Aristotel. 

Din ce în ce mai mult, Blaga crede că eu sunt Eckermann -şi-mi spune tot felul de lucruri!... 


IN. 
PS. 
Revelionul va fi intim şi simplu. Costă 50 de lei de persoană. Dacă poți, trimite urgent banii. 
(I. Negoiţescu, Radu Stanca, Un roman epistolar) 
B. 
Simbătă dejunez la C-nul lancu -Dresda ... Oi, mană! 
Car. 
(I.L. Caragiale, Corespondenţă) 
C. 


Fetițule dragă, 


Nu te supăra dacă nu-ți scriu numaidecât după ce-ţi primesc scrisorile, dar în adevăr înot în 
stele. Acuma m-alu) apucat figurile versului şi vei vedea în curând ceea ce scriu. Îndată ce mă voi 
muta de aici, îți trimit bani de drum; pân-atunci „Legenda“ la care lucrez va fi gata şi fiindcă 
luceafărul răsare în această legendă, tu nu vei fi geloasă pe el, fetițul meu gingaş şi mititel, şi nu te-i 
supăra că nu-ți scriu imediat, nici că nu-ţi scriu mult. Cred că e un gen cu totul nou acela pe care-l cul- 
tiv acum. E de-o linişte perfectă, Veronică, e senin ca amorul meu împăcat, senin ca zilele de aur ce mi 
le-ai dăruit. Căci tu eşti regina stelelor din cerul meu şi regina gândurilor mele — graziosa — grazzio- 
sissima donna — pe care o sărut de mii de ori în somn şi trează şi mă plec ei ca robul din, O mie şi una 
de nopți“. 

10 aprilie 1882 Emin 
(Mihai Eminescu — Veronica Micle, Dulcea mea doamnă/ Eminul meu iubii, corespondență ine- 
dită) 


D. 
Nu-mi răspunzi la SMS [rostit es em es] / Eu îți scriu atât de des. 
(versuri dintr-un șlagăr la modă al acestor ani) 


E, 
Stimate D-le doktor, 


Vă trimit tutulor o salutare de la mare. 
Mă-ntorc îndată acasă, unde vă aştept. 
Cu frățească dragoste, 
Car. 
(I.L. Caragiale, Corespondenţă) 


Dragă Relu, 


Am aici şi poemele lui Blaga şi antologia lui de poezii populare. [...] Zilele trecute am recitit 
Luceafărul. Nu are pereche în toată literatura franceză (destul de săracă, de altminteri). Micile poeme 
pe care mi le-ai trimis sunt foarte frumoase. Ce limbă avem! Nu cunosc alta mai poetică. Din păcate, 
e intraductibilă. Tradus, Eminescu devine aproape caraghios, oricum, teribil de minor şi învechit. 
Literatura noastră este și va rămâne complet necunoscută în străinătate, fiindcă nu avem prozatori 
mari. 

Ți-am trimis acum două săptămâni nişte cărți. 


Cu drag, Luj 
(Emil Cioran, Scrisori către cei de-acasă) 
G. 
Berlin, 14.06.1912 
Programul fiind numai pentru inițiați, aştept restaurant după conzert salut, 
Caragiale 
(I.L. Caragiale, Corespondenţă) 
H. 


.. ca cred ca cred ca cred ca s-a blocat serverul colegiului de nu ne-au ajuns mesajele. io am trim- 
is 
unul dupa targul de carte, il retranscriu aici 
[pana la urma m-am decis: cioran si ionesco in fata postmodernitatii. asta-i tema, rema si cu 
sem(a). oare o fi bine? oare nu? 

fusei la targ in zi de sambata. luat carti, gasit prieteni, baut bere etc etc. sunt indragostit de cei de 

la editura idea design&print, cei de scot si balkoonul. cele mai bune cartzi. imi pare rau ca n-am gasit 
si apostroful. 

la subiectele de romana recunosc ca nu m-am uitat. le-am rezolvat pe cele de franceza, sa stiu o 
treaba. in saptamana asta sper sa fac si romana. tre' sa ma apuc un peu si de bac, cu toate cele o las un 
pic mai moale. cum ar fi cititul de pessoa sau de mazilescu. sau de banulescu. (in tandem cu lucrurile 

dragi mie ar fi si siteul http://www.deviantart.com, daca aveti un picutz de tempus liber, n-ar strica) 

ce parere aveti despre mihaela constantinescu (postmodernismul, forme in miscare si post/post- 

modernismul: cultura divertismentului — mi se pare o supergrea, o megatare si parca n-ar fi femeie). 

in final, tin sa va sigur ca proiectul are o vara la dispozitie, in care nu voi lipsi decat 7 zile la tabara 
de jurnalistica. ma feresc de calculator, e o bomba vie, i) sar sigurantele de 3 ori pe zi din cauza lui si 

ii) nu ma abtin sa nu ma „joc“ in adobe photoshop. de aceea nu l-am mai dechis de ceva vreme. imi 

cer scuze. 
al dvs. elev revigorat de targul de carte, 
ctin vik ] 


E|V IA LJULAIRIEBCIUIRIEINITLĂ, 


ALPILLi jCȚALTI Li] 


1. Citeşte cu atenţie cele şapte texte reproduse mai sus (A. - H.) şi completează a doua coloană cu lite- 
ra care corespunde tipului de corespondenţă indicat în prima coloană. 


Carte poştală 


Scrisoare 


2. Imaginează-ți următoarea situaţie: Te numeşti Emil/ Emilia Popescu, ai fost într-o excursie împre- 
ună cu mai mulți colegi, iar acum te întorci acasă. Vrei să anunți părinților ziua întoarcerii, dar banii 
sunt pe sfârşite. Ai completat un formular de telegramă, însă costă prea mult şi trebuie să-i scurtezi 
conţinutul cu exact zece cuvinte. Rescrie următorul text, astfel încât să poți îndeplini cerința, respec- 


tând totodată convențiile specifice acestui tip de scriere: 
Dragii mei, 

Sosesc mâine ora 19, cu acceleratul numărul 121. 

Va rog să mă aşteptaţi gară. 


Emil/ Emilia Popescu 


| ROJ FORMULAR post DE TRANSMITERE | 


INDICATII SPECIALE 
ndal [Confirmare postal de primarii 


Oficiul Poştai Câsuţa eposi 
Câmqa eposi LASE 


Adreaz e-mail! 

Cod postal Oticiul poştal Câsulă poştală 
Câauţe postala 

Cod postai Dticlul poştal 
Post Resiant I | 
Cod poștal Adresa 
Sediu/ Domiciliu 


Localitatea sector / judet 


Mt pe E e E DE e 7 ae at ia ei 
„me și Prenume 


Cod postai Localitatea 
Li L | | | 
Caut» eposi Adresa -mail 


NR. PREZENTARE 
DATA SI ORA PREZENTARII 


NR. PAGINI 
SALARIAT POȘTAL ȘI ŞTAMPILA DE I 


PREZENTAT IN RETEAUA E-POST 
DATA ORA 


TRANSMIS 
DATA ORA 


OFICIUL DE TRANSMITERE 


SALARIAT POSTAL 


3. Imaginează-ți următoarea situație: Te numeşti Emil/ Emilia Popescu, abia ai sosit la Sibiu unde vei 
participa la un concurs de scrimă şi ai trimis părinților care locuiesc la Brașov, următoarea 
telegramă: Sosit cu bine. Totul aici perfect. Făcut cunoștință adversarii. Nu par grozavi. Mâine 


dimineaţă calificările. Revin veşti bune, sper. Emil/ Emilia 


Transformă telegrama într-o scrisoare de cinci — zece rânduri, păstrând toate informaţiile şi respec- 
tând convențiile unui astfel de tip de scriere, 

4. Scrie un bilet colegului tău de bancă în care să-i comunici că nu ai reuşit încă să găseşti nici la 
librărie, nici la bibliotecă volumul de corespondenţă între Eminescu şi Veronica Micle pe care do- 
reaţi să-l citiţi, dar că ai o promisiune de la un vecin al tău, student la Facultatea de Litere. 

5. Imaginează-ţi următoarea situaţie: Te numeşti Emil Emilia Popescu şi o agenţie de publicitate ţi-a 
oferit posibilitatea de a face reclamă pentru produse cosmetice, în vacanța de vară. Ai hotărât să 
accepţi, punând totuşi nişte condiţii pe care le-ai formulat într-o scrisoare. Redactează o scrisoare 
adecvată. 

Atenţie! Răspunsul trebuie: 

- să cuprindă condițiile precise de acceptare a ofertei, 
- să fie ferm, clar, redactat într-un stil neutru şi concis; 
- să fie datat și semnat. 

6. Imaginează-ți următoarea situație: Te numeşti Emi// Emilia Popescu În vacanţa de vară ai lucrat câte- 
va săptămâni ca translator la o agenţie de turism, dar ai întrerupt colaborarea pentru că a început 
şcoala. O cunoştinţă a ta, Andrei Anastasiu care tocmai a absolvit liceul, doreşte să se angajeze pe 
locul rămas vacant şi are nevoie de o recomandare din partea ta. Va trebui să redactezi o scrisoare 
de recomandare care să conțină următoarele informaţii: 

- de când cunoşti persoana recomandată; 
- care sunt calităţile care o îndreptățesc să ocupe slujba solicitată; 
- care sunt motivele pentru care faci recomandarea. 

Atenţie! Scrisoarea trebuie astfel concepută, încât să aibă calitățile necesare atingerii scopului: 

- introducerea va menţiona scopul scrisorii, numele solicitantului şi calitatea celui care face reco- 
mandarea; 

- conținutul trebuie să ofere cât mai multe informaţii convingătoare şi relevante despre solicitant; 

- concluzia trebuie să fie fermă; 

- stilul trebuie să fie sobru. 

7. Imaginează-ți următoarea situație: Te numeşti Emil/ Emilia Popescu, te afli într-o excursie în străină- 
tate şi, deşi regreți, nu poți participa la sărbătorirea zilei de naştere a bunicului tău, care împlineşte 
75 de ani. Redactează o scrisoare de felicitare prin care să-ţi arăţi părerea de rău că nu eşti de faţă la 
acest eveniment şi să transmiţi urările de bine pentru sărbătorit. 

Atenţie! Scrisoarea trebuie să cuprindă: 

- formulele introductive şi de încheiere scrise într-un registru stilistic adecvat relației cu destinatarul; 
- felicitarea propriu-zisă; 
- data, locul, semnătura. 

8. Imaginează-ţi următoarea situație: Te numeşti Emil/ Emilia Popescu. Doreşti să activezi într-o soci- 
etate de protecție a animalelor şi, între altele, trebuie să depui o scrisoare de intenţie prin care să-ţi 
motivezi opțiunea. Redactează o scrisoare adecvată. 

Atenţie! Textul nu trebuie să depășească spațiul special destinat, din formularul de înscriere, care, de 
regulă, este de cel mult o pagină: 

- scopul principal al textului este să convingă destinatarul de seriozitatea intențiilor tale şi de cali- 
tățile care te îndreptăţesc să aspiri la acest statut; 

- scrisoarea trebuie să respecte normele unui astfel de text: claritate, sobrietate, precizie, stil neutru; 
- trebuie să conțină mențiuni despre eventualele documente care să-ți susțină afirmaţiile. 


D|! |N[cloleloiolEjrJE|xIT! 
Vă propunem un concurs! 


1. Procuraţi, fiecare dintre colegi, un număr de cinci — şase formulare tipizate diferite (de la bănci, 
oficii poştale, firme etc.). 

2. Formaţi grupe de patru - cinci, amestecați toate formularele, trageţi la sorţi câte trei dintre ele şi 
completaţi-le individual. 

3. Verificaţi apoi în grup corectitudinea completării şi, acolo unde aţi descoperit erori, faceți corec- 
turile necesare. 

4. Câştigătorii fiecărei grupe vor ajunge în finala pe clasă, care se va desfăşura după aceleaşi reguli, 
până la desemnarea campionului. 


MODELE 


TEXTE AUXILIARE 


Moto: Nu ceda nenorocirii, ci înfrunt-o cu şi mai multă bărbăţie. 


i Completează-ţi cunoştinţele 


Stephen W. Hawking (n. 
1942) este titularul catedrei de 
matematică de la Universitatea 
Cambridge, din Marea Britanie, 
considerat de mulți unul dintre cei 
mai străluciți fizicieni teoreticieni de 
la Einstein încoace. Deşi işi petrece 
viața într-un scaun pe rotile, mintea 
lui sclipitoare pare să cutreiere prin 
imensitatea spațiului şi a timpului 
pentru a descoperi secretele uni- 
versului (Time) Cartea care l-a 
făcut celebru pentru marele public, 
tradusă şi în româneşte, este 
Scurtă istorie a timpului — De la 
Big Bang la găurile negre. 


(Virgiliu, 79 — 19 î. Hr.) 


Li [NA INI TlEJDLEL"EIXIT) 


Art. 2. — (L) Încadrarea într-o categorie de persoane cu 
handicap care necesită protecție specială în raport cu 
gradul de handicap se atestă, atât pentru adulți, cât şi 
pentru copii, potrivit criteriilor de diagnostic anatomo- 
clinic, diagnostic funcțional şi de evaluare a capăcităţii de 
muncă şi de autoservire. Gradul de handicap — uşor, mediu, 
accentuat şi grav — se va testa prin certificat emis de către 
comisiile de expertiză medicală a persoanelor cu handicap. 
(2) În sensul prezentei ordonanţe de urgentă, prin copil se 
înțelege persoana care nu a împlinit vârsta de 18 ani şi care 
nu are capacitatea deplină de exerciţiu. (3) O dată cu 
eliberarea certificatelor de încadrare în grade de handicap, 
comisiile de expertiză medicală a persoanelor cu handicap 
pentru adulți, repsectiv comisiile pentru readaptarea şi 
integrare socială, care să prevadă acțiunile medicale, 
educative, profesionale şi sociale necesare pentru 
recuperarea, readaptarea, instruirea şi integrarea sau 
reintegrarea socială a persoanei cu handicap. (4) Pentru 
elaborarea programului programului individual de 
recuperare, readaptare şi integrare socială comisiile de 
expertiză medicală a persoanelor cu handicap pentru adulți, 
respectiv comisiile pentru protecţia copilului, în cazul 
copiilor cu handicap, se vor consulta în mod obligatoriu cu 
persoana cu handicap şi, după caz, cu reprezentanții legali ai 
acesteia, precum şi cu specialişti din diferite domenii, în 
funcție de specificul fiecărui caz. 
(Legea nr. 519 din 12 iulie 2002 pentru aprobarea Ordonaţei 
de urgență a Guvernului nr. 102/1999 privind protecţia 
specială şi încadrarea în muncă a persoanelor cu handicap) 


DISCURS ROSTIT LA ASOCIAȚIA BRITANI- 
CĂ DE BOLI NEURO-MOTORII DIN 
BIRMINGHAM, ÎN OCTOMBRIE 1987 

de Stephen W. Hawking 


Bolnav de scleroză laterală amiotrofică 


Sunt deseori întrebat ce simt eu în legătură cu faptul că am 
SLA? Răspunsul meu este că nu simt prea multe. Încerc să duc o 
viață pe cât posibil normală şi să nu mă gândesc la situația mea 
sau să tânjesc după lucrurile pe care boala mă împiedică să le fac 
şi care nu sunt chiar aşa de multe. 

Am avut un şoc foarte puternic când am descoperit că sufăr de 
maladia neuro-motorie. În copilărie, n-am fost niciodată prea bine 


VĂ Completează-ţi cunoştinţele 


mecanica cuantică — teorie 
dezvoltată pe baza principiului 
cuantic al lui Planck şi principiului 
de incertitudine al lui Heisenberg. 

gaură neagră — o regiune a 
spațiului-timp de unde nimic, nici 
chiar lumina nu poate ieşi, 
deoarece gravitația este prea puter- 
nică. 


coordonat fizic. Nu eram bun la jocurile cu mingea şi poate că din 
această cauză nu mă preocupam de sport sau de activităţile fizice. Dar 
lucrurile păreau că se schimbă atunci când am sosit la Oxford. Am 
început să văslesc şi să fac pe cârmaciul. Nu eram destul de bun pen- 
tru nivelul Regatei, dar l-am atins pe acela al întrecerii dintre colegii. 

În cel de-al treilea an la Oxford, am observat totuşi că devin 
oarecum mai neîndemânatic şi am căzut o dată sau de două ori 
fără un motiv aparent. Dar numai în anul următor, când am ajuns 
la Cambridge, mama a observat faptul şi m-am dus la doctorul de 
familie. El m-a trimis la un specialist şi, la scurt timp după 
împlinirea vârstei de douăzeci şi unu de ani, am fost internat în spi- 
tal pentru diagnostic. Am rămas acolo două săptămâni, timp în 
care am făcut multe analize. Mi-au luat o probă de muşchi din braț, 
mi-au introdus nişte eletrozi, mi-au injectat un lichid opac la radia- 
ţii în măduva spinării şi l-au observat cu raze X cum se deplasează 
în sus şi în jos când basculau patul. După toate acestea, ei nu mi-au 
spus ce am, ci doar că nu e vorba de scleroză multiplă şi că sunt un 
caz atipic. Am dedus că se aşteptau să-mi meargă tot mai rău şi că 
nu era nimic de făcut, cu excepția tratamentului cu vitamine. Mi-am 
dat seama că nu se aşteptau ca vitaminele să aibă mare efect. Nu 
eram dispus să cer şi alte detalii, deoarece acestea îmi erau sigur 
nefavorabile. 

A fost un şoc să înțeleg că am o boală incurabilă care mă putea 
ucide în câțiva ani. Cum de mi s-a putut întâmpla aşa ceva tocmai 
mie? De ce trebuia să fiu secerat astfel? Totuşi, în timp ce eram în 
spital, am văzut un băiat pe care îl cunoşteam vag, murind de 
leucemie în patul opus mie. Nu a fost un spectacol plăcut. Era evi- 
dent că se aflau aici şi oameni în situaţii mai grave decât mine. Cel 
puțin eu nu mă simţeam bolnav. Ori de câte ori mă simt înclinat 
către autocompătimire, îmi amintesc de băiatul acela. 

Neştiind ce se va întâmpla cu mine, sau căt de repede va pro- 
gresa boala, nu ştiam ce să fac. Doctorii mi-au spus să mă întorc 
la Cambridge şi să-mi continuu cercetările de abia începute în 
domeniul relativității generale şi cosmologiei. Dar eu nu progre- 
sasem prea mult, deoarece nu aveam destulă pregătire matematică 
şi, oricum, S-ar fi putut să nu trăiesc destul până la obţinerea doc- 
toratului. Mă simțeam ca un personaj tragic. M-am apucat să 
ascult muzică de Wagner, dar reportajele de prin reviste după care 
m-aş fi apucat să beau vârtos sunt exagerate. Necazul este că, 
odată ce într-o revistă se spune ceva, atunci şi alte articole copiază 
ştirea, deoarece astfel povestea e mai rotundă, iar tot ce a apărut 
tipărit de mai multe ori trebuie să fie adevărat. 

Visurile mele erau puternic perturbare. Înainte de diagnosti- 
carea bolii, eram foarte plictisit de viaţă. Nimic nu părea să merite 
vreun efort. Dar, curând după ieşirea din spital, am visat că 
urmează să fiu executat. Am înțeles dintr-o dată că există o 
mulțime de lucruri care merită să fie făcute şi pe care le-aş putea 
face dacă aş fi fost păsuit. Într-un alt vis pe care l-am avut de câte- 
va ori, se făcea că îmi sacrific viața ca să-i salvez pe alții. La urma 
urmei, dacă tot aveam să mor, barem să fi făcut un bine. 

Dar n-am murit. De fapt, deşi viitorul era sumbru, am descope- 
rit cu surpriză că în acel moment mă bucuram de viaţă mai mult 
decât înainte. Am început să fac progrese în cercetare, m-am 
logodit şi m-am căsătorit şi am obținut o bursă de cercetare la 
Colegiul Caius de la Cambridge. 


A Puncte de reper 


O prejudecată răspândită ne 
face să-i căulăm pe eroi doar prin- 
tre reprezentanți  profesiunilor 
romantice sau „dure“: exploratori, 
piloți de încercare, astronauți, 
oameni ai armelor etc. Tot atât de 
eroice, deşi cu alte mijloace, pot fi 
insă şi profesium ca aceea de 
fizician, medic sau filolog. Este re- 
levant să evocăm aici cazul lui 
Pierre şi Marie Curie, fizicieni de la 
începutul secolului douăzeci, care, 
conştienţi de riscul la care se 
supuneau, au prelucrat tone de 
materiale radioactive pentru 
extragerea poloniului sau radiului. 
Fizicianul român Horia Hulubei 
avea oasele mâinilor decalcifiale de 
razele X cu care efectua experi- 
mente, medicul Albert Schweitzer îi 
îngrijea pe leproşii din Africa încă 
Înainte de descoperirea remediilor 
care acum stopează boala, iar 
Perpessicius, cu vederea tot mai 
slabă, cerceta cu lupa manuscrise- 
le lui Eminescu, cu riscul orbirii 
complete. Eroismul lui Hawking 
este de aceeaşi natură: el trebuie 
să-şi învingă zilnic propria infirmi- 
tate şi să ducă o luptă contra 
cronometru cu o boală necruță- 
toare, impotriva căreia fiecare zi in 
plus este smulsă cu incordarea 
tuturor forțelor morale şi fizice. 
(Gheorghe Stratan) 


Bursa de la Caius mi-a rezolvat imediat problema locului de 
muncă. Am avut noroc să-mi aleg fizica teoretică drept domeniu, 
deoarece era unul din cele câteva în care condiția mea nu consti- 
tuia un handicap serios. Am fost totodată norocos că reputația mea 
ştiinţifică era în creştere, pe măsură ce condiția mea fizică se 
înrăutățea. Aceasta însemna că oamenii erau pregătiți să-mi ofere 
o serie de posturi în care aveam de îndeplinit numai o activitate de 
cercetare, fără să țin lecţii. 

Am avut noroc şi cu locuinţa. Când ne-am căsătorit, Jane era 
încă studentă la Colegiul Westfield de la Londra, astfel că trebuia 
să meargă acolo în timpul săptămânii. Aceasta însemna că trebuia 
găsită o locuinţă în care să mă pot descurca singur, aşezată cen- 
tral, deoarece nu puteam merge mult. Am cerut sprijin la colegiu, 
dar economul mi-a spus că ajutorul în problema caselor nu figura 
printre obligaţiile instituției. Ne-am înscris deci pe lista de închiri- 
eri pentru un grup de apartamente care se construiau în piață. 
(Dupa mai mulți ani, am descoperit că apartamentele erau proprie- 
tatea colegiului, dar nu mi s-a spus acest lucru.) La întoarcerea la 
Cambridge, după vara petrecută în America, am descoperit că 
apartamentul nu era gata. Ca o mare favoare, economul ne-a ofe- 
rit o cameră în căminul pentru absolvenții primului ciclu. El ne-a 
spus: „În mod normal, noi cerem doisprezece şilingi şi şase pence 
pe noapte pentru această cameră. Totuşi, deoarece veți fi doi, vă 
vom taxa cu douăzeci şi cinci de silingi." 

Am rămas acolo numai trei nopți. Am găsit apoi o căsuță la 
circa o sută de paşi de facultate. Ea aparținea unui alt colegiu, 
care o inchiriase unuia dintre membri săi. Acesta se mutase recent 
într-o casă din suburbie şi ne-a subinchiriat-o pentru cele trei luni 
rămase pe contractul lui. În aceste trei luni, am găsit o altă casă 
neocupată, pe aceeaşi stradă. Un vecin a chemat-o pe proprietă- 
reasă din Dorset şi i-a spus că este un scandal să rămână casa libe- 
ră, când nişte oameni tineri caută locuinţă, aşa că ne-a închiriat-o. 
După ce am locuit acolo câțiva ani, am vrut s-o cumpărăm, aşa că 
am apelat la colegiu pentru o garanţie. Colegiul a făcut o expertiză 
şi a decis că nu merită să rişte. Aşă că, la sfârşit, am obținut o 
garanţie de la o societate de construcții, iar părinții mei ne-au dat 
bani să facem aranjamentul. 

Am mai locuit acolo patru ani, până când mi-a fost prea greu cu 
scările. Între timp, la colegiu eram apreciat mai mult şi venise un 
alt econom. Mi-a oferit deci un apartament la parter, într-o casă a 
colegiului. Îmi convenea casa, deoarece avea camere mari şi uşi 
largi. Era şi destul de centrală ca să pot ajunge la facultate sau la 
colegiu cu căruciorul meu electric. Era bine şi pentru cei trei copii 
ai noştri, deoarece casa era înconjurată de o grădină îngrijită de 
grădinarii colegiului. 

Până în anul 1974 eram capabil să mă hrănesc singur, să mă 
culc şi să mă scol din pat. Jane reuşea să mă ajute şi să crească 
primii doi copii fără ajutor din afară. Apoi lucrurile au început să 
devină mai dificile, astfel că am primit la noi în casă unul sau doi 
studenți de-ai mei. În schimbul cazării şi mesei gratuite, ca şi al 
atenției mele, ei mă ajutau să mă culc şi să mă ridic din pat. În 
1980 am apelat la un sistem de infirmiere publice şi private, care 
veneau acasă pentru o oră sau două dimineața şi seara. Lucrurile 


„au rămas aşa până în 1985, când m-am îmbolnăvit de pneumonie. 


A trebuit să suport o operaţie de traheotomie, iar de atunci încoace 


am avut nevoie de îngrijire medicală douăzeci şi patru de ore din 
douăzeci şi patru, ceea ce a fost posibil cu ajutorul mai multor fun- 
dații. 

Înainte de operaţie, vocea mea devenise din ce în ce mai con- 
fuză, astfel că numai cei care mă cunoşteau bine mă puteau 
înțelege. Dar puteam cel puţin să comunic. Scriam lucrări ştiinți- 
fice dictând secretarei şi țineam seminarii printr-un interpret care 
imi repeta cuvintele mai clar Traheotomia mi-a anihilat complet 
vocea. Un timp, singura mea posibilitate de comunicare a rămas 
scrierea cuvintelor literă cu literă prin ridicarea sprâncenelor 
atunci când cineva îmi indica litera corectă pe un carton cu alfa- 
betul. Este foarte dificil să conversezi astfel, darmite să mai şi scrii 
o lucrare ştiintifică. Totuşi, un expert în computere din California, 
Walt Woltosz, mi-a auzit păsul. El mi-a trimis un program de cal- 
culator numit Equalizer. Programul îmi permitea să selectez 
cuvinte dintr-o serie de meniuri care apăreau pe ecran, prin 
apăsarea pe un contact ținut în mână. Programul putea fi contro- 
lat prin mişcari ale capului sau ochilor. După ce compuneam ce 
doresc să spun, puteam trimite mesajul sintetizatorului de vorbire. 

La început, am rulat programul numai pe un computer de birou. 
Apoi, David Manson de la Adaptive Communications din 
Cambridge a adaptat la căruciorul meu un mic computer personal 
şi un sintetizator de vorbire. Acest sistem imi permite să comunic 
mult mai bine decât înainte. Pot forma cincisprezece cuvinte pe 
minut. Pot rosti ce am scris sau salva pe disc. Pot apoi să tipăresc 
textul sau să-l rostesc frază cu frază. Folosind acest sistem, am 
scris două cărți şi un număr de lucrări ştiinţifice. Am ţinut de 
asemenea câteva comunicări ştiinţifice şi conferințe de popu- 
larizare. Acestea au fost bine primite. Cred că succesul este în mare 
parte datorat calităţii sintetizatorului fabricat de compania Speech 
Plus. Vocea este ceva foarte important. Dacă ai o voce nedesluşită, 
oamenii te tratează ca pe un deficient mintal. Acest sintetizator este 
de departe cel mai bun din câte cunosc, deoarece are mai multe 
intonații şi nu vorbeşte ca în desenele animate. Singurul necaz e că 
îmi dă un accent american. Totuşi, acum mă identific cu vocea lui. 
Nu aş schimba-o nici chiar dacă mi s-ar oferi o voce care ar suna 
britanic. M-aş simți ca şi când aş fi devenit o altă persoană. 

Am suferit de maladia neuro-motorie practic toată viața mea de 
adult. Totuşi, acest fapt nu m-a împiedicat să am o familie atragă- 
toare şi să repurtez succes în profesie. Am reuşit mulțumită aju- 
torului primit de la soţie şi copii şi de la un mare număr de alte per- 
soane şi organizaţii. Am fost norocos că boala mea a progresat 
mult mai încet decât este cazul de obicei, ceea ce arată că nu tre- 
buie niciodată să ne pierdem sperața. 


D|! clr|!|o|N|AJR] 
SLA — scleroză laterală amiotrofică 


econom, s.m. — persoană însărcinată cu administrarea unei instituții 
traheotomie, s.f. — intervenție chirurgicală care constă în 
deschiderea peretelui anterior al traheii şi introducerea unei canule 
traheale, cu scopul de a restabili respiraţia unui bolnav care prezin- 
tă simptome grave de sufocaţie 


E|X|P|LJOJR]AJRLEJA! 
n TjE|x|TjujLlul!) 
Sunt deseori intrebat... 


1. Care anume dintre părțile discursului de tip clasic, prezentate mai jos, le regăseşti aici? 

2. Remarcă modul abrupt în care începe discursul lui Hawking. În ciuda acestui fapt, tema discursului 
său este evidentă. Enunţ-o. 

3. Punctează etapele formării ştiinţifice a lui Stephen Hawking. 

4. Descrie viața de familie a lui Stephen Hawking, aşa cum rezultă din discursul său. 


Pot forma cincisprezece cuvinte pe minut. 

1. Hawking este, în mod cert, nu doar o minte strălucită, ci şi un om înzestrat cu o mare voinţă. 
Argumentează această aserțiune. 

2. Remarcă faptul că, deşi Stephen W. Hawking este unul dintre cei mai mari fizicieni ai ultimului 
secol, cu o contribuție remarcabilă în studiul originii universului şi mai cu seamă în mecanica cuan- 
tică a găurilor negre, el îşi minimalizează contribuția, spunând doar, am scris două cărți şi un număr 
de lucrări ştiinţifice. 

3. Spre final, discursul capătă o notă uşor glumeaţă, uşor detaşată. Este evident că şi în acest mod ora- 
torul doreşte să sugereze faptul că, în fond, el nu vrea să fie plasat într-o categorie aparte, iar handi- 
capul (grav) nu este în nici un caz singurul detaliu asupra căruia a intenționat să atragă atenția. 
Identifică acest segment şi explică în ce constă gluma. 

4. Delimitează, în text, pasajul care conţine concluzia discursului (peroraţia) şi comenteaz-o. 


Am suferit... am reuşit... am fost norocos... 
1. Ce crezi că a urmărit vorbitorul prin discursul său? Alege dintre următoarele variante: 
- să atragă atenţia asupra bolii sale 
- să obțină simpatia 
- să câştige bunăvoința 
- să capteze interesul 
- să încurajeze pe cei asemenea lui 
- să demonstreze că handicapul fizic nu poate împiedica omul să se manifeste ca atare 
- să determine solidarizarea majorității cu minoritatea 
- să încurajeze cercetarea medicală să găsească un remediu pentru boala sa. Poţi propune şi alte variante. 
2. Argumentează-ţi opțiunea/ opţiunile sub forma unui discurs de circa cinci minute, ținut în fața 
colegilor de clasă. 


|! Me As! BăclomlulNIiICAIRIEI 


Discursul oratoric 

Discursul este o expunere orală sau scrisă a unei teme în fața unui receptor pasiv/ auditoriu (care 
asistă fără a interveni). Scopul discursului este de a convinge auditoriul cu privire la tema abordată, 
prin argumente înlănțuite într-o gradaţie care merge spre concluzii. În determinarea unei atitudini 
prin discurs, factorul emoțional este foarte important. Discursul de tip clasic/ canonic cuprinde 
următoarele părți: exordiul (introducerea, prin care se atrage atenţia/ simpatia/ bunăvoința/ intere- 
sul asupra temei discursului), propoziția (punctarea părților subiectului ce urmează a fi tratat), 
narațiunea (expunerea faptelor care fac obiectul discursului), probarea (argumentarea celor 
expuse), respingerea (preîntâmpinarea eventualelor obiecții), perorația (concluzia). Cu timpul, 
aceste constrângeri au diminuat, importante rămânând claritatea expresiei, logica și gradarea argu- 
mentaţiei, eleganța limbajului. 


E|VIALLJUJA|RLEBC|UIRIEINIT A] 
AJP|LLi[clALT|i Lt] 


. Exprimă-ţi opinia, sub forma unui eseu liber de maximum două pagini, despre conţinutul discursului 
pe care Stephen W. Hawking l-a ţinut la Asociaţia Britanică de boli neuro-motorii din Birmingham. 


i. 


E|VIA|LIULAIRIEIS|UlMlA | T[i ivii) 


Scrie un eseu liber de tip argumentativ, de două — trei pagini, având ca temă întrebarea: Dacă aș 
putea călători în timp şi spaţiu, ce personalitate aș dori să întâlnesc. 

Atenţie! Poate fi vorba de o personalitate istorică reală sau un personaj dintr-un film, dintr-o carte etc. 

Notă! Pentru conţinutul eseului, vei primi 20 de puncte; pentru redactarea eseului, vei primi 20 
de puncte (organizarea ideilor în scris — 4 puncte; utilizarea limbii literare — 4 puncte; abilități de anal- 
iză și de argumentare — 4 puncte; ortografia — 3 puncte; punctuaţia — 3 puncte; așezarea în pagină, lizi- 
bilitatea — 2 puncte). 

În vederea acordării punctajului pentru redactare, eseul trebuie să aibă minimum două pagini. 


È Sugestii pentru lectură suplimentară 


> Simion Florea Marian — Legende istorice din Bucovina (orice ediție) 
Volumul cuprinde, în cea mai mare parte, legende și tradiții referitoare la persoane și evenimente 
istorice: dacii, întemeierea Sucevei, Dragoș-vodă, Ştefan cel Mare, Vasile Lupu etc., fiind util pen- 
tru a descoperi viziunea populară asupra trecutului. 

> Ion Neculce — O samă de cuvinte (orice ediţie) 
Este vorba de patruzeci şi două de legende, cea mai mare parte despre voievozi moldoveni mai mult 
sau mai puţin cunoscuţi, precum Ștefan cel Mare, Alexandru Lăpușneanu, Despot-vodă, Ieremia 
Movilă, Gheorghe Ştefan-vodă etc. Cartea merită citită mai cu seamă pentru arta povestirii. 

> Dimitrie Bolintineanu — Legende istorice (orice ediţie) 
Volumul conţine texte de factură epică în care, folosind cu precădere informaţii din cronici și folosind 
o schemă oarecum stereotipă, sunt elogiate onoarea, curajul și patriotismul unor personalităţi ale tre- 
cutului. Este o lectură utilă pentru a descoperi viziunea scriitorilor sec. al XIX-lea asupra personal- 
ităților istorice. 

> Lucian Boia — Istorie și mit în conştiinţa românească, Editura Humanitas, București, 1997 
Este prima analiză modernă, completă şi sistematică a mitologiei istorice românești. Chestiunea se 
bucură în ultimii ani de mare atenție, dar dificultatea de a trata întregul fenomen, încă de la primele 
„tradiții inventate ”, a făcut ca sinteza să întârzie. 

> *** — Discursul oratoric românesc de la începuturi și până la instaurarea regimului comunist, 
Editura Coresi, Bucureşti, 2003 
Volumul cuprinde discursuri diverse, politice (interpelare, proclamaţie, discurs diplomatic), acade- 
mice (de recepție, raport academic, memoriu), juridice (pledoarie), religioase (funebru, predică, de 
nuntă, de botez) etc. O lectură, chiar şi selectivă, oferă modele, practic pentru toate tipurile de dis- 
curs existente. În plus, vei putea căpăta informaţii utile despre marii oratori români. 

> Paul Johnson — Intelectualii, Editura Humanitas, Bucureşti, 1999 
Cine sunt intelectualii? Ce reprezintă ei dincolo imaginea onorabilă pe care o oferă lumii? Sunt oare 
cei mai potriviţi să conducă destinele omenirii, dând sfaturi de la înălțimea unei moralități impeca- 
bile, acordând indulgenţe cu bunăvoință papală sau sancționând greșelile cu luciditatea celor care 
contemplă dezastrele de la birou? Cât respect au pentru adevăr? Ce atitudine au față de bani? Cum 
se comportă în familie şi cât sunt de loiali faţă de prieteni? Paul Johnson, jurnalist de notorietate în 
lumea anglo-saxonă, răspunde acestor întrebări analizând cazuri concrete - Rousseau, Shelley, 
Marx, Ibsen, Tolstoi, Hemingway, Russell, Brecht, Sartre — și încercând să surprindă presupusa uni- 
tate dintre existenţa lor particulară și principiile exprimate în public. 

> Legea nr. 519 din 12 iulie 2002 pentru aprobarea Ordonanţei de urgenţă a Guvernului nr 102/ 1999 
privind protecţia specială a persoane și încadrarea în muncă a persoanelor cu handicap. 

> Matei Călinescu — Portretul lui M., Editura Polirom, laşi, Bucureşti, 2003 
Acest portret biografic al fiului meu, care s-a născut la 24 august 1977, la Bloomington, Indiana, 
Statele Unite ale Americii, și a decedat, înainte de a fi împlinit 26 de ani, la 1 martie 2003, în orașul 
natal, a fost scris în patruzeci de zile după moartea lui. [...] Am scris această carte pentru mine — ca 
un soi de exerciţiu spiritual — dar sper că ea ar putea fi de folos și altoxa. Acestă speranță mă face 
s-o încredinţez tiparului. (Matei Călinescu) 

